
Prezentul Raport reprezintă eforturile mai multor organizaţii neguvernamentale din Republica Moldova, care au desfăşurat în 2006 activităţi de monitorizare a respectării drepturilor omului şi de promovare a acestor drepturi în rândurile populaţiei, îndeosebi, la nivel local. 
Raportul este o sinteză de rapoarte, analize şi investigaţii care au fost sistematizate pe categoriile de drepturi cel mai des încălcate în ţara noastră.

Autorii si-au propus să evidenţieze aceste nereguli şi să le prezinte autorităţilor şi publicului larg, încercând astfel să sensibilizeze autorităţile şi instituţiile responsabile în vederea respectării depline a drepturilor omului, cu atât mai mult că pentru asigurarea anumitor categorii de drepturi nu sunt necesare resurse financiare,  precum dreptul la viaţă -neaplicarea  torturii sau drepturile civile şi politice: dreptul electoral, dreptul la asociere, dreptul la religie şi confesiune, accesul la informaţie etc. 
Abordările critice la politicile de respectare a drepturilor omului în Republica Moldova, în viziunea autorilor, nu sunt critici invocate nejustificat, ci sunt semnale de alarmă date consecvent şi  în mod constructiv, în speranţa de a fi o contribuţie suplimentară la procesul de consolidare a eforturilor depuse ONG-uri şi autorităţi,de însuşi cetăţeni, în vederea r respectării şi promovării drepturilor omului.
Raportul Naţional privind Respectarea Drepturilor Omului şi a Libertăţilor Fundamentale în Republica Moldova în 2006 apare în limbile romana şi engleză în 3 versiuni: ediţie tipărită în variantă electronică (www.ladom.org.md) şi CD; ediţie tipărită în variantă prescurtată (destinată publicului larg: profesori, studenţi, liceeni, reprezentanţi ai unor grupuri cointeresate precum migranţii, categoriile socialmente defavorizate, grupurile etnice, mass-media) şi ediţie tipărită în variantă desfăşurată (destinată bibliotecilor publice), care ar fi accesibilă persoanelor cointeresate în elaborarea de studii şi investigaţii.

LADOM mulţumeşte tuturor persoanelor calificate, asociaţiilor obşteşti şi instituţiilor media care şi-au adus contribuţia la elaborarea prezentului Raport.
Liga Apărării Drepturilor Omului din Moldova - LADOM este o organizaţie publică, neguvernamentală, umanitară, apolitică şi nepartinică ce urmăreşte beneficiul public şi activează pe întreg teritoriul Republicii Moldova. LADOM a fost înregistrată la Ministerul Justiţiei al Republicii Moldova la 19 martie 1997 şi activează în conformitate cu legislaţia în vigoare a Republicii Moldova. LADOM a fost constituită la 26 decembrie 1996 în baza Declaraţiei universale a drepturilor omului, Actului final de la Helsinki, Documentului final de la Viena şi a legislaţiei în vigoare a Republicii Moldova. LADOM este membră a Federaţiei Internaţionale a Ligilor pentru Drepturile Omului (Paris-Franţa).

Misiunea

Liga Apărării Drepturilor Omului din Moldova (L.A.D.O.M) contribuie la respectarea şi promovarea drepturilor omului în Republica Moldova, utilizând toate căile legale şi desfăşurând activităţi de educaţie şi conştientizare a drepturilor omului de către opinia publică (emisiuni radio / TV, publicaţii, seminare, cursuri de instruire), monitorizare a procesului electoral (observarea alegerilor şi monitorizarea comportamentului mass-media), monitorizarea respectării drepturilor social-economice (rapoarte şi studii de caz), consultanţă juridică pentru categoriile socialmente defavorizate.

Viziunea 

Societatea moldovenească se va transforma în una democratică dacă va reuşi să valorifice tradiţiile democratice europene şi mondiale şi să asigure respectarea drepturilor omului în Republica Moldova. 

L.A.D.O.M este o organizaţie neguvernamentală recunoscută drept un adevărat apărător al drepturilor omului la nivel naţional şi internaţional. 

Valorile 

Noi considerăm că: 

· Fiecare persoană îşi poate apăra drepturile prin buna lor cunoaştere; 

· Violarea drepturilor omului nu este starea firească a lumii – fiecare om se poate opune acestei opresiuni, activând în organizaţii neguvernamentale de apărare a drepturilor omului; 

· Fiecare persoană trebuie să beneficieze de oportunităţi egale în drepturi şi libertăţi, indiferent de rasă, naţionalitate, origine etnică, limbă, religie, sex, opinie, apartenenţă politică, avere sau de origine socială. 

Principiile de bază

L.A.D.O.M. este o organizaţie obştească neguvernamentală, umanitară, apolitică şi nepartinică, ce urmăreşte beneficiul public şi activează pe întreg teritoriul Republicii Moldova. 

L.A.D.O.M. Central şi filialele sale îşi desfăşoară activitatea în strânsă colaborare cu organizaţiile publice şi neguvernamentale locale, precum şi cu organismele internaţionale din ţară preocupate de apărarea drepturilor omului, scopurile statutare ale cărora nu contravin obiectivelor L.A.D.O.M. 

L.A.D.O.M. îşi desfăşoară activitatea pe principiul liberului consimţământ  şi egalităţii în drepturi a tuturor membrilor. Voluntariatul este regula generală de activitate.

Partea I. Introducere
Cadru general. Oportunitate. 

INIŢIATIVA CIVICĂ PENTRU MONITORIZAREA ŞI PROMOVAREA

 DREPTURILOR OMULUI ÎN R. MOLDOVA

Situaţia populaţiei Republicii Moldova este deplorabilă, îndeosebi în ce priveşte respectarea drepturilor fundamentale ale omului garantate de Constituţia RM, de Declaraţia Universală a Drepturilor Omului, Convenţia Europeană a Drepturilor Omului şi Libertăţilor Fundamentale, de  alte acte internaţionale la care Republica Moldova este parte.  Dacă până în 2001 erau încălcate, cu preponderenţă, drepturile social-economice, în perioada de după 2001, organizaţiile naţionale care activează în domeniul drepturilor omului, precum şi un şir de organizaţii internaţionale sesizează încălcarea flagrantă a drepturilor civile şi politice ale cetăţenilor simpli, ale reprezentanţilor mişcărilor  social-politice şi partidelor politice etc. Conform datelor unui Studiu efectuat de Programul Naţiunilor Unite pentru Dezvoltare (PNUD Moldova), 53% din populaţie consideră că în R. Moldova drepturile omului se încalcă în mod sistematic. Mai des, drepturile omului sunt încălcare de către funcţionarii publici şi de către colaboratorii organelor de forţă (poliţie, procuratură, securitate, judecători etc.). 
Societatea civilă se află în curs de formare, este dispersată şi nu constituie o forţă care ar influenţa deciziile şi acţiunile autorităţilor. În societate nu s-a instaurat o cultură juridică şi predomină analfabetismul juridic al cetăţenilor. Populaţia este prost informată din cauza lipsei accesului la informaţie, a accesului limitat la mediile de informare în limba română. Cele mai influente instituţii ale audiovizualului sunt cele controlate direct sau indirect de companiile ruseşti, care transmit programe exclusiv în limbile rusă şi ucraineană.

Până în prezent, Republica Moldova este supusă unei proceduri de monitorizare din partea Consiliului Europei. Numărul mare de sesizări ale cetăţenilor la CEDO constituie un indice al neîncrederii cetăţenilor în justiţie, în autorităţi, în supremaţia legii si, în consecinţă, în posibilitatea de a-şi revendica un drept. Astfel, până la finele anului 2006, Republica Moldova a fost condamnată la CEDO în peste 50 de cazuri, comparativ cu 14 cazuri în 2004.

Principalele probleme cu care se confruntă populaţia sunt: lipsa accesului la justiţie (în 2001 nu erau executate 50.000 de Hotărâri judecătoreşti, în timp ce în 2006 numărul acestora a depăşit cifra de 70.000); lipsa accesului la informaţie, dreptul la libera asociere, încălcarea în masă a drepturilor băştinaşilor moldoveni din regiunea transnistreană  etc. În prezent, în Republica Moldova sistemul judecătoresc nu are nici instrumentele necesare, nici capacitatea de a face justiţie. Salariile inadecvate ale angajaţilor, fondurile operaţionale insuficiente şi facilităţile învechite creează ample oportunităţi pentru corupţie în cadrul sistemului judecătoresc. Există o opinie larg răspândită potrivit căreia părţile aflate într-un litigiu pot obţine câştig de cauză prin dare de mită. 

„Iniţiativa civică pentru monitorizarea şi promovarea drepturilor omului în Republica Moldova” este un proiect-pilot cu o durată de 6 luni care îşi propune să consolideze societatea civilă ce activează în domeniul drepturilor omului. 
„Iniţiativa...” îşi propune să fortifice un grup de peste 30 de asociaţii obşteşti care activează în trei regiuni geografice: Nord - în mun. Bălţi (pentru raioanele Edineţ, Drochia, Soroca), Centru - în mun. Orhei (pentru raioanele Teleneşti, Nisporeni, Călărasi ), Sud - în mun. Cahul (pentru raioanele Cahul, Cantemir, Leova şi Autonomia Găgăuză), în or. Căuşeni şi Rezina - pentru raioanele de Est ale Moldovei  (Dubăsari, Râbniţa, Slobozia, or. Tiraspol şi Tighina). 

Alt obiectiv al proiectului „Iniţiativa civică...” este monitorizarea şi promovarea drepturilor omului în raioanele, unde se atestă cele mai frecvente şi mai flagrante cazuri de încălcare al drepturilor omului. La Chişinău, o parte din inegalităţile comise de organele guvernamentale şi de funcţionarii publici ajung mai devreme sau mai târziu în vizorul presei şi a promotorilor drepturilor omului. Sub presiunea opiniei publice, autorităţile se văd nevoite să-si revadă practicile.

În zonele de provincie însă, unde de regulă derapajele de la normele democratice nu sunt sancţionate public, organizaţiile de profil sunt puţine la număr şi incapabile să desfăşoare activităţi care ar sensibiliza autorităţile şi cetăţenii. În consecinţă, autorităţile practică o administrare deseori nedemocratică, făcând uz în mod ilegal şi abuziv de prerogativele pe care le deţin. Cetăţenii, la rândul lor, renunţă de cele mai dese ori „să-si caute dreptatea”, în condiţiile în care nu pot conta pe o susţinere cel puţin mediatică.

 „Iniţiativa civică...” va consolida capacităţile organizaţiilor locale de promovare a drepturilor omului şi le-ar impulsiona activitatea prin cooptarea lor într-un proiect naţional. De asemenea, cetăţenii sunt mobilizaţi şi încurajaţi, prin intermediul unor campanii publice susţinute mediatic, să ceară autorităţilor respectarea drepturilor omului şi sancţionarea funcţionarilor care se fac vinovaţi de nerespectarea sau ignorarea acestora.

„Iniţiativa civică...” îşi propune să dezvolte cultura drepturilor omului în Republica Moldova.

Metodologia. Scopurile şi obiectivele 

Scopuri: Contribuirea la respectarea şi promovarea drepturilor omului în Republica Moldova , utilizând toate căile legale şi desfăşurând activităţi de educaţie şi conştientizare a drepturilor omului de către opinia publică,  (emisiuni radio / TV, publicaţii, seminare, training-uri), monitorizarea respectării drepturilor civile şi politice, sociale, economice şi culturale (rapoarte şi studii de caz), consultanţă juridică pentru categoriile socialmente defavorizate.

„Iniţiativa civică pentru promovarea şi monitorizarea drepturilor omului în Republica Moldova”va informa opinia publică naţională şi internaţională despre violarea drepturilor omului în Republica Moldova de oricine şi sub orice formă şi va întreprinde acţiuni de repunere în drepturi a cetăţenilor.

Consolidarea parteneriatului societăţii civile cu autorităţile centrale şi locale prin prisma monitorizării implementării compartimentului „Democraţie şi drepturile omului” din Planul de Acţiuni R. Moldova-Uniunea Europeană. Consolidarea şi implicarea a 10 ONG –uri cointeresate în implementarea Planului de Acţiuni RM-UE. 

Monitorizarea acţiunilor şi a gradului de sinceritate al autorităţilor în procesul de aplicare a obligaţiunilor asumate. Informarea actorilor locali: Parlament, Ministerul Justiţiei Ministerul Afacerilor Externe şi Integrării Europene, ONG-uri) şi internaţionali (Comisia Europeană, Consiliul Europei, Ambasade acreditate la Chişinău, ONG-uri internaţionale). Prezentarea a 2 Rapoarte pe an în perioada de monitorizare: 2006-2007.

Obiective:

1. Promovarea şi monitorizarea respectării drepturilor omului în conformitate cu standardele juridice şi tratatele internaţionale în domeniul drepturilor omului la care Republica Moldova este parte. Drepturi de generaţia I (civile şi politice): dreptul la viaţă, interzicerea torturii, dreptul la libertate şi siguranţă, dreptul la un proces echitabil, libertatea de gândire, de conştiinţă şi de religie, libertatea de întrunire şi de asociere, interzicerea discriminării, etc. Drepturi de generaţia II (economice, sociale şi culturale): dreptul la proprietate, drepturile persoanelor intern deplasate, dreptul la educaţie, drepturile sociale ale persoanelor supuse represiunilor şi exproprierii etc. 

2. Promovarea conştiinţei civice în rândurile grupului ţintă. Promovarea şi monitorizarea respectării dreptului la un acces mai larg la informaţia de interes public şi cea referitoare la respectarea drepturilor omului în Republica Moldova. Informare şi Advocacy la nivel regional, naţional şi internaţional, expertizarea juridică a actelor normative, monitorizarea litigiilor de interes public, analize, studii de caz etc. Advocacy extrajudiciar (elaborarea strategiei eficiente de redresare a dreptului violat (în funcţie de particularităţile cazului/situaţiei). Documentarea şi cercetarea pretinsei violări prin implementarea strategiei elaborate în vederea creării precedentelor pozitive. Popularizarea precedentelor în rândurile publicului larg.
3.Consolidarea societăţii civile prin Iniţiativa civică pentru promovarea şi monitorizarea drepturilor omului în RM: dezvoltarea parteneriatelor (ONG – ONG,  ONG – administraţie publică locală, ONG – organisme şi organizaţii internaţionale, ONG – media, ONG – finanţatori).

4. Dezvoltarea parteneriatului între societatea civilă şi autorităţile centrale şi locale prin prisma monitorizării implementării compartimentului „Democraţie şi drepturile omului” din Planul de Acţiuni R. Moldova-Uniunea Europeană. Perioada de monitorizare: 2006-2007. Consolidarea ONG-urilor cointeresate în implementarea Planului de Acţiuni RM-UE. Monitorizarea şi sinceritatea autorităţilor în procesul de aplicare a obligaţiunilor asumate. (Informarea actorilor locali: 
Parlament, Ministerul Justiţiei Ministerul Afacerilor Externe şi Integrării Europene, ONG) şi internaţionali (Comisia Europeană, Consiliul Europei, Ambasade acreditate la Chişinău, ONG internaţionale).

„IniţiativA Civică pentru Monitorizarea şi Promovarea Drepturilor Omului în Moldova”        u 
1. Liga pentru Apărarea Drepturilor Omului din Moldova- LADOM

Adresa:  MD 2009, 13 V. Alecsandri str., off. 25

Chisinau, Moldova

Mailing address: MD 2068, PB 2801, Chisinau-68, Moldova

Tel./Fax  00 373 22 / 72 93 52 / 28 05 12 / 73 32 33 

Web http://www.lado.ngo.md  http://www.ladom.org.md

E-mail: info@ladom.org.md
2. Asociaţia pentru Dezvoltarea Democraţiei Participative- ADEPT

Adresa: Str. V. Alecsandri nr. 97, MD-2012 Chişinău, Republica Moldova 

Telefon: (373 22) 212992, 213494
Fax: (373 22) 213494 

e-mail: adept@e-democracy.md 
3. Centrul Independent de Jurnalism- CIJ

Adresa: Str. Şciusev 53, MD-2012, mun. Chişinău, 

Republica Moldova 

Telefon: (+373 22) 213652 
fax: (+373 22) 226681
Corina Cepoi corina.cepoi@gmail.com
4. Agenţia “Monitor Media”

DECA-press news agency 

phone:+(373 231) 61385 

fax:+(373 231) 61385 

Mob.: +(373 693) 35657 

e-mail: editor@deca.md 

editor@deca-press.net 

www.deca.md 

5. Centrul pentru prevenirea traficului de femei

Asociaţia Femeilor de Cariera Juridica,

Proiectul Centrului pentru Prevenirea Traficului de Femei

Str. Bucureşti 68, of. 304 – 310 

2012 – Chişinău

Republica Moldova

Tel.: +373 22 275462

Tel./fax: +373 22 546544

www.antitraffic.md
cptf@antitraffic.md
6. Transparency International Moldova

Str. 31-August 1989, Nr. 98, birou 204 
MD-2004, Chisinau, Republica Moldova 
Tel/Fax: (373-22) 23-78-76
Tel: (373-22) 20-34-84, 20-34-85 
Email: office@transparency.md
7. Amnesty International Moldova
C.P. 209, MD-2012, 
Chişinău, Republica Moldova
(+373-22) 27-41-22
(+373-22) 277-034
info@amnesty.md
www.amnesty.md
8. CReDO/ Centrul de Resurse pentru Drepturile Omului
Contacte: tel.(373-22) 212816, fax. 225257; 

advocacy@credo.md, www.CReDO.md, 

CReDO, Al.Hajdeu 95 "A", Chisinau

Serghei OSTAF <ostaf@credo.md>  (CReDO)

9. Societatea Internaţională a Drepturilor Omului, Secţiunea din Moldova

lubov nemcinova <nemcinova@yahoo.com>

10. Juriştii pentru Drepturile Omului

Adresa: str. Vlaicu Pîrcălab 2, of.13

MD-2009 Chişinău, Moldova

Telefon: + 373 22 27 41 61

Fax: + 373 22 27 71 54

info@lhr.md 
info@lhr.md
11. ONG “Acces Info”

Republic of Moldova, Chisinau, 13 V. Alecsandri str., of. 19

Telephone/fax: (+373 22) 281394  

Mobile: 069167820 

e-mail: accesinfo1@yahoo.com

www.acces-info.org.md

www.lexacces.org.md
12. ONG “ProDemocraţia”

Or. Orhei,

Str. Mihai Eminescu nr. 9.

373/235/2.75.68

E-mail: edward@prodemocratia.md
Edward_railean@yahoo.com
13. Centrul “Gaudeamus”
Mun. Chişinău, Str. Şciusev nr. 74

info@asd-gaudeamus.org 
info@asd-gaudeamus.org
14. Institutul de Reforme Penale 

Mun. Chişinău, 

str. Bucuresti, 23A, of. 202 

+ 373 22 210 910
idolea@irp.md
15. Consiliul Naţional al Tineretului din Moldova
MD-2012, Chişinău 

Republica Moldova 

str. Puskin 22, Casa Presei, of. 316
(+373 22) 23 51 75
www.cntm.md
Vera Turcanu  <veraturcanu@gmail.com>

16. Centrul de Drept Căuşeni

Or.Căuşeni, str. Ştefan cel Mare, nr. ½

   Tel/Fax: (0243) 24291, 23680

   e-mail: ionoboroceanu@yahoo.com
17. Centrul Naţional al Romilor
Tarna Rom
Marin Alla, President
Str. Vasile Alexandru 1, off. 706
Chisinau, Moldova

+373 - 22 – 208966

+373 - 22 - 208965

tarnarom@moldova.md    allamarin@moldova.md
Uniunea Europeană şi Republica Moldova

„Noi nu formăm o coaliţie de state, noi unim popoarele”

Jean Monnet /1/
Secolul XXI este semnificativ prin faptul că popoarele, statele trec printr-o multitudine de procese ce se desfăşoară atât în interior cât şi în exterior. Continuă procesul integraţionist, început intensiv în a doua jumătate a secolului XX, apar noi grupări integraţioniste, se diversifică formele de organizare. Procesele integraţioniste au cuprins toate statele, care formează noi „matrice” internaţionale. De la finele secolului XX, diversitatea paradigmelor integrării permit, practic, tuturor statelor să-si găsească locul lor în cadrul acestor diverse procese, indiferent de situarea geografică, ponderea  pe arena politică, potenţialul şi nivelul de dezvoltare.

Conform Dicţionarului explicativ al limbii române, „integrare” înseamnă acţiunea de a (se) integra şi rezultatul ei; adică a (se) include, a (se) îngloba, a (se) încorpora, a (se) armoniza într-un tot; din franc. integrer şi lat. integrare /2/. 

La 18 aprilie 1951 şase state europene (Franţa, Germania, Italia, Belgia, Olanda şi Luxemburg) au semnat Tratatul de la Paris. Scopul principal al acestui organism internaţional a fost să unească toate statele într-o uniune vamală şi economică, în care să circule liber mărfurile, capitalurile, serviciile şi persoanele, să creeze o politică unică monetară, acordând ajutor statelor în curs de dezvoltare. Integrarea economică postulează integrarea politică, ea îi creează fundamentul, face să dispară toate obstacolele şi astfel, apar interese comune economice, politice.

Integrarea constituie principala formă de realizare a Uniunii Europene. Ea reprezintă un proces foarte complex prin care statele edifică o nouă comunitate ce se doreşte a fi de tip unitar, monolitic. 

Integrarea europeană nu este, deci, o simplă alăturare a părţilor, ci o nouă construcţie ce se realizează prin fuzionarea părţilor. Europa este mai mult un rezultat al confruntărilor decât al armoniei. Deplina armonie nu a existat niciodată şi nu există nici acum. Dar dincolo de toate aceste, lumea are nevoie de o entitate europeană puternică, matură şi responsabilă, care să fie alături de americani, un vârf  de lance în edificarea societăţilor informaţionale ale secolului al XXI-lea. Astfel, unificarea continentului nu este doar produsul unor voinţe, ci o necesitate.

Pe lângă formarea uniunilor economice şi monetare, statele îşi dezvoltă şi o politică externă de securitate comună, ele promovează o politică unică a justiţiei, a respectării drepturilor omului. Politica externă stabileşte interesul extern al unui stat,  fixează strategia de realizare, diplomaţia fiind chemată să aplice această politică, să o promoveze, folosind metode specifice, bazate pe normele dreptului internaţional şi diplomatic. 

Tot mai des se pune problema corelaţiei dintre procesele integraţioniste, interesul naţional şi politica externă. Aceste concepte nu pot rămâne neschimbate o durată de timp îndelungată, deoarece situaţia din lume este şi ea într-un proces de continuă schimbare, transformare.  Toate popoarele, statele, cooperează între ele în cele mai diverse domenii. Comunitatea internaţională este formată nu doar din state, ci şi din diverse organizaţii interguvernamentale, neguvernamentale, uniuni suprastatale etc. Este evident, tendinţele integraţioniste nu se limitează doar la Europa Occidentală, ele au loc pe toate continentele şi regiunile. La începutul mileniului trei, procesele integraţioniste reprezintă un aspect indispensabil al existenţei umane, ele nu mai reprezintă doar o formă de colaborare între state, după modelul trecut.

Uniunea, or acel „întreg” care s-a format, este arealul, modul în care statele cooperează, îşi rezolvă toate problemele, inclusiv şi cele de securitate, pe care în particular ele nu şi le-ar fi putut rezolva. Într-o asemenea uniune statele au şi o politică externă comună care îmbină interesele naţionale ale statelor membre. Astfel, scopul politicii externe este determinat de interesul naţional. Iar interesul naţional, fiind considerat o componentă a procesului integraţionist, realizarea lui depinde, în mare parte, de colaborarea dintre state. Astfel, constatăm că între noţiunile „proces integraţionist”, „interes naţional” şi „politică externă” există un raport direct de complementaritate.
Uniunea Europeană reprezintă o familie de ţări democratice europene şi nu este vorba de un supra stat destinat să substituie statele existente, ci de o organizaţie internaţională, care merge mult mai departe decât orice altă organizaţie. Statele care au creat-o au pus în funcţiune instituţii comune cărora le-au delegat o parte din suveranitatea lor, precum şi deciziile asupra unor chestiuni specifice. Această punere în comun a exercitării suveranităţii se numeşte „integrare europeană”. Accederea unei ţări la U.E. reprezintă un act legal complex. Uniunea este o organizaţie supranaţională, o organizaţie cu un sistem legal autonom, diferit de dreptul internaţional şi de cel intern. Supremaţia dreptului comunitar este asigurată de fiecare stat membru în interiorul său. Integrarea implică schimbări profunde în competenţa organelor de stat, a legislaţiei naţionale şi a Constituţiei. 

Ideea de integrare europeană nu este nouă, la începutul secolului al XIX-lea, Saint Simon şi E. Renan vorbeau despre Statele Unite ale Europei. Ei vedeau un remediu necesar asupra situaţiei existente, la acea perioadă - crearea unei Europe Unite articulate în jurul principiului parlamentarismului. Sub influenţa iluminismului, romantismului dar şi a acestei idei s-au creat diverse asociaţii care promovau o construcţie europeană de tipul celei existente în Statele Unite ale Americii.

Ideea creării unei Europe Unite a revenit în actualitate după cel de-al doilea război mondial din două considerente: necesitatea unei cooperări pe plan economic, spre a reface economia, aflată în dificultate după război şi teama de extindere a comunismului, cât şi prevenirea declanşării unui nou război.

O primă realizare s-a produs în plan politic prin crearea Consiliului Europei cu 10 ţări fondatoare (Belgia, Danemarca, Franţa, Irlanda, Italia, Luxemburg, Marea Britanie, Olanda, Norvegia şi Suedia) şi adoptarea Convenţiei Europene a Drepturilor Omului ce a prevăzut un mecanism efectiv de protecţie a drepturilor stipulat în Convenţie.

În plan economic, un prim pas l-a constituit iniţierea în 1947 a unui plan de refacere economică a Europei, finanţat de Guvernul SUA – Planul Marchall. Pe plan politico-militar se evidenţiază crearea Organizaţiei Tratatului Atlanticului de Nord (NATO). Planul economic se baza pe ideea creării unei federaţii economice europene de tipul Benelux-ului. Oamenii politici din diferite ţări au înţeles un adevăr - Europa nu se poate reface şi nu-si poate consolida independenţa atât timp cât economia este divizată. 

S-a făcut primul pas spre crearea unei federaţii economice. Prin înfiinţarea Organizaţiei Interguvernamentale pentru Cooperare Economică Europeană, în 1948, cele 18 state membre au prevăzut că scopul lor este de a crea o singură piaţă la nivelul căreia barierele în calea liberei circulaţii mărfurilor şi capitalurilor să fie înlăturate. Următorul pas este semnarea Tratatului de la Paris, prin care Belgia, Franţa, Germania, Italia, Luxemburg şi Olanda au creat Comunitatea Economică a Cărbunelui şi Oţelului (adoptat la 15.04.1951, în vigoare de la 25.07.1952, durată de valabilitate -50 ani). O atenţie deosebită se atrage creării unei instituţii europene capabile să preia atribuţiile statelor membre în domeniul producţiei oţelului şi cărbunelui: Înalta Autoritate Supranaţională a CECO, sprijinită în activitatea să de Consiliul de Miniştri şi de Adunarea Comună şi formată din membrii parlamentelor naţionale. Activitatea acestor trei instituţii a fost integrată în cadrul juridic al Tratatului şi a Curţii de Justiţie principala obligaţie a căreia consta în asigurarea  respectării şi aplicării prevederilor Tratatului.

Odată cu crearea Înaltei Autorităţi statele si-au declinat o parte din suveranitatea lor naţională acestei instituţii. Această instituţie a dobândit puterea de a lua decizii obligatorii pentru statele membre în ce priveşte producţia cărbunelui şi a oţelului. Această delimitare a competenţelor s-a făcut şi printr-o decizie a Curţii Europene de Justiţie, consacrându-se principiul subsidiarităţii,  care devine mai apoi principiul de bază al integrării europene. În urma eşecului în stabilirea unui sistem de apărare european, a unei comunităţi politice europene, tot mai evidentă a devenit necesitatea integrării economice ce trebuie să o preceadă pe cea politică. La 27.03.1951, la Roma au fost semnate Tratatul de creare a Comunităţii Economice Europene şi a Comunităţii Europene a Energiei Atomice (intrat în vigoare la 01.01.1958 în urma ratificării lui de statele membre). Aceste trei tratate reprezintă „cadrul legislativ fundamental al integrării economice europene”.

Prin Tratatul de fuziune din 1965 s-a realizat unificarea instituţiilor create de Tratatul de la Paris şi cele două tratate de la Roma, creându-se Consiliul de Miniştri, iar din 1986 prin Actul Unic European, statuează  denumirea de Consiliu al Europei. 

Tratatul de la Maactricht (decembrie 1991) a adoptat tratatul uniunii politice şi tratatul asupra uniunii economice şi monetare, ambele constituind un for unic sub denumirea Tratatul asupra Uniunii Europene. (Tratatul a fost semnat în februarie 1992, urmând a intra în vigoare la 1.01.1993, dar referendumul negativ al Danemarcei a făcut ca intrarea lui să aibă loc în noiembrie 1993).Tratatul asupra Uniunii Europene modifică şi completează cele trei tratate, înlocuieşte termenul de Comunitate Economică Europeană cu cel de Uniune Europeană. 

Tratatul de la Amsterdam (2.10.1997) a revizuit Tratatul de la Maastricht – art. A(1par.2) a fost înlocuit în sensul că Tratatul constituie o nouă etapă în procesul creării unei uniuni fără încetare mai strânse între popoarele Europei, în care deciziile sunt luate cât mai deschis şi cât mai aproape de cetăţeni.

Tratatul de la Nisă (26.02.2001) a modificat Tratatul privind Uniunea Europeană, Tratatele care instituie Comunităţile europene şi unele acte  asociate acestora. Tratatul este formulat din două părţi: una ce se referă la modificările de fond, cealaltă cuprinde dispoziţii finale, tranzitorii şi patru protocoale.

Consiliul european de la Laeken (Belgia, 14-15.12.2001) a constatat că Uniunea Europeană a abordat o nouă direcţie, a convocat Convenţia europeană asupra viitorului Europei, care este orientată pe trei direcţii: apropierea cetăţenilor de proiectul european şi de instituţiile Uniunii, structurarea vieţii politice şi spaţiului politic european într-o Uniune lărgită; transformarea Uniunii într-un factor de stabilitate şi un reper în organizarea noii lumi.

Conştienţi de faptul că Europa este un continent purtător al civilizaţiei, că locuitorii săi au descoperit valorile ce fundamentează umanismul, egalitatea, libertatea, democraţia, statul de drept etc., responsabilii europeni au decis, în iunie 2003, semnarea unui proiect de Tratat constituţional care a fost adoptat în noiembrie 2004. 

Cu începere din 1989, în spaţiul Europei Centrale şi de Est  s-au produs schimbări profunde care au condiţionat apariţia unei noi arhitecturi pe mapamond. Procesele integraţioniste ce se desfăşoară au ajuns la stadiul când dezvoltarea şi siguranţa unui stat nu mai poate fi asigurată în afara acestor procese. Interesul suprem al întregii omeniri constă în asigurarea păcii şi securităţii internaţionale, apărarea drepturilor şi libertăţilor omului, prevenirea şi combaterea terorismului, eradicarea sărăciei, lupta cu corupţia, cu traficul de fiinţe umane, cu drogurile, armele etc., acesta fiind şi interesul naţional al statului, într-o măsură mai mare sau mai mică.

Procesul integraţionist depinde nu numai de elitele politice, de discuţiile ce se produc în mass-media, mediul academic, organizaţiile neguvernamentale etc., dar de întreaga populaţie. Neajunsul nostru  este că de mai bine de un deceniu aceste discuţii au rămas la nivelul academic, ele nu s-au coborât la nivelul cetăţeanului de rând, să-i explice lui ce înseamnă „integrare”, care sunt avantajele şi dezavantajele. Moldova periodic a fost bulversată de cele mai diverse iniţiative integraţioniste: iniţial, crearea uniunii statale România - Republica Moldova; mai apoi, crearea uniunii Rusia – Belarus – Republica Moldova şi integrarea mai activă în CSI, ca în final, să declarăm integrarea europeană. 

Astăzi, nu mai trezeşte controverse necesitatea de a ne integra în Uniunea Europeană, care şi este anunţată ca obiectiv strategic pe termen lung, dar aceasta se întâmplă la 15 ani de la declararea independenţei Moldovei. Puţini sunt cei care îşi dau seama că apartenenţa la o asemenea Uniune presupune şi asumarea unor anumite valori, angajamente de ordin politic, economic, social, juridic etc. deoarece se integrează nu parlamentul, guvernul, un minister, o formaţiune social-politică, o universitate etc., ci întreaga populaţie. 

Dacă dorim integrarea ţării în structurile europene trebuie să conştientizăm şi  necesitatea edificării unui stat de drept, democratic şi modern. Cetăţeanului de rând nu prea-i pasă din ce spaţiu politic face parte ţara sa. Pe el mai mult îl interesează nişte noţiuni elementare de realizarea cărora depinde bunăstarea sa, a familiei sale şi un viitor previzibil pentru copiii săi. Rezolvarea problemelor sociale, care nu trebuie neglijate, nu ne vor propulsa din starea de degradare cultural-economică a „socialismului avansat”, ori a „capitalismului cu chip moldovenesc” spre o societate modernă.

Fără a forma, educa nişte repere morale ale unei societăţi avansate, care este condiţia sine qua non, toate eforturile din domeniul economic, cultural etc. vor avea pentru Moldova un efect de scurtă durată, minor. Odată ce integrarea europeană, obiectivul suprem al politicii externe a Moldovei este acceptat, se cere ca şi cetăţeanul de rând să perceapă avantajele (dezavantajele) acestui proces. În caz contrar, obiectivul va fi pus permanent în pericol, el depinzând de rezultatele unor alegeri, ori manevrele perfide ale unei clase politice amorfe, venită la guvernare cu sloganuri populiste. Atât timp cât lipseşte acel dialog necesar, permanent, echitabil între cetăţean şi stat orice tentativă de a urni lucrurile din loc vor suferi eşec. Lipsa unui asemenea dialog, niciodată, nu va duce la crearea unui stat de drept şi democratic în Moldova, ca parte integrantă a unei Europe prospere şi stabile. E necesar de menţinut un  consens social referitor la viitorul ţării, scopul final al căruia este creşterea stabilităţii ţării, a bunăstării tuturor cetăţenilor. Acest consens social va fi un pas important pentru toţi cetăţenii Republicii Moldova, deoarece mai apoi nici un partid, parlament, guvern etc. nu se vor mai abate de la acest curs. Să nu ne îmbătăm cu apă plată, crezând că modernitatea, europenizarea vor veni odată cu deschiderea unui Centru de eliberare a vizelor pentru Uniunea Europeană, acordarea creditelor de către organismele financiare internaţionale, de guvernele SUA, Suediei etc.  

Nu investiţiile străine, care ne vin în ţară, ne vor face europeni, ci doar respectarea strictă a regulilor jocului, a procesului de integrare va atrage noi investiţii şi, în final, vor ridica nivelul bunăstării întregii populaţii. Este greşit să se creadă că având o politică externă „prooccidentală” starea democraţiei şi nivelul de dezvoltare nu mai contează. Dimpotrivă, anume starea democraţiei, existenţa statului de drept şi nivelul de dezvoltare contează cel mai mult pentru Moldova. Să fii „pro-european” nu înseamnă, nicidecum, să fii „european”. Declarativ, noi avem o politică externă „proeuropeană”, dar politicile interne mai lasă de dorit: în ce priveşte autonomia autorităţilor publice locale; independenţa justiţiei; situaţia cu mass-media; respectarea drepturilor omului etc. Anume aceşti factori interni contează enorm în realizarea politicii externe – integrarea în Uniunea Europeană şi rezolvarea conflictului transnistrean.
Trebuie să conştientizăm existenţa unui interes normal al Uniunii Europene faţă de ceea ce se întâmplă în Republica Moldova ca ţară vecină, ţară în curs de dezvoltare, ţară care se confruntă cu un conflict îngheţat de 15 ani, elaborându-si şi o politică specială de vecinătate. Proiectul „Europa extinsă. Noua vecinătate” oferă noi perspective de integrare politică şi economică ţărilor ce nu pot fi acceptate, deocamdată, ca membre ale UE . Proiectul are ca scop să creeze un spaţiu de securitate, prosperitate, dezvoltare durabilă şi bună vecinătate, un cerc de prieteni la frontierele externe ale Uniunii, caracterizat de relaţii strânse şi pacifiste fondate pe cooperare. Prin noua politică, Uniunea se angajează condiţionat să îndeplinească anumite criterii, să susţină efortul partenerilor vecini pentru „reducerea sărăciei şi crearea unui spaţiu de prosperitate şi valori comune, bazat pe integrarea economică ridicată, relaţii politice şi culturale mai intensive, o cooperare transfrontalieră întărită şi prevenirea în comun a conflictelor”. Pentru cele mai avansate ţări, Uniunea „promite” chiar perspectiva participării la piaţa internă, precum şi posibilitatea de aderare progresivă la anumite programe comunitare în domeniile cultural, educativ, de mediu, ştiinţific. Într-o astfel de colaborare a relaţiilor de vecinătate, PEV poate fi considerată un compromis între dorinţa noilor ţări vecine de a deveni membre ale UE şi limitele UE de a accepta noi extinderi. Aplicarea acestor principii va duce la conturarea unui regim pan-european şi mediteranean, organizat după modelul cercurilor concentrice, un nucleu dur format din UE (aflată în stadiu ridicat de integrare), acţionând ca pol de difuzare a unor procese transformative în vecinătatea estică şi sudică, pentru a dezvolta un spaţiu larg de stabilitate, securitate şi prosperitate, un număr de ţări terţe, cele mai avansate participând la piaţa internă, şi ultimul grup, participând doar la zona de liber schimb. Elementul central al PEV îl constituie Planul de Acţiuni. El stabileşte priorităţile cheie, respectiv: respectarea valorilor comune; dialogul politic; dezvoltarea economică şi socială (inclusiv promovarea unui mediu favorabil pentru afaceri şi atragerea investiţiilor străine); comerţ, piaţă internă şi reforme legislative (promovarea şi susţinerea comerţului internaţional); cooperarea în domeniul justiţiei, al libertăţii şi securităţii (reforma justiţiei şi controlul migraţiei şi a traficului de frontieră); integrarea în relaţiile de infrastructură (energie, transport şi telecomunicaţii, societate informaţională şi noile tehnologii); cooperare în domeniul protecţiei mediului, politica socială şi contacte „people-to people”.

Din 1 ianuarie 2007, Moldova este vecină cu Uniunea Europeană şi acest fapt comportă unele avantaje: creşte importanţa UE în calitatea sa de partener de comerţ; aplicarea Politicii Agricole Comune în UE poate aduce la micşorarea importurilor de produse agricole din aceste ţări în Moldova, şi, totodată, la creşterea cererii faţă de produsele autohtone; experienţa ţărilor care s-au integrat recent în UE este benefică şi pentru ţările care aspiră la o asemenea integrare, deoarece ele trebuie să respecte anumite principii: principiul cath-up, care permite ţărilor ce se pregătesc pentru aderare să ajungă din urmă ţările noi asociate; principiul precedent este fortificat de cel al meritelor proprii (ţara care depune eforturi importante în domeniul pregătirii pentru aderare şi înregistrează rezultate foarte bune, va fi favorizată la luarea deciziilor); principiul evitării ruperii legăturilor tradiţionale între state şi în special între cele ce au aceeaşi cultură, istorie, limbă etc.

Apropierea Uniunii Europene de hotarele Moldovei de vest comportă şi unele dezavantaje: lărgirea UE poate duce la o izolare şi mai mare a Republicii Moldova în plan regional sub toate aspectele; crearea Uniunii Europene Monetare va duce la intensificarea concurenţei, ce poate duce la scăderea competitivităţii produselor moldoveneşti; noii membri ai UE, fiind exportatori de produse agricole, pot diminua suficient perspectivele de export a produselor autohtone. 

Procesul de integrare în UE este destul de complicat, el se va încheia pentru noii membri în 2013, când for fi finalizate toate perioadele de tranziţie. În cazul când această perioadă va fi cu mult mai complicată decât se aşteaptă, dorinţa de lărgire a Uniunii Europene poate să dispară.

Dacă e să ne referim la integrarea Moldovei în Uniunea Europeană este necesar să analizăm în ce măsură noi satisfacem, la momentul actual, acestei cerinţe. În conformitate cu articolul „O” din Titlul III „Dispoziţii finale” al Tratatului Uniunii Europene, orice ţară europeană poate să devină membru al UE dacă întruneşte următoarele criterii: politice, care ţin de asigurarea democraţiei, respectării drepturilor omului; economice, care se referă la existenţa şi buna funcţionare a economiei de piaţă; capacitatea de a-si asuma obligaţiile de membru, inclusiv prin implementarea acquis-ului communautaire.  

Se cere ca noii membri ce vor fi acceptaţi în UE să excludă posibilitatea unui regim politic autoritar (experţii europeni se îndoiesc că Moldova ar exclude acest element). Referitor la economia de piaţă, ea este destul de fragilă şi nici pe departe nu face faţă  cerinţelor impuse de UE. La capitolul asumării obligaţiilor de membru al UE Moldova, de asemenea, nu face faţă, ea nu poate să contribuie la crearea bugetului Uniunii Europene, iar racordarea legislaţiei noastre la cea europeană este doar la faza incipientă, cei care trebuie să o aplice (funcţionarii publici, corpul judecătoresc etc.) nu o cunosc. În Moldova nu s-a creat un sistem pluripartidist dine închegat. Regulile electorale reprezintă doar o posibilitate formală a alegerilor, organizarea cărora este înfăptuită în aşa mod încât guvernanţii permanent vor obţine o uşoară victorie, deoarece ei deţin controlul asupra mass-media, sistemului administrativ, sistemului judecătoresc etc. 

Si totuşi, Republica Moldova nu poate rămâne în afara acelor procese integraţioniste care s-au configurat pe mapamond, îndeosebi, a celor din vecinătatea sa nemijlocită, spre a-si asigura perspectivele dezvoltării şi securităţii. Pentru Moldova acest pol este Uniunea Europeană a cărei pondere economică, politică, socială, juridică etc. este incontestabilă. Datoria fiecărui guvern este de a păstra, a consolida interesul naţional, al poporului pe care-l reprezintă şi care trebuie să fie în concordanţă cu politica externă şi procesul integraţionist în care s-a angajat. Promovarea unei politici externe active, coerente, în corespundere cu procesele complexe ce au loc pe arena politică internaţională şi regională presupune, imanent, a ţine cont de factorii interni şi de cei externi.

În prezent, UE examinează posibilitatea modificării PEV în aşa mod, încât dimensiunii geografice să i se adauge şi una politică. Astfel, noua politică de vecinătate ar putea să aplice principiul diferenţierii între vecinii ce doresc integrarea în UE (desigur, cei ce o merită) şi cei care vor doar să colaboreze cu Bruxelles-ul. Acest principiu urmează să fie aplicat în dependenţă de progresele fiecărui stat, înregistrate real în Planul individual de Acţiuni care constituie instrumentul principal al PEV. În condiţiile când lipsesc reforme concrete în domeniile-cheie Moldova riscă să fie devansată de Ucraina, ţările Caucazului, Maroc etc.

 În Raportul de evaluare al Comisiei Europene, dat publicităţii la finele lui 2006, se menţionează: „…alegerile din martie 2005 au fost relativ libere şi corecte”; „…libertatea presei este asigurată într-o măsură foarte redusă”; „.. fenomenul corupţiei este foarte răspândit”; „…interferenţa guvernului în afaceri este un impediment major în calea dezvoltării economice”; „există o necesitate clară de a separa afacerile de politică”; „…să se asigure un respect sporit pentru drepturile omului”; „să continue reforma sistemului judecătoresc, în special, în vederea asigurării independenţei sale. Independenţa curţilor, puterea bine definită şi limitată a procurorului general, transparenţa şi predictibilitatea hotărârilor judecătoreşti constituie elementele de bază pentru o democraţie funcţională, dar şi pentru atragerea investiţiilor” etc. Acest Raport indică reticenţele noastre în realizarea Planului de Acţiuni RM-UE (PA) la capitolele: (1) capacitatea redusă de implementare a strategiilor, (2) libertatea redusă a mass-media, (3) corupţia endemică, (4) intervenţiile statului în sfera businessului, (5) lipsa unor priorităţi clare de acţiuni, (6) existenţa unui mediu de reglementare dificil pentru afacerile private, (7) respectarea insuficientă a drepturilor omului, (8) independenţa limitată a justiţiei, (9) prerogativele extinse şi indefinite ale procuraturii. Printre progrese sunt menţionate doar unele capitole: (1) constituirea misiunii EUBAM, (2) cooperarea cu instituţiile financiare internaţionale, (3) acordarea sistemului generalizat de preferinţe (GSP+), (4) aderarea la procesul de la Bologna, (5) cooperarea pe diverse chestiuni de politică externă cu UE. 

Nu împărtăşesc poziţia celor care consideră, că integrarea europeană a fost descoperită ca un „paratrăsnet al revoluţiilor”- trandafirilor din Georgia şi a celei portocalii din Ucraina, ea nefiind intern motivată de evoluţia societăţii moldoveneşti, ci doar o opţiune impusă de evenimentele externe. Dar dacă este aşa, atunci ne este clar de ce procesul de integrare europeană e fragil şi ineficient. Integrarea europeană este percepută ca o prioritate geopolitică ne împiedică să conştientizăm adevărata sarcină pe care ne-am asumat-o. 

Ne-am dori ca în 2008 Moldova să semneze un Tratat de asociere şi integrare cu UE, după exemplul ţărilor din Balcanii de Vest, dar cei de la Bruxelles se opun ideii de a elabora şi pentru Moldova meniul de opţiuni specifice statelor balcanice din raţiuni geostrategice greu de eliminat. Noi merităm mai  mult decât ni se dă, iar UE merită un vecin cu mult mai bun decât este Moldova, la prezent. De logica şi coerenţa acţiunilor practice şi nu de retorica înaripată depinde includerea noastră în viitoarele scenarii de extindere europeană. Dacă guvernarea, forţele politice în ansamblu nu-si vor uni eforturile întru asigurarea unui ritm accelerat şi consecvent a procesului de integrare europeană, acest proces poate fi frânat la etapa iniţială. Adăugând la cele menţionate, oboseala instituţională şi politică a Bruxeless-ului, provocate de ultimele lărgiri spre Est, alte probleme interne ce au diminuat decisiv factorul extinderii, faptul ca UE acordă sprijin Moldovei, nicidecum, nu garantează eliberarea unui „bilet” cu destinaţia UE. Alinierea Moldovei la Procesul de Cooperarea în Europa de Sud - Est, precum şi prezenţa ei în Pactul de Stabilitate în Europa de Sud - Est  ar reprezenta o modalitate mai facilă de a prinde „trenul  european” cu ajutorul „biletului balcanic”. Dar şi acest plan poate fi realizat doar în condiţiile când Moldova va îndeplini toate prevederile Planului de Acţiuni. 

Note:

1. Tratatul de instituire a unei Constituţii pentru Europa, p.3. 

2. Dicţionarul explicativ al limbii române, Ediţia a II-a, Univers Enciclopedic, Bucureşti, 1998, p. 497. 

Drepturile şi libertăţile fundamentale ale omului 
(4) Asigurarea respectării drepturilor şi libertăţilor fundamentale ale omului, inclusiv drepturile persoanelor ce aparţin minorităţilor naţionale, în conformitate cu standardele internaţionale şi europene 
- Implementarea acţiunilor prevăzute în Planul Naţional de Acţiuni în domeniul Drepturilor Omului (PNADO) al Republicii Moldova pentru perioada 2004-2008 (revizuiri legislative, consolidarea cadrului instituţional şi sporirea conştientizării drepturilor omului); 

- Asigurarea aderării la convenţiile de bază ale ONU şi protocoalele opţionale1 în materie şi implementarea eficientă a acestora. 

- Asigurarea protecţiei eficiente a drepturilor persoanelor ce aparţin minorităţilor naţionale; 

- Reacţia adecvată la concluziile şi recomandările structurilor şi experţilor relevanţi ai Consiliului Europei privind starea respectării de către R.Moldova a Convenţiei-cadru pentru protecţia minorităţilor naţionale; elaborarea şi implementarea legislaţiei privind excluderea discriminării şi a legislaţiei care garantează drepturile minorităţilor, în conformitate cu standardele europene; 

- Amendarea legii privind confesiunile religioase în scopul ajustării la cerinţele Convenţiei Europene pentru Drepturile Omului şi recomandările relevante ale Consiliului Europei; 

- Executarea eficientă a sentinţelor Curţii Europene pentru Drepturile Omului; 

- Introducerea mecanismelor eficiente pre-judiciare şi ne-judiciare atât pentru soluţionarea litigiilor cât şi pentru protecţia drepturilor omului; garantarea accesului la informaţie privind drepturile cetăţenilor şi mijloacele legale adecvate. 

(5) Dezvoltarea şi implementarea cadrului legislativ adecvat pentru prevenirea şi combaterea traficului de fiinţe umane, precum şi pentru rezolvarea problemelor cu care se confruntă victimele traficului 
- Revizuirea legislaţiei anti-trafic, inclusiv a elementelor relevante prevăzute în noile coduri penale şi de procedură penală în scopul conformării depline la standardele internaţionale privind drepturile omului; 

- Intensificarea cooperării în cadrul organizaţiilor internaţionale relevante în acest domeniu (OSCE, ONU); ratificarea unor astfel de instrumente internaţionale relevante cum este Convenţia ONU împotriva crimei organizate transnaţionale („Convenţia Palermo”) şi a protocoalelor sale în scopul prevenirii, suprimării şi pedepsirii traficului de persoane, în special de femei şi copii. 

(6) Eradicarea maltratării şi a torturii 
1 Inclusiv semnarea şi ratificarea CCPR-OP1, CCPR-OP2-DP, CEDAW-OP, CAT Declar.Art.21, Declar.Art.22, CAT-OP, MWC, precum şi ratificarea CRC-OP-AC, CRC-OP-SC. 

- Soluţionarea eficientă a cazurilor raportate de maltratare a deţinuţilor de către funcţionarii din organele de drept, în special în timpul reţinerii înainte de judecată, inclusiv prin adoptarea unei baze legale relevante şi a prevederilor privind instruirea. 

- Implementarea recomandărilor Comitetului Consiliului Europei pentru prevenirea torturii; 

- Sporirea instruirii în domeniul drepturilor omului a funcţionarilor din poliţie şi a personalului penitenciarelor. 

(7) Asigurarea respectării drepturilor copiilor 
- Continuarea eforturilor în scopul protejării drepturilor copilului prin asigurarea implementării Declaraţiei şi Planului de Acţiuni convenite la Sesiunea specială ONU privind copiii în mai 2002, inclusiv implementarea unui plan de acţiuni naţional; 

- Implementarea unei secţiuni relevante din Planul Naţional de Acţiuni în domeniul Drepturilor Omului (PNADO) al Republicii Moldova pentru perioada 2004-2008. 

(8) Asigurarea tratamentului egal 
- Continuarea eforturilor pentru asigurarea egalităţii de şanse pentru bărbaţi şi femei în societate şi în viaţa economică, bazate pe nediscriminare. 

(9) Asigurarea respectării libertăţii de expresie 
- Asigurarea relaţiei transparente între autorităţi şi instituţiile media în conformitate cu recomandările Consiliului Europei; ajutor financiar din partea statului pentru mass-media acordat în baza criteriilor stricte şi obiective aplicate egal pentru toată mass-media; 

- Elaborarea şi implementarea unui cadru legal adecvat ce garantează libertatea expresiei şi a mass-mediei, în conformitate cu standardele europene şi în baza recomandărilor Consiliului Europei. 

(10) Asigurarea respectării libertăţii la asociere şi susţinerea dezvoltării societăţii civile 
- Amendarea legii privind întrunirile în scopul ajustării la cerinţele Convenţiei Europene pentru Drepturile Omului; 

- Dezvoltarea unui dialog eficient între diferite forţe politice ale ţării, ca rezultat al recomandărilor Consiliului Europei şi utilizarea la maximum a oportunităţilor oferite de acestea; 

- Facilitarea şi susţinerea dezvoltării societăţii civile, consolidarea dialogului şi a cooperării. 

(11) Asigurarea respectării drepturilor sindicatelor şi a standardelor de bază în domeniul muncii 
- Continuarea eforturilor în scopul asigurării drepturilor sindicatelor şi a standardelor de bază ale muncii, în conformitate cu standardele europene şi convenţiile Organizaţiei Internaţionale a Muncii (ILO). 

(12) Asigurarea Justiţiei internaţionale prin intermediul Curţii Penale Internaţionale (CPI) 
· Ratificarea Statutului de la Roma al Curţii Penale Internaţionale şi elaborarea prevederilor necesare pentru modificarea Constituţiei, care vor fi incluse în noul proiect al Constituţiei, aflat în curs de elaborare de către Comisia Constituţională Mixtă. Asigurarea fără impedimente a implementării sale. 

Asociaţia pentru Democraţie Participativă ADEPT şi EXPERT-GRUP

Notă: Autorii au realizat acest raport cu bună-credinţă şi cu bune intenţii. Punctele de vedere şi concluziile exprimate de autori nu reprezintă în mod necesar opiniile împărtăşite oficial  de Departamentul Marii Britanii pentru Cooperare Internaţională (DFID), de Guvernul Republicii Moldova sau alte instituţii menţionate în raport.
Instituţiile democratice

Domeniul drepturilor omului a cunoscut un şir de evoluţii, dar şi involuţii. Parlamentul a asigurat implementarea unor angajamente luate faţă de Consiliul Europei. Au fost adoptate unele modificări referitoare la sistemul justiţiei, a fost modificat Regulamentul Parlamentului (mai mulţi deputaţi au boicotat procesul de adoptare, considerând modificările discriminatorii şi antidemocratice) şi a fost promovat un pachet de legi referitoare la reforma administraţiei publice locale. În anumite domenii sensibile s-a înregistrat stagnare sau regres: modificările referitoare la statutul judecătorilor au fost apreciate de o manieră controversată; a întârziat adoptarea şi punerea în aplicare a mai multor legi noi. Numărul cauzelor de condamnare la CEDO continuă să crească, sunt atestate cazuri de condamnare repetată pentru aceleaşi încălcări, ceea ce denotă faptul că autorităţile nu au luat măsuri eficiente de executare a deciziilor CEDO. În domeniul reglementării şi activităţii mass-media au avut loc scandaluri de rezonanţă, care au redus substanţial efectele pozitive de pe urma adoptării Codului Audiovizualului în iulie 2006.

Conflictul transnistrean

Problema transnistreană a figurat pe agenda Consiliului Ministerial al OSCE din 4-5 decembrie, când poziţia Republicii Moldova şi apelul acesteia la reluarea negocierilor politice au fost susţinute de către SUA, UE, România, Bulgaria, Turcia, Letonia etc. Summit-ul OSCE s-a soldat însă fără adoptarea unei Declaraţii finale sau a unei Declaraţii regionale cu privire la Moldova, din cauza dezacordului Rusiei cu poziţia majorităţii statelor OSCE cu privire la Moldova. În discursul său final, Preşedintele în exerciţiu al OSCE a regretat faptul că anul 2006 nu a apropiat perspectiva soluţionării conflictelor din Georgia şi Moldova, acestea rămânând „îngheţate” din cauza lipsei de voinţă politică. În a doua jumătate a anului 2006 s-a înregistrat o anumită ameliorare în relaţiile moldo-ruse, marcată, între altele, de cele două întrevederi ale Preşedintelui Vladimir Voronin cu omologul său rus, în august şi noiembrie 2006. Partea transnistreană, susţinută de Federaţia Rusă, a condiţionat revenirea la masa de tratative prin adoptarea unui „protocol de tranziţie”, prin care ar fi trebuit să fie suspendat regimul vamal unificat de la frontiera moldo-ucraineană instituit la 3 martie 2006. Această propunere a fost considerată nejustificată de către delegaţia moldovenească. 

Consolidarea capacităţii administrative

Evoluţiile în reforma administraţiei publice au fost preponderent legate de adoptarea pachetului de legi vizând reforma în domeniul administraţiei locale, acţiuni care derivă şi din Planul calendaristic de realizare a angajamentelor faţă de CoE: Legea privind administraţia publică locală (în redacţie nouă); Legea privind descentralizarea administrativă; Legea privind dezvoltarea regională; Legea pentru modificarea unor acte legislative privind finanţele publice locale. Legile au fost adoptate la finele anului. Implementarea lor va fi una de durată. Un element esenţial al reformei îl constituie păstrarea şi consolidarea în legislaţie a reformei administraţiei municipiului Chişinău. În acelaşi timp, un sir de evenimente au pus în evidenţă şi tendinţe de involuţie. Raportul Comisiei Europene privind progresul Moldovei în Politica Europeană de Vecinătate atestă o interferenţă crescută a Guvernului în sfera afacerilor, un nivel ridicat al corupţiei, ceea ce constituie impedimente majore în dezvoltarea economică.
Justiţia

Principalele evoluţii în domeniu se rezumă la atestarea unei anumite creşteri a încrederii populaţiei în justiţie, în organele de drept. A crescut numărul de cauze examinate în instanţe, inclusiv de către Curtea Supremă de Justiţie. A continuat modificarea unor legi privind statutul magistraţilor şi organizarea judecătorească. Guvernul s-a văzut nevoit să dezbată  problema executării hotărârilor judecătoreşti, dată fiind situaţia acută în domeniul dat şi existenţa unui număr mare de hotărâri neexecutate (conform unor date, circa 50 la sută din documentele executorii rămân neexecutate). Efectul reformei din iulie 2006 nu s-a făcut simţit: promovarea şi numirea în funcţie a judecătorilor nu a devenit o prerogativă consolidată a Consiliului Superior al Magistraturii (CSM), influenţa politică persistă, transparenţa nu este asigurată. 

Dezvoltare. Reformele economice şi sociale

În trimestrul IV al 2006 reducerea sărăciei nu a fost un element important al retoricii guvernamentale şi nici nu au fost adoptate măsuri esenţiale pentru reducerea sărăciei. Unii indicatori sugerează că în mediul rural incidenţa acestui fenomen a crescut şi în trimestrul patru. Cea mai mare influenţă asupra sărăciei a avut-o stagnarea agricolă şi imposibilitatea de a exporta mărfurile agricole în Rusia. O altă influenţă nefastă a venit din direcţia industriei vinicole, care a intrat într-o recesiune acută după introducerea interdicţiilor de export a vinului în Rusia. În relaţiile cu instituţiile financiare internaţionale s-au produs evenimente foarte importante. Relaţiile bune cu FMI şi BM au fost consolidate. Finanţatorii multilaterali şi bilaterali, alături de Comisia Europeană, si-au exprimat sprijinul pentru programele de dezvoltare pe termen mediu ale Republicii Moldova şi au semnalat că ar putea acorda un suport financiar în valoare totală de peste 1,2 miliarde dolari SUA pentru susţinerea obiectivelor de dezvoltare.

Comerţul internaţional 

În trimestrul IV situaţia din comerţul extern al Republicii Moldova a continuat să degradeze atât cantitativ, cât şi calitativ. În 11 luni ale anului 2006 deficitul balanţei comerciale a Moldovei a înregistrat un nivel de aproape 1,44 miliarde USD, fiind în creştere cu cca. 37% faţă de aceeaşi perioadă din 2005. Semnalele pozitive venite din partea negocierilor dintre Republica Moldova şi Federaţia Rusă cu privire la reluarea exporturilor moldoveneşti în această ţară au dus, cel puţin, la o îmbunătăţire de imagine între părţi. Câteva evoluţii de la finele anului 2006 în dialogul bilateral confirmă tendinţele de destindere a relaţiilor moldo-ruse. Este vorba despre inspectarea unor întreprinderi moldoveneşti, specializate în prelucrarea cărnii, de către experţii Serviciului rus "Rosselihoznadzor", în vederea identificării companiilor "care respectă toate condiţiile sanitar-veterinare" pentru reluarea exporturilor de carne şi mezeluri în Rusia. În perioada de analiză Ministerul Economiei şi Comerţului (MEC) în colaborare cu Agenţia Agroindustrială Moldova-Vîn au stabilit condiţiile privitor la organizarea exportului vinurilor moldoveneşti şi a importului băuturilor alcoolice prîn intermediul „Ghişeului unic”. Şi în trimestrul IV, 2006 exporturile către ţările UE şi cele din ECE şi-au continuat ascensiunea. Spre exemplu, exporturile produselor moldoveneşti pe piaţa UE au crescut cu 11,2%, faţă de ianuarie-noiembrie 2005, iar cele către ţările ECE cu 39,2%.

Climatul de afaceri

Mediul de afaceri din Republica Moldova s-a înrăutăţit în 2006 (raportul Băncii Mondiale „Mediul de afaceri 2007”). În raportul citat, Moldova a retrogradat de pe poziţia 88 în 2005 pe poziţia 103 în 2006. Retrogradarea în clasamentul Băncii Mondiale a fost determinată în primul rând de avansarea mai rapidă a altor ţări. Domeniile cele mai problematice în mediul de afaceri moldovenesc rămân licenţierea şi autorizarea construcţiilor. Stagnarea reformelor în aceste domenii nu a fost compensată nici de progresele înregistrate în alte domenii, cum ar fi reducerea impozitelor pe venitul companiilor sau înlesnirea procedurilor vamale. Guvernul a aprobat şi a transmis Parlamentului proiectul de lege cu privire la societăţile cu răspundere limitată. Aprobarea acestei legi este necesară pentru a reglementa mai eficient activitatea SRL-urilor şi pentru a racorda cadrul legislativ la rigorile europene. Agenţia Naţională de Protecţie a Concurenţei aşa şi nu a mai fost constituită până la sfârşitul anului 2006. Este o ratare foarte importantă, care ştirbeşte mult din alte performanţe obţinute în domeniul climatului de afaceri.
Controlul frontierei

Progrese importante în trimestrul IV nu au fost observate. În pofida Planului de Priorităţi al MAEIE şi Planului legislativ al Parlamentului Republicii Moldova, Legea Serviciului Grăniceri nu a fost adoptată până acum. Activitatea Misiunii de Asistenţă la Frontieră continuă să joace un rol major în îmbunătăţirea managementului frontierei. Republica Moldova şi Ucraina au semnat acorduri de schimb de informaţii în ceea ce priveşte controlul asupra frontierei. Aceste acorduri prevăd între altele: 1) serviciile vamale din Ucraina şi Republica Moldova cad de acord să implementeze un sistem automatizat pentru schimb de informaţii prealabile vis-a-vis de cargourile ce trec frontiera comună; 2) serviciile de grăniceri din Moldova şi Ucraina se obligă să asigure un schimb permanent de informaţii la nivel naţional, regional şi la cel de detaşamente; 3) toate serviciile vor furniza informaţia necesară pentru a elabora o Evaluare a Securităţii Frontierei comune, ce va fi prezentată lunar la şedinţele de coordonare prezidate de EUBAM.
Combaterea traficul de fiinţe umane 

În trimestrul IV al anului 2006, traficul de fiinţe umane a fost în creştere şi a fost apreciat de către experţi drept una din cele mai presante probleme ale anului 2006. În plus, fenomenul continuă să aducă câştiguri exorbitante traficanţilor. Conform declaraţiilor Centrului pentru combaterea traficului de persoane (CCTP), în Republica Moldova se înregistrează tot mai multe cazuri de trafic de persoane prîn intermediul unor delegaţii (culturale, sportive etc.) naţionale care pleacă la diferite manifestări în străinătate. În acelasi timp, în perioada de analiză, ca urmare a colaborării eficiente dintre structurile statului şi organizaţiile abilitate în domeniu, situaţia ce ţine de coordonarea acţiunilor pentru contracararea TFU s-a îmbunătăţit. MAI al RM a negociat cu Ambasada SUA la Chisinău începerea din 2007 a implementării unui proiect de asistenţă pentru victimele traficului de persoane, iar un alt proiect preconizat a fi realizat priveşte protecţia martorilor.
Managementul migraţiunii

Progresul în acest domeniu a fost în mare parte tergiversat din cauza desfiinţării Biroului Naţional Migraţiune. Reconfigurarea instituţională, rezultată în constituirea Biroului pentru Migraţiune şi Azil în cadrul MAI, a afectat considerabil progresele Republicii Moldova în procesul de implementare a prevederilor PAUEM. A avut de suferit şi o parte a populaţiei care a solicitat în aceasta perioadă anumite servicii pe care le presta Biroul Naţional Migraţiune. Totuşi, structura noului Birou a fost definitiv stabilită cu o mare parte de activităţi relansate. Un progres important este decizia de a definitiva crearea unui sistem informaţional integrat de monitorizare a migraţiunii sub auspiciile MAEIE, care va permite diferitor structuri de stat relevante să efectueze schimb de informaţii şi să elaboreze politici relevante. De acest sistem vor beneficia în primul rând MAI, MDI, MEC, Serviciul Grăniceri, precum şi alte organe de stat cu atribuţii relevante. Mai multe structuri de stat implicate dispun de sistemele lor de date, însă acestea nu sunt integrate şi se află la nivele diferite de dezvoltare. MAEIE a depus eforturi pentru negocierea acordurilor de readmisie şi de facilitare a regimului de vize cu Uniunea Europeană. În acest sens, s-a obţinut acordul statelor membre privind delegarea către oficialii Comisiei Europene a împuternicirilor privind negocierea facilitării regimului de vize şi încheierea acordului de readmisie. O altă propunere, susţinută şi de Comisarul UE pentru justiţie, libertăţi şi securitate, Franco Frattini, este crearea unui Centru Comun pentru Solicitarea Vizelor UE. Necesitatea instituirii acestui centru s-a amplificat o dată cu aderarea României la UE (o bună parte din consulatele statelor UE se află la Bucureşti). 

1. Instituţiile democratice

Drepturile omului

Evenimentele de rezonanţă în domeniu se referă la:

· adoptarea de către Guvern a unor acte normative: Hotărârea privind aprobarea Regulamentului-cadru de organizare şi funcţionare a Centrului de asistenţă şi protecţie a victimelor traficului de fiinţe umane; Hotărârea pentru aprobarea Regulamentului privind activitatea coordonatorului în domeniul drepturilor omului (se recomandă desemnarea unor coordonatori în fiece autoritate centrală şi locală); Hotărârea cu privire la aprobarea Planului de acţiuni pentru susţinerea ţiganilor/ romilor din Republica Moldova pe anii 2007-2010;

· respingerea de către autorităţi a unor solicitări de desfăşurare a manifestaţiilor publice,
 ceea ce semnifică menţinerea unor practici condamnate anterior;

· perpetuarea conflictelor cu caracter religios (disensiuni între mitropolia Basarabiei şi cea a Moldovei);

· sesizarea din partea avocaţilor parlamentari a diverselor instituţii competente, referitor la încălcarea unor drepturi ale cetăţenilor: dreptul la protecţie socială; libertatea opiniei şi exprimării;  

· unele acţiuni ale autorităţilor sunt considerate abuzive de organizaţiile specializate (Baroul avocaţilor, organizaţiile de pacifişti)
;

· nu au fost elaborate şi adoptate un sir de legi, acte normative şi acţiuni, planificate de Planul Naţional de acţiuni în domeniul drepturilor omului: privind asigurarea de răspundere civilă a lucrătorilor medicali; cu privire la medicina privată; modificarea art.32 alin.(3) din Constituţie; privind asigurarea asistenţei juridice gratuite de către stat; introducerea indemnizaţiilor sociale în baza veniturilor populaţiei şi minimului de existenţă; introducerea sistemului de "impozitare pe cote"; atestarea tuturor categoriilor de specialişti după criteriul "drepturile omului”.

Cooperarea cu societatea civilă

Evoluţii în domeniu sunt atestate prin continuarea implementării Concepţiei cooperării dintre Parlament şi societatea civilă, conturarea unor mecanisme noi de colaborare (cu comisiile parlamentare, luând în consideraţie  propunerilor societăţii civile).

Evenimente care diminuează considerabil probitatea guvernării şi impactul colaborării:

· Guvernul a iniţiat modificarea legii privind asociaţiile obşteşti fără o consultare prealabilă cu aceste organizaţii, în lipsă de transparenţă;

· un grup de organizaţii din domeniul mass-media au boicotat public Conferinţa „Cooperarea dintre Parlamentul Republicii Moldova şi societatea civilă”, în semn de protest faţă de abuzurile autorităţilor în procesul de implementare a noului Cod al Audiovizualului (cazul posturilor Antena C şi Euro TV);

· Procuratura generală a emis o circulară pentru procurorii teritoriali şi specializaţi, prin care, pentru a preveni „destabilizarea situaţiei social-politice” se indică necesitatea verificării în mod de urgenţă a activităţii asociaţiilor obşteşti implicate în organizarea activităţilor de masă, a „legalităţii funcţionării acestora” şi a surselor de finanţare. Deşi indicaţiile nu au fost puse în aplicare masiv, intervenţiile procuraturii sunt apreciate de ONG ca abuzive, necorespunzătoare rolului procuraturii şi atribuţiilor acesteia în cadrul organelor statului;

· varianta finală a proiectul legii privind transparenţa decizională, aprobat de Guvern, nu este expus pentru consultare publică, prezentarea lui în Parlament este obstrucţionată fără motive plauzibile. 

Prevenirea torturii. Drepturile deţinuţilor

Evoluţii:

· în cadrul Conferinţei  "Realizarea de către Republica Moldova a prevederilor Protocolului Opţional la Convenţia ONU împotriva torturii şi altor tratamente sau pedepse crude, inumane sau degradante” (17-18 noiembrie 2006) experţii au propus crearea în regim restrâns a unui comitet abilitat să inspecteze ad-hoc instituţiile penitenciare şi de detenţie (comitet antitortură); 

· reprezentantul Moldovei la ONU a declarat că prevederile Convenţiei internaţionale pentru eliminarea rasismului şi a discriminării rasiale sunt implementate cu succes în Moldova, drepturile minorităţilor sunt protejate, funcţionarea limbilor este asigurată
; 

· Comitetul pentru Plângeri susţine că în instituţiile penitenciare din ţară se înregistrează foarte rar cazuri de torturare a condamnaţilor, asemenea practici fiind mai des înregistrate în izolatoarele comisariatelor de poliţie, în timpul efectuării anchetelor preliminare. Conform reprezentanţilor Comitetului, cele mai frecvente sesizări ale deţinuţilor sunt legate de dezacordul cu hotărârile instanţelor de judecată şi condiţiile de detenţie;

· sunt emise ordinele Ministrului Justiţiei despre aprobarea Regulamentului cu privire la modul de prezentare a condamnaţilor grav bolnavi pentru eliberarea de la executarea pedepsei şi pentru aprobarea Regulamentului cu privire la modul de asigurare a asistenţei medicale persoanelor deţinute în penitenciare (publicate în MO nr.199-202 din 29.12.2006);

· după reconstrucţia efectuată la Penitenciarul pentru femei de la Rusca, deţinutele vor sta mai puţine în celulă, administraţia conformându-se astfel cerinţelor Codului de Executare şi standardelor europene în domeniu
;

· a continuat campania de informare în cadrul instituţiilor penitenciare, desfăşurată de Departamentul Instituţii Penitenciare, ONG-uri, cu susţinerea PNUD Moldova.

Regres / Stagnare:

· conform declaraţiilor reprezentanţilor Asociaţiei Obşteşti „Juriştii pentru drepturile omului”, în majoritatea cazurilor Republica Moldova este condamnată de Curtea Europeană a Drepturilor Omului (CEDO) pentru tortură şi încălcarea dreptului la un proces echitabil. Însăşi condiţiile precare din penitenciare sunt apreciate de CEDO drept tortură;
· CEDO a decis să examineze în regim de urgenţă plângerea împotriva Guvernului Moldovei, depusă de cetăţeanul Vitali Colibaba, care susţine că a fost torturat de poliţişti ai sectorului de poliţie Buiucani din Chişinău
. Avocatul lui Colibaba a declarat în cadrul unei conferinţe de presă, că prin tortură poliţiştii încercau să determine victima să se declare autor al unui furt pe care nu l-a săvârşit. Deşi avocatul a cerut Procuraturii Generale să ancheteze cazul de tortură, cererea a fost respinsă. După ce avocatul şi victima s-au adresat la CEDO, Procuratura Generală a expediat Baroului de Avocaţi din Moldova o scrisoare, calificată de avocaţi drept încercare de intimidare;

· majoritatea parlamentară a respins cererea unor deputaţi de opoziţie care solicitau crearea unei comisii parlamentare speciale de examinare a abuzurilor organelor de forţă. Iniţiatorii indicau asupra unor încălcări flagrante ca violarea secretului corespondenţei, atragerea la răspundere a persoanelor nevinovate, cazuri de aplicare a torturi şi a tratamentelor degradante etc. Refuzul de a crea comisia a fost explicat prin necesitatea unei abordări de sistem a problemelor, evitându-se implicarea deputaţilor în cazuri concrete, care pot fi examinate de alte instituţii abilitate;

· conform datelor responsabililor Departamentului Instituţii Penitenciare, doar 40 la sută din numărul total al persoanelor eliberate din detenţie reuşesc să se încadreze în câmpul muncii, iar o mare parte dintre ei se reîntorc în închisori. Condamnaţii nu au ulterior loc de trai, adresările de angajare sunt refuzate pe motiv că au antecedente penale;
· unele instituţii media informează despre faptul că angajaţi ai poliţiei au maltratat minori nevinovaţi, iar adoptarea deciziilor de sancţionare este tergiversată
. Conform unor informaţii, cazul de maltratare a avut loc doar la câteva zile după ce la comisariatul teritorial de poliţie s-a desfăşurat un seminar privind prejudiciile torturii şi necesitatea de a evita astfel de metode în timpul anchetei, la care a participat şi un poliţist culpabil. 

Îndeplinirea recomandărilor Consiliului Europei / Executarea deciziilor CEDO

Un anumit progres este înregistrat: 

· Parlamentul a asigurat implementarea unor măsuri stabilite în Programul calendaristic (HP nr.284-XVI din 11.11.2005):

· au fost adoptate unele modificări referitoare la sistemul justiţiei;

· a fost modificat Regulamentul Parlamentului (mai mulţi deputaţi au boicotat procesul de adoptare, considerând modificările discriminatorii şi antidemocratice);

· este adoptat un pachet de legi referitoare la reforma administraţiei publice locale (documentele au fost discutate insuficient cu reprezentanţii APL, necesitatea unor noi legi este îndoielnică);

· nu au fost elucidate motivele  cazurilor de urmărire penală a liderilor opoziţiei la nivel naţional şi local, a rămas neabordată problema demiterii primarului or. Comrat.

· Raportorii APCE au apreciat pozitiv acţiunile întreprinse întru realizarea recomandărilor, rezoluţiilor şi angajamentelor faţă de CE, dar au indicat asupra necesităţii bunei implementări a legilor adoptate, declarând că numai după ce toate problemele vor fi soluţionate, va putea fi abordată problema ridicării monitorizării
.
Drept stagnare sau regres pot fi considerate:

· modificările referitoare la statutul judecătorilor sunt apreciate controversat. Potrivit unor păreri, independenţa judecătorilor este mai consolidată, alţii susţin ca este mai redusă;

· nu sunt adoptate şi puse în aplicare noi legi: cu privire la culte, despre partidele politice; despre statutul mun. Chişinău; privind reforma serviciilor de securitate; Codul educaţiei; consolidarea imunităţii parlamentare; revizuirea împuternicirilor Procuraturii;

· numărul cauzelor de condamnare la CEDO continuă să crească (au fost acceptate spre examinare peste 200 de cauze), sunt atestate cazuri de condamnare repetată pentru aceleaşi încălcări (aceasta poate semnifica că autorităţile nu au luat măsuri eficiente de executare a deciziilor CEDO);

· Raportul Comisiei Europene privind implementarea Planului de Acţiuni UE-RM indică drept subiecte de îngrijorare „competenţa extinsă a procuraturii generale şi nerespectarea hotărârilor CEDO”
.

Egalitatea şanselor

Evenimentele principale în domeniu au vizat:

· deschiderea, cu sprijinul USAID, a unui centru regional de asistenţă pentru femei (în or. Soroca);

· desfăşurarea unor conferinţe şi seminare tematice de instruire privind combaterea violenţei domestice, discutarea unor aspecte privind perfecţionarea proiectului de lege în domeniu;

· prezentarea rezultatelor unor sondaje şi cercetări privind egalitatea genurilor, care atestă prezenţa în cazul femeilor a discriminărilor şi a dezavantajelor
; 

Asigurarea dreptului la asociere

Progresul este atestat de evenimente ca:

· încercările celor două confederaţii sindicale de a iniţia fuzionarea
;

· desfăşurarea congreselor partidelor, apariţia unor noi formaţiuni (înregistrate sau în proces de legalizare juridică);

· lansarea de către Ministerul Justiţiei, cu sprijinul PNUD, a unei „linii telefonice fierbinţi”în scop de a oferi informaţii gratuite privind înregistrarea ONG-urilor;

· continuarea colaborării şi afilierii internaţionale a partidelor, aprofundarea colaborărilor.

O serie de acţiuni pot fi considerate ca regres în domeniu:

· reprezentanţii unor partide politice susţin că autorităţile le intentează dosare penale la comandă, în scop de intimidare şi persecutându-i pentru critică în adresa guvernării
. Declaraţii în acest sens au făcut reprezentanţii Partidului Social Democrat din Moldova şi Uniunea Centristă din Moldova (în legătură cu arestarea liderului partidului Eduard Muşuc), ai Partidului Uniunea Muncii „Patria Rodina” (referitor la acuzaţiile împotriva lui Gheorghe Sima);

· formaţiunile politice noi întâmpină dificultăţi la înregistrare din partea Ministerului Justiţiei, reprezentanţii acestora apreciază acţiunile responsabililor drept abuzive, cu scop de intimidare
;

· Mitropolia Moldovei a acuzat Mitropolia Basarabiei de dezbinare şi schismă în biserică, situaţia fiind generată de apariţia conflictelor legate de promovarea unor clerici subordonaţi Mitropoliei Moldovei
. 

Drepturile angajaţilor

Evenimente importante în domeniu:

· conform informaţiilor difuzate de Ministerul Economiei şi Comerţului, în primele zece luni ale anului 2006 au fost create peste 17 mii de locuri noi de muncă, iar salariul angajaţilor din sectorul bugetar a crescut în proporţie de 20-80%;

· Confederaţia Sindicatelor din Republica Moldova (CSRM), în comun cu centrele sindicale ramurale, au înaintat Parlamentului un şir de propuneri la proiectul legii bugetului de stat pentru anul 2007, calificând că documentul respectiv nu va asigura acoperirea acceptabilă a necesităţilor unor ramuri ale economiei naţionale pentru a asigura o creştere social-economică sesizabilă. CSRM a solicitat Parlamentului să abordeze mai multe probleme importate pentru angajaţii în economia naţională. În cadrul negocierii Convenţiei colective de ramură pentru anii 2007-2008, sindicatele din sectorul agrar au solicitat majorarea salariilor lunare pentru angajaţii din ramură până la 1200 de lei; 

· Inspecţia Muncii a fost reorganizată, fiind comasate mai multe subdiviziuni teritoriale, reduse cheltuielile bugetare şi suprimat un anumit număr de funcţii; 

· încălcările constatate anterior în domeniul muncii continuă să rămână practic aceleaşi (lipsă contractului de muncă, neplata salariului, atragerea la muncă peste program);

· a fost ratificată Convenţia OIM nr.152 privind securitatea şi igiena muncii în operaţiunile portuare; 

· membrii Asociaţiei orbilor au organizat mitinguri de protest faţă de decizia care prevede reducerea cu 50 la sută a angajaţilor din întreprinderile specializate ale nevăzătorilor (peste 400 de salariaţi). Conform datelor Agenţiei de ocupare a forţei de muncă, în 2006 numai în raionul Basarabeasca s-au închis circa 300 locuri de muncă (120 la Asociaţia Orbilor), fiind deschise doar 40 locuri noi;

· studii independente confirmă că dezechilibrul pe piaţa muncii (numărul mare de persoane cu studii superioare versus lipsă de muncitori calificaţi) este generat de lipsa unei politici statale de orientare profesională a tinerilor, conform cerinţelor pieţei de muncă
;

· conform datelor responsabililor din sfera învăţământului, circa jumătate din profesorii preşcolari abandonează serviciul după 2 luni de activitate, din cauza salariului mic şi a problemelor financiare.

Libertatea mass-media şi accesul la informaţie

Derularea evenimentelor în ultimele trei luni ale anului 2006 permite constarea faptului că domeniul este marcat de stagnare şi chiar regres considerabil:

· conform Studiului "Indicele libertăţii presei 2006", elaborat de organizaţia „Reporteri fără frontiere”, la capitolul libertatea presei, Republica Moldova se situează pe locul 85 într-un top din 168 de state ale lumii
. În studiul similar din 2005, Moldova era plasată pe locul 74, iar în anul 2004 - pe locul 78;

· îngrijorări privind modul de implementare a Codului Audiovizualului au exprimat ambasadorii ţărilor UE cu reprezentanţă în Moldova, OSCE, reprezentantul CE, Delegaţia Comisiei Europene, ambasadele SUA, Marii Britanii
; 

· în cadrul unei şedinţe operative la Primăria Chişinău (09.10.2006), primarul general interimar s-a indignat de faptul că mass-media municipală nu elucidează toate activităţile autorităţilor locale, dar „îşi permite să facă politică
; 

· Asociaţia Presei Independente (API) şi Centrul Independent de Jurnalism (CIJ) au difuzat la 12 octombrie 2006 o declaraţie prin care exprimă îngrijorare în legătură cu cazurile de încălcare a libertăţii presei, semnalate de redacţia „Ziarului de Gardă” şi cazul de furt constatat la redacţia publicaţiei „Jurnal de Chişinău”. Şi Organizaţia Media a Europei de sud-est (SEEMO) s-a declarat alarmată de presiunile exercitate asupra jurnaliştilor de la săptămânalul „Ziarul de Gardă” din Chişinău;

· la 13 octombrie 2006, Centrul Independent de Jurnalism a difuzat un comunicat de presă prin care si-a exprimat îngrijorarea în legătură cu modul de alegere a membrilor Consiliului Coordonator al Audiovizualului (CCA), propunerile organizaţiilor de media fiind ignorate în marea majoritate a cazurilor
;

· la Conferinţa “Statul şi mass-media” (7-8 noiembrie 2006) organizată de ONG, Guvernul RM şi Consiliul Europei, nu au participat reprezentanţi ai Parlamentului, deşi tematica conferinţei a abordat aspectul cadrului legislativ în domeniu. În cadrul aceleiaşi conferinţe, reprezentanţii Consiliului Europei au recomandat crearea unei instituţii responsabile de protejarea drepturilor jurnaliştilor din Moldova;

· activitatea noii componenţe a Consiliului Coordonator al Audiovizualului a demarat prin scandal, conducerea CCA fiind acuzată de admiterea declaraţiilor şi aprecierilor politice (declaraţia deputatului Anatol Ţăranu, şedinţa Parlamentului din 02.11.2006);

· reprezentanţi ai Consiliului Coordonator al Audiovizualului au participat la o şedinţă de la Compania „Teleradio-Moldova”, în cadrul căreia au constat că în cadrul Companiei nu există transparenţă în gestionarea fondurilor publice, între angajaţi şi conducere lipseşte comunicarea şi dialogul, recomandând administraţiei Companiei să examineze şi să soluţioneze problemele respective;

· procesul de reorganizare şi vânzare a posturilor „Antena C” şi „Euro TV”, demiterea conducătorilor acestor posturi, abuzurile admise şi lipsă de transparenţă în acest proces a generat proteste ale angajaţilor, atitudini critice din partea opoziţiei parlamentare şi extraparlamentare, a consilierilor municipali de opoziţie, atitudini critice  din partea ONG-urilor, a unor instituţii internaţionale
;

· la briefing-ul de presă convocat la Preşedinţie pe 29.11.2006 (după participarea preşedintelui RM la summit-ul CSI) au fost invitaţi selectiv reprezentanţi ai mass-media (agenţia Infotag a apreciat că a avut acces doar mass-media oficială şi cea proprezidenţială). Informaţii despre „trierea” reprezentanţilor presei a fost invocată şi în cadrul relaţiilor cu autorităţile municipale
;

· angajatul postului PRO TV Chişinău, anterior disculpat de învinuirile privind implicarea în fapte de corupţie, a fost pus din nou sub urmărire penală, la insistenţa MAI şi a Procuraturii Generale. Ulterior, în diverse publicaţii, inclusiv cele care anterior erau fondate de Guvern, au apărut articole de denigrare a managerilor postului în cauză.

	Stabilitatea şi eficienţa instituţiilor democratice


	Stabilitatea instituţiilor publice persistă;
	Existenţa majorităţii parlamentare consolidate, colaborarea şi coordonarea prealabilă  a acţiunilor între legislativ şi executiv ;

Controlul exercitat de majoritatea parlamentară şi Preşedinţie asupra Guvernului, organelor de securitate şi de drept;

Asistenţa externă; 
	Aprobarea unor programe de asistenţă financiară externă, menţinerea  susţinerii politice;

Menţinerea la nivel înalt a relaţiilor de parteneriat cu instituţiile internaţionale şi statele cu pondere globală;

Posibilităţi de implementare consecventă a programelor;

Scade încrederea alegătorilor în partide;
	Lipsa antagonismelor între ramurile puterii şi colaborarea între majoritatea formaţiunilor parlamentare; 

Restabilirea parţială a relaţiilor cu Federaţia Rusă;
	Piedicile în exportul produselor pe pieţele din est;

Stagnarea şi înrăutăţirea situaţiei în soluţionarea problemei transnistrene;

	Mass-media;

Activitatea instituţiilor publice;

Estimările autorilor;

	
	Au fost atestate cazuri ce pot afecta activitatea ONG; 

Se încearcă modificarea legislaţiei în domeniu, fără consultare prealabilă suficientă;


	Dorinţa de a extinde controlul şi în sfera „sectorului trei”; 
	Continuă colaborarea dintre Parlament şi ONG;

Sunt create piedici artificiale pentru înregistrarea sau modificările statutelor ONG;

Încercările Procuraturii de a controla activitatea au ca efect colateral intimidarea şi protestul unor ONG mai active;

ONG-uri acuză guvernarea de mimarea cooperării;


	Asistenţa externă acordată ONG;

Consolidarea capacităţilor ONG cu experienţă;

Colaborarea Parlamentului cu societatea civilă;
	Intervenţiile abuzive ale autorităţilor;

Resursele financiare limitate;

Progresul lent în colaborarea executivului şi organelor locale cu ONG;

Stagnarea procesului de promovare a legii privind transparenţa decizională;

	Declaraţiile ONG;

Mass-media;

	
	Libertatea asocierii în formaţiuni politice este prejudiciată;
	Limitarea concurenţei politice prin metode administrative;


	În continuare sunt invocate persecuţii ale liderilor politici, lideri de partide sunt arestaţi, li se intentează sau continuă dosarele penale;

Încrederea alegătorilor în partide este în scădere;


	Colaborarea şi asocierea internaţională a partidelor;
	Intoleranţa faţă de critica forţelor de opoziţie extraparlamentară;

Încercările de anihila forţele politice care pot avea pondere în acordul alegerilor locale generale din 2007;

	Declaraţiile partidelor politice;

Mass-media;

Datele monitorizării sectorului partidelor;

	Recomandările CE / Respectarea deciziilor CEDO

 
	Îmbunătăţirea practicilor electorale;

Implementarea unor acţiuni rezultate din  recomandările CE;


	Aplicarea Planului de Acţiuni în domeniu;

Monitorizarea din partea CE;

Sporirea numărului de cauze la CEDO;

Activitatea avocaţilor şi ONG specializate în domeniu;
	Alegerile regionale în UTA Găgăuzia s-au desfăşurat în condiţii mai bune ca anterior;

Au fost adoptate mai multe acte legislative menite să realizeze recomandările;

Autorităţile acordă mai multă atenţie respectării drepturilor prevăzute de Convenţia Europeană;

Nu sunt modificate legile despre partide şi cultele religioase;

Implementarea cursului de istorie integrată se realizează în pofida protestelor şi prezenţei multiplelor erori în manuale; 


	Vizitele periodice de evaluare ale raportorilor CE;

Intervenţiile opoziţiei;

Condamnările frecvente la CEDO;


	Legislaţia electorală regională imperfectă;

Încălcări şi abuzuri în procesul de agitaţie electorală;

Lipsă unor măsuri eficiente  de sancţionare pentru abuzuri ce au condus la condamnarea de către CEDO;

Continuarea examinării unor cauze în cadrul cărora deja au fost constate abuzuri de către CEDO;

Activitatea puţin eficientă în domeniul adoptării legilor corespunzătoare; 

	Legislaţia RM;

Rapoartele de monitorizare a alegerilor în UTA Găgăuzia;

Stenogramele şedinţelor Parlamentului;

Informaţia despre vizita raportorilor CE;

Hotărârile CEDO;

Mass-media;

	Garantarea drepturilor şi libertăţilor fundamentale, ale omului

/

Egalitatea şanselor


	Evoluţii esenţiale nu  sunt atestate;

Continuă să fie încălcate anumite drepturi fundamentale;


	Monitorizarea externă;

PA în domeniu;
	Guvernul a adoptat câteva acte normative în domeniu;

Persistă conflictele cu caracter religios;

Încercări de intimidare a apărătorilor (avocaţilor) şi reprezentanţilor ONG specializate în domeniu; 

Nu este implementat plenar planul de acţiuni în domeniu;


	Activitatea ONG în domeniu;

Activitatea avocaţilor parlamentari;

Asistenţa externă;


	Atitudinea pasivă a autorităţilor sau încercările de a limita manifestaţii de protest;

Resurse financiare alocate în cuantum insuficient, orientarea resurselor în domenii ce nu sunt primordiale, dar pot fi utilizate drept capital electoral;

Atitudinea formală a autorităţilor faţă de sesizările ONG, ale avocaţilor parlamentari;

	Legislaţia RM;

Mass-media;

Comunicatele formaţiunilor politice, ale ONG;

Informaţia despre activitatea avocaţilor parlamentari;



	
	Rezultatele sondajelor şi studiilor independente în domeniu atestă persistenţa discriminărilor şi încălcării egalităţii de gen;

Este deschis un centru regional de asistenţă;
	Insesizabili;
	Femeile continuă să fie dezavantajate moral, material, administrativ, în relaţiile de muncă, în familie;

Sporeşte asistenţa acordată victimelor; 


	Asistenţa externă;

Existenţa legii speciale în domeniu;

Activitatea ONG;


	Lipsă unor mecanisme eficiente de implementare a principiilor egalităţii de gen;

Lipsă unei legi privind combaterea violenţei în familie;

Nu este stabilită responsabilitate penală sau contravenţională concretă pentru discriminare;

Lipsă unor programe speciale în domeniu, cu asistenţă financiară adecvată;

	Legislaţia RM;

Mass-media;

Sondajele în domeniu;

	Prevenirea torturii şi tratamentelor degradante / Drepturile deţinuţilor
	Autorităţile se declară preocupate de situaţia în domeniu, declară despre respectarea actelor internaţionale în sfera respectivă;

Solicitările de efectuare a unor anchete parlamentare sunt respinse;

Continuă să fie înregistrate cazuri de aplicare a torturii şi tratamentelor inumane;
	Monitorizarea externă;

PAUERM;

PA în domeniul drepturilor omului;

Hotărârile CEDO;
	Numărul cazurilor de aplicare a torturii este mai redus, în penitenciare aceste cazuri sunt foarte rar întâlnite sub forma unor acţiuni  violente;

CEDO condamnă autorităţile pentru condiţiile neconforme de detenţie prealabilă;

Multe cazuri rămân neelucidate, persoanele care suferă nu reuşesc să-si apere drepturile;

Sunt adoptate o serie de acte normative;


	Insesizabil;


	Muşamalizarea cazurilor de aplicare a torturii;

Tolerarea comportamentului abuziv al colaboratorilor organelor de drept;

	Mass-media;

Informaţia despre activitatea Comitetului pentru plângeri;

Informaţia despre activitatea avocaţilor parlamentari;

	
	Comitetul pentru plângeri şi avocaţii parlamentari monitorizează situaţia deţinuţilor;

Continuă campaniile de informare a deţinuţilor;


	Monitorizarea externă;


	Sunt îmbunătăţite condiţiile în unele penitenciare;

Integrarea socială a condamnaţilor rămâne problematică;
	Asistenţa externă;
	Resursele financiare insuficiente;

Condiţiile din penitenciare;

	Mass-media;

Informaţia despre activitatea Comitetului pentru plângeri;

	Respectarea drepturilor angajaţilor


	Drepturile angajaţilor sunt prejudiciate;

Încălcările legislaţiei muncii persistă;

Conform unor date, a crescut numărul locurilor de muncă, dar nu se cunoaşte numărul locurilor închise; 
	Încetinirea ritmurilor creşterii economice;

Migraţia forţei de muncă;


	Creşterea salariilor bugetarilor a fost stopată, implementarea legii salarizării bugetarilor este defectuoasă, se aplică modificări;

Salariile nu sunt corelate cu minimul de existenţă;

Inspecţia Muncii este reorganizată;

Mai mulţi salariaţi (nevăzători) sunt concediaţi;
	Insesizabil;


	Situaţia social-economică;

Salariile mici în sfera agriculturii, învăţământului;

Impozitele continuă să fie mari (în special, cele sociale);

Lipsă unei politici statale coerente; 

Simularea insuficientă a angajatorilor;

	Legislaţia RM;

Mass-media; 

Datele statistice;

Stenogramele şedinţelor Parlamentului;



	Libertatea mass-media

 /

Accesul la informaţie


	Implementarea Codului audiovizualului descoperă neajunsuri ale respectivei reforme;

Instituţiile mass-media şi reprezentanţii acestora continuă să fie intimidaţi;

Compania Teleradio-Moldova nu este reformată real;

Mass-media deetatizată continuă să trateze favorabil activitatea guvernării, angajându-se în polemici cu publicaţiile cu atitudini critice faţă de guvernare; 

Instituţiile mass-media şi reprezentanţii acestora au fost supuse unor intervenţii abuzive (furturi, dosare penale, intimidări, încercări de corupere);


	Codul audiovizualului;

Interesele elitei guvernante pentru păstrarea controlului asupra mass-media scrisă şi electronică;
	Consiliul Coordonator al audiovizualului şi Consiliul de Observatori al Companiei Teleradio-Moldova au fost formate după criterii de preferinţe politice, au fost aduse acuzaţii de partizanat politic unor membri;

Procesul de înstrăinare a posturilor Antena C şi Euro TV a fost defectuos, cu abuzuri, netransparent, au ieşit în vileag interesele unor forţe politice de a controla aceste instituţii;

Indicele libertăţii presei s-a înrăutăţit;

Sunt  înregistrate acte de cenzură;

Activitatea opoziţiei nu este reflectată adecvat de mass-media publică; 


	Monitorizarea din partea instituţiilor internaţionale, a organizaţiilor specializate din ţară şi de peste hotare;


	Controlul guvernării asupra mass-media publică;

Imperfecţiunea legislaţiei în domeniu;

Lipsă resurselor suficiente pentru funcţionarea unor instituţii mass-media independente;

Legislaţia în domeniul presei rămâne cea veche;

	Mass-media;

Studiul "Indicele libertăţii presei 2006";
Comunicatele şi declaraţiile instituţiilor mass-media, ale organizaţiilor internaţionale şi misiunilor diplomatice ale partidelor politice;

Resurse web;

· Estimările autorilor;

	
	Accesul la informaţia publică rămâne dificil;

Informaţia despre activitatea instituţiilor publice este redusă;

Parlamentul continuă publicarea proiectelor de acte legislative şi transmiterea în direct a şedinţelor plenare;


	· Insesizabil;


	Se încearcă a renunţa la transmiterea în direct a şedinţelor plenare;

Deciziile judiciare privind accesul la informaţii sunt executate defectuos, procesele judiciare cu această tematică durează mult;


	· Insesizabil;
	Implementarea defectuoasă a deciziilor despre paginile web ale instituţiilor publice;

Competenţele reduse ale funcţionarilor responsabili de relaţii cu presa;

Accesibilitatea informaţiilor cu caracter juridic este limitată, din cauza costurilor mari;


	0
	Legislaţia RM;

Mass-media;

Resurse web;




RAPORT 

(În contextul Raportului Comisiei Europene 

din 04 decembrie 2006 şi aniversării de doi ani de la semnarea 

Planului de Acţiuni Uniunea Europeană – Republica Moldova)

Sumar executiv al Raportului 

Raportul reprezentanţilor a 13 ONG-uri din Moldova vizează rezultatele implementării Planului de Acţiuni UE – Republica Moldova în cadrul Politicii Europene de Vecinătate, ajunsă la doi ani şi atitudinea Comisiei Europene în acest sens, exprimată prin intermediul Raportului de Evaluare, lansat la 4 decembrie 2006, structura căruia a servit drept model pentru Raportul curent. 

Instituţiile societăţii civile din Moldova, care monitorizează implementarea Planului, sunt pe deplin conştiente de relevanţa dialogului permanent între Comisie şi Guvernul Moldovei, manifestat printr-un set complex de relaţii ce conduc, prin intermediul asistenţei oferite de Bruxelles, la modernizarea şi stabilizarea ţării.

Totodată, ONG-urile care au elaborat şi semnat Raportul Critic nu pot să nu menţioneze caracterul deseori declarativ al reformelor iniţiate de Chişinău. Indubitabil, statele-vecine ale UE trebuie să fie încurajate să promoveze reformele politice şi economice, dar şi Bruxelles-ul trebuie să dezvolte continuu capacităţi pentru evaluarea autenticităţii eforturilor depuse de către acestea, inclusiv de către Republica Moldova. Altfel motivaţia onorării angajamentelor asumate va rămâne scăzută, subminând un scop susţinut de majoritatea absolută a cetăţenilor moldoveni şi irosind banii contribuabililor europeni. Deci, Comisia Europeană, dincolo de lecturarea rapoartelor şi notelor Delegaţiei sale la Chişinău, ar trebui să dea dovadă de mai multă principialitate şi inventivitate în monitorizarea acţiunilor Guvernului Moldovei şi încurajarea reformelor autentice. Aceasta se poate efectua prin diferite mecanisme de consultări regulate al societăţii civile moldoveneşti, dar şi prin condiţionarea ofertei de asistenţă financiară în funcţie de progresele înregistrate în domeniul reformelor democratice şi  justiţiei. 

Pentru a îmbunătăţi calitatea dezbaterilor existente pe marginea implementării Planului de Acţiuni şi pentru a ameliora calitatea percepţiei realităţilor existente în Republica Moldova de către Comisia Europeană şi de către statele-membre, 13 instituţii ale societăţii civile au pregătit Raportul Critic, păstrând, în mare parte, structura Raportului de Evaluare, însă venind cu concluzii şi recomandări proprii. Bineînţeles, unele dintre acestea merg dincolo de substanţa şi limitele Planului de Acţiuni actual, deoarece considerăm că obiectivul fundamental al relaţiilor între UE şi Republica Moldova îl reprezintă, pe termen scurt şi mediu, integrarea deplină în toate domeniile, cu excepţia momentană a integrării politice complete. În acelaş timp, fără a fi limitată de rigorile funcţionării organismelor şi instituţiilor oficiale, societatea civilă are şi menirea de a deschide orizonturi noi de colaborare între Moldova şi UE, în pofida realităţilor mai puţin încurajatoare pe teren.

Raportul Critic depistează domeniile restanţiere în ce priveşte implementarea Planului de Acţiunii, cum ar fi democraţia, supremaţia legii, justiţia, corupţia, drepturile fundamentale, reforma economică şi dezvoltarea, venind şi cu o serie de recomandări care ar putea fi utilizate pentru viitorul document politic ce va urma Planului actual. De asemenea, constatările şi sugestiile făcute se vor a fi luate în consideraţie pentru a îmbunătăţi calitatea dialogului între UE şi Moldova, dar şi pentru a ameliora procesul de reforme democratice şi economice din ţara noastră. 

Astfel, audienţa Raportului Critic urmează să fie atât persoanele interesate din instituţiile europene, autorităţile moldoveneşti responsabile de implementarea Planului şi transpunerea acquis-ului, cât şi reprezentaţii societăţii civile, inclusiv mass-media.

1. Dialogul politic şi reforma

1.1. Dialogul politic

1.1.1. Este necesară intensificarea dialogului politic, în afară de consultările bianuale dintre Moldova şi Comitetul UE pentru Politică şi Securitate, şi grupul de lucru al Consiliului pentru Europa de Est şi Asia Centrală. Dialogul politic în cadrul Black Sea Sinergy la diferite nivele ar putea acoperi acest vid. 

1.1.2. UE ar trebui să ofere Moldovei un parteneriat mai complex în cadrul Politicii Externe şi de Securitate Comună (PESC), ca aceasta să participe la discutarea politicilor de interes comun, cum ar fi securitatea în bazinul Mării Negre, lupta împotriva terorismului, migraţia ilegală etc., pentru a ajunge la poziţii comune. În acelaş timp, Moldova ar trebui să fie mai activă în utilizarea mecanismelor existente, formulând iniţiative şi poziţii de natură să intereseze partenerii europeni.

1.1.3. Diplomaţii moldoveni ar trebui să aibă posibilitatea să participe la şedinţele Consiliului Ministerial de la Bruxelles, cel puţin cu titlu de observatori şi drept de a interveni doar în cazuri expres solicitate de Preşedintele Consiliului. Aceasta ar contribui la profesionalizarea corpului diplomatic moldovenesc şi la înţelegerea mediului în care se desfăşoară procesul decizional la acest nivel al UE.

1.2. Democraţie şi supremaţia legii

1.2.1. Alegerile din decembrie 2006 în UTA Gagauz-Yeri pentru funcţia de Başkan au pus în evidenţă interferenţa autorităţilor care au susţinut deschis candidatura Başkanului aflat în funcţie la acel moment. Într-un mediu electoral precar, candidaţii independenţi, la fel, au fost tentaţi să folosească discursuri bazate pe excludere, deşi responsabilitatea majoră pentru deficienţele electorale aparţine centrului. Partea pozitivă este că Partidul Comunist, în urma unui exerciţiu lucid de cost-beneficiu (trişarea majoră a alegerilor versus reacţiile internaţionale negative), a fost nevoit să accepte victoria candidatului de opoziţie.

1.2.2. La alegerile locale din 2007 ar trebui să fie acordată o atenţie specială următoarelor aspecte: modului de întocmire a listelor electorale, inclusiv în timp util şi verificate, declaraţiilor de avere ale candidaţilor şi membrilor familiilor acestora, utilizării abuzive a resurselor administrative. De asemenea, ar fi necesar de organizat dezbateri politice pluraliste în mass-media, inclusiv Teleradio (TRM), cu privire la substanţa programelor electorale ale concurenţilor, dar şi miza politică de lungă durată pe care o poartă o singură zi de alegeri.

1.2.3. Asigurarea transparenţei actului de guvernare, în conformitate cu prevederile Planului de Acţiuni, inclusiv prin transmisiunea în direct a sesiunilor plenare este una binevenită, însă acesteia, aparent, i se opun membrii Partidului Comunist care au lansat iniţiativa sistării transmisiunii directe. Managementul defectuos al TRM nu poate servi drept pretext pentru sistarea respectivă, compania publică având responsabilitatea de a reflecta integral procesul legislativ al Parlamentului. O asemenea înrăutăţire a transparenţei în activitatea Parlamentului ar trezi îngrijorări foarte mari şi ar pune sub semnul întrebării dorinţa Chişinăului de a promova procesul de integrare europeană.  Mai  mult decât atât, sesiunile înregistrate ar putea fi plasate pe site-ul Parlamentului (video podcasting), odată ce este consolidată capacitatea tehnică a acestuia şi modernizată structura. Toate stenogramele sesiunilor trebuie să fie publicate, fără excepţii şi în timp util, nu cu întârzierile ce se înregistrează. De asemenea, pentru analiză şi evaluare ar fi necesară plasarea tuturor stenogramelor existente în format electronic, dar şi scanarea celor anterioare, începând cu 1991, cu plasarea ulterioară pe site.

1.2.4. Pentru a spori transparenţa şi informarea publică adecvată este necesar de plasat pe site-ul Parlamentului: rapoartele comisiilor asupra proiectelor examinate; notele de fundamentare la proiectele de acte legislative, însoţite de expertizele corespunzătoare; amendamentele acceptate şi propuse spre includere în proiecte la dezbateri în prima şi a doua lectură; ordinea de zi a şedinţelor comisiilor permanente; ordinea de zi a şedinţelor plenare în regim de urgenţă (se atestă cazuri când au loc modificări ce nu mai sunt afişate public ori sunt afişate tardiv); legile remise de la promulgare, împreună cu scrisoarea de remitere, pentru informare despre obiecţiile şefului statului asupra proiectelor de acte legislative, pentru a se acorda posibilităţi de expunere şi asupra acestor obiecţii, în termenele prestabilite.

1.2.5. Cooperarea societăţii civile cu Parlamentul suferă din cauza abordărilor formaliste ale acestuia din urmă, exprimate, printre altele, prin practica unei comunicări sporadice când sugestiile sunt solicitate în timp restrâns, iar propunerile principiale de foarte multe ori nu sunt luate în consideraţie. 

Nu se Îndeplinesc mai multe prevederi ale Concepţiei de cooperare a Parlamentului cu societatea civilă: crearea consiliilor de experţi ai comisiilor permanente ale Parlamentului; organizarea audierilor publice, cel puţin o dată pe an, de către fiecare comisie parlamentară permanentă; confirmarea recepţionării contribuţiilor, comunicarea deciziei privind acceptarea sau neacceptarea (deplină sau parţială) a contribuţiilor, cu argumentarea acestei decizii; elaborarea şi transmiterea de către comisiile permanente, nu mai târziu de data întocmirii, a raportului asupra proiectului de act legislativ.

1.2.6. Cooperarea cu Guvernul este nesatisfăcătoare, transparenţa acestuia e limitată (pe web se publică doar unele hotărâri, fără anexe şi argumentare, ordinea de zi se modifică subit). Este blocată promovarea Legii privind transparenţa în procesul decizional. De cele mai multe ori agenţiile guvernamentale înţeleg cooperarea cu societatea civilă în sens îngust, în scopuri promoţionale, fără aderenţă autentică şi fără a atinge substanţa procesului decizional.

1.2.7. Pentru a coopera eficient cu societatea civilă ar fi necesar: de consolidat din punct de vedere legislativ mecanismul de cooperare cu Parlamentul, Guvernul, Preşedinţia, autorităţile centrale şi locale (prin introducerea modificărilor în Regulamentul Parlamentului, în legea cu privire la Guvern şi Regulamentul Guvernului, în Legea privind administraţia publică locală etc.); de  promovat Legea transparenţei în procesul decizional; de consolidat capacităţile de comunicare ale instituţiilor de stat. 

1.2.8. Proiectul de lege privind modificarea Legii cu privire la asociaţiile obşteşti, adoptat în prima lectură în noiembrie 2006, conţine mai multe deficienţe şi obstacole care ţin de procesul de înregistrare şi desfăşurare a activităţii asociaţilor obşteşti din Moldova. Este necesară remiterea proiectului legii menţionate către Consiliul Europei spre expertizare şi o implicare reală a societăţii civile în procesul de modificare legislativă ce afectează direct activitatea acesteia.

1.2.9. La capitolul anticorupţie ar fi necesară accelerarea elaborării unei Legi noi despre declararea şi controlul veniturilor demnitarilor şi a funcţionarilor, inclusiv a parlamentarilor, în strânsă cooperare cu societatea civilă, care să asigure prezentarea unor declaraţii complete (despre averea şi veniturile funcţionarului şi a membrilor familiei de gradul întâi), inclusiv a declaraţiilor de interese (cote în instituţii financiare şi organizaţii comerciale, rudenie sau asociere în asemenea organizaţii, relaţii de rudenie între funcţionari-judecători, procurori-avocaţi-SIS-CCCEC). Organul de supervizare a implementării Legii ar trebui să fie o Comisie formată pe criterii mixte (numirea unor membri de către foruri ale ONG-uri şi mass-media şi partidele de opoziţie, inclusiv, extra-parlamentare).

1.3.0. În ce priveşte imunitatea parlamentară, prevederile din Regulamentul Parlamentului şi din Legea despre statutul deputatului în Parlament nu au fost modificate într-o manieră care ar exclude garantarea exercitării depline a mandatului de parlamentar fără frica de a-si pierde mandatul sau imunitatea pe motive politice (modificările efectuate la finele anului 2006 a Regulamentului au fost criticate de mulţi parlamentari pe motiv că nu iau în consideraţie drepturile deputaţilor neafiliaţi, consolidează puterea şi influenţa administrativă a speaker-ului). În general, Legea despre statutul deputatului în Parlament necesită o revizuire generală, deoarece conţine reglementări învechite, în mare parte desuete.

1.3.1. Democraţia la nivel local este subminată de dependenţa operaţională şi financiară a organelor locale, în special când este vorba de primăriile şi consiliile raionale neagreate politic de către partidul aflat la guvernare. Această practică este evidenţiată de distribuirea fondurilor la formarea bugetelor locale, dar şi distribuirea interesată şi netransparentă a fondurilor pentru proiectele de infrastructură şi de asistenţă la nivel local. Abuzurile la nivel local includ utilizarea presiunilor legale discriminatorii împotriva primarilor neafiliaţi puterii, cum ar fi hărţuirea acestora prin intermediul organelor de control care aparent îşi exercită funcţiile, însă cu o frecvenţă deliberată şi conotaţii politice evidente. Astfel, autonomia locală este grav afectată.

Este necesar de abordat conflictele de normă care generează litigii între autorităţi de diferite nivele, în special când este vorba de defalcările locale în bugetul naţional, determinarea calităţii de proprietar funciar etc.

1.3.2. Legislaţia adoptată pe parcursul anului 2006 în domeniul administraţiei publice locale promite schimbări importante în sistemul guvernării locale, însă aceasta va putea fi implementată doar în condiţiile descentralizării fiscale adecvate, prin consultări şi cu sprijinul autorităţilor locale şi ale asociaţiilor reprezentative. Asemenea deziderate trebuie să constituie şi obiectivul unei noi legi a finanţelor publice locale, iar o strategie a descentralizării în Moldova ar completa eforturile autorităţilor centrale, reflectate într-o măsură oarecare de înfiinţarea Ministerului administraţiei publice locale.

1.3.3. Sistemul judecătoresc continuă să sufere din cauza unor deficienţe structurale, deseori stimulate de mediul politic precar şi modul general arbitrar de conducere, guvernarea continuând să exercite influenţă politică la numirea şi promovarea judecătorilor. Respingerea candidaturilor judecătorilor trebuie să fie făcută prin argumente exhaustive şi transparente pentru a exclude posibilitatea de trafic de influenţă şi corupţie în cadrul procesului de desemnare. Rolul procuraturii este prea mare, iar cauzele care au servit drept temei pentru hotărârile CEDO nu au fost eliminate, fapt care pune sub semnul întrebării reforma judiciară. 

1.3.4. Lupta împotriva corupţiei poartă un caracter selectiv şi nu atinge pe înalţii funcţionari afiliaţi puterii guvernamentale, membrii şi apropiaţii Partidului Comunist sau ai familiilor elitelor aflate la guvernare, în pofida evidenţelor publice ce atestă discrepanţele între salariile stabilite respectivilor indivizi pentru funcţiile publice şi a modului de viaţă şi a proprietăţilor deţinute de către aceştia. Declaraţiile de avere a înalţilor funcţionari publici din 2006 au reprezentat o sfidare în adresa întregii societăţi prin folosirea tertipurilor formal-legale pentru a prezenta o avere cât mai mică posibilă. În mod normal, declaraţiile respective trebuie să conţină estimările de piaţă a proprietăţilor înalţilor funcţionari şi a demnitarilor publici, dar şi a rudelor acestora, făcute de evaluatori independenţi. Cadrul legal trebuie să fie adus în corespundere cu aceste deziderate, iar întârzierea de a o face consolidează percepţia publică a corupţiei şi a traficului de influenţă instituţionalizate. 

Guvernul Republicii Moldova ar trebui să folosească principiile călăuzitoare, dar şi viitorul registru de interese elaborate de Comisarul Comisiei pentru anti-fraudă, aceasta însemnând listarea de către înalţii funcţionari, inclusiv parlamentari, a intereselor financiare, a intereselor economice de lungă durată, a serviciilor prestate, folosirea ospitalităţii, primirea cadourilor în valoare mai mare de 150 Euro.

Este necesară informarea deplină a publicului referitor la toate cazurile de corupţie, precum şi evaluarea cauzelor care nu permit sancţionarea celor cărora li s-au intentat dosare (anchetă necalitativă, comandă politică, influenţarea judecătorilor sau a altor reprezentanţi ai organelor de drept). Ar fi necesar de reevaluat relaţiile între CCCEC şi MAI în vederea consolidării transparenţei în ce priveşte procesarea cazurilor de corupţie, inclusiv în interiorul instituţiilor menţionate. Ar fi, de asemenea, necesar de evaluat activitatea CCCEC nu prin prisma exclusivă a datelor statistice naţionale, ci şi prin intermediul altor criterii de performanţă, inclusiv concluziile organizaţiilor de apărare a drepturilor omului. Sistemul în care există norme la dosare stimulează nu doar o statistică superficială, ci şi devieri procedurale cum ar fi provocarea la mită, care este o practică dubioasă sub aspect judiciar.

1.3.5. Este necesar de consolidat rolul SIS în combaterea corupţiei şi a criminalităţii economice (orientat în direcţia combaterii acestor fenomene în cadrul organelor de forţă).

1.3.6. În acelaş timp, este necesar ca SIS şi MAI să fie reformate în mod substanţial prin intermediul demilitarizării şi asigurării unui control parlamentar şi civil adecvat, astfel încât să fie excluse cazurile de îngrădire a libertăţii civile şi politice. Comisia Europeană ar trebui să acorde mai multă atenţie rezultatelor concrete în contextul reformării instituţiilor de forţă (SIS, MAN, MAI, CCCEC) pentru a evita utilizarea acestora ca instrumente de reprimare contra adversarilor politici. Este necesar de asigurat separarea clară a competenţelor politice şi executive ale instituţiilor respective.

1.3.7. Este necesar de abordat problema corupţiei în contextul achiziţiilor publice. De cele mai multe ori dosarele pe achiziţii publice rămân nefinalizate. Procurările publice ar trebui să fie gestionate în conformitate cu procedurile simplificate şi transparente.

1.3.8. Este necesar de făcut publice Rapoartele curente ale Curţii de Conturi, inclusiv în cadrul sesiunilor parlamentare, iar în cazurile când se depistează nereguli să fie sesizată Procuratura. În mod normal, Procuratura se poate autosesiza, în baza rapoartelor Curţii de Conturi, însă despre aceasta trebuie să fie informat publicul larg, iar dosarele intentate să aibă o finalitate.

1.3.9. Comisia Europeană trebuie să condiţioneze continuarea dialogului politic şi comercial cu autorităţile de la Chişinău şi acordarea de-facto a asistenţei financiare în funcţie de procesarea în timp util a dosarelor penale iniţiate corupţilor de calibru mare. Astfel, s-ar developa legătura dintre procesul decizional şi corupţie.

1.4. Drepturile Omului şi libertăţile fundamentale 

1.4.1. În pofida instrumentelor internaţionale ratificate recent, tortura continuă să fie aplicată. Este necesară utilizarea prevederilor legale împotriva poliţiştilor şi a personalului instituţiilor de detenţie (în închisori tortura este mai rar întâlnită, mai des se aplică până la eliberarea mandatului de arest, în Comisariatele de poliţie şi în detenţia preventivă), cu mediatizarea largă a cazurilor de tortură. Este necesară ridicarea prestanţei profesionale a lucrătorilor operativi care să construiască dosarele exclusiv în baza investigaţiilor, şi nu în baza presiunilor sau extragerii cu forţa a mărturiilor din partea celor suspectaţi. 

Este necesară monitorizarea finalităţii dosarelor intentate împotriva poliţiştilor învinuiţi de tortură, precum şi soarta plângerilor depuse de victimele torturii poliţieneşti la Procuratură, existând temei, în lipsa rezultatelor scontate, de a presupune că Procuratura închide ochii asupra acestui fenomen. Disecarea anatomiei torturii relevă în ultimă instanţă implicarea factorului politic, în baza căruia se formează acel cerc vicios ce contribuie la perpetuarea torturii ca fenomen instituţional şi social-politic.

Moştenirea sovietică în domeniu trebuie să fie repudiată la nivelul descurajării penale şi disciplinare, dar şi la nivelul stimulentelor, remunerând poliţiştii în baza unui set comprehensiv de indicatori calitativi şi cantitativi, pentru a exclude totalmente din sistem maltratarea persoanelor aflate în custodia poliţiei. 

1.4.2. Creşterea bruscă a adresărilor la CEDO din Republica Moldova, având ca bază Articolele III şi V ale Convenţiei reprezintă un motiv serios de îngrijorare, deoarece indică o tendinţă de utilizare crescândă a aplicării abuzive a măsurilor preventive de constrângere şi a torturii.

1.4.3. Autorităţile moldoveneşti ar trebui să coopereze cu Agenţia Drepturilor Fundamentale (Fundamental Rights Agency), odată ce aceasta va deveni pe deplin operabilă. Organele abilitate ar trebui să efectueze o statistică a crimelor de tentă rasistă şi xenofobică, prezentând-o Agenţiei menţionate.

1.4.4. Autorităţile trebuie să reacţioneze mai prompt la sesizările şi rapoartele Centrului pentru Drepturile Omului (instituţia avocaţilor parlamentari, ombudsman), la sesizările ONG-urilor, mass-media, ale partidelor, să informeze publicul larg despre verificarea cazurilor, confirmarea sau infirmarea acestora şi măsurile luate. În lipsa feed-back-ului, situaţia se prezintă mult mai gravă la nivelul percepţiei publice, aceasta subminând încrederea cetăţenilor în capacitatea instituţiilor judiciare de a-si exercita funcţiile la modul cuvenit.  

1.4.5. Cu privire la mass-media, în pofida restructurării formale a companiei Teleradio Moldova într-o companie publică şi a deetatizării cotidienelor guvernamentale, acestea servesc în continuare intereselor politice ale guvernanţilor. La fel, principiul deetatizării presei este folosit pentru a transfera media municipală (EuroTV şi Antena C) către structurile private afiliate puterii, fiind violat spiritul, mai puţin litera, noului Cod al Audiovizualului, adoptat de majoritatea guvernamentală. De remarcat faptul că reglementările legale, atunci când sunt manipulate politic, nu pot soluţiona problemele societăţii, developând lipsă de cultură politică şi de autenticitate în ce priveşte aderenţa la valorile democratice. 

De menţionat că situaţia respectivă este reflectată la nivel local, unde se editează mai multe ziare raionale din banii publici, aceste finanţări fiind făcute non-transparent, fapt care, în mare măsură, acoperă în mod unilateral necesităţile informaţionale ale majorităţii politice.

1.4.6. Având în vedere importanţa mass-media în perioada de tranziţie, Comisia Europeană ar putea identifica instrumentele eficiente pentru evaluarea prestanţei publice a TRM sub aspectul echidistanţei, dar şi a altor instituţii media sub aspectul servirii intereselor politice unilaterale. Concluziile acestui watchdog ar trebui să influenţeze calitatea dialogului politic cu Bruxelles-ul.

Totodată, Comisia Europeană ar putea acorda stimulente Companiei prin intermediul asistenţei financiare, instituţionale şi de expertiză în vederea asigurării unui management modern, selectării politicilor editoriale şi a ziariştilor pe principii de profesionalism, echidistanţă, neafiliere politică, iar Consiliul de Observatori ar trebui să-si asume un rol mai activ în vederea atingerii obiectivelor menţionate.

1.4.7. Este necesar de asigurat implementarea deplină şi cu bună credinţă a recomandărilor organismelor internaţionale în domeniul mass-media, cum ar fi cele ale OSCE şi ale Consiliului Europei elaborate în 2004, dar şi ale organizaţiilor naţionale şi internaţionale de mass-media.

Este necesară elaborarea regulamentelor antitrust în domeniul mass-media pentru a împiedica formarea de largi conglomerate media în jurul unor forţe politice sau companii mari. Garantarea pluralismului mass-media este importantă pentru o societate democratică, iar Comisia, cu asistenţa experţilor, ar putea elabora indicatorii respectivi privind pluralismul media, care să fie aplicabili şi în cazul Republicii Moldova. 

1.4.8. Discriminarea femeilor reprezintă o practică larg răspândită, adânc înrădăcinată în societatea moldovenească, începând cu violenţa domestică şi terminând cu angajarea la serviciu. Este necesar de consolidat responsabilitatea legală şi administrativă pentru asemenea practici, promovând, în acelaşi timp, politici de discriminare pozitivă. Este important de abordat această problemă la nivelul sistemului educaţional, începând cu cel primar. 

De asemenea, ar fi necesar ca autorităţile moldoveneşti să stabilească relaţii de parteneriat cu noul Institut European pentru Egalitatea Sexelor (European Institute for Gender Equality) din Lituania pentru asistenţă în domeniu. 

1.4.9. Situaţia sindicatelor independente este precară, aceasta manifestându-se prin lipsa capacităţii de a propune proiecte majore în domeniu, fapt care conduce la ignorarea opiniilor exprimate de sindicate. Codul muncii, deşi conţine mai multe mecanisme de influenţă din partea sindicatelor, nu are aplicabilitate practică (în unele instituţii publice sindicatele au fost dizolvate, pentru a nu fi implicate în procesul de epurare a cadrelor). Totodată, se atestă unele tentative de fuzionare a sindicatelor, susţinute de guvernare, care au drept scop menajarea puterii şi nu apărarea intereselor salariaţilor. 

1.5. Cooperarea în domeniul politicii externe şi de securitate, prevenirea conflictelor şi managementul crizelor

1.5.1. Alinierea Moldovei la declaraţiile UE în cadrul PESC trebuie să fie făcută neselectiv, susţinând toate declaraţiile UE, indiferent de circumstanţele politice sau comerciale, cum ar fi cele legate de Belarus ori Federaţia Rusă. În cazul unor repercusiuni economice evidente, cum ar fi blocarea de exporturi moldoveneşti spre Rusia sau eventual spre Belarus, UE ar putea asista gestionarea unei asemenea crize prin intermediul unui fond special de emergenţă. Autorităţile moldoveneşti trebuie să abordeze subiectul respectiv în această cheie, fiind gata, în acelaş timp, să plătească preţurile politice necesare pentru integrarea europeană.

1.5.2. Republica Moldova trebuie să-si manifeste disponibilitatea de a participa cu personal medical şi tehnic (pe filiera capacităţilor de nişă) de la început, iar ulterior şi cu genişti, poliţişti şi militari în operaţiunile de menţinere a păcii, în operaţiunile poliţieneşti sau armate efectuate de statele-membre ale UE, implicându-se în managementul crizelor. Statele-membre ale UE ar putea susţine aceste angajamente ale Moldovei din punct de vedere tehnic şi material, transferând know-how-ul respectiv către partea moldovenească care ar câştiga nu doar asistenţă tehnică, ci şi experienţa cooperării cu partenerii europeni în acest domeniu.

1.5.3. Republica Moldova ar trebui să conlucreze cu Agenţia Europeană de Apărare (European Defence Agency), în special în ce priveşte implementarea codului elaborat privind procurările, dar şi a altor documente pe care Agenţia respectivă le va pregăti pentru statele-membre. Aceasta ar consolida controlul civil, ar îmbunătăţi gestionarea forţelor armate, inclusiv prin intermediul transparenţei în procurări.

2. Cooperarea în vederea soluţionării conflictului transnistrean

2.1.1. UE trebuie să-si consolideze succesul iniţial şi să adere, împreună cu SUA, la procesul de mediere în calitate de membru cu drepturi depline. În acelaş timp, UE ar trebui să includă chestiunea transnistreană pe agenda bilaterală cu Federaţia Rusă care de-facto deţine controlul militar, politic şi economic asupra regiunii. Comisia Europeană, dar şi Preşedinţia UE, trebuie să manifeste mai multă transparenţă şi să facă publice rezultatele consultărilor cu Moscova în problema Moldovei, pentru a demonstra responsabilitate şi angajare plenară în acest context.

2.1.2. În cazul aderării la spaţiul Schengen a altor state, cum ar fi de exemplu Elveţia, acestea ar trebui să implementeze interdicţia de călătorie impusă liderilor transnistreni de către Consiliu. 

În contextul sancţiunilor în adresa liderilor regimului smirnovist este necesară impunerea eficientă a interdicţiilor de a avea conturi bancare în statele-membre ale UE, membre ale spaţiului Schengen, dar şi în alte state unde există filiale ale băncilor originare din ţările menţionate anterior.

2.1.3. Ar fi extrem de utilă influenţarea de către UE a Ucrainei pentru a subscrie eficient la interdicţiile de călătorie pentru liderii transnistreni, cu excepţia transparentă, de la caz la caz, în scopurile de mediere. Ar trebui, de asemenea, să fie aplicată interdicţia de a avea conturi în băncile ucrainene. 

2.1.4. UE ar trebui să valorifice experienţa Misiunilor de monitorizare în Bosnia, Kongo şi în cadrul procesului actual din Kosovo. Strategia comună de dezarmare, demobilizare şi reintegrare a forţelor trebuie să fie legată de chestiuni ce ţin de guvernarea democratică, justiţie şi dezvoltarea durabilă. Ţine de competenţa UE şi a Comisiei să asigure convergenţa Politicii Europene în domeniul Securităţii şi Apărării (European Security and Defence Policy), Strategia Securităţii Europene, Agenţia Europeană de Apărare, instituţiile, instrumentele şi politicile europene, însă este absolut clar că instabilitatea statelor fragile în vecinătatea UE necesită adoptarea Acţiunilor Comune (Joint Actions) privind crearea echipelor de planificare ale UE pentru operaţiunile de management al crizelor.

2.1.5. În termeni practici, referitor la situaţia din zonă, UE ar trebui să încheie un acord cu Rusia şi Moldova prin care ambele părţi la conflict, Moscova şi Chişinăul, să solicite UE amplasarea unui contingent de poliţie UE care să asigure securitatea şi stabilitatea în regiune. Acest Acord ar aboli în mod automat Acordul moldo-rus de încetare a focului din 1992, prin care a fost creată CUC, Zona de Securitate, precum şi introduse unităţile de „pacificatori” ale părţilor aflate în conflict.  

2.1.6. Autorităţile Republicii Moldova ar putea solicita Consiliului European crearea unei Celule de Planificare din experţi UE, care să elaboreze misiunea ulterioară de poliţie în regiunea de est a Moldovei.

2.1.7. Simultan cu introducerea contingentului UE, Rusia trebuie să-si retragă toate trupele şi armamentele, în conformitate cu Deciziile de la Istambul. Moscova va trebui să propună militarilor din unităţile armate ale Tiraspolului serviciu militar în propriile unităţi (amplasate în zonele agreate, cum ar fi regiunile Centru şi Privoljsk, ţinuturile Krasnodar şi Stavropol), iar cei care nu vor dori să plece vor fi pensionaţi. UE ar putea stabili un fond de asistenţă pentru transferul militarilor respectivi către Rusia, inclusiv cazarea lor, dar şi prime pentru cei care vor trece în rezervă, ca suport pentru a iniţia o afacere proprie. Comisia ar putea oferi, în acest sens, programe de reprofilare civilă, training-uri etc. 

2.1.8. Forţele de poliţie UE, împreună cu OSCE dacă este necesar, vor colecta armele aflate în mâinile civililor din regiune, prin intermediul unor campanii speciale.

2.1.9. Odată cu introducerea contingentului de poliţie, UE va stabili administraţia interimară a regiunii pentru o perioadă tranzitorie, după modelul Oficiului Înaltului Reprezentant în Bosnia şi Herzegovina. Administraţia Civilă a UE va asigura funcţionarea administrativă, supremaţia legii şi respectarea normelor democratice în regiune. 

2.2. Misiunea UE de Asistenţă la Frontieră în Moldova şi Ucraina (EUBAM) 

2.2.1. EUBAM reprezintă un succes care trebuie dezvoltat în continuare prin lărgirea mandatului şi creşterea numărului de observatori. EUBAM trebuie să reprezinte un instrument important, pe lângă contingentul de poliţie, al Administraţiei Interimare de asigurare a stabilităţii şi securităţii în regiune. EUBAM, independent la momentul de faţă, sau ca un instrument al Administraţiei Interimare UE, ar trebui să-si extindă împuternicirile asupra altor domenii, cum ar fi controlul aeroportului din Tiraspol, inclusiv cel militar, precum şi asupra depozitelor majore de mărfuri din regiune.

2.2.2. Eventuala derogare de la noul regim vamal comun a părţii moldoveneşti sau a celei ucrainene ar trebui să conducă la consecinţe politice şi comerciale negative pentru Chişinău sau Kiev.  

3. Reforma economico-socială şi dezvoltarea. Evoluţia reformei economico-sociale  
3.1. O privire macro-economică 

3.1.1. Dincolo de succesele relative, legate de elaborarea Strategiei de Creştere a Economiei şi Reducere a Sărăciei (SCERS) şi implementarea Cadrului de Cheltuieli pe Termen Mediu (CCTM), nu a fost asigurată corespunderea completă cu cele două documente ale Planului de Acţiuni. Mai important, numeroase priorităţi şi obiective din SCERS nu au acoperire financiară nici în CCTM, nici în bugetele publice anuale. 

Raportul privind implementarea SCERS nu relevă, prin natura lucrurilor, vreun impact considerabil al politicilor guvernamentale asupra reducerii sărăciei în 2005 deoarece nu a existat o politică economică concretă ce ar fi asigurat o creştere calitativă de durată. În pofida creşterii economice relativ înalte, calitatea acestei creşteri este dubioasă, reflectând dezechilibre geografice şi sectoriale importante. Raportul în cauză ignoră câteva chestiuni importante: aplicarea selectivă a legislaţiei fiscale (cazul TRM), cheltuieli bugetare dubioase (cum ar fi cheltuielile excesive pentru reparaţia edificiului Guvernului, susţinerea financiară suspectă a companiei de stat Air Moldova şi a altor companii publice, sau utilizarea resurselor din fondul special al Guvernului pentru remunerarea clientelei politice la nivel local şi raional), care scot în evidenţă voluntarismul în domeniul gestionării bugetului de stat. 

3.1.2. Moldova a ratat câţiva ani la rând obiectivul unei inflaţii anuale sub 10%. Instrumentele monetare de care dispune Banca Naţională au efect limitat asupra inflaţiei deoarece aceasta are o componentă semnificativă ce ţine de import şi e în mare măsură determinată de ineficienţa generală a sistemului economic. Pentru controlarea acestui fenomen, în 2006 BNM a început să-si diversifice portofoliul de instrumente de politică monetară, dar efectele sale vor rămâne limitate atât timp cât va persista ineficienţa generală a sistemului economic. 

Inflaţia este cauzată de costurile ridicate şi ineficienţa economiei naţionale, iar politica susţinută de BNM privind ţinerea sub control a masei monetare şi piaţa de capital, foarte slab dezvoltate, provoacă scumpirea resurselor financiare pentru agenţii economici si, drept consecinţă, creşterea în continuare a preţurilor. Altfel spus, instrumentele utilizate de BNM pentru a stopa inflaţia provoacă o inflaţie şi mai mare.

3.1.3. Guvernul este incapabil să asigure durabilitatea creşterii economice, care este bazată în mare parte pe veniturile remise de emigranţi şi ceva iniţiativă privată în condiţii politice şi birocratice adverse. Pe de altă parte, veniturile remise de emigranţi creează un hazard moral la nivel de guvernare şi la nivelul gospodăriilor casnice. Veniturile în cauză finanţează consumul privat, iar odată cu acesta cresc şi încasările bugetare din Taxa pe Valoare. Pe de altă parte, fluxurile constante de venituri de peste hotare reduc şi tendinţa cetăţenilor în asumarea riscurilor de iniţiere a unor afaceri private mici. În acest sens, este extrem de importantă monitorizarea Guvernului de către Comisie atunci când este vorba de utilizarea asistenţei financiare pentru a evita crearea unui sindrom al dependenţei şi care ar submina şi mai mult capacitatea de adaptare şi flexibilitate, subminate într-o măsură oarecare de veniturile remise de emigranţi.  

3.1.4. Bugetul de stat este extern de vulnerabil la capitolul venituri, deoarece în proporţie de 85% este asigurat de impozitele pe consum. Drept consecinţă, Guvernul nici nu poate pronostica eficient încasările bugetare şi nici nu poate influenţa evoluţia lor.   

3.2. Perspectivele şi tendinţele sociale

3.2.1. Calitatea creşterii economice s-a regăsit în implementarea defectuoasă a SCERS – fapt demonstrat de rata de sărăcie şi cea de înmatriculare la şcoala primară. Astfel, în 2005 rata sărăciei a stagnat, în primul rând din cauza situaţiei dezastruoase în localităţile rurale şi oraşele mici. Însă natura creşterii economice poate explica lipsa durabilităţii în ce priveşte rata reducerii sărăciei. Veniturile disponibile au crescut în mare măsură datorită veniturilor remise de emigranţi şi creşterii salariale în anumite domenii. În acelaşi timp, creşterea capacităţilor economice de producţie s-a înregistrat doar în oraşele mari, în timp ce localităţile rurale şi oraşele mici au rămas în umbră. Aceasta se explică, nu în ultimul rând, prin concentrarea bugetarilor în centrele urbane mari şi prin structura migraţiei. Dacă populaţia urbană este în stare să achite costurile iniţiale mari pentru migrarea în statele occidentale, unde se câştigă mai mult, populaţia rurală săracă şi din orăşele migrează în est, datorită costurilor asociate mai scăzute, dar ca rezultat migranţii respectivi nu îşi pot permite să trimită sume mari rudelor rămase acasă. 

3.3. Reformele structurale şi progresele pentru o economie de piaţă funcţională şi competitivă

3.3.1. Moldova a întreprins măsuri şi pentru a îmbunătăţi mediul de afaceri. În 2005 Guvernul Moldovei împreună cu OECD, au efectuat un studiu cu privire la climatul investiţional. A fost finalizată şi prima etapă a reformei regulatorii. În acelaşi timp, trierea actelor regulatorii s-a soldat mai degrabă cu legiferarea unor acte care anterior nu erau publicate, decât cu reducerea semnificativă a poverii administrative şi regulatorii. Publicarea nomenclatorului autorizaţiilor, permisiunilor şi certificatelor necesare pentru a desfăşura activităţi de antreprenoriat în Moldova nu a condus la îmbunătăţirea substanţială a mediului de afaceri şi la ridicarea atractivităţii pentru investiţiile interne şi străine. Pe viitor, simplificarea condiţiilor de afaceri va depinde în mare măsură de revizuirea cadrului legislativ, nu doar a celui regulatoriu.

Totodată, nivelul ridicat de corupţie şi dependenţa justiţiei rămân a fi impedimentele de bază în atragerea investitorilor. 

3.3.2. Strategia naţională pentru dezvoltare durabilă a Moldovei din 2000 – "Moldova 21" reprezintă un program pe termen lung de dezvoltare social-economică durabilă, însă în pofida bunelor intenţii enunţate, realităţile pe teren sunt extrem de dure şi necesită abordări realiste. Strategia respectivă este practic un document uitat de public şi de guvern şi nimeni nu se ocupă de monitorizarea implementării acesteia. Totodată, este necesar ca autorităţile moldoveneşti să demonstreze aderenţa la principiile unei economii funcţionale prin fapte, fiind mai puţin prolifice la elaborarea de strategii şi planuri, după care nu mai urmează nimic.

3.4. Comerţul, piaţa şi reforma regulatorie. Politici comerciale

3.4.1. Comerţul bilateral între Moldova şi UE a înregistrat un progres eratic, aceasta deoarece lansarea GSP+ nu a reuşit deocamdată să stimuleze substanţial exportul către pieţele UE. Totodată, regimul în cauză nu acoperă câteva categorii importante de export, cum ar fi vinurile. 

3.4.2. În acelaşi timp, este necesar de recunoscut faptul că produsele moldoveneşti nu sunt suficient de competitive şi nu respectă cerinţele de calitate şi marketing. Comisia ar trebui să insiste mai mult asupra adoptării sistemelor şi standardelor internaţionale de calitate, acordând asistenţă în acest sens prin intermediul experţilor şi echipamentului necesar. 

3.4.3. Acordarea Preferinţelor Comerciale Autonome ar fi un pas important în intensificarea relaţiilor comerciale între Moldova şi statele-membre ale UE, cu condiţia că acestea se vor extinde şi asupra produselor agricole şi alimentare. În acelaş timp, ar fi necesar de demarat activităţile preliminare pentru semnarea Acordului de Comerţ Liber cu UE în diferite sectoare, fapt care ar aboli taxele existente, iar ulterior, de ajuns la un Acord de Comerţ Liber+ , care ar reduce barierele netarifare. Ar fi necesare, în acest sens, consolidarea capacităţii de planificare a Guvernului, dar şi efectuarea unor dezbateri publice care să implice comunitatea de experţi şi publicul interesat la elaborarea unei politici comerciale adecvate şi pentru a avea legitimitatea şi susţinerea societăţii în acest sens. 

3.4.4. De menţionat că Ucraina intenţionează să semneze Acordul de Comerţ Liber cu UE şi promovează o zonă de comerţ cât mai vastă cu UE şi un comerţ liber extins cu statele-membre. În asemenea circumstanţe ar părea firească mişcarea Moldovei în aceeaşi direcţie.

3.4.5. În domeniul sanitar şi fitosanitar Moldova ar trebui să preia întregul acquis comunitar, fără a se limita la adoptarea unor piese selective din legislaţia UE şi regulamentele OMC. Comisia ar trebui să ofere asistenţă financiară şi tehnică în acest domeniu care tangenţial consolidează şi capacitatea de export a produselor agro-alimentare, reprezentând o cotă considerabilă a capacităţii de creştere.

3.4.6. În ce priveşte asigurarea şi protecţia concurenţei loiale, nu a fost înregistrat vreun progres substanţial, iar Agenţia pentru Protecţia Concurenţei nu a fost creată deocamdată. În 2007 Parlamentul a numit un director general şi doi vicedirectori ai Agenţiei, dar constituirea şi funcţionarea efectivă a acesteia nu va fi posibilă fără dotarea adecvată cu resurse umane şi tehnice.

Circulaţia persoanelor, inclusiv circulaţia muncitorilor

3.4.9. Comisia şi statele-membre ar trebui să accepte abolirea vizelor pentru cetăţenii moldoveni pe o perioadă de 3 luni în spaţiul Schengen, în dependenţă de cooperarea Moldovei în domeniul justiţiei şi în special în ce priveşte gestionarea migraţiei. În general însă ar fi necesar de acordat Moldovei posibilitatea de aderare la spaţiul Schengen, indiferent de procesul politic de integrare europeană.

4. Cooperarea în domeniile Justiţie, Libertate şi Securitate

4.1. Problemele privind migraţia (migraţia legală şi ilegală, readmiterea, vize şi azil)

4.1.1. Lichidarea Biroului Naţional de Migraţiune nu a reprezentat o decizie bine fundamentată, în pofida faptului că aceasta din urmă avea atribuţii prea largi. În condiţiile în care Moldova se confruntă cu fenomenul migraţiei în masă, o agenţie care ar elabora politici de stat eficiente în acest domeniu constituie un imperativ.

4.1.2. Politicile ar trebui să fie focalizate nu pe prevenirea formală a migraţiei, ci pe asistarea migranţilor în maximalizarea câştigurilor obţinute din migraţie. În acest sens, ar fi utilă experienţa unor state din America Latină şi Centrală, care ar explora oportunităţile de investiţii, unele garantate de stat. 

4.1.3. Sunt necesare programe de muncă temporară, fapt care ar pune procesul migraţiei pe făgaşul legalităţii şi contabilizării, fără a oferi oportunităţi de migraţie permanentă,  cum ar fi, de exemplu, programul israelian de muncitori temporari. 

4.1.4. Autorităţile moldoveneşti trebuie să semneze acorduri bilaterale care ar stipula achitarea în Moldova a contribuţiilor la Fondul Social din raport cu venitul legal obţinut în străinătate de către migraţi.

4.1.5. Managementul procesului de migraţie trebuie să modificat atât din partea Moldovei care câştigă din atenuarea sărăciei, cât şi a statelor-recipiente, care câştigă din reducerea penuriei de locuri de muncă nesolicitate de cetăţenii proprii. Pentru a lichida obstacolele juridice şi pentru a diminua tensiunile sociale, este necesar de acoperit deficitul de pe piaţa muncii în mod legal, contribuind la stabilitatea acesteia. De asemenea, este necesară creşterea valorii remitenţelor prin scăderea taxei de transfer. Moldova ar trebui să încheie acorduri bilaterale de migraţie circulară cu statele-membre şi cu suportul Comisiei, fără dreptul de a obţine reşedinţă permanentă, astfel câştigul fiind triplu: pentru migrant, pentru statul-recipient şi cel originar. Statele-membre mai mari ar putea oferi cote de 35 000 – 40 000 locuri, iar celelalte –  cote în descreştere, în dependenţă de mărimea pieţii muncii. 

4.1.6. În domeniul luptei împotriva criminalităţii şi terorismului, Republica Moldova ar trebui să coopereze cu Germania, Austria, Belgia, Franţa, Luxemburg, Belgia Olanda şi Spania în cadrul Tratatului Prüm (dar şi cu alte ţări care vor adera la Tratat) în ce priveşte oferirea bazei sale de date referitor la înmatricularea maşinilor, ADN şi amprente. 

4.1.7. Ministerul Dezvoltării Informaţionale trebuie să prezinte statelor-membre ale UE toate datele referitor la deţinătorii de paşapoarte de străinătate. Aceasta ar demonstra nu doar transparenţă şi dorinţa de cooperare, ci ar reduce din cheltuielile legate de procesarea documentelor migranţilor ilegali şi costurilor de întreţinere a acestora, pe care le suportată statele recipiente, până la stabilirea identităţii pe căile diplomatice obişnuite.  

4.1.8. Acordul de Facilitare a Regimului de Vize şi Acordul de Readmisie între Comunitatea Europeană şi Republica Moldova trebuie să includă asistenţa pentru readmisie atât a cetăţenilor moldoveni, cât şi a celor străini, care să prevadă perfecţionarea sistemelor informaţionale la vamă, dar şi constituirea de lagăre pentru aflarea temporară a cetăţenilor străini readmişi din UE.

4.1.9. Republica Moldova ar trebui să iniţieze, iar Comisia să susţină, un Acord de readmisie cu Ucraina, fapt care va contribui la reglementarea juridică a traficului cetăţenilor străini şi apatrizi.

4.2. Lupta împotriva crimei organizate (inclusiv a traficului de fiinţe umane)

Observăm reducerea dinamicii de creştere a traficului de fiinţe umane, fiind depistate tot mai multe cazuri de trafic, însă sunt necesare eforturi sporite pentru tragerea traficanţilor la răspundere penală. În acelaşi timp,  trebuie de acordat o atenţie sporită consolidării capacităţilor organelor implicate în combaterea traficului de fiinţe umane, inclusiv a exploatării sexuale, utilizând internetul.

Urmărirea penală a complicilor şi traficanţilor de fiinţe umane, aflaţi peste hotarele Republicii Moldova, este problematică, aceasta însemnând că nu există o cooperare eficientă cu autorităţile abilitate din statele respective.

Totodată, o problemă importantă în combaterea traficului de fiinţe umane este calitatea profesională a lucrătorilor MAI. Este necesar de exclus cazurile de acordare de protecţie reţelelor de traficanţi şi intentarea dosarelor ofiţerilor responsabili de asemenea fapte.

4.3. Cooperarea poliţienească, crime financiare şi economice

4.3.1. În pofida unor acţiuni în domeniul legislativ şi instituţional, autorităţile moldoveneşti trebuie să-si intensifice contactele cu EUROPOL şi EUROJUST. Astfel, MAI adiţional cooperării cu EUROPOL, ar trebui să furnizeze unilateral şi necondiţionat baza sa de date către Schengen Information System – SIS II (sau sistemul actual), fapt care să permită accesul nerestrictiv la informaţii cu privire la persoanele dispărute, indivizi suspectaţi de a fi săvârşit crime şi informaţii referitor la maşinile furate.

4.3.2. Autorităţile moldoveneşti trebuie să acorde serviciilor de poliţie şi al securităţii de stat din statele-membre ale UE dreptul de a aresta, în cazuri force-majore, pe teritoriul Moldovei orice individ suspectat de a fi comis o crimă în unul sau mai multe din statele respective, cu avizarea post-factum a organelor abilitate.

4.3.3. Paşapoartele (si buletinele) cetăţenilor moldoveni ar trebui să conţină aceleaşi standarde de protecţie biometrică şi electronică, folosite de europeni, autorităţile moldoveneşti solicitând asistenţa Comisiei în acest sens. Astfel, iniţierea convergenţei la acest nivel va reprezenta nu doar o deschidere în contextul integrării europene, ci şi o reducere a costurilor pe viitor.

5. Consolidarea capacităţilor administrative

5.1. Reforma administraţiei publice centrale poartă un caracter sporadic, modificările nu sunt suficient de argumentate, iar cheltuielile sunt estimate cu o aproximaţie ce denotă lipsă de profesionalism din partea organelor abilitate.

5.2. Ineficienţa instituţiilor de asigurare a ordinii publice şi a securităţii statului (MAI, CCCEC, SIS, Procuratură) este relevată de rezultatele modeste ale activităţii în comparaţie cu investiţiile făcute din banii publici. Este necesar de consolidat relaţia între eficienţa instituţiilor publice şi cheltuielile contribuabililor pentru formarea bugetului, la moment existând percepţia în mediul funcţionarilor că banii publici nu ar avea nici o origine şi sunt la dispoziţia şi bunul lor plac.

5.3. Depolitizarea serviciului public reprezintă o prioritate în administraţia publică centrală şi locală. Ar fi necesar de asigurat angajarea la serviciu strict prin intermediul unor concursuri deschise, cu plasarea rezultatelor pe paginile web ale instituţiilor. De asemenea, ar trebui să existe o transparenţă deplină în ce priveşte afilierea de partid în cazul înalţilor funcţionari. Tendinţele în acest domeniu sunt alarmante: demiterea pe motive politice, promovarea pe alte motive decât cele de merit, cumătrism, loialitate politică.

5.4. Este necesar de asigurat transparenţa şi respectarea principiilor meritocraţiei în selectarea funcţionarilor ministerelor şi departamentelor, excluzând traficul de influenţă în desemnări şi promovări.

5.5. La o fază incipientă de dezvoltare se află capacităţile administrative privind gestionarea unor fonduri de infrastructură la nivelul regiunilor virtuale (Legea privind dezvoltarea regională).

6. Transport, energie, telecomunicaţii, mediu înconjurător şi cercetări, dezvoltare şi inovaţii

6.1.  Transportul 
6.1.1. De menţionat interzicerea importării autovehiculelor ce depăşesc vârsta de şapte ani. Deşi este un fapt pozitiv, indicatorul în cauză nu este cel mai potrivit, deoarece nu sunt luate în consideraţie caracteristicile tehnice ale vehiculului (emisia CO2 fiind un indicator mai relevant), ci doar cele de vechime. Pe de altă parte, capătă amploare îngrijorătoare pentru starea mediului ambiant înregistrarea automobilelor în regiunea transnistreană prin intermediul persoanelor terţe, în baza unei procuri. Introducerea normelor ecologice de emisie şi poluare fonică Euro 3 şi 4 ar fi în măsură să amelioreze situaţia în domeniu cu dezvoltarea simultană a reţelelor publice de transport.

În ceea ce ţine de transportul feroviar, sarcina principală consta în eficientizarea funcţionării ÎS CFM. În acelaşi timp, este necesar de menţionat că restructurarea acesteia poate fi făcută doar după o evaluare atentă ce va demonstra creşterea profitabilităţii şi eficienţei manageriale în cazul separării unităţilor de bază ale companiei.

6.1.2. De menţionat şi adoptarea Strategiei de dezvoltare a aviaţiei civile pentru 2006-2016, care presupune liberalizarea pieţei serviciilor aeriene, şi ca rezultat ar permite accesul companiilor străine pe piaţa Republicii Moldova, inclusiv a celor „low cost”. Însă implementarea acesteia trebuie urmărită îndeaproape (dat fiind interesul sporit al companiilor aeriene naţionale de a-si menţine politica de preţuri pe piaţa autohtonă), mai ales luând în consideraţie faptul că Strategia respectivă nu prevede măsuri concrete pentru fiecare etapă a procesului de liberalizare. 

6.1.3. Dat fiind faptul că dezvoltarea transporturilor necesită resurse financiare substanţiale, iar bugetul de stat alocase în 2006 pentru fondul rutier doar circa 1,7% din PIB, o necesitate majoră ar fi crearea unui Fond rutier autonom şi transparent. 

6.1.4. Ar fi necesar de susţinut intenţiile statelor-membre, cum ar fi Germania, de integrare a vecinilor în piaţa energetică a UE şi în reţelele de transport. În acelaş timp, Republica Moldova ar trebui să fie disponibilă, cât mai curând posibil, să lanseze consultări, dar şi activităţi practice, în conformitate cu „Principiile directorii cu privire la transportul în Europa şi regiunile din vecinătate” („Guidelines for transport în Europe and neighbouring regions”), care stabilesc axele transnaţionale care au drept obiectiv o integrare mai strânsă a economiilor şi sistemelor de transport ale UE şi vecinilor săi, precum şi consolidarea cooperării regionale între statele-vecine propriu-zise.

Moldova ar trebui să susţină şi să implementeze politica Comisiei îndreptată spre separarea companiilor producătoare de energie de reţelele de transmisie şi distribuţie, pentru a evita abuzurile pe piaţă şi reducerea competiţiei. Moldova ar putea cere asistenţa Comisiei în ce priveşte gestionarea acestui proces, astfel încât liberalizarea pieţei energetice să conducă la competiţie şi costuri mai mici pentru consumatorii finali.

Republica Moldova ar trebui să depună eforturi de convergenţă energetică, având în vedere obiectivul Comisiei pentru 2009, când se aşteaptă crearea unei pieţe energetice în care consumatorii vor fi liberi să aleagă compania ce livrează energie, iar aceasta va fi libera să activeze în orice stat-membru. 

6.2. Mediul ambiant
6.2.1. Reducerea personalului Ministerului Ecologiei şi Resurselor Naturale nu este un lucru tocmai pozitiv având în vedere volumul de muncă. În componenţa actuală personalul Ministerului nu poate face faţă tuturor provocărilor impuse de procesul de transpunere a acquis-ului comunitar. 

6.2.2. În vederea preluării şi transpunerii acquis-ului comunitar de mediu ar fi necesar ca autorităţile Republicii Moldova să elaboreze o lege-cadru în domeniul protecţiei mediului care s-ar baza şi ar dezvolta domeniile sectoriale (apă, aer, arii protejate s.a.) şi probleme particulare (răspunderea de mediu).

6.2.3. Ar fi necesar de demarat acţiuni chiar acolo unde sectoarele sunt mai dificile, cum ar fi calitatea aerului şi schimbările climaterice, managementul deşeurilor, calitatea apei potabile, controlul poluării industriale etc., pentru care statele ce au aderat în 2004 şi 2007 au solicitat perioade de tranziţie.

6.2.4. Unul din obiectivele principale ale activităţii Ministerului de resort ar trebui să fie analiza şi elaborarea de instrumente instituţionale care să contribuie la folosirea şi protejarea resurselor mediului, pe baza principiilor dezvoltării durabile, cu implementarea măsurilor de reducere a poluării în economie.  

6.2.5. Ar fi necesară elaborarea unui Plan Sectorial prin care să fie stabilite priorităţile privind modernizarea infrastructurii de mediu: gospodărirea apei, managementul deşeurilor, sistemele de termoficare, conservarea biodiversităţii şi prevenirea riscurilor legate de dezastrele naturale. 

6.2.6. Cele mai semnificative investiţii trebuie să asigure realizarea sau reabilitarea infrastructurii specifice de mediu: staţii de tratare a apei potabile, staţii de epurare a apelor uzate, reţele de alimentare cu apă şi canalizare, depozite de deşeuri ecologice. 

Este necesară construcţia urgentă a trei staţii de epurare biologică: la Soroca, Rezina şi Criuleni, dar şi reconstrucţia celei de la Chişinău. Reciclarea deşeurilor reprezintă în continuare o problemă, deoarece nu există mecanisme de reciclare, iar deşeurile, de cele mai multe ori, sunt aruncate în gropile de gunoi din suburbiile municipiilor. 

6.2.7. O provocare majoră a transpunerii acquis-ului este inserarea şi aplicarea dreptului apei în celelalte politici publice, în contextul dezvoltării unui demers integrat şi multilateral. Abordarea integrată se referă şi la celelalte politici publice, precum cele aferente industriei şi sănătăţii, cum ar fi reglementările privind răspunderea pentru produsele chimice (REACH). 

6.2.8. Comisia ar putea asista eforturile Moldovei în procesul transpunerii acquis-ului. De asemenea, ar fi necesar de întreprins acţiuni şi pentru identificarea altor surse de finanţare, cum ar fi proiectele concrete de asistenţă tehnică şi investiţii în baza Acordurilor bilaterale de colaborare în domeniul protecţiei mediului şi gospodăririi apelor cu statele-membre ale UE, dezvoltarea parteneriatelor public-privat, în special în ceea ce priveşte managementul integrat al deşeurilor.

6.2.9 Moldova ar trebui să susţină UE în tentativele acesteia de promovare a politicilor/obiectivelor cu privire la unele probleme ecologice globale, precum încălzirea atmosferei planetei şi schimbările climatice, în contextul Procesului Kyoto, şi instituţionalizarea demersurilor sale (instituţie ONU specializată, taxa de carbon etc.).

6.3. Societatea informaţională

6.3.1. “Moldetelecom” ar trebui să fie divizat în două companii, astfel încât una să gestioneze liniile interurbane magistrale, iar alta să gestioneze liniile telefonice în centrele urbane şi alte localităţi. 

Liniile magistrale ar avea, astfel, stimulentul să conecteze mai mulţi operatori care la momentul de faţă se află în situaţie inferioară în raport cu serviciul de operator al “Moldetelecom”-ului. Liberalizarea pieţii trebuie să fie făcută pentru a îmbunătăţi mediul de concurenţă şi a exclude monopolul “Moldetelecom”-ului care subminează iniţiativa privată în domeniul telecomunicaţiilor. 

6.3.2. Este necesară sporirea competiţiei în domeniul informaţional la nivelul telefoniei mobile (prin posibilitatea de a menţine acelaşi număr de telefon indiferent de schimbarea operatorului, reducerea tarifelor pentru roaming etc.), telefoniei fixe, Internetului etc.

7. Contacte umane

7.1. Instituţiile moldoveneşti de cercetare ar trebui să devină parteneri de cooperare cu Institutul European al Tehnologiei, cercetătorii moldoveni contribuind pe anumite sectoare de nişă la cercetarea europeană. De asemenea, Moldova ar trebui să participe mai activ la cooperarea regională prin organizarea de clustere transfrontaliere.

7.2. Autorităţile moldoveneşti ar trebui să evalueze oportunitatea procurării de laptop-uri în cadrul iniţiativei „One Laptop Per Child” care să asigure toţi copiii de vârstă şcolară cu laptop-uri la preţ redus. De asemenea, este necesară evaluarea Programului Intel “World Ahead” şi posibilitatea procurării la preţ rezonabil a “Classmate PC” –  dezvoltat de Intel pentru elevii din ţările în curs de dezvoltare. În cazul unei opinii pozitive din partea experţilor în domeniu, Comisia, împreună cu alţi donatori, ar putea susţine o iniţiativă de acest fel pentru a oferi copiilor de vârstă şcolară o soluţie rezonabilă de utilizare a laptop-ului în scopuri educaţionale. 

Partea II. Funcţionarea Instituţiilor Democratice

Cooperarea cu autorităţile publice
1.2.5. Cooperarea societăţii civile cu Parlamentul suferă din cauza abordărilor formaliste ale acestuia din urmă, exprimată, printre altele, prin practica unei comunicări sporadice, când sugestiile sunt solicitate în timp restrâns, iar propunerile principiale de foarte multe ori nu sunt luate în consideraţie. 

Nu se îndeplinesc mai multe prevederi ale Concepţiei de cooperare a Parlamentului cu societatea civilă: crearea consiliilor de experţi ai comisiilor permanente ale Parlamentului; organizarea audierilor publice de cel puţin o dată pe an, de către fiecare comisie parlamentară permanentă; confirmarea recepţionării contribuţiilor, comunicarea unei decizii privind acceptarea sau neacceptarea (deplină sau parţială) a contribuţiilor, cu argumentarea acestei decizii; elaborarea şi transmiterea de către Comisiile permanente, nu mai târziu de data întocmirii, a raportului asupra proiectului de act legislativ.

1.2.6. Cooperarea cu Guvernul este nesatisfăcătoare, transparenţa acestuia e limitată (pe web se publică doar unele hotărâri, fără anexe şi argumentare, ordinea de zi se modifică subit). Este blocată promovarea Legii privind transparenţa în procesul decizional. De cele mai multe ori agenţiile guvernamentale înţeleg cooperarea cu societatea civilă în sens îngust, în scopuri promoţionale, fără aderenţă autentică şi fără a atinge substanţa procesului decizional.

1.2.7. Pentru a coopera eficient cu societatea civilă ar fi necesar: de consolidat din punct de vedere legislativ mecanismul de cooperare cu Parlamentul, Guvernul, Preşedinţia, autorităţile centrale şi locale (prin introducerea modificărilor în Regulamentul Parlamentului, în legea cu privire la Guvern şi Regulamentul Guvernului, în Legea privind administraţia publică locală etc.); de  promovat Legea transparenţei în procesul decizional; de consolidat capacităţile de comunicare ale instituţiilor de stat. 

1.2.8. Proiectul de lege privind modificarea Legii cu privire la asociaţiile obşteşti, adoptat în prima lectură în noiembrie 2006 conţine mai multe deficienţe şi obstacole care ţin de procesul de înregistrare şi desfăşurare a activităţii asociaţilor obşteşti din Moldova. Este necesară remiterea proiectului legii menţionate către Consiliul Europei spre expertizare şi o implicare reală a societăţii civile în procesul de modificare legislativă ce afectează direct activitatea acesteia.

1.3.1. Democraţia la nivel local este subminată de dependenţa operaţională şi financiară a organelor locale, în special când este vorba de primăriile şi consiliile raionale neagreate politic de către partidul aflat la guvernare. Această practică este evidenţiată de distribuirea fondurilor la formarea bugetelor locale, dar şi distribuirea interesată şi netransparentă a fondurilor pentru proiectele de infrastructură şi de asistenţă la nivel local. Abuzurile la nivel local includ utilizarea presiunilor legale discriminatorii împotriva primarilor neafiliaţi puterii, cum ar fi hărţuirea acestora prin intermediul organelor de control care aparent îşi exercită funcţiile, însă cu o frecvenţă deliberată şi conotaţii politice evidente. Astfel, autonomia locală este grav afectată.

Este necesar de abordat conflictele de normă care generează litigii între autorităţi de diferite nivele, în special când este vorba de defalcările locale în bugetul naţional, determinarea calităţii de proprietar funciar etc.

1.3.2. Legislaţia adoptată pe parcursul anului 2006 în domeniul administraţiei publice locale promite schimbări importante în sistemul guvernării locale, însă aceasta va putea fi implementată doar în condiţiile descentralizării fiscale adecvate, prin consultări şi cu sprijinul autorităţilor locale şi ale asociaţiilor reprezentative. Asemenea deziderate trebuie să constituie şi obiectivul unei noi legi a finanţelor publice locale, iar o strategie a descentralizării în Moldova ar completa eforturile autorităţilor centrale, reflectate într-o măsură oarecare de înfiinţarea Ministerului administraţiei publice locale.

Reformele instituţionale
1.3.5. Este necesar de consolidat rolul SIS în combaterea corupţiei şi a criminalităţii economice (orientat în direcţia combaterii acestor fenomene în cadrul organelor de forţă).

1.3.6. În acelaş timp, este necesar ca SIS şi MAI să fie reformate în mod substanţial prin intermediul demilitarizării şi asigurării unui control parlamentar şi civil adecvat, astfel încât să fie excluse cazurile de îngrădire a libertăţii civile şi politice. Comisia Europeană ar trebui să acorde mai multă atenţie rezultatelor concrete în contextul reformării instituţiilor de forţă (SIS, MAN, MAI, CCCEC) pentru a evita utilizarea acestora ca instrumente de reprimare contra adversarilor politici. Este necesar de asigurat separarea clară a competenţelor politice şi executive ale instituţiilor respective.

1.3.3. Sistemul judecătoresc continuă să sufere din cauza unor deficienţe structurale, deseori stimulate de mediul politic precar şi modul general arbitrar de conducere, guvernarea continuând să exercite influenţă politică la numirea şi promovarea judecătorilor. Respingerea candidaturilor judecătorilor trebuie să fie făcută prin argumente exhaustive şi transparente, pentru a exclude posibilitatea de trafic de influenţă şi corupţie în cadrul procesului de desemnare. Rolul procuraturii este prea mare, iar cauzele care au servit drept temei pentru hotărârile CEDO nu au fost eliminate, fapt care pune sub semnul întrebării reforma judiciară. 

5.1. Reforma administraţiei publice centrale poartă un caracter sporadic, modificările nu sunt suficient de argumentate, iar cheltuielile sunt estimate cu o aproximaţie ce denotă lipsă de profesionalism din partea organelor abilitate.

5.2. Ineficienţa instituţiilor de asigurare a ordinii publice şi a securităţii statului (MAI, CCCEC, SIS, Procuratură) este relevată de rezultatele modeste ale activităţii în comparaţie cu investiţiile făcute din banii publici. Este necesar de consolidat relaţia între eficienţa instituţiilor publice şi cheltuielile contribuabililor pentru formarea bugetului, la moment existând percepţia în mediul funcţionarilor că banii publici nu ar avea nici o origine şi sunt la dispoziţia şi bunul lor plac.

5.3. Depolitizarea serviciului public reprezintă o prioritate în administraţia publică centrală şi locală. Ar fi necesar de asigurat angajarea la serviciu strict prin intermediul unor concursuri deschise, cu plasarea rezultatelor pe paginile web ale instituţiilor. De asemenea, ar trebui să existe o transparenţă deplină în ce priveşte afilierea de partid în cazul înalţilor funcţionari. Tendinţele în acest domeniu sunt alarmante: demiterea pe motive politice, promovarea pe alte motive decât cele de merit, cumătrism, loialitate politică.

5.4. Este necesar de asigurat transparenţa şi respectarea principiilor meritocraţiei în selectarea funcţionarilor ministerelor şi departamentelor, excluzând traficul de influenţă în desemnări şi promovări.

5.5. La o fază incipientă de dezvoltare se află capacităţile administrative privind gestionarea unor fonduri de infrastructură la nivelul regiunilor virtuale (Legea privind dezvoltarea regională).

Statutul de la Roma al Curţii Penale Internaţionale
Progresele notabile pe care le-a realizat dreptul internaţional penal în secolul al XX-lea, în domeniul incriminării celor mai grave fapte penale cu caracter internaţional, au culminat cu crearea unei instanţe judiciare internaţionale – Curtea Penală Internaţională (CPI). (Statutul a fost adoptat la Roma de 120 de state la 17 iulie 1998 şi va pune în aplicare normele de drept material consacrate).

În baza convenţiilor internaţionale care asigură protecţia umanitară a victimelor conflictelor armate, statele contractante s-au angajat să ia toate măsurile legislative sau de altă natură necesare pentru reprimarea infracţiunilor grave, cu caracter de crime internaţionale, definite în cuprinsul acestora. Astfel, Convenţiile de la Geneva din 1949 (art.49 al Convenţiei I, art.50 al Convenţiei a II-a, art.105-108 şi 129 ale Convenţiei a III-a şi art.146 al Convenţiei a IV-a), Protocolul I adiţional la aceste Convenţii, încheiat în 1977 (art.85, paragraful 1), ca şi Convenţia de la Geneva din 1954 pentru protecţia bunurilor culturale în caz de conflict armat (art.28) etc., impun statele semnatare la îndeplinirea a trei categorii de obligaţii:

· de a incrimina în legislaţia lor naţională faptele grave de încălcare a normelor umanitare;

· de a sancţiona persoanele care comit infracţiuni de această natură;

· de a asigura anumite garanţii de ordin procedural pentru inculpaţi, referitoare la judecată, dreptul de apărare, căile de recurs sau executarea pedepselor.

Asemenea obligaţii sunt asumate de către statele părţi şi din cuprinsul altor convenţii internaţionale referitoare la reprimarea altor infracţiuni internaţionale, cum ar fi genocidul (art.V al Convenţiei din 1948), traficul de stupefiante (art. 36 al Convenţiei unice asupra stupefiantelor din 1961) etc.

Crearea Curţii Penale Internaţionale, îndeosebi activitatea ei în secolul al XXI-lea, este necesară pentru ca incriminarea infracţiunilor internaţionale să nu rămână un simplu demers teoretic, pentru a se evita ca sancţionarea celor ce încalcă legea internaţională să depindă în cea mai mare parte de guvernele unor state care tolerează asemenea încălcări ori de interese politice conjuncturale, exterioare actului juridic. La 17 iulie 1998, 120 de state au decis să accepte jurisdicţia Curţii Penale Internaţionale permanente spre a judeca cele mai grave crime comise pe teritoriile lor sau de către concetăţenii lor. Fiecare stat, reieşind din situaţia creată la început de mileniu în lupta cu crimele internaţionale, are datoria de a-si exercita jurisdicţia penală asupra celor ce sunt responsabili de comiterea unor asemenea crime. Este de menţionat, că activitatea CPI se bazează pe principiul complementarităţii, fapt ce garantează suveranitatea statelor în materie de justiţie. Curtea Penală Internaţională nu înlocuieşte sistemul naţional de justiţie penală, CPI poate face investigaţii asupra unor crime sau, în caz de necesitate, judeca, dar numai în situaţia în care sistemul naţional de justiţie penală nu este în stare sau nu doreşte să facă acest lucru. CPI nu este o instituţie suprastatală, ea este  o instituţie creată de către state, în baza acordului de voinţă şi activează în interesul întregii comunităţi internaţionale.

Statutul de la Roma include în sine majoritatea infracţiunilor internaţionale prevăzute de Convenţiile menţionate şi astfel Republica Moldova s-a angajat pe plan internaţional să incrimineze şi să pedepsească săvârşirea unor asemenea crime, fiind conştientă de pericolul grav al acestora.

Statutul de la Roma şi Curtea Penală Internaţională sunt două din cele mai recente instrumente propuse de comunitatea internaţională întru perfecţionarea sistemului juridico-politic internaţional. Semnarea acestora este, în primul rând, în interesul fiecărui stat în parte si, în al doilea rând, în interesul întregii comunităţi internaţionale, care tinde spre o ordine mondială bazată pe principiile dreptului umanitar.

Aceste instrumente au fost acceptate deja de un număr de peste 60 de state, fapt ce a permis constituirea şi funcţionarea Curţii Penale Internaţionale. 

Republica Moldova a semnat Statutul de la Roma în anul 2000, însă el nu a fost ratificat de către Parlament nici până în prezent. Astfel, grupul de lucru constituit pentru a analiza compatibilitatea legislaţiei ţării noastre cu prevederile Statutului de la Roma a ajuns la următoarele concluzii:

Statul Republica Moldova, apărut pe ruinele fostului imperiu sovietic, nu a fost scutit de tensiuni şi conflicte militare, iar în prezent situaţia sa socio-politică nu este una dintre cele mai calme şi sigure din această regiune zbuciumată.

Cât priveşte impedimentele de ordin legislativ, atât reprezentanţii societăţii civile în cadrul conferinţelor de lucru organizate de LADOM, cât şi experţii în textul prezentului raport au declarat şi au demonstrat că acestea practic nu există, deoarece legislaţia Republicii Moldova permite judecarea unui cetăţean al său de către o instanţă internaţională precum este Curtea Penală Internaţională, iar importanţa şi necesitatea ratificării acestui document este vitală pentru evoluţia pozitivă a evenimentelor din ţara noastră. Tergiversarea ratificării Statutului de la Roma nicidecum nu poate fi argumentată prin necesitatea unor modificări majore a Constituţiei sau legislaţiei Republicii Moldova. Chiar dacă ar fi existat un asemenea motiv, actuala structură şi conjunctură politică (în cazul în care s-ar dori acest lucru) permite efectuarea oricăror modificări ale Legii Supreme. Astfel, pretextele juridice sau legislative invocate de factorii de decizie de la noi nu au nici un suport. În baza acestor constatări putem deci conchide că deocamdată, cu regret, în Republica Moldova nu există voinţă politică pentru ratificarea Statutului de la Roma de către organul legislativ si/sau puterea de la Chişinău.

Autorii raportului aduc argumente clare în favoarea ratificării Statutului de la Roma, demonstrând compatibilitatea lui cu prevederile Constituţiei Republicii Moldova.

Evident că în cadrul analizei compatibilităţii legislaţiei Republicii Moldova cu prevederile Statutului de la Roma al Curţii Penale Internaţionale, autorii s-au condus de principiile general acceptate la elaborarea unor astfel de materiale. Raportul privind problemele constituţionale apărute la ratificarea Statutului de la Roma al Curţii Penale Internaţionale, adoptat de către Comisia de la Veneţia în decembrie 2000, a servit drept îndrumar şi punct de reper pentru examinarea problemelor cu care s-au confruntat alte state, dar şi la propunerea soluţiilor pentru ratificarea de către ţara noastră.

O primă problemă studiată pe parcursul analizei date a fost cea a transferului de suveranitate, fapt interzis prin Constituţia Republicii Moldova
. În urma unor cercetări minuţioase, experţii au ajuns la concluzia că transferul de suveranitate nu va avea loc în cazul în care un cetăţean al statului nostru va trebui predat pentru judecare Curţii Penale Internaţionale, deoarece statul nostru va fi parte la această structură, va avea reprezentanţi (judecător) la Curte şi va susţine bugetul Curţii prin contribuţiile sale financiare.

Totuşi, cele mai multe întrebări apar în legătură cu problemele ce ţin de imunitatea persoanelor oficiale şi cea a predării persoanelor de către stat Curţii Penale Internaţionale.

Problema imunităţii persoanelor oficiale a fost studiată de către expertul Alexandru Postică, care a demonstrat cu probe că nici acest aspect nu poate servi drept motiv pentru respingerea ratificării Statutului de la Roma. Ideea care trece ca un fir roşu prin această analiză este faptul că legislaţia naţională acordă imunitate persoanelor cu funcţii de răspundere doar pentru exercitarea obligaţiunilor de serviciu. Astfel, în cazul în care o persoană oficială comite o infracţiune pasibilă de pedeapsă Curţii Penale Internaţionale, dar prevăzută în mod expres şi de Codul Penal al Republicii Moldova, imunitatea este retrasă, iar individul este deferit justiţiei, însă totodată poate fi predat şi Curţii Penale Internaţionale, fără vreo încălcare a legislaţiei naţionale. Deci, imunitatea nu presupune absolvirea de pedeapsă a persoanei oficiale pentru infracţiuni prevăzute de legislaţia naţională şi internaţională.

Cât priveşte aspectul ce ţine de procedura şi posibilitatea de predare a persoanelor către Curte, acesta a fost studiat de expertul Constantin Lazăr, care de asemenea nu a găsit impedimente majore pentru amânarea ratificării Statutului de la Roma. Pentru evitarea oricăror discuţii şi interpretări inutile la acest subiect, autorul propune introducerea unei fraze la art.115 din Constituţia RM, precizând totodată că, de fapt, o asemenea prevedere nu se impune în mod obligatoriu şi nu este absolut necesară.

Judecarea cauzei de către o instanţă care nu este creată în conformitate cu prevederile Constituţiei Republicii Moldova este altă problemă examinată în prezentul raport, tema fiind cercetată de către expertul Petru Ciuchitu. Din analiza legislaţiei naţionale şi a prevederilor Statutului de la Roma, s-a ajuns la concluzia că prevederile art.115 nu sunt violate sau ignorate deoarece Curtea Penală Internaţională nu este o instanţă internă extraordinară ci una ordinară internaţională. De asemenea, potrivit expertului Ciuchitu, nu există nici alte impedimente legale pentru ratificarea Statutului de la Roma de către Parlamentul Republicii Moldova.

La o concluzie asemănătoare (pozitivă şi favorabilă ratificării) a ajuns şi expertul Xenofon Ulianovschi, care a studiat aspectul ce ţine de situaţia militarilor privind infracţiunile prevăzute de legislaţia naţională în raport cu prevederile Statutului de la Roma al Curţii Penale Internaţionale. Astfel, Codul Penal al Republicii Moldova, adoptat la 12 iunie 2003, este perfect compatibil cu cerinţele şi prevederile Statutului de la Roma si, potrivit autorului, nu există vreo neconcordanţă. 

Problema juriului (Curţii cu juraţi), invocată de alte state, pentru ţara noastră nu poate servi drept impediment, deoarece în Republica Moldova sistemul judecătoresc nu include procedura cu juraţi.

Problema condamnării, de asemenea, nu poate fi invocată de către autorităţile Republicii Moldova, deoarece documentul este extrem de flexibil şi astfel se pot evita cu uşurinţă orice probleme ce pot să apară în cazul în care statul nostru se va confrunta cu soluţionarea unui astfel de caz. De fapt, aceste soluţii au fost examinate şi acceptate deja de cele peste 60 de state care au ratificat documentul.

Celelalte probleme depistate de alte state în momentul pregătirilor ratificării Statutului de la Roma nu prezintă pentru ţara noastră piedici suplimentare. Legislaţia Republicii Moldova este una relativ recentă, spre exemplu, Constituţia a fost adoptată în 1994, fiind expertizată de specialişti internaţionali şi adaptată la cele mai recente cerinţe naţionale şi internaţionale.

Carente legislative
Ratificarea

În baza articolului 8 din Constituţie (1994): „Republica Moldova se obligă să respecte Carta Organizaţiilor Unite şi tratatele la care este parte (n.n.) să-si bazeze relaţiile cu alte state pe principiile şi valorile unanim recunoscute ale dreptului internaţional” şi astfel, odată ratificate, aceste tratate internaţionale devin parte componentă a legislaţiei naţionale şi sunt aplicate direct. Articolul 8 (2) prevede: „Intrarea în vigoare a unui tratat internaţional conţinând dispoziţii contrare Constituţiei va trebui precedată de o revizuire a acesteia”. Analizând prevederile Statutului de la Roma cu cele ale Constituţiei constatăm că nu există vreo contradicţie între ele.

În baza articolului 89 din Statut: „1. Curtea poate prezenta statului, pe teritoriul căruia o persoană este susceptibilă de a se afla, o cerere însoţită de documentele justificative indicate la art.91, vizând ca această persoană să fie arestată şi predată şi să solicite cooperarea acestui stat pentru arestarea şi predarea persoanei...”. Odată cu ratificarea acestui Statut Republica Moldova se obligă, deopotrivă cu celelalte state, să realizeze în practică aceste prevederi care nu vin în contradicţie cu prevederile constituţionale. Cu atât mai mult, după cum şi articolul 102 din Statut face o precizare a termenilor „predare – faptul pentru un stat de a preda o persoană Curţii în aplicarea prezentului statut”, iar „extrădare – faptul pentru un stat de a preda o persoană unui alt stat, în aplicarea unui tratat, a unei convenţii sau a legislaţiei naţionale”, care nicidecum nu se referă la situaţia noastră, deoarece, după cum am mai menţionat, Curtea Penală Internaţională este o instituţie creată de stat şi ea activează în baza principiului complementarităţii. 

Din cele relatate mai sus observăm că nu există vreo contradicţie dintre prevederile Statutului de la Roma şi art.114 din Constituţia ţării prin care „Justiţia se înfăptuieşte în numele legii numai de instanţele judecătoreşti”, fapt ce este adevărat şi rămâne a fi un drept suveran al statului. CPI nu poate fi, nici pe departe, comparată cu o instanţă de judecată extraordinară, a căror înfiinţare şi activitate este interzisă prin lege. („Înfiinţarea de instanţe extraordinare este interzisă” (art.115(3)), deoarece Curtea Penală Internaţională este creată prin acordul de voinţă al tuturor statelor semnatare, în scopul protejării întregii comunităţi. Republica Moldova, semnând Statutul de la Roma şi ratificându-l, va lua parte activă la alegerea corpului judecătoresc şi a procurorului şi astfel ea îşi va realiza, pe plan internaţional, dreptul său suveran.

De asemenea, nu există nici o contradicţie dintre articolul 87 din Statut – predarea anumitor persoane Curţii şi articolul 17(3) din Constituţie conform căruia: „Cetăţenii Republicii Moldova nu pot fi extrădaţi sau expulzaţi din ţară”, care are referire concretă şi lămurire a sensului cuvintelor „predare” şi „extrădare”, menţionate deja în articolul 102 din Statut.

Curtea Penală Internaţională constituie un remediu important pentru a pune capăt impunităţii şi a respectării legislaţiei internaţionale a drepturilor omului în secolul al XXI-lea. Promovând o politică unică cu ţările europene, membre ale Consiliului Europei şi ale altor organisme internaţionale, Republica Moldova trebuie să îndeplinească şi Rezoluţiile Adunării Parlamentare, adoptate pe această temă, cât şi ale Parlamentului European, deoarece-şi doreşte integrarea în Uniunea Europeană şi ratificarea Statutului de la  Roma. Republica Moldova este o ţară europeană şi împărtăşeşte de comun acord cu statele europene idealurile şi valorile unei Europe unite.

Spre a se exclude orice posibilitate de a da o interpretare incorectă Statutului de la Roma cu legislaţia naţională, se propune ca la articolul 115 din Constituţie – Instanţele judecătoreşti - să se adauge fraza: „Republica Moldova trebuie să permită judecarea unui cetăţean al său sau străin de către Curtea Penală Internaţională”, dar precizăm, o asemenea prevedere nu este necesară.

Legislativul Republicii Moldova nu are motive juridice de a nu ratifica Statutul Curţii Penale Internaţionale de la Roma. Acest Tratat internaţional ar putea să nu fie ratificat de către majoritatea parlamentară a Partidului Comuniştilor din Republica Moldova doar din motive de conjunctură, din interese de grup şi personale.

Neratificarea Statutului de la Roma va constitui o dovadă în plus că Republica Moldova şi la acest capitol are restanţe, iar democraţia, statul de drept, realizarea drepturilor şi libertăţilor omului  la noi în ţară se află într-un grav pericol, ce poate fi înlăturat doar, odată cu noile alegeri parlamentare.

Imunitate
La prima vedere, una din cele mai importante probleme ce ţine de compatibilitatea Statutului de la Roma cu legislaţia Republicii Moldova se referă la situaţia tragerii la răspundere a persoanelor oficiale din stat, care se bucură de imunitate conform legislaţiei naţionale. Astfel, Constituţia Republicii Moldova garantează imunitate persoanelor oficiale din stat şi anume Preşedintelui Republicii Moldova
, deputaţilor din parlament
, la fel sunt prevăzute imunităţi şi pentru alte categorii de persoane oficiale - Judecătorii
.  

Asemenea prevederi ar putea fi în contradicţie cu art. 27 (1) al Statutului, care prevede că „Statutul se aplică tuturor în mod egal, fără nici o distincţie, bazată pe calitatea oficială”.
Conform art. 27 (2)  “imunităţile sau regulile de procedură speciale care pot fi legate de calitatea oficială a unei persoane, în baza dreptului intern şi a dreptului internaţional, nu împiedică Curtea să îşi exercite competenţa faţă de această persoană”
.

Articolul 4 alin. (1) din Legea Supremă prevede că „dispoziţiile constituţionale privind drepturile şi libertăţile omului se interpretează şi se aplică în concordanţă cu Declaraţia Universală a Drepturilor Omului, cu pactele şi cu celelalte tratate la care Republica Moldova este parte”.  

Potrivit prevederilor art. 8 al Constituţiei Republicii Moldova, “Republica Moldova se obligă să respecte Carta Organizaţiei Naţiunilor Unite şi tratatele internaţionale la care este parte, să-si bazeze relaţiile cu alte state pe principiile şi normele unanim recunoscute ale dreptului internaţional”
. La fel şi punctul 7 din Preambula Statutului stipulează obligaţiunea de respectare a Cartei Naţiunilor Unite şi reiterează dorinţa statelor de a întreprinde măsuri ce contravin Cartei
. 

 Unul din principiile menţionate mai sus este principiul de respectare cu bună credinţă a tratatelor „pacta sunt servanda” la care statul este parte. Este obligatoriu pentru subiecţi şi principiul stipulat de Statutul Organizaţiei Naţiunilor Unite de a crea condiţii, conform cărora se va putea menţine egalitatea şi respectul faţă de obligaţiunile ce reies din acorduri şi alte norme ale dreptului internaţional
.

Condamnarea internaţională pentru marea majoritate a crimelor prevăzute de Statutul de la Roma sunt prevăzute şi de alte tratate internaţionale la care Republica Moldova este parte, aşadar aceasta este o obligaţiune stabilită în baza tratatelor internaţionale. Asemenea infracţiuni ca genocidul, crimele de agresiune şi de război, crimele împotriva umanităţii au fost condamnate, inclusiv, şi de Republica Moldova prin ratificarea mai multor tratate.

În acest context, menţionăm că Republica Moldova a aderat la mai multe convenţii internaţionale, printre care: Convenţia pentru prevenirea şi reprimarea crimei de genocid din 9 decembrie 1948 (ratificată de către Republica Moldova la 10.09.1991)
, Convenţia cu privire la protecţia persoanelor civile în timp de război din 12.08.1949 (ratificată de către Republica Moldova la 02.03.1993)
, Convenţia cu privire la tratamentul prizonierilor de război din 12.08.1949 (ratificată de către Republica Moldova la 02.03.1993)
, Convenţia Europeană pentru prevenirea torturii şi a pedepselor sau tratamentelor inumane sau degradante din 26.11.87 (ratificată de către Republica Moldova la 09.07.97)
, Convenţia împotriva torturii şi altor pedepse ori tratamente cu cruzime, inumane sau degradante din 10.12.1984 (ratificată de către Republica Moldova la 31.05.1995)
.

De facto, Statutul îşi are competenţe asupra majorităţii infracţiunilor prevăzute de Convenţiile menţionate mai sus. Respectiv, angajamentul de condamnare declarativă Republica Moldova şi l-a asumat odată cu ratificarea Convenţiilor amintite înainte de apariţia şi semnarea nemijlocită a Statutului. În această privinţă Statutul Curţii Penale Internaţionale ar putea fi considerat ca un mecanism de condamnare şi aplicare a pedepsei pentru crimele stipulate în statut. 

În acelaşi timp, statul Republica Moldova este conştient de pericolul şi necesitatea condamnării acestor infracţiuni, de aceea aşa fel de infracţiuni sunt pasibile de pedeapsă şi conform legislaţiei naţionale
, conformându-se cerinţelor tratatelor internaţionale. Astfel, prin ratificarea Statutului, Republica Moldova nu va supune riscului condamnării nefondate pe cetăţenii săi pentru săvârşirea unor acţiuni care nu sunt considerate infracţiuni de legislaţia naţională, deoarece conform art. 12 al Statutului
, părţile contractante recunosc crimele prevăzute de art. 5 al Statutului
 ca fiind de competenţa Curţii, dar nu privează de dreptul de a trage la răspundere persoanele conform legislaţiei naţionale. În cazul în care cauza face obiectul unei anchete sau urmăriri din partea autorităţilor Republicii Moldova, cauza a făcut obiectul unei anchete din partea statului, persoana respectivă fiind deja judecată pentru comportamentul care face obiectul plângerii; cauza nu este suficient de gravă pentru a i se da curs de către Curte, în afară excepţiilor prevăzute de art. 17 al Statutului
, persoanele nu vor mai putea fi judecate de către Curte.

Aceasta se referă şi la persoanele oficiale, care conform legislaţiei naţionale sunt pasibile de pedeapsă, însă având imunitate condamnarea lor, precum şi cercetarea cauzei de comitere a infracţiunii conform legislaţiei naţionale, se va produce în baza unor condiţii speciale. Situaţia este alta când este vorba despre tratatele internaţionale, spre exemplu la ratificarea Convenţiei pentru prevenirea şi reprimarea crimei de genocid din 9 decembrie 1948, Republica Moldova, s-a obligat să predea justiţiei internaţionale orice persoană care va fi vinovată de săvârşirea unor astfel de infracţiuni
. Urmează să subliniem acel fapt că în baza respectivului tratat statul s-a obligat să difere justiţiei orice persoană vinovată, indiferent de postul ce-l ocupă şi imunitatea ei, în cazul în care o deţine. 

Statutul nu limitează sau exclude imunitatea persoanelor oficiale din stat, prevăzute pentru perioada activităţii lor, precum şi securitatea la rang de drept intern, ci stipulează răspunderea în cazul comiterii infracţiunilor prevăzute de tratatele internaţionale la care Republica Moldova este parte şi pe care s-a obligat să le respecte. Urmează să menţionăm faptul că imunitatea persoanelor este prevăzută numai pentru exercitarea atribuţiilor sale de serviciu, în timp ce comiterea delictelor şi răspunderea pentru ele nu pot fi încadrate în activitatea persoanelor oficiale.

Imunitatea persoanelor oficiale este prevăzută de următoarele norme: articolul 70 (3) al Constituţiei Republicii Moldova prevede că „deputatul nu poate fi reţinut, arestat, percheziţionat, cu excepţia cazurilor de infracţiune flagrantă, sau trimis în judecată fără încuviinţarea Parlamentului, după ascultarea sa”
. La fel şi Legea Republicii Moldova nr. 39-XIII din 07.04.1994, capitolul II, despre statutul deputatului în Parlament, prevede că imunitatea parlamentară are ca scop protejarea deputatului în Parlament împotriva urmăririlor judiciare şi garantarea libertăţii lui de gândire şi de acţiune; deputatul nu poate fi tras la răspundere juridică sub nici o formă pentru opiniile politice sau voturile exprimate în exercitarea mandatului
. Totodată, acelaşi capitol prevede că deputatului i se poate retrage imunitatea în cazul comiterii unor infracţiuni. Astfel, predarea unui deputat spre judecarea Curţii s-ar părea că depinde de voinţa Parlamentului şi Procurorului General, fapt inadmisibil cu prevederile Statutului. Anume în cazul începerii anchetei preliminare şi apariţiei necesităţii de eliberare a unui mandat sau de înfăţişare a persoanei, prevederile art. 58 al Statutului
 ar intra în coliziune cu prevederile art. 10 (2) a Legii despre statutul deputatului în Parlament, conform căreia această procedură ţine de competenţa exclusivă a Procurorului General, cu aprobarea prealabilă de către Comisia de specialitate a Parlamentului
. 

Articolul 81 (2) se referă la imunitatea preşedintelui: „Preşedintele Republicii Moldova se bucură de imunitate”
. Ca şi în situaţia deputatului în Parlament, imunitatea Preşedintelui Republicii Moldova este pusă la discreţia parlamentarilor, astfel imunitatea lui poate fi scoasă cu votul a 2/3 din numărul deputaţilor aleşi
. Conform art. 16 al Legii nr. 1111-XIII din 20.02.1997 privind asigurarea activităţii Preşedintelui Republicii Moldova, este prevăzut faptul că preşedintele, în caz de expirare a mandatului, beneficiază de imunitate diplomatică
. În conformitate cu art. 20 pct. d) al Legii cu privire la serviciul diplomatic nr. 761-XV din 27.12.2001, diplomaţii în perioada activităţii lor au dreptul la imunităţile prevăzute de dreptul internaţional, tratatele la care Republica Moldova este parte
. În baza Convenţiei de la Viena cu privire la Relaţiile Diplomatice din 18.04.1961, la care a aderat Republica Moldova la 04.08.1992, prin Hotărârea Parlamentului nr. 1135-XII, au fost stabilite imunităţile agenţilor diplomatici
, care prevăd condiţii speciale de cercetare penală.   

Concomitent, legislaţia naţională prevede imunitate şi pentru alte categorii de persoane oficiale – Magistraţii Curţii Constituţionale – art. 16 (1) al Legii nr. 317-XIII din 13.12.1994 cu privire la Curtea Constituţională
, Judecători - articolul 19 (5) al Legii nr. 544-XIII din 20.07.1995 cu privire la statutul judecătorului
. La fel ca şi primele două categorii de oficialităţi, ele pot fi trase la răspundere penală, dar aceasta depinde de voinţa organelor de conducere, astfel aceasta va pune în dificultate examinarea cauzelor de către Curte, cum ar fi executarea art. 91 şi art. 92 al Statutului
. Imunitatea lor în faţa cercetării penale, inclusiv a Curţii Penale sunt doar aparente, conform art. 16 al Constituţiei toţi cetăţenii sunt egali în faţa legii
. O stipulare identică are art. 9 Cod Penal
, mai mult ca atât, în privinţa persoanelor cu imunitate se vor aplica legile speciale. După enunţurile făcute anterior din legile speciale, ajungem la concluzia că imunitatea persoanelor oficiale ţine de activitatea lor de serviciu, dar nu se aplică în cazurile infracţiunilor.

 Astfel prevederile legilor speciale şi constituţionale referitoare la imunitate urmează a fi privite prin prisma articolelor 4, 8 ale Constituţiei, deoarece imunitatea unor categorii de oficialităţi nu este dreptul lor absolut care poate fi opozabil tratatelor internaţionale, ci este legată de îndeplinirea de către ei a unor funcţii de stat, publice pe o anumită perioadă de timp. În acest context, Constituţia şi alte legi speciale nu pot servi drept temei al absolvirii lor de pedeapsă penală conform infracţiunilor stipulate mai sus.

În virtutea imunităţii lor, persoanele oficiale din stat pot duce răspundere penală pentru infracţiunile săvârşite şi conform legislaţiei naţionale. În cazul condamnării sale de către instanţele naţionale, fiind respectate principiile generale stabilite de Statut, persoana dată nu va mai putea fi sancţionată ulterior, numai dacă condamnarea a fost una formală sau a fost o imitare de înfăptuire a justiţiei, fapt prevăzut de art. 20 al Statutului
. Statului îi revine să stabilească în baza cărei legislaţii (naţionale sau internaţionale) să predea justiţiei persoana oficială, în dependenţă de condiţiile create. În acelaşi timp, sunt prevăzute cazurile în care Curtea poate cere predarea persoanei, dacă justiţia naţională nu a întreprins măsurile necesare.

Urmează să menţionăm faptul că instanţa Curţii Constituţionale s-a expus asupra interdependenţei dintre actele normative naţionale şi tratatele internaţionale, şi anume că normele şi principiile unanim recunoscute ale dreptului internaţional sunt executorii pentru Republica Moldova în măsura în care ea si-a exprimat consimţământul de a fi legată prin actele internaţionale respective
. Astfel, nu se poate pune în discuţie executarea sau neexecutarea unor prevederi ale tratatelor internaţionale pe care Republica Moldova le-a ratificat; printre tratatele nominalizate se află şi tratatele la care s-a făcut referire anterior. Printre obligaţiunile statului la ratificarea Convenţiei pentru prevenirea şi reprimarea crimei de genocid, a apărut şi obligaţia statului că persoanele, indiferent de statutul lor, acuzate de genocid vor fi trimise în faţa tribunalelor competente ale statului pe teritoriul căruia a fost comis actul sau în faţa Curţii Internaţionale de justiţie
. Important este că adoptarea Constituţiei a avut loc după ratificarea marii majorităţi a Convenţiilor ce se referă la condamnarea infracţiunilor stipulate de Statut, astfel Legea Supremă a Republicii Moldova a fost în concordanţă deplină cu prevederile tratatelor respective. 

În acelaşi timp, urmează de menţionat faptul că prin prevederile Statutului s-a făcut o tentativă de protejare a drepturilor şi libertăţilor omului, prevăzute de Carta Naţiunilor Unite. Astfel, în cazul în care există neconcordanţe între pactele şi tratatele internaţionale  privind drepturile fundamentale ale omului şi legile interne ale ţării, organele de drept aplică normele dreptului internaţional. Dispoziţia constituţionala despre prioritatea reglementărilor internaţionale privind drepturile omului are incidenţă asupra legilor şi asupra  altor  acte normative interne. Aceasta dispoziţie vizează toate legile, indiferent de data  adoptării  lor. În acest context, presupusa coliziune dintre normele speciale ale legislaţiei naţionale cu privire la imunitate şi prevederile Statutului este aparentă şi poate fi rezolvată prin aplicarea prevederilor constituţionale în ceea ce priveşte puterea juridică a actelor.

Reieşind din cele expuse mai sus, se poate de ajuns la concluzia că prevederile constituţionale ce se referă la imunitatea persoanelor oficiale au întindere numai în ceea ce priveşte activitatea lor publică, aceasta însă nu-i poate scuti de urmărirea şi pedeapsa penală conform Statutului de la Roma. Astfel, nu există impedimente la ratificarea Statutului în ceea ce priveşte imunitatea persoanelor oficiale.

Judecarea cauzelor

În Preambulul Statutului Curţii Penale Internaţionale se stipulează: „Este de datoria oricărui stat să-si exercite jurisdicţia penală asupra celor ce sunt responsabili de comiterea crimelor internaţionale”.


Membrii Grupului de lucru consideră că CPI trebuie apreciată ca o continuare logică a jurisdicţiei naţionale. Cum nu s-ar fi preconizat iniţial, mulţi consideră, că CPI în realitate este o „instanţă străină” sau o „jurisdicţie străină” în sensul diverselor incompatibilităţi constituţionale. Interzicerea constituţională de transmitere a persoanei unei jurisdicţii străine cum este Curtea, presupune aplicarea jurisdicţiei naţionale, dar nu a celei internaţionale. Curtea Penală Internaţională, fondată de ţările părţi în baza legislaţiei internaţionale la care ele participă cu drepturi egale, nu poate fi comparată cu o instanţă a unui stat străin. Interzicerea constituţională de transmitere a propriilor cetăţeni nu are atribuţie la CPI, la fel ca şi obişnuitele proceduri de transmitere şi garanţii, pe care aceste proceduri sunt menite să le asigure (cum ar fi respectarea normelor procedurale şi legalitatea sentinţei). Credem că important este nu atât faptul cum este apreciată CPI, deoarece reprezentanţii ţărilor-părţi îşi reprezintă aici statele, astfel apropiind instrumentul internaţional de acel naţional. Important este dacă statul intenţionează să pună capăt impunităţii făptaşilor crimelor deosebit de grave şi doreşte de a le evita pe viitor. În acest sens, statul Republica Moldova, având reprezentantul său la Curte, va putea asigura prevederile art.18 din Constituţia Republicii Moldova care stabileşte: „Cetăţenii Republicii Moldova beneficiază de protecţia statului atât în ţară, cât şi în străinătate.”

  Conform Statutului, CPI judecă cele mai grave infracţiuni care prezintă pericol pentru comunitatea internaţională şi care au fost comise după 1 iulie 2002: genocidul, crimele împotriva umanităţii, crimele de război, de agresiune. Jurisdicţia CPI se extinde numai asupra persoanelor care sunt cetăţeni ai unui stat parte sau crima a fost comisă  pe teritoriul unui stat parte. Aceste condiţii nu sunt aplicate în cazul când Consiliul de Securitate al Naţiunilor Unite sesizează Procurorul asupra unei crime.


Tratând problema judecării cazurilor la CPI, este necesar de subliniat că nimeni nu este imun în faţa Curţii Penale Internaţionale. Persoanele cu funcţii de răspundere-şefii de state, membrii parlamentului sau ai guvernului, reprezentanţii aleşi sau oficialii guvernamentali nu pot fi scutiţi de răspundere penală dacă faptele lor cad sub incidenţa Curţii. Funcţionarii de stat militari sau civili de asemenea sunt pasibili de răspundere penală pentru faptele comise de persoanele care se află în subordinea lor.


Ca şi multe alte constituţii europene, Constituţia Republicii Moldova conţine garanţii persoanelor alese sau oficiale prin stabilirea imunităţii lor. O asemenea imunitate contravine art. 27 (1) al Statutului, care prevede: „Acest Statut va fi aplicat tuturor persoanelor în mod egal, fără nici o distincţie bazată pe capacitatea oficială”. Paragraful 2 din acest articol concretizează: „Imunităţile... care sunt conferite persoanelor de capacitatea lor oficială, conform legislaţiei naţionale sau internaţionale, nu trebuie să împiedice Curtea de a-si exercita jurisdicţia asupra persoanei date”. Deci, în situaţia când aceste persoane comit o crimă ce cade sub incidenţa Curţii, ele nu pot evita răspunderea penală, invocând imunitatea lor faţă de CPI sau curţile naţionale”.


Cu toate, că al. (2) art. 18 din Constituţia Republicii Moldova prevede că „intrarea în vigoare a unui tratat internaţional conţinând dispoziţii contrare Constituţiei va trebui precedată de o revizuire a acesteia”, persoanele vinovate pot fi supuse responsabilităţii în faţa Curţii fără a fi amendată Constituţia în baza art. 4 din Constituţie, care stipulează în al. 2: „Dacă există neconcordanţe între pactele şi tratatele privitoare la drepturile fundamentale ale omului la care Republica Moldova este parte şi legile ei interne, prioritate au reglementările internaţionale”.


Literatura existentă nu conţine relatări despre imunitatea avocaţilor parlamentari (ombudsmani), cu toate că acest institut juridic si-a găsit dezvoltarea nu numai în ţările europene cu democraţii mai vechi, dar şi în ţările post sovietice. 

Astfel, în al. (1) art. 12 din Legea Republicii Moldova nr. 1349 din 17.10.1997 "Cu privire la avocaţii parlamentari" prevede că personalitatea avocatului parlamentar este inviolabilă pe toată durata mandatului. 

Al. (2) din acest articol stabileşte, că inviolabilitatea avocatului parlamentar se extinde asupra locuinţei şi localului său de serviciu, asupra mijloacelor de transport şi de telecomunicaţie folosite de el, asupra corespondenţei, documentelor şi averii personale.

Al. (3) prevede că avocaţii parlamentari nu pot fi traşi la răspundere penală sau administrativă, nu pot fi reţinuţi, arestaţi, percheziţionaţi, supuşi controlului personal fără acordul prealabil al Parlamentului, cu excepţia cazurilor de infracţiune flagrantă.

Cu toate că în nouă ani de activitate locul avocatului parlamentar în Constituţia ţării nu a fost determinat, imunitatea sa e prevăzută în legea organică menţionată. Şi chiar dacă imunitatea unui şir de persoane înalte de stat este stabilită prin Constituţie, ei, ca şi avocaţii parlamentari, pot fi supuşi responsabilităţii penale de către CPI din considerentele prevăzute de art. 4 din Constituţia Republicii Moldova, menţionate mai sus.  
Concluzia poate fi una: în conformitate cu prevederile art. 4 din Constituţia Republicii Moldova, reglementările internaţionale au prioritate în cazul, când există neconcordanţe între acestea şi legile interne. Deci, prevederile Statutului de la Roma al Curţii Penale Internaţionale pot fi aplicate faţă de cetăţenii Republicii Moldova, dar şi faţă de persoanele menţionate mai sus ce deţin „capacitate oficială”.
În conformitate cu Statutul de la Roma Curtea poate fi sesizată la iniţiativa:

· unui Stat parte, 

· a Consiliului de Securitate al ONU,

· a Procurorului care acţionează.

Aceste abilităţi ale Curţii sunt expuse în art. 53-61 din Statut.

Astfel, iniţierea investigaţiilor ţine de responsabilitatea Procurorului care acţionează sub controlul Secţiei de anchetă compusă dintr-un complet de unu sau trei judecători, în dependenţă de funcţia pe care o deţin. Procurorul trebuie să audieze martorii atât pentru partea apărată cât şi pentru partea acuzată. Camera Preliminară este responsabilă numai pentru eliberarea ordinelor de arest şi a citaţiilor de chemare în judecată. Faza de investigare se termină cu o audienţă finală a acuzaţilor în faţa secţiei de anchetă care trebuie să decidă dacă confirmă sau nu acuzarea şi să transfere acuzatul în Secţia de Judecată.

Statutul conţine unele prevederi care limitează funcţiile procurorului, atotputernicia lui dintr-o parte şi incapacitatea de a înlătura motivaţiile politice sau anchetările neîntemeiate, cum prevede art. 53 din Statut. Până la începerea investigaţiilor în baza unuia din cele trei temeiuri, procurorul trebuie să se încredinţeze în existenţa temeiurilor legale pentru investigarea cazului. La terminarea investigaţiilor el iarăşi trebuie să ajungă la concluzia despre prezenţa temeiurilor pentru urmărirea penală. Primind hotărârea corespunzătoare, în ambele cazuri procurorul se conduce de principiul „interesul justiţiei obiective”, adică ţinând cont de interesele şi situaţia personală a victimelor şi martorilor, care îi lasă teren pentru o relativă libertate de acţiuni. În cazul când procurorul hotărăşte să nu înceapă investigarea sau urmărirea penală, el este obligat să informeze Camera Preliminară şi statul care i-a comunicat situaţia de caz sau Consiliul de Securitate.

La rugămintea statului-parte sau a Consiliului de Securitate al ONU, Camera Preliminară poate examina hotărârea procurorului şi să-i solicite revederea hotărârii sale. Dacă hotărârea procurorului este bazată numai pe „interesul justiţiei obiective” Camera Preliminară poate din proprie iniţiativă să revadă hotărârea procurorului, caz în care ultima va fi valabilă numai dacă va fi aprobată de Cameră.

În general, atribuţiile procurorului de urmărire penală sunt esenţial mărginite.

Tradiţional se miza pe faptul, că în lipsă unui mecanism de executare la CPI, înfăptuirea investigaţiilor penale complexe vor fi efectuate cu ajutorul statelor. La început se credea că procurorul va fi împuternicit cu abilităţi juridice de a întreprinde personal acţiuni de cercetare penală: vizitarea locului infracţiunii şi anchetarea personală a martorilor, colectarea probelor etc. Aceste abilităţi sunt necesare pentru nivelul înalt al autorităţii procurorului, mai ales luând în consideraţie faptul că, practic, statele adesea sunt complice ale infracţiunilor.

În consecinţă, Statutul permite efectuarea cercetării penale în limitele hotarelor statului parte numai în cazul când statul evident nu poate îndeplini rugămintea de colaborare (art. 57-3). În cazul când statul are organe de anchetă penală, cercetările sunt efectuate anume de acestea. Procurorul are dreptul de a asista şi a acorda ajutor autorităţilor naţionale, dar şi aceasta numai dacă legislaţia naţională nu interzice acest ajutor (art. 99-1). Deosebit de greu se ajunge la consens în cazul aplicării prevederii referitor la faptul că procurorul poate îndeplini rugămintea judecăţii despre acordarea ajutorului „care poate fi acordat fără aplicarea măsurilor de constrângere”, în lipsă reprezentanţilor statului interpelat, dacă aceasta este important pentru îndeplinirea interpelării (de exemplu, interogarea persoanei sau obţinerea de la persoană a probelor pe principii benevole). De regulă, astfel de acţiuni sunt posibile numai după consultarea cu statul interpelat, iar în lipsă hotărârii oficiale despre acceptabilitatea cauzei,  statul interpelat are dreptul de a înainta procurorului diverse condiţii rezonabile.

Astfel, procurorul poate efectua cercetările penale de bază, cum ar fi interogarea martorilor personal, sau cu participarea statului interpelat. Consecinţele practice a unei atare situaţii, nasc suspiciuni serioase. Concomitent se respinge argumentul despre împuternicirile extraordinare ale procurorului şi despre urmarea din aceasta a ameninţării suveranităţii statului.

Procesul de judecată la Curte este reglementat de art. 62-76 din Statut.

Luând în consideraţie faptul, că în sistemul organelor de drept al Republicii Moldova sunt diverse structuri de anchetă, inclusiv şi de anchetă a cazurilor penale grave, asigurarea controlului judecătoresc asupra acestui sistem, Statul Republica Moldova poate investiga orice infracţiune la interpelarea Curţii Penale Internaţionale, mai ales dacă i se va acorda ajutorul metodic şi financiar din partea Curţii. Considerăm, că participarea Procurorului Curţii în cercetarea cazurilor penale grave în Republica Moldova este acceptabilă deoarece ea va fi de real folos luând în consideraţie calificarea înaltă a atare specialişti. Prezenţa reprezentantului Curţii ca persoană necointeresată va asigura obiectivitatea cercetării penale a cazului mai ales în teritoriul Republicii Moldova unde se ciocnesc interesele multor ţări şi formaţiuni internaţionale.


În art. 115 din Constituţia Republicii Moldova este prevăzut sistemul judecătoresc al Statului Republica Moldova care constă din:

· judecăţile primare,

· Curţile de Apel,

· Curtea Supremă de Justiţie.

Al. (3) din acest articol prevede: „Înfiinţarea de instanţe extraordinare este interzisă”.

Mai sus s-a demonstrat că Curtea Penală Internaţională este un organism internaţional pentru judecarea cazurilor excepţional de grave, dar nu este o instanţă judecătorească extraordinară. Participarea CPI la judecarea cazurilor grave din ţară nu este numai posibilă ci este neapărat dorită.

Prescripţia răspundere penala

Făcând o succintă analiză a compatibilităţii unor prevederi ale legislaţiei Republicii Moldova cu prevederile Statutului de la Roma al Curţii Penale Internaţionale, Grupul de experţi a constatat că legislaţia Republicii Moldova în privinţa subiectelor analizate este pe deplin compatibilă cu prevederile Statutului de la Roma al Curţii Penale Internaţionale:

Art. 33 al Statutului are un tratament specific cu privire la ordinul ierarhic şi ordinul legii: 

“1. Faptul că o crimă care ţine de competenţa Curţii a fost comisă la ordinul unui guvern, al unui superior, militar sau civil, nu exonerează persoana care a comis-o de responsabilitatea sa penală, decât dacă:

a) Această persoană nu a avut obligaţia legală de a se supune ordinelor guvernului sau superiorului în cauză;

b) Această persoană nu a ştiut că ordinul este ilegal; 

c)Ordinul nu a fost vădit ilegal.

2. În scopul prezentului articol, ordinul de a comite genocid sau o crimă împotriva umanităţii este vădit ilegal”.

De asemenea, art. 28 al Statutului prevede răspunderea şefilor militari şi a altor superiori ierarhici.

Noul Cod penal (în vigoare din 12 iunie 2003) a adus legislaţia R. Moldova în corespundere cu prevederile art. 33 şi 28 ale Statutului:

Conform al. 5 art. 364 Cod penal, nu  se  consideră  infracţiune  fapta,  prevăzută  de legea penala, săvârşită  întru  executarea ordinului sau dispoziţiei ilegale a unui şef. Răspunderea  penala  pentru prejudiciul pricinuit o poarta persoana care a dat ordinul sau dispoziţia ilegală.

Astfel, în cazul când persoana, întru executarea ordinului a săvârşit o infracţiune din imprudenţă, n-a ştiut, n-a cunoscut că ordinul este ilegal şi ordinul n-a fost vădit ilegal, cu toate că făptuitorul putea şi trebuia să cunoască (neglijenţa criminală), va fi eliberat de răspunderea penală şi de repararea prejudiciului material cauzat, aceste obligaţiuni revenindu-i persoanei care a dat ordinul. 

Ţinând cont de faptul că toate infracţiunile incriminate în Statut sunt intenţionate şi deosebit de periculoase sau excepţional de periculoase, aceste prevederi ale Codului penal nu vin în contradicţie cu prevederile Statutului.

De asemenea, aceste prevederi legale nu vin în contradicţie cu art. 33 al Statutului, deoarece este vorba de ordinele ilegale, însă care nu sunt vădit ilegale pentru executor.

Al. 6 art. 364 Cod penal este în strictă corespundere cu prevederile art. 33 ale Statutului, statuând că “Persoana  care  a  săvârşit  o  infracţiune  intenţionată  întru executarea  ordinului  sau  dispoziţiei  vădit  ilegale  poartă răspundere penală  în  temeiuri  generale.  Neexecutarea  ordinului  sau  dispoziţiei ilegale exclude răspunderea  penala”.

Este necesar de subliniat că aceste prevederi sunt aplicabile doar faţă de persoanele care au statut de militar, conform art. 364 Cod penal.

Art. 393 Cod penal intitulat “Infracţiuni săvârşite de civili” concretizează că persoanele civile pot fi trase la răspunderea penală doar pentru infracţiunile prevăzute de art. 389-391 Cod penal. 

Prin urmare, neexecutarea intenţionată sau din imprudenţă a ordinului, infracţiune prevăzută de art. 364 Cod penal, nu constituie componenţa de infracţiune în cazul persoanelor civile.

Mai mult ca atât, cap. III al Părţii Generale a Codului penal întitulat “Cauzele care înlătură caracterul penal al faptei” nu prevede executarea ordinului unui guvern, al unui superior, militar sau civil ca împrejurare sau circumstanţă care înlătură caracterul penal al faptei, si, deci, în cazul săvârşirii de către aceste persoane a vreuneia din infracţiunile prevăzute în Statut, ele pot fi trase la răspunderea penală conform Jurisdicţiei Internaţionale (Curţii Penale  Internaţionale) sau naţionale.

De asemenea, articolul  138 Cod penal  “Încălcarea dreptului umanitar internaţional” prevede răspunderea penală pentru violarea prevederilor art. 33  al Statutului: 

(1) Executarea unui ordin nelegitim care conduce la săvârşirea infracţiunilor prevăzute la art.137 

se pedepseşte cu închisoare de la 5 la 10 ani.

(2) Darea de către şef unui  subordonat în timpul  conflictului armat sau  al acţiunilor militare a unui  ordin vădit nelegitim, orientat spre săvârşirea de infracţiuni prevăzute la art.137,  dacă  lipsesc semnele  unei  infracţiuni  mai  grave, 

se pedepseşte cu închisoare de la 8 la 15 ani.

(3) Neîndeplinirea sau  îndeplinirea necorespunzătoare de către şef a obligaţiilor de  preîntâmpinare a săvârşirii de către subordonaţi a infracţiunilor prevăzute la art.137

se pedepseşte cu închisoare de la 6  la 12 ani.

Aceste prevederi se aplică atât persoanelor cu statut de militar, cât şi persoanelor civile, indiferent de statutul lor. 

Prescripţia răspunderii penale pentru infracţiunile contra păcii şi securităţii omenirii, infracţiuni de război.

Legea penală face excepţie cu privire la prescripţia răspunderii penale privitor la infracţiunile contra păcii şi securităţii omenirii, infracţiuni de război.

Aşa, art. 60 al. 8 Cod penal stipulează că “Prescripţia nu se aplică persoanelor care au săvârşit infracţiuni contra păcii şi  securităţii omenirii,  infracţiuni de război sau  alte infracţiuni prevăzute de tratatele internaţionale la care Republica Moldova este parte”.

Astfel, persoanele care au săvârşit infracţiuni contra păcii şi  securităţii omenirii,  infracţiuni de război sau  alte infracţiuni prevăzute de tratatele internaţionale la care Republica Moldova este parte pot fi urmărite penal şi trase la răspunderea penală fără limite de timp.

Astfel, legislaţia penală a Republicii Moldova este în strictă corespundere cu prevederile Statutului în materia prescripţiei răspunderii penale.

Mai mult ca atât, Legea penală lărgeşte aceste prevederi, statuând că “Prescripţia nu se aplică persoanelor care au săvârşit… şi alte infracţiuni prevăzute de tratatele internaţionale la care Republica Moldova este parte”.

Aceste prevederi legale sunt în strictă corespundere cu art. 29 al Statutului care reglementează imprescriptibilitatea: “Crimele ce ţin de competenţa Curţii nu se prescriu”

De asemenea, aceste prevederi legale sunt în strictă corespundere cu prevederile Convenţiei asupra imprescriptibilităţii crimelor de război şi a crimelor contra umanitarii din  26.11.1968, adoptată la 26 noiembrie 1968 la New York de Adunarea generală a Naţiunilor Unite prin Rezoluţia 2391 (XXIII) din 26 noiembrie 1968 şi intrată în vigoare la 11 noiembrie 1970 (în vigoare pentru Republica Moldova din 26 aprilie 1993), care, în articolul 1 statuează că “Oricare ar fi  data  la care au fost comise, crimele următoare sunt imprescriptibile:

a) crimele de război, aşa cum sunt definite în Statutul Tribunalului Militar  International  de la Nurnberg din 8 august 1945  şi  confirmate prin rezoluţiile Adunării generale a Organizaţiei Naţiunilor Unite 3 (I) şi  95  (I) din 13 februarie 1946 şi 11 decembrie 1946 si,  în  special, "infracţiunile  grave"  enumerate  în Convenţiile de la  Geneva  din 12 august 1949 pentru protecţia victimelor de război;

b) crimele contra umanitarii, indiferent daca sunt comise în timp de război  sau  în  timp  de  pace,  aşa  cum  sunt  definite  în  Statutul Tribunalului  Militar Internaţional de la Nurnberg din 8 august 1945 şi confirmate  prin rezoluţiile Adunării Generale a Organizaţiei Naţiunilor Unite  3  (I)  şi  95 (I) din 13 februarie 1946 şi  11  decembrie  1946, evicţiunea  prin  atac armat sau ocupaţie şi actele inumane care decurg din politica de apartheid, precum şi crima de genocid, aşa  cum  este definită în Convenţia din 1948 pentru prevenirea şi pedepsirea crimei de genocid,  chiar  daca  aceste acte nu constituie o violare  a  dreptului intern al ţării în care au fost comise.

Sistemul infracţiunilor.
Art. 5 al Statutului include crimele care intră în competenţa Curţii Penale Internaţionale, statuând:

“Competenţa Curţii este limitată la crimele cele mai grave care privesc ansamblul comunităţii internaţionale. În baza prezentului statut, Curtea are competenţă în ceea ce priveşte următoarele crime:

a)crima de genocid;

b) crimele împotriva umanităţii;

c) crimele de război;

d) crima de agresiune.

Curtea îşi va exercita competenţa în ceea ce priveşte crima de agresiune când va fi adoptată o dispoziţie conform art. 121 şi 123 ale Statutului, care va defini această crimă şi va fixa condiţiile exercitării competenţei Curţii în ceea ce o priveşte. Această dispoziţie va trebui să fie compatibilă cu dispoziţiile pertinente ale Cartei Naţiunilor Unite”.

Legislaţia penală a Republicii Moldova este în corespundere cu prevederile de mai sus ale Statutului, incriminând aceste infracţiuni în cap. I al Părţii speciale a Codului penal “Infracţiunile contra păcii şi securităţii omenirii, infracţiuni de război” şi în cap. XVII al Părţii speciale a Codului penal “Infracţiuni militare”, art. 389-393.

Componenţa acestor infracţiuni este în mare corespundere cu componenţele infracţiunilor reglementate în Statut:

Cap. I al Părţii speciale a Codului penal “Infracţiunile contra păcii şi securităţii omenirii, infracţiuni de război” incriminează în:

 Articolul 135. Genocidul

Săvârşirea, în scopul de a nimici în totalitate sau în parte un grup naţional, etnic, rasial sau religios, a vreuneia din următoarele fapte:

a) omorârea membrilor acestui  grup;

b) atingerea gravă a integrităţii fizice sau mintale a membrilor  grupului;

c) luarea de măsuri pentru  scăderea natalităţii în sânul grupului;

d) traficul copiilor ce ţin de  grupul  respectiv;

e) supunerea intenţionată a grupului la condiţii de existenţă care conduc la exterminarea lui fizică totală sau parţială, 

se pedepseşte cu închisoare de la 16 la 25 de ani sau cu detenţiune pe viaţă.        

Articolul 136. Ecocidul

Distrugerea intenţionată în masă a florei sau a faunei, intoxicarea atmosferei ori a resurselor acvatice, precum şi săvârşirea altor acţiuni ce pot provoca sau au  provocat o catastrofă ecologică, 

se pedepsesc cu închisoare de la 12 la 20 de ani.

Articolul 137. Tratamente inumane

(1) Supunerea, prin orice metode,  la tortură sau   tratamente inumane pentru  a cauza în mod intenţionat mari  suferinţe sau vătămări grave  integrităţii corporale sau  sănătăţii  răniţilor, bolnavilor, prizonierilor, persoanelor civile, membrilor personalului sanitar civil  sau al Crucii Roşii şi al  organizaţiilor asimilate acesteia,  naufragiaţilor,  precum şi  oricărei  alte  persoane  căzute sub puterea adversarului, ori supunerea acestora  la experienţe medicale, biologice  sau ştiinţifice care nu sunt justificate de un tratament medical în interesul lor, se pedepseşte cu închisoare de la 8 la 15 ani.

(2) Săvârşirea faţă de persoanele indicate la alin.(1) a uneia dintre următoarele fapte:

a) constrângerea de a îndeplini serviciul militar în forţele armate ale adversarului;

b) luarea de ostatici;

c) deportarea;

d) dislocarea sau lipsirea de libertate fără temei legal;

e) condamnarea de către o instanţă de judecată constituită  în mod ilegal fără  judecată prealabilă şi fără respectarea garanţiilor juridice fundamentale prevăzute de lege 

se pedepseşte cu închisoare de la 12 la 20 de  ani.

(3) Torturarea, mutilarea, exterminarea sau executarea fără o judecată legală a persoanelor menţionate la alin.(1) se pedepseşte cu închisoare de la 16 la 25 de ani sau cu detenţiune pe viaţă.

Articolul  138.  Încălcarea dreptului  umanitar internaţional 

(1) Executarea unui ordin nelegitim care conduce la săvârşirea infracţiunilor prevăzute la art.137 

se pedepseşte cu închisoare de la 5 la 10 ani.

(2) Darea de către şef unui  subordonat în timpul  conflictului armat sau  al acţiunilor militare a unui  ordin vădit nelegitim, orientat spre săvârşirea de infracţiuni prevăzute la art.137,  dacă  lipsesc semnele  unei  infracţiuni  mai  grave, se pedepseşte cu închisoare de la 8 la 15 ani.

(3) Neîndeplinirea sau  îndeplinirea necorespunzătoare de către şef a obligaţiilor de  preîntâmpinare a săvârşirii de către subordonaţi a infracţiunilor prevăzute la art.137

se pedepseşte cu închisoare de la 6  la 12 ani.

Articolul 139. Planificarea, pregătirea, declanşarea sau ducerea războiului

(1) Planificarea, pregătirea sau declanşarea războiului se pedepseşte cu închisoare de la 12  la 20 de ani.

(2) Ducerea războiului se pedepseşte cu închisoare de la 16 la 25 de ani sau cu detenţiune pe viaţă.

Articolul 140. Propaganda războiului

(1) Propaganda războiului, răspândirea de informaţii tendenţioase ori inventate, instigatoare  la război sau orice alte acţiuni orientate spre declanşarea unui război, săvârşite verbal, în scris, prin intermediul radioului, televiziunii, cinematografului  sau prin alte  mijloace, 

se pedepsesc cu amendă în mărime de până la 500  unităţi convenţionale sau cu închisoare de la 3 la 8 ani, în ambele cazuri cu privarea de dreptul de a ocupa anumite funcţii sau de a  exercita o anumită activitate  pe un termen de până la 5 ani.

(2) Săvârşirea acţiunilor prevăzute la alin.(1) de o persoană cu înaltă funcţie de răspundere 

se pedepseşte cu amendă de la 500 la  1.000  unităţi  convenţionale sau cu închisoare de  la 8  la 12  ani,  în ambele cazuri cu privarea de dreptul de a ocupa anumite funcţii sau de a exercita o anumită activitate  pe un termen de până la 5 ani.

Articolul 141. Activitatea mercenarilor

(1) Participarea mercenarului într-un conflict armat sau  la  acţiuni militare se pedepseşte cu închisoare  de la 5 la 15 ani.

(2) Angajarea, instruirea, finanţarea sau altă asigurare a mercenarilor, precum şi folosirea lor într-un  conflict armat sau în acţiuni militare, se pedepsesc cu închisoare de la 5 la 15 ani.

Articolul 142. Atacul asupra persoanelor sau instituţiilor care beneficiază de protecţie internaţională

Atacul asupra reprezentantului unui stat străin sau asupra  colaboratorului unei organizaţii internaţionale, persoane  care beneficiază de protecţie internaţională conform prevederilor tratatelor internaţionale la care Republica Moldova este parte, precum şi asupra oficiilor sau locuinţelor acestora, dacă atacul  are drept scop provocarea războiului sau complicaţiilor internaţionale, se pedepseşte cu închisoare  de la 10 la 15 ani.

Articolul 143. Aplicarea mijloacelor şi metodelor interzise de ducere a războiului

(1) Aplicarea în cadrul conflictului armat sau  al  acţiunilor militare a mijloacelor şi metodelor de ducere a războiului interzise de tratatele internaţionale la care Republica Moldova este parte 

se pedepseşte cu închisoare  de la 12 la 20 de ani.

(2) Aplicarea armei de nimicire în masă interzise de tratatele internaţionale la care Republica Moldova este parte, se pedepseşte cu închisoare de la 16 la 25 de ani sau cu detenţiune pe viaţă.

Articolul 144. Clonarea  

Crearea fiinţelor umane prin clonare se pedepseşte cu închisoare de la 7 la 15 ani.

Cap. XVIII al Părţii speciale a Codului penal prevede răspunderea penală atât pentru militari, cât şi pentru civili în cazul săvârşirii unor infracţiuni prevăzute în Statut:

Articolul 389. Jefuirea celor căzuţi pe câmpul de luptă

Jefuirea celor căzuţi pe câmpul de luptă se pedepseşte cu închisoare de la 16 la 25 de ani sau cu detenţiune pe viaţă.

Articolul 390. Actele de violenţă asupra populaţiei din zona operaţiilor militare

Tâlhăria, actele de violenţă, nimicirea sau luarea ilegală de bunuri sub pretextul necesităţilor de război, săvârşite faţă de populaţia din zona operaţiilor militare, se pedepseşte cu închisoare de la 16 la 25 de ani sau cu detenţiune pe viaţă.    

Articolul 391. Încălcarea gravă a dreptului internaţional umanitar în timpul conflictelor militare

Încălcarea gravă a dreptului internaţional umanitar în timpul conflictelor militare internaţionale sau interne, soldată cu urmări grave, se pedepseşte cu închisoare de la 16 la 25 de ani sau cu detenţiune pe viaţă.     

Articolul 392.  Folosirea cu perfidie a emblemei Crucii Roşii ca element protector în timpul conflictului armat

Folosirea cu perfidie a emblemei Crucii Roşii, precum şi a semnelor distinctive ca elemente protectoare în timpul conflictului  armat, dacă aceasta a provocat: 

a) o vătămare gravă  a integrităţii corporale sau a sănătăţii;

b) decesul unei persoane, se pedepseşte cu închisoare  de la 5 la 10 ani.

            Articolul 393. Infracţiunile săvârşite de civili

          Răspunderii penale pentru infracţiunile prevăzute la art. 389-391 sunt supuse şi persoanele civile. Astfel, Legislaţia penală nu exclude nici o categorie de persoane, indiferent de statutul lor, pentru infracţiunile menţionate mai sus.

Cu toate că art. 5 al Statutului face o excepţie de punere în aplicare a crimei de agresiune, statuând că “Curtea îşi va exercita competenţa în ceea ce priveşte crima de agresiune când va fi adoptată o dispoziţie conform art. 121 şi 123 ale Statutului, care va defini această crimă şi va fixa condiţiile exercitării competenţei Curţii în ceea ce o priveşte. Această dispoziţie va trebui să fie compatibilă cu dispoziţiile pertinente ale Cartei Naţiunilor Unite”, Legislaţia penală deja incriminează agresiunea atât sub forma planificării, pregătirii, declanşării sau ducerii războiului (art. 139 Cod penal), cât şi sub forma propagării războiului (art. 140 Cod penal). 
 

Pedeapsa penală.

Conform art. 77 cap. 7 al Statutului “1. Sub rezerva art. 110, Curtea poate pronunţa contra unei persoane declarate vinovată de o crimă prevăzută la art. 5 din Statut una dintre următoarele pedepse;

a) o pedeapsă cu închisoarea pe timp de cel mult 30 de ani; sau

b) o pedeapsă cu închisoarea pe viaţă, dacă gravitatea extremă a crimei şi situaţia personală a condamnatului o justifică.

2. La pedeapsă cu închisoarea Curtea poate adăuga:

a) o amendă stabilită conform criteriilor prevăzute de Regulamentul de procedură şi de probe;

b) confiscarea de profituri, de bunuri şi de averi provenind direct sau indirect din crime, fără prejudicierea drepturilor terţilor de bună credinţă.

Legislaţia penală a Republicii Moldova este în concordanţă cu aceste prevederi ale Statutului: Aşa, Articolul 62 cap. VII al Părţii generale a Codului penal reglementează categoriile pedepselor aplicate persoanelor fizice, stipulând: 

(1) Persoanelor fizice care au săvârşit infracţiuni li se pot aplica următoarele pedepse:

a) amendă;

g) închisoare;

h) detenţiune pe viaţă.

Amenda… se aplică atât ca pedeapsă principală, cât şi ca pedeapsă complementară.

Principiile de aplicare.

Statutul reglementează o serie de principii cum ar fi: principiul “non bis în idem” (art. 20), principiul “nullum crimen sine lege” (art. 22), principiul “nulla poena sine lege” (art. 23), principiul neretroactivităţii “ratione personae” (art. 24), principiul răspunderii penale individuale (art. 25).

Legea penală a Republici Moldova este compatibilă cu aceste prevederi ale Statutului, reglementând în cap. 1 al Părţii generale a Codului penal principiile: legalităţii infracţiunii şi a pedepsei (art. 3), umanismului (art. 4), egalităţii în faţa legii (principiul democratismului, art. 5), caracterului personal al răspunderii penale (art.6), individualizării răspunderii penale şi pedepsei penale (art. 7), neretroactivităţii şi retroactivităţii (art.10), aplicării legii penale în spaţiu (art. 11) etc.

Art. 1 al. 3 Cod penal garantează prioritatea aplicării actelor internaţionale în cazul neconcordanţei legislaţiei naţionale cu cea internaţională statuând că: “Codul penal se aplică în conformitate cu  prevederile Constituţiei Republicii Moldova şi  ale actelor internaţionale la care Republica Moldova este parte. Dacă există  neconcordanţe cu actele internaţionale privind drepturile fundamentale ale omului, au prioritate şi se aplică direct reglementările internaţionale.

Aceste prevederi sunt reglementate şi de Constituţie în art. 4 şi 8:

Art. 4. Drepturile şi libertăţile omului

(1) Dispoziţiile constituţionale privind drepturile şi libertăţile omului se interpretează  şi  se aplică în concordanţă cu Declaraţia Universală a Drepturilor Omului, cu pactele şi cu celelalte tratate la care Republica Moldova este parte.

(2) Dacă există neconcordanţe între pactele şi tratatele privitoare la drepturile fundamentale ale omului la care Republica Moldova  este parte şi legile ei interne, prioritate au reglementările internaţionale.

Articolul 8. Respectarea dreptului internaţional şi a tratatelor internaţionale

(1) Republica  Moldova  se  obligă să  respecte  Carta  Organizaţiei Naţiunilor Unite şi tratatele la care este parte, să-si bazeze relaţiile cu alte state pe principiile şi normele unanim recunoscute ale dreptului internaţional.

(2) Intrarea în vigoare a unui tratat internaţional  conţinând dispoziţii  contrare  Constituţiei va trebui precedată de o revizuire  a acesteia.

În concluzie, consider că Legislaţia Republicii Moldova este complet compatibilă cu prevederile Statutului în privinţa subiectelor analizate.

Drepturi electorale

Constituţia Republicii Moldova prevede că voinţa poporului constituie baza puterii de stat şi această voinţă se esprimă prin alegeri libere, care au loc periodic prin sufragiu universal, egal, direct, secret şi liber exprimat, iar Statul garantează exprimarea voinţei libere a cetăţenilor prin apărarea principiilor democratice şi a normelor dreptului electoral. De acest drept beneficiază cetăţenii care, până în ziua alegerilor, au împlinit 18 ani, cu excepţia unor categorii speciale menţionate în art. 13 a Codului Electoral al Republicii Moldova: persoanele declarate incapabile sau private de drepturi electorale, precum şi persoanele condamnate la privaţiune de libertate.

Alegerile sunt cel mai eficient şi democratic mijloc de reprezentare a cetăţenilor în instituţiile eligibile ale statului, prin care cetăţenii, prin procedura de votare, îşi transmit o parte din drepturile civile şi politice în gestiunea temporară a concurenţilor electorali care pot câştiga alegerile.

Desfăşurarea unui proces electoral transparent şi deschis în conformitate cu legislaţia stabilită este un element esenţial al societăţii democratice. Dreptul participării politice este important nu numai pentru procesul electoral, dar şi în măsura în care el presupune o aderare la alte drepturi umane fundamentale, aşa cum ar fi dreptul la libera exprimare, circulaţie, întruniri şi asociaţii paşnice. Totodată, alegerile sunt un examen serios pentru întreaga societate şi nu doar pentru concurenţii electorali. 

Alegerile în UTA "Gagauz-Yery" 
Alegerile în decembrie 2006 în UTA Gagauz-Yeri pentru funcţia de Başkan au pus în evidenţă interferenţa autorităţilor care au susţinut deschis candidatura Başkanului aflat în funcţie la acel moment. Într-un mediu electoral precar, candidaţii independenţi, la fel, au fost tentaţi să folosească discursuri bazate pe excludere, deşi responsabilitatea majoră pentru deficienţele electorale aparţine centrului. Partea pozitivă este că Partidul Comunist, în urma unui exerciţiu lucid de cost-beneficiu (trişarea majoră a alegerilor versus reacţiile internaţionale negative), a fost nevoit să accepte victoria candidatului de opoziţie.
Concluzii
În mare parte, procesul electoral s-a desfăşurat în conformitate cu principiile de alegeri libere şi corecte. La secţiile de votare în UTA „Gagauz Yeri” a dominat, în general, o atmosferă aparent calmă, alegătorii nefiind împiedicaţi să-si exercite dreptul la vot universal, egal, direct, secret şi liber exprimat. Totodată, observatorii au sesizat anumite nereguli, care, însă, nu au influenţat rezultatul final al alegerilor (primului tur de scrutin).

O problemă semnificativă rămâne a fi imperfecţiunea listelor electorale, dovadă fiind numărul mare de alegători care au votat pe liste suplimentare (aproximativ 8,4%). De ex. la secţiile de votare 55 şi 56 în satul Dezghingea aceiaşi alegători erau înregistraţi pe listele electorale de bază în ambele secţii. Situaţii ce ţin de actualizarea inadecvată a listelor s-au înregistrat la majoritatea secţiilor de votare.

În pofida acreditării corespunzătoare a observatorilor LADOM pe lângă CEC Comrat, funcţionarii electorali şi în mod special CEC Comrat au demonstrat o atitudine rezervată faţă de observatori. În ziua alegerilor, fără probe şi indicatori verificabili, în baza unor zvonuri nejustificate, CEC  de la Comrat a anunţat că observatorii LADOM desfăşoară acţiuni de partizanat politic, la care au renunţat ulterior în baza probelor cu caracter juridic prezentate în mod operativ. Aceste acţiuni pripite puteau conduce la slăbirea procesului de monitorizare şi canalizarea observării pe probleme inexistente, de ex. secţiile 29 în Baurci, 63 şi 64 în s. Tomai. În unele secţii de votare (de ex. secţiile 56 în s. Dezghingea, şi nr. 50 în s. Kotovskoe) membrii biroului au avut un comportament ostil faţă de observatorii LADOM.

Modificările legislaţiei electorale ce ţin de procedura de votare au fost efectuate pripit şi fără suport informaţional adecvat, dovadă fiind pe de o parte - necunoaşterea procedurilor de votare de către alegători, pe de altă parte - eliberarea de către birourile electorale a buletinelor de vot în lipsa documentelor ce ar justifica domiciliul (de ex. secţia nr. 16 în Ceadâr-Lunga).

Nici la aceste alegeri nu au lipsit procedee de aducere insistentă a alegătorilor la secţiile de votare cu microbuzele (de exemplu, la secţiile de votare nr. 55 şi 56 în Dezghingea) şi agitaţie electorală în ziua alegerilor (secţiile de votare nr. 12 în Ceadîr-Lunga, nr. 50 în Kotovskoe, 59 în Ferapontievca). Nu a fost o excepţie şi neregulile devenite deja tradiţionale în Moldova: prezenţa poliţiştilor în interiorul secţiilor de votare, intrarea nemotivată în cabinele pentru vot secret a câte 2 persoane, etc.
În pofida faptului că LADOM a înaintat în prealabil documentele necesare pentru acreditarea suplimentară a 20 de observatori, CEC a eliberat acreditările doar în dimineaţa zilei alegerilor. Şi de această dată observatorii LADOM au întâmpinat probleme de înregistrare la secţiile de votare, situaţie ce se datorează lipsei de coerenţă a CEC pentru informarea prealabilă a birourilor electorale privind validitatea acreditărilor în cadrul primului tur de scrutin, principiu aplicat în mod firesc la alegerile anterioare. De asemenea, sunt regretabile declaraţiile CEC privind presupuse încălcări în anumite localităţi, fără verificarea prealabilă a faptelor.  

Un fenomen negativ sesizat în cadrul acestui tur de scrutin a fost influenţarea alegătorilor prin diverse modalităţi, de exemplu, în satul Gaidar  majoritatea alegătorilor veneau să voteze în stare de ebrietate, iar ulterior s-a constatat că susţinătorii concurentului electoral N. Dudoglo ofereau alegătorilor băuturi alcoolice pentru ca ultimii să voteze pentru candidatul respectiv. Situaţie similară de influenţare a alegătorilor de către susţinătorii concurentului respectiv a fost înregistrată şi în satul Chirsova.

De asemenea, suntem îngrijoraţi de utilizarea votului la locul aflării pentru anumiţi concurenţi electorali şi implicarea ilegală a autorităţii publice a UTA „Gagauz -Yeri” în procesul electoral. În ziua alegerilor, Dl. Cernev Serghei Afanasievici, membru al Adunării Populare a UTA „Gagauz Yeri” şi susţinător al concurentului electoral M. Formuzal, a vizitat 6 secţii de votare (secţiile nr. 19, 20, 22, 23, 24, 26), prezentând preşedintelui biroului cereri pentru votarea la locul aflării. Efectuând o analiză comparativă a numărului de solicitanţi de a vota la locul aflării în cadrul celor două tururi am sesizat că acestea s-au dublat în secţiile de votare menţionate. Amintim că la secţia de votare se pot afla doar persoanele autorizate, iar influenţarea alegătorilor şi implicarea autorităţilor publice în procesul electoral este interzisă.  

Si la acest tur de scrutin în satul Dezghingea au fost înregistrate procedee de aducere insistentă a alegătorilor la secţiile de votare cu microbuzele, limitarea accesului observatorilor la unele proceduri electorale,  agitaţie electorală în ziua alegerilor.

Nu a fost o excepţie şi neregulile devenite deja tradiţionale în Moldova: prezenţa poliţiştilor în interiorul secţiilor de votare, intrarea nemotivată în cabinele pentru vot secret a câte 2 persoane, etc.  

Potrivit Congresului Puterilor Locale şi Regionale (CPLR) al Consiliului Europei (CoE), cel de-al doilea tur de scrutin pentru alegerea Guvernatorului (Başkanului) Găgăuziei, în 17 decembrie 2006, a fost mai bine organizat decât primul tur, cu mai puţină presiune asupra membrilor Comisiei Electorale Centrale (CEC) în Găgăuzia şi asupra alegătorilor. Totodată, CPLR a observat şi o serie de încălcări, între care: lipsă de imparţialitate şi competenţa insuficientă a CEC; compromiterea în mai multe cazuri a principiului “Votului secret”; un număr mare de alegători care au votat pe liste suplimentare etc. 

Delegaţia CPLR prezentă la alegerile în Găgăuzia a încurajat noul Guvernator ales, precum şi autorităţile de la Chişinău, să conlucreze activ. 

Şeful Misiunii OSCE a remarcat faptul că după primul tur al alegerilor, Comisia Electorală Centrală a Găgăuziei a întreprins acţiuni importante în vederea îmbunătăţirii condiţiilor de desfăşurare a scrutinului. Acestea au cuprins adoptarea noilor prevederi ce făceau obligatorie depunerea unor cereri în scris pentru votarea la urnele mobile şi numărarea buletinelor de vot înainte de începerea procesului de votare. 

"Este de asemenea regretabil faptul că rezultatele preliminare ale primului tur nu au fost anunţate periodic, aşa cum este prevăzut în lege. Acest fapt, alături de afişarea cu întârziere a listelor electorale, ar fi putut submina încrederea populaţiei în procesul electoral."
Potrivit Şefului Misiunii, pe 17 decembrie condiţiile de desfăşurare a campaniei electorale s-au îmbunătăţit în comparaţie cu prima rundă din 3 decembrie. 

"Ambii candidaţi au beneficiat de acces echitabil la mass-media şi au avut posibilitatea să participe la dezbaterile de la Teleradio Găgăuzia," a precizat el. 

"Mărirea volumului de publicitate contra plată la televiziune şi radio, a fost în contradicţie cu reglementările privind mass-media, stabilite de către Comisia Electorală Găgăuză. Deşi nici un candidat nu a avut de suferit, regulile stabilite trebuie să fie respectate". 

Membrii Misiunii OSCE au vizitat toate cele 64 secţii de votare în ziua alegerilor şi au urmărit procedura de numărare a voturilor în şase secţii după încheierea votării. Ei au remarcat că procedurile au fost în general respectate, iar alegătorii înţelegeau procesul mai bine decât în primul tur. Totuşi, actele de identitate ale alegătorilor nu au fost întotdeauna verificate de o manieră adecvată, iar unii alegători, care au solicitat să voteze la domiciliu, nu au avut această posibilitate. 

"Suntem de asemenea îngrijoraţi de faptul că în unele cazuri observatorii din partea Organizaţiilor Neguvernamentale au avut dificultăţi în privinţa accesului la secţiile de votare 

din cauza unor reglementări neclare privind valabilitatea acreditărilor lor pentru turul doi".
"De asemenea am observat că procedurile stabilite de numărare a voturilor, cum ar fi numărarea buletinelor din urnele de vot înaintea numărării voturilor pentru fiecare candidat în parte, nu au fost întotdeauna respectate. Acest fapt a dus la lipsă de transparenţă în procesul de numărare."
În acelaşi timp, persistă aspecte negative în desfăşurarea procesului electoral: statutul juridic neclar al legilor locale şi neconcordanţa unor prevederi ale Codului Electoral al Republicii Moldova, implicarea nejustificată a autorităţilor publice centrale în procesul electoral; utilizarea de către actualul Başcan a pârghiilor administrative pentru obţinerea unor avantaje electorale; utilizarea de către actualul Başcan a resurselor administrative în scopuri electorale; lipsa de transparenţă a finanţării concurenţilor, precum şi cheltuielile operate de aceştia în scopul agitaţiei electorale; procedee difuze de agitaţie electorală aplicate de un concurent electoral; lipsă de condiţii egale pentru toţi concurenţii electorali. În perioada de monitorizare observatorii au stabilit relaţii de cooperare cu concurenţii electorali şi persoanele de încredere ale acestora, excepţie fiind candidatul independent Gheorghe Tabunşcic.

Toţi candidaţii la alegerea başcanului s-au înregistrat la CEC Comrat în calitate de concurenţi electorali independenţi, în realitate toţi au suportul tradiţional al unor partide politice, fără a fi declarată de către concurenţi, în mod deschis, electoratului, această susţinere. Nu este o practică bună vizitele ad-hoc ale autorităţilor centrale, ele necesitând a fi publice, observatorii neavând posibilitatea de a se informa şi neavând acces la asemenea întâlniri.

Aspectele negative menţionate în acest raport pot afecta în mod dramatic integritatea procesului electoral, dacă acestea nu vor fi remediate. 

În acelaşi timp, au continuat să fie observate tendinţe negative în desfăşurarea procesului electoral. În pofida recomandărilor formulate anterior, a fost neglijată problema indicării pe materialele de propagandă electorală data tiparului, tipografia şi tirajul, fapt ce indică asupra unei lipse de transparenţă a finanţării concurenţilor precum şi cheltuielile operate de aceştia în scopul agitaţiei electorale.

În comparaţie cu perioada anterioară de monitorizare, prezentul raport relevă deficienţe similare celor menţionate anterior precum şi altele noi. Printre acestea menţionăm: cazuri de intimidare a susţinătorilor concurenţilor electorali; implicarea reprezentanţilor forţelor de ordine în campania electorală, utilizarea resurselor administrative în scopuri electorale.

În mod special, LADOM îşi exprimă îngrijorarea faţă de următoarele aspecte negative în desfăşurarea procesului electoral: 

Implicarea nejustificată a organelor de forţă în procesul electoral; 

Intimidarea de către organele de forţă a unor susţinători ai concurenţilor electorali;

Favorizarea de către administraţia publică locală a unui concurent electoral;

Posibilitatea excluderii din listele electorale într-un şir de localităţi a persoanelor aflate la muncă peste hotare;
Atestarea unor condiţii inadecvate pentru desfăşurarea campaniei electorale şi pentru organizarea alegerilor; 
Încălcarea de către CEC a unor prevederi ale legii locale prin operarea de modificări la Regulamentul privind reflectarea campaniei electorale în mass-media fără consultarea prealabilă cu mass-media locală; 

Tendinţa nejustificată de a limita transportul de pasageri şi libertatea de circulaţie în ziua alegerilor;
Transparenţa limitată a CEC în relaţia cu Mass-media;
Utilizarea de către actualul Başcan a pârghiilor administrative şi a resurselor administrative pentru obţinerea unor avantaje electorale; 

Lipsa de transparenţă a finanţării concurenţilor precum şi cheltuielile operate de aceştia în scopul agitaţiei electorale; 

Lipsa de condiţii egale pentru toţi concurenţii electorali. 
Accesul limitat al observatorilor la informaţia cu caracter electoral 
Recomandări
Neadmiterea implicării organelor de forţă în procesul electoral;

Interzicerea utilizării resurselor şi pârghiilor administrative deţinute de unii concurenţi electorali în virtutea funcţiei pe care o deţin;

Emiterea unei hotărâri privind obligativitatea indicării pe materialele de agitaţie electorală a denumirii concurentului electoral, data tipăririi, tirajul materialului şi denumirea tipografiei care l-a tipărit;

Aprobarea unei hotărâri privind lista limitativă de acte de identitate în baza cărora se poate vota;
Aprobarea unei Instrucţiuni de către CEC cu privire la particularităţile ce ţin de efectuarea votării la alegerile başcanului din 3 decembrie 2006;

Instruirea adecvată a funcţionarilor electorali;

Anularea Hotărârii privind limitarea transportului de pasageri în ziua alegerilor

Stabilirea în fiecare circumscripţie electorală a unor secţii de votare speciale pentru votarea în baza certificatului de vot, întru evitarea turismului electoral şi a votului multiplu.

Asigurarea unor condiţii adecvate în localurile de desfăşurare a alegerilor

Tratarea nediscriminatorie a concurenţilor electorali şi asigurarea de condiţii egale pentru toţi  concurenţii electorali;

Actualizarea calitativă a listelor electorale;

Informarea obiectivă şi amplă a opiniei publice de către mass-media cu privire la procesul electoral;

Neexcluderea din listele electorale de bază a alegătorilor aflaţi temporar peste hotare;

Afişarea listelor electorale cu cel puţin 10 zile până la data alegerilor;

Publicarea neîntârziată a documentelor CEC în Mass-media locală;

Modificarea orei de emisie a dezbaterilor cu caracter electoral;

Cadrul legislativ

Unitatea teritorial-autonomă Găgăuză este recunoscută şi există de jure şi de facto în baza Legii Republicii Moldova privind statutul special al Găgăuziei (Gagauz-Yeri) Nr.344-XIII din 23.12.1994. Această Lege (art.1 al.1) prevede că Găgăuzia, ca unitate teritorială autonomă, este parte componentă a Republicii Moldova, fiind administrată în temeiul Constituţiei Republicii Moldova şi actelor normative ale Adunării Populare (Halc Toplusu) a Găgăuziei, care nu vin în contradicţie cu Constituţia şi legislaţia Republicii Moldova (art.2); pământul, subsolul, apele, regnul vegetal şi cel animal, alte resurse naturale, bunurile mobile şi imobile, aflate pe teritoriul Găgăuziei, sunt proprietate a poporului Republicii Moldova şi constituie, totodată, baza economică a Găgăuziei (art.6). Limbile oficiale în această regiune, potrivit art.3 al.1, sunt limbile moldovenească, găgăuză şi rusă. De asemenea, Găgăuzia îşi are simbolica sa, care se foloseşte deopotrivă cu simbolica de stat a Republicii Moldova. 

Legea privind statutul juridic special al Găgăuziei  prevede că Adunarea Populară a Găgăuziei adoptă legi a căror executare este obligatorie pe teritoriul Găgăuziei, inclusiv fixarea, organizarea şi efectuarea alegerilor. Pe de altă parte, conform articolului 60 al Constituţiei Republicii Moldova „Parlamentul Republicii Moldova este organul reprezentativ suprem şi unica autoritate legislativă a statului”, ceea ce denotă statutul juridic contradictoriu al legilor adoptate de Adunarea Populară a Găgăuziei.

Alegerile Başkanului Găgăuziei vor fi desfăşurate în baza Legii UTA Găgăuzia privind alegerea guvernatorului (Başkanului) Găgăuziei (Gagauz-Yeri) nr. 32-XXXIII/I adoptată la 11 septembrie 1998. La 8 iunie 2006 Adunarea Populară a pus problema revizuirii legislaţiei în baza căreia urmează să se desfăşoare alegerile, fiind modificate doar termenele ce ţin de organizarea şi administrarea alegerilor. Nu au fost modificate prevederile privind procedura de completare a buletinului de vot, totalizarea voturilor, observatorii, pentru a aduce prevederile legii în concordanţă cu Codul Electoral al Republicii Moldova, care stabileşte modul de organizare şi desfăşurare a alegerilor Parlamentului, în autorităţile administraţiei publice locale, precum şi modul de organizare şi desfăşurare a referendumurilor. Astfel, conform legii respective, pe buletin se votează prin aplicarea a două linii încrucişate în cadrul cercului din dreptul unui singur patrulater.

Legea Nr.344-XIII din 23.12.1994 privind statutul juridic special al Găgăuziei (Gagauz-Yeri) stabileşte că Guvernatorul Găgăuziei este ales prin vot universal, egal, direct, secret şi liber exprimat pentru un mandat de 4 ani, pe bază alternativă. Conform Regulamentului Găgăuziei şi legilor locale în domeniu, alegerea Guvernatorului Găgăuziei se consideră nevalabilă dacă la primul tur de scrutin au participat mai puţin de jumătate, iar la al doilea tur de scrutin, mai puţin de o treime din alegători. Se consideră ales candidatul care a întrunit mai mult de jumătate din voturile alegătorilor care au participat la votare. 

În cazul în care nici unul dintre candidaţi nu a fost ales în primul tur de scrutin, Comisia electorală centrală a Găgăuziei fixează data turului doi de scrutin, care se va desfăşura peste 2 săptămâni, cu participarea candidaţilor care au acumulat cel mai mare număr de voturi. La turul doi de scrutin este recunoscut ales candidatul care a acumulat cel mai mare număr de voturi, iar în cazul în care unul din candidaţi se retrage, este considerat ales candidatul ce acumulează mai mult de jumătate din voturile alegătorilor care au participat la scrutin. 

Alegerile pentru funcţia de Guvernator al Găgăuziei sunt stabilite printr-o hotărâre a Adunării Populare a Găgăuziei pentru nu mai târziu de trei luni de la expirarea împuternicirilor Guvernatorului în exerciţiu sau în trei luni de la ziua intervenirii vacanţei funcţiei (în caz de demisie, de imposibilitate a exercitării funcţiilor sau deces). Data alegerilor se stabileşte cu cel mult 60 de zile înainte de desfăşurarea lor. 

Autorităţile publice centrale

La 21 octombrie 2006 preşedintele Republicii Moldova, Vladimir Voronin, a efectuat o vizită oficială în oraşul Comrat, unde a avut întrevederi cu membrii Comisiei Electorale Centrale. În cadrul vizitei şeful statului a opinat că toţi candidaţii la funcţia de Başkan trebuie să fie trataţi în mod egal în cadrul campaniei electorale. La scurt după declaraţia şefului statului, judecătoria Ceadâr-Lunga a sistat până la finalizarea alegerilor Başkanului Găgăuziei procesul judiciar intentat împotriva concurentului electoral Mihail Formuzal, înregistrat la CEC din Comrat în calitate de candidat independent. Totuşi, un al doilea proces intentat lui M. Formuzal rămâne în vigoare şi este examinat de judecătoria Cahul. Fiind întrebaţi de reporterul agenţiei Infotag
dacă procesul a fost sistat şi de către judecătoria Cahul, reprezentanţii acesteia au menţionat că nu cunosc nimic despre sugestia şefului statului.
Conform unui comunicat de presă difuzat de M. Formuzal, în cadrul aceleiaşi vizite la Comrat Preşedintele Vladimir Voronin a chemat alegătorii să nu voteze pentru Formuzal pentru că acesta ar fi „baptist”. Aceste afirmaţii au fost atestate de aderenţi politici apropiaţi concurentului electoral vizat. 

La 12 octombrie 2006, în timpul unei ceremonii de inaugurare a drumului şi a podului din satul Avdarma, preşedintele Voronin a anunţat public că nu ar dori ca puterea să fie preluată de persoane ce ar duce o politică de confruntare dintre autonomie şi autorităţile centrale ale Republicii Moldova.
Constatări
Pentru perioada în cauză au fost raportate cazuri de utilizare a resurselor publice în scop electoral şi implicare nejustificată a structurilor de forţă în campania electorală. În comparaţie cu perioada de monitorizare anterioară se poate constata că  forţele de poliţie se implică în mod nejustificat în procesul electoral iar concurentul electoral Gheorghe Tabunşcic utilizează masiv transportul de serviciu în interes electoral.
Utilizarea resurselor administrative şi implicarea structurilor de forţă în campania electorală

La 1 noiembrie 2006 colaboratorii Ministerului Afacerilor Interne al Republicii Moldova (automobilul cu număr de înmatriculare MAI 9070) l-au însoţit pe concurentului electoral Gheorghe Tabunşcic la întâlnirea acestuia cu alegătorii din satul Copceac. Concurentul electoral vizat s-a deplasat cu maşina de serviciu, număr de înmatriculare RMG 058. Aceeaşi situaţie s-a conturat pe parcursul vizitelor ulterioare din 2  noiembrie la întâlnirea cu alegătorii din satul Baurci; 3 noiembrie 2006  - întâlnirea cu alegătorii din satul Beş Alma; 6 noiembrie - în satul Chiselia Rusă. 
Intimidarea susţinătorilor concurenţilor electorali 

La 2 noiembrie 2006 în satul Baurci de către colaboratorii poliţiei a fost reţinut cetăţeanul Axentii Terzi, susţinător al concurentului electoral Mihail Formuzal, care încerca să participe în cadrul întâlnirii cu alegătorii, desfăşurate de concurentul electoral Gheorghe Tabunşcic. Astfel reprezentanţii organului de forţă i-au percheziţionat automobilul fără motive întemeiate şi l-au transportat la sectorul de poliţie. Conform relatărilor poliţiei, acesta ar fi fost bănuit de urmărirea automobilului cu numărul de înmatriculare RMG 058 cu care s-a deplasat la întâlnirea cu alegătorii candidatul electoral Gheorghe Tabunşcic. Dl Terzi a fost interogat şi reţinut în sectorul de poliţie pe parcursul a cinci ore, după care a fost eliberat. Plângerea acestuia încă nu a fost examinată de reprezentanţii poliţiei. 

La 7 noiembrie colaboratorii poliţiei i-au reţinut pe şoferul şi operatorul concurentului electoral M. Formuzal. Aceştia au fost reţinuţi în timp ce filmau sediul Comitetului Executiv al UTA „Gagauz Yeri”. În timpul reţinerii le-a fost înstrăinată caseta video. Reprezentanţii structurii de forţă au motivat reţinerea prin pericolul săvârşirii unor acte de terorism. Înstrăinarea casetei video şi reţinerea ilegală a acestora relevă o implicare nejustificată a structurilor de forţă în procesul electoral.    

Întâlnirea actualului Başkan cu un deputat al Federaţiei Ruse

La 20 octombrie 2006, başkanul UTA „Gagauz-Yeri”, Gheorghe Tabunşcic, a avut o întrevedere cu deputatul Federaţiei Ruse, Olga Seliverstova, la iniţiativa acesteia. Unul din subiectele discutate în cadrul întrevederii (potrivit publicaţiei «ВЕСТИ ГАГАУЗИИ», editat de Adunarea Populară şi Comitetul executiv al autonomiei), a fost realizarea decretului preşedintelui Federaţiei Ruse, Vladimir Putin, privind plata unor compensaţii către veteranii războiului doi mondial care locuiesc în spaţiul CSI şi deţin cetăţenia rusă. În urma întrevederii, părţile au ajuns la un acord privind chestiunea în cauză, şi alte programe umanitare pentru susţinerea regiunii găgăuze şi „o implicare mai activă a diplomaţiei populare”
. Desfăşurarea şi rezultatele întrunirii în perioada campaniei electorale poate fi calificată ca o tentativă de a influenţa votul alegătorilor, şi a utiliza pârghii administrative ale unui strat străin pentru obţinerea unor avantaje electorale.
Autorităţile publice locale

În conformitate cu prevederile art. 54 alin. 4 al Legii locale privind alegerea Başkanului Găgăuziei, autorităţile publice locale si-au onorat obligaţiunea de a stabili şi garanta un minimum de locuri speciale destinate anunţurilor electorale, şi de a stabili localurile pentru desfăşurarea întâlnirilor cu alegătorii. 

De asemenea, în conformitate cu articolul 43 al legii menţionate, autorităţile publice locale au început procesul de actualizare a listelor electorale, pentru a le aduce la cunoştinţa populaţiei cu 20 de zile înainte de alegeri. 

În pofida progreselor menţionate, provoacă îngrijorări relatările directorului şcolii nr. 20 din Ceadâr-Lunga, conform căruia la 20 octombrie profesorii de la această şcoală, sub presiunea administraţiei raionale, au fost obligaţi să participe la o întâlnire cu alegătorii organizată de concurentul electoral Gheorghe Tabunşcic în satul Baurci. Profesorii afirmă ca au fost transportaţi la Baurci cu autobuzul din localitatea lor. La aceeaşi întâlnire au participat şi muncitori din colhozul din satul Copceac, care au fost transportaţi la reuniune cu un autobuz al colhozului din localitate. 

Până în prezent continuă să existe un număr mare de localităţi în care nu au fost stabilite locuri speciale de afişaj electoral, de exemplu, în localităţile Congaz şi Copceac. Pe de altă parte, în special în localităţile rurale deşi au fost stabilite asemenea locuri, nu au fost amenajate panouri pentru afişaj electoral. În unele cazuri locurile speciale pentru afişaj electoral sunt amenajate în incinta unor localuri (case de cultură, primării), fiind limitat accesul tuturor alegătorilor la informaţia de pe aceste panouri. Cazuri de acest fel au fost remarcate în s. Copceac. Astfel, lipsa locurilor speciale de afişaj electoral generează amplasarea neregulamentară a posterelor electorale. 

LADOM continuă procesul de verificare a acurateţei listelor electorale şi a procesului de actualizare a acestora. În perioada de faţă s-a conturat probabilitatea excluderii din listele electorale într-un sir de localităţi a persoanelor aflate la muncă peste hotare. Astfel, cetăţenii aflaţi peste hotare ar putea să nu fie incluşi în listele de bază , fapt care ar avea drept consecinţă diminuarea arbitrară a numărului total de alegători.

LADOM consideră inadmisibil suportul şi favorizarea de către administraţia publică locală a concurentului electoral Gheorghe Tabunşcic. De exemplu, la 6 noiembrie 2006, între orele 11:00-13:00, în cadrul întâlnirii cu alegătorii concurentului electoral vizat, în satul Chiselia Rusă a participat şi preşedintele raionului Comrat, care s-a deplasat cu automobilul de serviciu, număr de înmatriculare RMA 310.

Administrarea alegerilor

La crearea Comisiei Electorale Centrale au fost respectate prevederile articolului 18, componenţa CEC fiind aprobată prin dispoziţia Adunării Populare la propunerea a câtre trei candidaturi înaintate de Adunarea Populară, Comitetul Executiv al Găgăuziei şi instanţele judiciare. Încă la începutul perioadei electorale candidatul la funcţia de Başkan M. Formuzal a criticat componenţa CEC, punând la îndoială imparţialitatea membrilor acesteia. 

Sunt salutare acţiunile de respectare a prevederilor articolului 30 al legii locale ce ţine de crearea Circumscripţiilor Electorale şi a Consiliilor Electorale de Circumscripţie a căror componenţă a fost publicată în «ВЕСТИ ГАГАУЗИИ» din 27.10.2006. La 6 octombrie 2006 CEC a aprobat Regulamentul despre reflectarea în mijloacele de informare în masă ale UTA Găgăuzia şi ale Republicii Moldova a campaniei electorale pentru alegerea Guvernatorului Găgăuziei care prevede că concurenţii electorali beneficiază de condiţii şi posibilităţi egale în mass-media  în cadrul campaniei electorale în conformitate cu Concepţia privind reflectarea campaniei electorale pentru alegerea başcanului Găgăuziei, aprobată de redacţiile mijloacelor de informare în masă.
De asemenea, la 17 octombrie, în cadrul programului de promovare a alegerilor libere şi corecte al Fundaţiei Eurasia s-au întrunit în Comrat la o „masă rotundă” reprezentanţi ai Comisiei Electorale Centrale din Găgăuzia, Comisiei Electorale Centrale a Republicii Moldova, Adunării Populare, asociaţiilor LADOM, ADEPT şi API, mass-media şi organizaţiilor neguvernamentale locale. Participanţii la „masa rotundă” au discutat iniţiativele organizaţiilor neguvernamentale în domeniu şi punctul de vedere al organelor electorale cu privire la organizarea şi administrarea alegerilor. Merită de menţionat dialogul deschis şi constructiv stabilit între participanţii la reuniune, în mod special deschiderea spre colaborare a CEC în vederea organizării unor alegeri libere şi corecte în regiune. 

În pofida progreselor înregistrate, până în prezent nu a fost stabilită prin hotărârea CEC lista de acte limitative cu care se poate vota pentru a preveni „votul multiplu”, fenomen răspândit la alegerile precedente din UTA „Gagauz Yeri”.

La 23 octombrie 2006, în cadrul şedinţei ordinare a Comisiei Electorale Centrale, în legătură cu identificarea unor nereguli în urma verificării listelor tipizate de semnături, candidatului la funcţia de Başkan Valerii Ianioglo i-a fost refuzată înregistrarea la CEC, fiind emisă şi o hotărâre în acest sens
. Luând în considerare dreptul de a candida în alegeri ca unul dintre principiile fundamentale ale unui proces electoral democratic şi echitabil, încurajăm organele electorale să asigure transparenţa procedurilor sale, inclusiv în timpul verificării semnăturilor.

De asemenea, conform relatărilor unor reprezentanţi ai concurenţilor electorali, CEC în timpul înregistrării listelor de semnături, a avut o atitudine diferenţiată faţă de unii şi partajabilă faţă de alţi concurenţi electorali. În acest sens, recomandăm CEC să aplice un tratament egal şi nediscriminatoriu tuturor concurenţilor electorali.

Concurenţii electorali

Toţi candidaţii la alegerea başcanului s-au înregistrat la CEC în calitate de concurenţi electorali independenţi, în realitate toţi au suportul tradiţional al unor partide politice, fără a fi declarată de către concurenţi, în mod deschis, electoratului, această susţinere. 

Nici unul dintre cei patru concurenţi electorali înregistraţi la CEC nu a indicat pe materialele de propagandă electorală data tiparului, tipografia şi tirajul, fapt ce indică asupra unei lipse de transparenţă a finanţării concurenţilor, precum şi cheltuielile operate de aceştia în scopul agitaţiei electorale. LADOM recomandă emiterea unei hotărâri din partea CEC în această privinţă.

Este îngrijorătoare utilizarea unor procedee difuze de agitaţie ca de exemplu: la 24 octombrie 2006 în oraşul Vulcăneşti anumite persoane se apropiau de trecători întrebându-i dacă ei vor vota pentru concurentul electoral N. Dudoglo. În cazul unui răspuns afirmativ cetăţenii erau rugaţi să semneze în dreptul numelui de familie al acestuia. De menţionat ca asupra trecătorilor nu s-au exercit presiuni.
La 19 octombrie 2006, între orele 17:00 şi 19:00, candidatul Gheorghe Tabunşcic a venit la o întâlnire cu persoanele de încredere cu maşina să de serviciu (număr de înmatriculare RMG058), fapt ce vorbeşte despre utilizarea resurselor administrative.
În pofida faptului că autorităţile publice locale au rezervat spaţii destinate anunţurilor cu caracter electoral, programul electoral al concurentului electoral Stoianoglo A. D. au fost afişate la uşile de intrare ale facultăţii locale de drept şi pe uşile restaurantului Cavrana din. Mun. Comrat, ceea ce reprezintă o încălcare a prevederilor Legii locale.

Este plauzibilă colaborarea continuă stabilită între CEC Comrat şi LADOM în vederea desfăşurării unor alegeri libere şi corecte în UTA „Gagauz - Yeri”, colaborare materializată prin instrucţiunea privind organizarea alegerilor başcanului UTA „Gagauz - Yeri” solicitată de CEC, document ce vine să concretizeze anumite aspecte de procedură în organizarea alegerilor în conformitate cu Codul Electoral al Republicii Moldova. 

Pe de altă parte, CEC a aprobat Hotărârea privind aprobarea modificărilor la Regulamentul privind reflectarea campaniei electorale în mijloacele de informare în masă. Contrar legii locale privind alegerea başcanului, nu au fost consultate mijloacele de informare în masă în procesul de elaborare a modificărilor respective. 

Este îngrijorător refuzul CEC de înregistrare a concurentului electoral Ianioglo, decizie care nu permite acumularea suplimentară a semnăturilor, ci doar contestarea în instanţa de judecată a respectivei decizii, fapt ce ar putea limita dreptul de a candida la alegeri. 

Anumite secţii de votare nu corespund rigorilor prevăzute de legislaţia electorală. De exemplu, în secţia de votare nr. 47 preşedintele biroului electoral a relatat că localul Casei de cultură unde se vor desfăşura alegerile nu dispune de încălzire termică, ceea ce relevă lipsa unor condiţii relevante pentru desfăşurarea alegerilor. 

În timpul conferinţei de presă din 10 noiembrie CEC si-a anunţat decizia de a limita transportul de pasageri în ziua alegerilor în scopul de a preveni fenomenul votului multiplu şi a turismului electoral. LADOM consideră că o asemenea hotărâre este difuză şi ar limita un drept fundamental – dreptul la libera circulaţie a persoanelor. Pentru evitarea turismului electoral şi a votului multiplu recomandăm stabilirea în fiecare Circumscripţie electorală a unei singure secţii de votare unde se poate vota cu prezentarea certificatului de vot. 

La 13 noiembrie 2006 CEC a avut o întrunire cu reprezentanţii mass-media. La această întâlnire nu au fost invitaţi reprezentanţii tuturor mijloacelor de informare în masă. De exemplu, reprezentanţii ziarului „Novoe Znamea” au aflat despre acest eveniment din presă finanţată de Stat. 

În pofida unei bune colaborări stabilite dintre CEC Comrat şi LADOM, nu a fost aprobată instrucţiunea privind organizarea alegerilor başcanului UTA „Gagauz Yeri”, document ce ar concretiza anumite aspecte procedurale în organizarea alegerilor în conformitate cu Codul Electoral al Republicii Moldova şi standardele internaţionale în domeniu.

Concurenţii electorali

Similar perioadei precedente, în perioada de referinţă concurenţii nu au manifestat activism sporit, păstrând resursele existente nemijlocit pentru ultima etapă a campaniei electorale. În cadrul primelor dezbateri difuzate la radio şi TV la 13 noiembrie 2006, au participat doar doi concurenţi electorali, fapt ce relevă pasivitatea acestora. 

În continuare toţi candidaţii la alegerea başcanului pretind a fi concurenţi electorali independenţi, în realitate toţi au suportul tradiţional al unor partide politice, fără a fi declarată de către concurenţi, în mod deschis, electoratului, această susţinere. 

Si în această perioadă de monitorizare concurenţii electorali neglijează prevederile legislaţiei electorale prin faptul că nu menţionează pe materialele de propagandă electorală data tiparului, tipografia şi tirajul, fapt ce indică asupra unei lipse de transparenţă a finanţării concurenţilor, precum şi cheltuielile operate de aceştia în scopul agitaţiei electorale. CEC nu a emis nici o hotărâre în această privinţă.

Concurenţii electorali continuă să încalce normele prevăzute de legislaţia electorală privind afişele electorale. În satul Copceac materialele cu publicitate electorală pentru concurentul electoral N. Dudoglo sunt afişate pe ferestrele cafenelei din localitate. În Comrat afişele pentru concurenţii Gheorghe Tabunşcic şi M. Stoianoglo sunt afişate în incinta Facultăţii de drept a Universităţii de Stat din Comrat. Afişele lui Dudoglo sunt publicate pe magazinele pieţei „Budjac” din oraşul Comrat.

La 1 noiembrie 2006 concurentul electoral Gheorghe Tabunşcic s-a deplasat la întâlnirea cu alegătorii din satul Copceac utilizând maşina de serviciu.  Aceeaşi situaţie s-a conturat pe parcursul vizitelor ulterioare din 2  noiembrie la întâlnirea cu alegătorii din satul Baurci; 3 noiembrie 2006  - întâlnirea cu alegătorii din satul Beş Alma; 6 noiembrie - în satul Chiselia Rusă. 

Mass-media
În presa scrisă campania electorală este reflectată preponderent de ziarele «Вести Гагаузии», «Знамя», «Настоящее Знамя» şi «Панорама». Mijloacele de informare în masă ce sunt subvenţionate din bugetul de stat îl favorizează pe concurentul electoral Gheorghii Tabunşcic. 

Ziarul „Znamea”, finanţat din  bugetul de stat, publicaţie periodică ce îl favorizează pe concurentul electoral şi actualul başcan Gheorghe Tabunşcic, a început să fie tipărit în tiraj sporit. Tirajul oficial al ziarului este de 3800 exemplare, de facto însă sunt tirajate 6000 de exemplare. Acestea sunt distribuite gratuit alegătorilor, ceea ce relevă suplimentar condiţii inegale pentru toţi concurenţii electorali şi o reprezentare disproporţionată a acestora în mijloacele de informare în masă.  

În cadrul primelor dezbateri difuzate la posturile locale de radio şi TV ale companiei de Stat „Teleradio Moldova” la 13 noiembrie 2006 au participat doar doi concurenţi electorali. Majoritatea întrebărilor au fost adresate unui singur concurent electoral, iar timpul desfăşurării acestora nu este unul adecvat (13:00-14:00 pentru radio şi 16:00-17:00 pentru TV). 

Pregătirea Funcţionarilor publici
LADOM constată o pregătire insuficientă a funcţionarilor electorali. Observatorul nostru nu a avut acces la listele electorale din primăria oraşului Ceadâr-Lunga deoarece, potrivit secretarului primăriei „listele electorale nu reprezintă informaţie cu caracter electoral”, prevăzută în art. 76 alineatul 3 al Legii locale privind alegerea başcanului.

La Universitatea de Stat din Comrat, în mod neoficial, li s-a interzis studenţilor să participe în activităţi cu caracter politic, inclusiv în observarea independentă a alegerilor, ceea ce reflectă o atmosferă tensionată de desfăşurare a alegerilor şi încălcarea drepturilor democratice privind libertatea de exprimare, libertatea gândirii şi libertatea de afiliere şi asociere, inclusiv politică. 

Populaţia ezită să se implice în activităţi de agitaţie electorală, permise conform prevederilor art. 54 alin. 1 din legea locală. Populaţia din regiune este nesigură în viitor, considerând că o eventuală implicare ar putea avea asupra lor consecinţe negative după alegeri. 

Partea III. Respectarea Drepturilor Omului

Accesul la Justiţie 
Drepturile omului trebuie protejate contra legiuitorului care ar putea acorda legilor ordinare o valoare superioară faţă de Tratatele/Convenţiile internaţionale, ce pot fi atacate la Curtea Constituţională, care şi exercită controlul constituţional. Drepturile omului trebuie protejate contra Executivului şi Administraţiei, printr-un control jurisdicţional din ce în ce mai accentuat asupra legalităţii actelor administrative. Ele necesită a fi apărate contra Statului prin internaţionalizarea procesului de protecţie judiciară a drepturilor omului, atunci când instanţele naţionale abuzează de acestea sau nu sunt capabile să le apere. În fine, drepturile omului trebuie apărate contra funcţionarilor, care se fac deseori personal culpabili de atingerile ce le sunt aduse. Respectarea efectivă a drepturilor şi libertăţilor fundamentale ale omului, aşa cum au fost enunţate în Convenţiile internaţionale, depinde de modul în care organele de justiţie şi administraţie, ca agenţi ai autorităţilor de stat, îşi exercită funcţiile şi competenţele.

Pentru ca organele justiţiei, forţele publice şi administraţia să-şi poată exercita, cu competenţă şi imparţialitate, funcţiile încredinţate de societate în domeniu, ele trebuie să cunoască bine ansamblul reglementărilor conţinute în instrumentele internaţionale la care ţara este parte.

Independenţa magistraturii şi dreptul persoanei la egalitate în administrarea justiţiei constituie una din componentele de bază ale unei societăţi democratice. După felul cum se înfăptuieşte, se realizează acest binom în societate, constatăm existenţa statului de drept şi democratic în ţară.

Carta Organizaţiei Naţiunilor Unite, în preambul enunţă expressis verbis că popoarele îşi  exprimă hotărârea de a crea „…condiţii necesare menţinerii justiţiei…”. Declaraţia universală a drepturilor omului (art. 10) enunţă necesitatea existenţei unui „…tribunal independent şi imparţial” care va hotărî asupra drepturilor sau obligaţiilor fiecărei persoane care i se adresează, fie asupra temeiniciei oricărei acuzaţii în materie penală îndreptată împotriva ei. Independenţa magistraturii a fost consacrată în Pactul internaţional cu privire la drepturile civile şi politice, care stipulează: „Orice persoană are dreptul ca litigiul în care se află să  fie examinat în mod echitabil de către un tribunal competent, independent şi imparţial, stabilit prin lege…(art.14). Dispoziţii similare conţine Convenţia internaţională privind eliminarea tuturor formelor de discriminare rasială (art.6), Convenţia Internaţională asupra eliminări şi reprimării crimei de apartheid (art.4), Convenţia cu privire la prevenirea şi reprimarea crimei de genocid (art. VI), Convenţia pentru Apărarea Drepturilor Omului şi a Libertăţilor Fundamentale din 4 noiembrie 1950 (art.6) etc.

Importanţa care s-a acordat şi se acordă acestei reguli îşi are motivaţia în rolul ce-l au magistraţii într-o societate democratică, de oameni mandataţi de societate să protejeze drepturile şi libertăţile fundamentale ale omului şi să reprime criminalitatea şi delicvenţa.
O.N.U. a enunţat principiile fundamentale referitoare la independenţa magistraturii, scopul fiind de „… a ajuta statele membre să-si asigure şi să promoveze independenţa magistraturii; aceste principii trebuie să fie luate în considerare şi respectate de către guverne în cadrul legislaţiei şi a practicii naţionale şi să fie aduse la cunoştinţa judecătorilor, avocaţilor, puterii executive şi legislative, precum şi publicului. Aceste principii au fost stabilite în atenţia judecătorilor de carieră, însă ele se aplică, de asemenea, atunci când este cazul, şi judecătorilor neprofesionişti”. 

Principiul independenţei magistraturii este subordonat următoarelor reguli:

· magistratul trebuie să rezolve cauzele ce-i sunt supuse în mod imparţial, pe baza faptelor şi în conformitate cu legea, fără să constituie obiectul influenţelor, incitărilor, presiunilor, ameninţărilor sau intervenţiilor neavenite, directe sau indirecte, din partea oricăruia sau din orice motiv;

· magistratul are puterea exclusivă de a decide dacă o cauză de care este sesizat relevă de competenţa sa, în baza legii;

· justiţia se exercită la adăpost de orice intervenţie nejustificată sau ingerinţă, iar deciziile tribunalului nu sunt supuse revizuirii, în afară de dreptul puterii judiciare de a proceda la o revizuire şi a dreptului autorităţilor competente de a atenua sau a comuta pedepse impuse de magistraţi în conformitate cu legea;

· nu pot fi create căi de justiţie care să nu folosească procedurile stabilite în conformitate cu legea;

· magistraţii au dreptul şi datoria de a veghea ca dezbaterile judecătoreşti să se desfăşoare în mod echitabil şi ca drepturile părţilor să fie respectate;

· Statele au datoria să asigure resursele necesare pentru ca magistratura să-şi poată exercita în normal funcţiile sale.

Principiul libertăţii de expresie, de credinţă, de asociere şi de întrunire, recunoscut tuturor cetăţenilor prin instrumentele juridice internaţionale este, în cazul magistraţilor, circumstanţiat de obligaţia de a nu se comporta „permanent în aşa fel încât să păstreze demnitatea sarcinii lor, imparţialitatea şi  independenţa magistraturii”(pct.8).

Principiul nediscriminării în calificarea, selectarea şi pregătirea judecătorilor, impus ca criteriu de selectare pentru îndeplinirea funcţiilor de magistru să fie: integritatea, competenţa, pregătirea şi calificarea juridică corespunzătoare. Selectarea judecătorilor trebuie să fie efectuată fără nici o discriminare fondată pe rasă, culoare, sex, opinie politică sau de altă natură, origine naţională sau socială, avere, naştere sau poziţie. 

Un alt principiu esenţial este principiul secretului profesional şi al imunităţii, conform căruia judecătorii nu pot face personal obiectul unei acţiuni civile pe considerente de abuz sau inacţiune în exerciţiul funcţiilor judecătoreşti. Statutul de independenţă al magistratului mai cuprinde alte două componente: condiţii de serviciu şi durata mandatului; măsuri disciplinare, suspendarea şi destituirea. Prima componentă cuprinde patru reguli: obligaţia statului faţă de magistraţi, inamovibilitatea magistraţilor, criterii de promovare şi de repartizare a cauzelor către judecători. Cea de-a  doua se referă la măsurile disciplinare, suspendare şi destituire  bazată pe reguli concrete.

Acest drept fundamental şi complex conţine o multitudine de elemente: dreptul fiecărei persoane de a fi judecat în mod echitabil şi public, de către un tribunal competent, independent şi imparţial, stabilit prin lege; dreptul unei persoane acuzate de comiterea unei infracţiuni penale la prezumţia de nevinovăţie până când culpabilitatea sa va fi stabilită în mod legal; dreptul de a beneficia de următoarele garanţii: a) să fie informată în cel mai scurt termen, într-o limbă pe care o înţelege, despre natura şi motivele acuzaţiei ce i se aduce, b) să i se asigure timpul şi înlesnirile necesare pregătirii apărării sale şi să comunice cu apărătorul pe care si-l alege, c) să fie judecată fără întârziere excesivă, d) să i se permită să asiste la proces şi să i se asigure un apărător, iar dacă nu dispune de mijloace financiare să i se atribuie unul din oficiu, e) să se asigure ca martorii apărării să fie interogaţi  în aceleaşi condiţii ca şi martorii acuzării, f)  să i se asigure asistenţa gratuită a unui interpret, j) să nu fie silită să mărturisească împotriva sa, sau să-şi recunoască vina etc. 

Astfel, O.N.U., Consiliul Europei au elaborat o serie de reguli cu aplicabilitate generală sau particulară, care enunţă standarde menite să asigure exercitarea efectivă a egalităţii în administrarea justiţiei. Important este ca aceste reguli să se regăsească în legislaţiile tuturor statelor şi să fie cu exactitate, corect aplicate. 

Cazurile CEDO

7.11.2006 – HOLOMIOV v. MOLDOVA (cererea nr. 30649/05) – violarea art.3 al Convenţiei (interzicerea torturii) – neacordarea asistenţei medicale strict necesare timp de peste 3 ani unei persoane care suferă de boli renale aflată în detenţie; violarea art.5 al Convenţiei (dreptul la libertate şi siguranţă) – lipsirea de libertate a reclamantului, fără un mandat legal, după transmiterea dosarului penal în instanţa de judecată spre examinare (în perioada 23.05.2002 şi 28.12.2005); violarea art. 6 § 1 al Convenţiei (dreptul la un proces echitabil) – examinarea într-o singură instanţă de judecată a unei învinuiri penale în privinţa unui inculpat bolnav timp de peste 4 ani.
14.11.2006 – BRAGA v. MOLDOVA (cererea nr. 30649/05) – violarea art.6 al Convenţiei (dreptul la un proces echitabil) – reducerea cuantumului prejudiciilor acordate în temeiul Legii  nr. 1545-XIII de la MDL 20 000 la MDL 2 000 printr-o hotărâre judecătorească irevocabilă prin admiterea recursului în anulare.

14.11.2006 – MELNIC v. MOLDOVA (cererea nr. 30649/05) - violarea art.6 al Convenţiei (dreptul la un proces echitabil) – admiterea unui recurs depus peste termen (cu 47 de zile întârziere), fără a se expune asupra obiecţiei reclamantului precum că recursul este tardiv.
DECLARAŢIA CONSILIULUI BAROULUI AVOCAŢILOR DIN REPUBLICA MOLDOVA 
ÎN LEGĂTURĂ CU ABUZURILE AUTORITĂŢILOR FAŢĂ DE INSTITUŢIA AVOCATURII 


Consiliul Baroului Avocaţilor din Republica Moldova îşi exprimă îngrijorarea în legătură cu abuzurile tot mai frecvente ale organelor de drept faţă de membrii Baroului Avocaţilor din Republica Moldova. După ameninţările cu urmărirea penală a avocaţilor Roman Zadoinov şi Ana Urschi în luna iunie a anului curent, autorităţile au recurs la o nouă provocare împotriva instituţiei avocaturii. 

Contrar prevederilor Legii cu privire la avocatură şi art. 8 al Convenţiei Europene, ofiţerii de urmărire penală, procurorul, judecătorul de instrucţie, au autorizat şi au percheziţionat biroul şi locuinţa avocaţilor Eugen şi Maria Tetelea din oraşul Călărasi. Percheziţia a fost efectuată prin violarea garanţiilor legale ale independenţei avocatului oferite de lege. Consiliul Baroului Avocaţilor consideră că acţiunile autorităţilor faţă de aceşti doi avocaţi urmăresc nu doar scopul de a exercita presiuni asupra acestor doi avocaţi în legătură cu unele cauze în care participă, ci şi intimidarea întregului corp de avocaţi, pentru a-i determina să adopte poziţii colaboraţioniste în detrimentul clienţilor săi. 

Consiliul Baroului Avocaţilor din Moldova atrage atenţia autorităţilor că amestecul în activitatea persoanelor care exercită apărarea în limitele prevăzute se pedepseşte prin lege (art. 26 Constituţia RM). În aceeaşi ordine de idei reamintim Procuraturii Generale, Ministerului Afacerilor Interne şi Judecătorilor că într-o societate bazată pe respectul faţă de justiţie, avocatul nu deţine doar un rol tehnic şi misiunea sa nu se limitează doar la executarea unui mandat în cadrul legii. Într-un stat de drept avocatul este indispensabil justiţiei şi justiţiabililor şi are sarcina de a apăra drepturile şi libertăţile acestora. Acest rol impune statului obligaţia de a garanta avocatului o independenţă absolută şi o libertate faţă de orice presiune. Din aceste considerente, intimidarea avocaţilor - indiferent de modul în care este efectuată subminează actul de justiţie, ca fundament al statului de drept. 


COMUNICAT DE PRESĂ

Curtea Europeană a Drepturilor Omului a mai pronunţat două hotărâri contra Moldovei

Chişinău, 15 noiembrie 2006

La 11 noiembrie 2006 Curtea Europeană a Drepturilor Omului (CEDO) a pronunţat hotărârile sale în cauzele Melnic c. Moldova (cererea nr. 6923/03) şi Braga c. Moldova (cererea nr. 74154/01). 

--------------------------------------------------------------------------------------------------------------

În cauza Melnic c. Moldova reclamantei, care era văduva fostului preşedinte a Judecătoriei sectorului Rezina, conform Legii cu privire la statutul judecătorului, i se cuvenea o indemnizaţie. După refuzul Ministerului Finanţelor de a-i plăti indemnizaţia, reclamanta a înaintat acţiune în judecată iar instanţele judecătoreşti au obligat Ministerul să îi plătească indemnizaţia în mărime de MDL 345,491 (care reprezenta echivalentul a EUR 35,987 la acea zi). Hotărârea în folosul reclamantei a fost executată cu întârziere.

Dna Melnic a solicitat indexarea sumei plătite tardiv. La 14 septembrie 2001 Judecătoria sectorului Buiucani a obligat Ministerul de a-i plăti reclamantei suma de MDL 244,953 (EUR 21,007 la acea zi) în acest sens. La 5 februarie 2002 Tribunalul mun. Chişinău a lăsat hotărârea primei instanţe fără modificări. Hotărârea Tribunalului mun. Chişinău putea fi atacată cu recurs în termen de 15 zile din ziua pronunţării hotărârii instanţei de apel. În lipsa unui recurs depus în termen, hotărârea Tribunalului a devenit definitivă la 20 februarie 2002.

La 8 aprilie 2002, peste 47 de zile de la expirarea termenului legal, Ministerul a depus o cerere de recurs. Curtea de Apel a Republicii Moldova a admis recursul, a casat hotărârile anterioare şi a redus mărimea sumei cuvenite reclamantei. Curtea de Apel nu a indicat motivul pentru care a admis recursul Ministerului depus peste termen. Această hotărâre a fost ulterior casată prin recursul în anulare al procurorului, cu respingerea pretenţiilor de indexare.

Reclamanta pretindea, printre altele, că prin examinarea unui recurs depus peste termen i-a fost încălcat dreptul de proprietate şi dreptul la un proces echitabil. CEDO a constatat, în unanimitate, violarea art. 6 § 1 al Convenţiei Europene pentru Drepturile Omului (dreptul la un proces echitabil) pe motiv că Curtea de Apel a casat o hotărâre definitivă în temeiul unui recurs depus peste termen şi fără a se expune asupra obiecţiei reclamantei precum că recursul depus de Minister era tardiv.

CEDO a acordat reclamantei EUR 21,007 cu titlu de compensaţii materiale şi EUR 2,000 cu titlu de prejudiciu moral.

Reclamanta nu a avut reprezentant în faţa CEDO.

-------------------------------------------------------------------------------------------------------------- 

În cauza Braga c. Moldova reclamantul pretindea că casarea unei hotărâri definitive pronunţată în favoarea să în urma recursului în anulare constituie o violare a art. 6 § 1 (dreptul la un proces echitabil) al Convenţiei Europene pentru Drepturile Omului. 

Reclamantul a fost învinuit de comiterea unei infracţiuni şi achitat. Prin decizia definitivă a Curţii de Apel a Republicii Moldova din 21 noiembrie 2000, lui i-au fost acordate compensaţii pentru punerea ilegală sub urmărire penală. În urma recursului în anulare înaintat de către Procurorul General, la 21 februarie 2001 Curtea Supremă de Justiţie a casat decizia din 21 noiembrie 2000 şi a micşorat cuantumul compensaţiei acordate prin decizia Curţii de Apel.

CEDO a constatat, în unanimitate, violarea art. 6 § 1 al Convenţiei (dreptul la un proces echitabil) deoarece prin casarea unei hotărâri judecătoreşti definitive printr-o procedură nelimitată în timp, lansată de procuror, a fost încălcat principiul securităţii raporturilor juridice.

Curtea a acordat reclamantului EUR 1,767 cu titlu de compensaţii materiale, EUR 2,000 pentru prejudiciu moral şi EUR 600 cu titlu de cheltuieli de reprezentare. 

Dl. Braga a fost reprezentat în faţa CEDO de către Vitalie NAGACEVSCHI, Preşedintele organizaţiei obşteşti „Juriştii pentru drepturile omului”.

Dreptul la viaţă

Legislaţia naţională în raport cu cadrul juridic internaţional 

Din spectrul larg de drepturi şi libertăţi ale omului, cele mai importante sunt dreptul la viaţă, siguranţa persoanei, integritatea fizică şi psihică, deoarece erorile ce conduc la încălcarea acestor drepturi sunt practic irecuperabile. 

Dreptul la viaţă al oricărei persoane este protejat de lege. Moartea nu poate fi cauzată cuiva în mod intenţionat. Nimeni nu poate fi supus torturii şi nici unui fel de pedeapsă sau de tratament inuman sau degradant. Nimeni nu poate fi ţinut în sclavie sau în servitute. 

Libertatea individuală şi siguranţa persoanei sunt inviolabile. Nimeni nu poate fi lipsit de libertatea sa, cu excepţia cazurilor legale.

Societatea internaţională a depus şi continuă să depună eforturi substanţiale pentru asigurarea acestor principii, adoptând o serie de Declaraţii, Tratate şi Convenţii Internaţionale cu referire la prevenirea încălcărilor şi respectarea drepturilor şi libertăţilor fundamentale ale omului, la general, si, în particular, a dreptului la viaţă, siguranţa persoanei, integritate fizică şi psihică. Documentele de bază sunt Convenţia împotriva torturii şi a altor pedepse ori tratamente cu cruzime, inumane sau degradante şi Convenţia europeană pentru prevenirea torturii şi a pedepselor sau tratamentelor inumane sau degradante şi protocoalele nr. 1 şi nr. 2 la Convenţie. În art. 6 al Pactului internaţional privind drepturile civile şi politice se stipulează că „dreptul la viaţă este inerent persoanei umane”
. Acest articol protejează individul împotriva morţii impuse în mod arbitrar de către un stat, dar nu interzice recursul la pedeapsă capitală, dacă ea este prevăzută de lege. În scopul remedierii acestei lacune, Adunarea Parlamentară a Consiliului Europei (APCE) a contribuit la adoptarea în 1985 a unui Protocol adiţional la Convenţie prin care este abolită pedeapsa capitală în timp de pace. Totodată, APCE şi Comitetul de Miniştri al Consiliului Europei încurajează statele membre, care nu au abolit pedeapsă capitală, să instaureze un moratoriu de facto şi de jure în privinţa sentinţelor de condamnare la moarte. În acest context a fost adoptată o recomandare specială
 asupra abolirii pedepsei capitale, document prin care APCE „si-a declarat nemulţumirea profundă în legătură cu executarea, în mod legal” a 59 de persoane, iar alţi 575 de condamnaţi aşteaptă să fie executaţi în unsprezece state membre ale Consiliului Europei.

Dreptul la libertatea şi siguranţa persoanei este prevăzut în Art. 8, 9, 10 şi 11 al Pactului internaţional cu privire la drepturile civile şi politice. Acest drept este stipulat în art. 5 al Convenţiei Europene a Drepturilor Omului. Importanţa articolului 5 a devenit evidentă odată cu deferirea primelor speţe organelor de la Strassbourg. Aproape o treime din primele 10.000 de plângeri proveneau de la persoane particulare private de libertate.

Convenţia Europeană
 garantează protecţia libertăţii fizice a persoanei si, îndeosebi, dreptul acesteia de a nu fi arestată sau deţinută în mod abuziv. Acest articol prevede anumite drepturi procedurale de bază ca: informarea în cel  mai scurt timp posibil asupra motivelor arestării, dreptul de a fi adus cu maximă urgenţă în faţa unui tribunal investit cu drepturi judecătoreşti, cât şi dreptul de a deschide o acţiune în justiţie prin care tribunalul să poată decide cât mai rapid asupra legalizării detenţiei sau asupra prelungirii acesteia.

Convenţia Europeană
 interzice tortura, pedepsele sau tratamentele inumane sau degradante. Această interdicţie este stipulată şi în Pactul Internaţional cu privire la Drepturile Civile şi Politice.
 Un rol deosebit în monitorizarea aplicării torturii şi a tratamentelor inumane şi degradante în locurile de detenţie preventivă, în închisori sau în centrele medicale pentru bolnavi cu devieri psihice îi revine Comitetului pentru Prevenirea Torturii (C.P.T.), care nu a ezitat să facă statelor anumite recomandări referitoare la aceste drepturi procedurale, încurajându-le să elaboreze legi consecvente şi să aplice protecţia acestor drepturi.

După semnarea şi ratificarea actelor sus-numite, următorul pas spre garantarea dreptului la viaţă a fost abolirea pedepsei capitale. 

Pedeapsă capitală a fost abolită şi exclusă din Codul Penal al R. Moldova,
 iar în Transnistria, regiunea separatistă a Republicii Moldova, a fost introdus moratoriul asupra aplicării pedepsei capitale, inclusiv asupra sentinţelor judecătoreşti pronunţate până la 1 ianuarie 1999 şi care nu au fost executate. Republica Moldova nu este în stare să respecte în deplină măsură dreptul la viaţă pentru fiecare cetăţean. Aceasta rămâne o problemă extrem de importantă pentru autorităţile legale ale Republicii Moldova în ceea ce priveşte teritoriul necontrolat pe perioada celor 11 ani de independenţă - regiunea transnistreană. În legătură cu perfecţionarea legislaţiei penale şi anularea pedepsei capitale, în Republica Moldova a fost mărit termenul de detenţie pentru infracţiuni grave, respectiv a crescut numărul celor privaţi de libertate.

Pentru asigurarea protecţiei dreptului la viaţă, integritatea psihică şi fizică este necesară îmbunătăţirea situaţiei în domeniul asigurării ordinii de drept, ameliorării situaţiei infracţionale, stabilirea unei punţi durabile de legătură dintre societatea civilă, organele de drept şi administraţia publică în scopul profilaxiei şi combaterii fenomenului infracţional, inclusiv prin educaţie civică adecvată şi garantarea apărării drepturilor omului. 

Recomandări

Supremaţia legii şi respectarea obligaţiilor internaţionale sunt cele mai eficiente garanţii împotriva încălcărilor drepturilor omului. Evitarea regulilor stabilite, în special cu ignorarea necesităţilor de protecţie, nu doar încalcă drepturile unei persoane, ci subminează valorile care stau la baza societăţilor democratice. Infrastructura şi procedurile ce urmează a fi create de orice stat la nivel local trebuie sprijinite constant de eforturi în vederea creării unei culturi a drepturilor omului, care este cea mai eficientă garanţie împotriva încălcărilor drepturilor omului.

1. Sprijinirea autorităţilor publice şi a persoanelor vătămate în combaterea traficului de fiinţe umane şi asigurarea măsurilor de reabilitare a jertfelor lui.

2. Facilitarea accesului la informaţie pentru dezvoltarea abilităţilor publice şi individuale în dezvoltarea unor politici publice de combatere tratamentelor inumane şi degradante.

3. Facilitarea condiţiilor de monitorizare, de consultaţii juridice gratuite în domeniu şi optimizarea organelor de drept în spiritul drepturilor omului.

4. Perfecţionarea cadrului juridic, întărirea nucleului profesional în colectivele poliţieneşti, creşterea nivelului educaţional a tinerilor specialişti, pregătirea cadrelor de conducere pentru subdiviziunile teritoriale, organizarea cursurilor de reciclare a personalului, demascarea şi eliberarea din organele afacerilor interne a lucrătorilor corupţi şi necinstiţi, ridicarea nivelului cultural, profesional, moral şi disciplinar al funcţionarilor de poliţie. Sporirea pregătirii juridice a poliţiştilor.

5. Stabilirea de parteneriate largi dintre organele de drept şi organizaţiile neguvernamentale în scopul instruirii şi educaţiei personalului din sistemul penitenciar şi organele de poliţie în spiritul drepturilor omului.

6. Instaurarea unei monitorizări reale din partea societăţii civile asupra instituţiilor din sistemul penitenciar, îndeosebi, în izolatoarele de detenţie preventivă. 

7. Crearea unui Consiliu Naţional  de ONG-uri privind asistenţa permanentă juridică în izolatoarele de detenţie preventivă. 

8. Instituirea unui control civil asupra Poliţiei.

9. Scoaterea anchetei din competenţa Procuraturii şi asigurarea anchetei obiective, calitative, profesionale şi responsabile.

10. Perfectarea legislaţiei naţionale în vederea protecţiei martorilor.

11. Trecerea izolatoarelor de detenţie preventivă din subordinea Ministerului Afacerilor Interne în subordinea Departamentului Instituţii Penitenciare din cadrul Ministerului Justiţiei al R. Moldova. 

Republica Moldova si-a asumat obligaţiunea internaţională de a nu admite în nici un caz pedeapsa cu moartea. Această obligaţiune a survenit după ce Parlamentul a ratificat două documente internaţionale ce prevăd acest lucru – Protocolul facultativ la Pactul Internaţional cu privire la drepturile civile şi politice privind abolirea pedepsei cu moartea şi Protocolul Nr.13 la Convenţia Europeană pentru apărarea drepturilor omului şi libertăţilor fundamentale privind abolirea pedepsei cu moartea în toate circumstanţele. 

După cum relatează agenţia INFOTAG, în raportul comisiei pentru politică externă şi integrare europeană a Parlamentului în această problemă se spune că ratificarea acestor documente reiese din Planul de Acţiuni Republica Moldova – Uniunea Europeană.        

Deputaţii au menţionat că, după intrarea în vigoare a acestor tratate, Moldova nu va trebui să-si modifice legislaţia naţională, deoarece s-a pregătit din timp de ratificarea lor. Astfel, anterior, Parlamentul a modificat art. 24 din Constituţie care prevedea că în Moldova pedeapsa cu moartea poate fi aplicată în caz de război sau de pericol de război. Deputaţii au ţinut cont atunci de faptul că „dreptul la viaţă este unul fundamental şi nu poate fi îngrădit sub nici o formă”. De asemenea, ei au atras atenţie asupra faptului că pedeapsă cu moartea este abolită în majoritatea ţărilor europene dezvoltate. 

COMUNICAT DE PRESĂ

La 7 noiembrie 2006 Moldova a mai pierdut un dosar important la CEDO

Chişinău, 8 noiembrie 2006

La 7 noiembrie 2006 Curtea Europeană a Drepturilor Omului (CEDO) a pronunţat hotărârea sa în cauza Holomiov v. Moldova (cererea nr. 30649/05). Curtea a acordat reclamantului 25,000 EUR cu titlu de compensaţii morale şi 800 EUR cu titlu de cheltuieli de reprezentare. 

Reclamantul, Holomiov Victor, care este bolnav de boli renale ce îl pot pune în pericol de moarte, a fost reţinut la 24 ianuarie 2002 fiind bănuit de complicitate la acte de corupere. La 26 ianuarie 2002 pe numele reclamantului a fost eliberat mandat de arest care a fost prelungit până la 23 mai 2002, când învinuirea penală împotriva reclamantului a fost terminată iar dosarul a fost transmis instanţei de judecată pentru examinare. La 11 noiembrie 2005 dosarul a fost comunicat Guvernului. La 28 decembrie 2005 reclamantul a fost eliberat din arest şi a fost plasat sub arest la domiciliu.

De mai multe ori reclamantului i-au fost prescrise tratamente în staţionar. În anii 2002 şi 2003 medicii specializaţi din afara penitenciarului au recomandat ca reclamantul să fie supus intervenţiilor chirurgicale. Medicii au subliniat că neefectuarea intervenţiei chirurgicale ar putea duce la pierderea rinichiului drept. Aceste recomandări au fost trecute cu vederea. În penitenciarul în care se deţinea reclamantul nu existau medici urologi. 

Deşi urmărirea penală a fost finalizată la 23 mai 2002, dosarul penal împotriva reclamantului încă este pe rolul primei instanţe (Judecătoria Centru, municipiul Chişinău).

Reclamantul pretindea că drepturile sale au fost încălcate prin detenţia în condiţii inumane şi degradante şi prin faptul că nu i-au fost acordate serviciile medicale cuvenite pe când se afla în detenţie. El mai susţinea că a fost deţinut ilegal după expirarea perioadei prevăzute în mandatul de arest şi că procedura penală iniţiată împotriva să nu derulează în ‘termeni rezonabili’.

Curtea Europeană a constatat, în unanimitate, violarea articolului 3 al Convenţiei Europene a Drepturilor Omului (interzicerea torturii)  pe motiv că autorităţile nu au asigurat dlui Holomiov îngrijiri medicale strict necesare; violarea articolului 5 § 1 al Convenţiei (dreptul la libertate şi siguranţă) prin lipsirea să de libertate între 23 mai 2002 şi 29 decembrie 2005 fără un mandat legal şi violarea articolului 6 § 1 al Convenţiei (dreptul la un proces echitabil) prin tergiversarea examinării învinuirii împotriva reclamantului.

În faţa CEDO reclamantul a fost reprezentat de Sergiu GOGU, membru al organizaţiei obşteşti PROMOLEX.

CEDO VA EXAMINA ÎN REGIM DE URGENŢĂ PLÂNGEREA CETĂŢEANULUI MOLDOVEI VITALIE COLIBABA PRIVIND APLICAREA TORTURII

Chişinău, 30 octombrie (INFOTAG). Curtea Europeană a Drepturilor Omului (CEDO) a decis să examineze în regim de urgenţă plângerea depusă de cetăţeanul Vitalie Colibaba împotriva Guvernului Moldovei privind aplicarea torturii faţă de el de către poliţiştii sectorului de poliţie Buiucani din Chişinău. 

Roman Zadoinov, avocatul lui Vitalie Colibaba, a comunicat luni, în cadrul unei conferinţe de presă la agenţia INFOTAG, că poliţiştii prin tortură încercau să-l forţeze pe Vitalie Colibaba să recunoască că a comis un furt pe care el de fapt nu l-a comis. Acuzatul nu a rezistat torturii şi a încercat să se sinucidă în celulă, dar alţi deţinuţi au reuşit să cheme la timp medicii care l-au salvat. 

Roman Zadoinov a spus că a cerut Procuraturii Generale să ancheteze acest caz de aplicare a torturii, dar ea a refuzat. Avocatul şi clientul său s-au adresat la CEDO, „deoarece aceasta era unica cale de a se face dreptate”. 

După această adresare, Procuratura Generală a expediat Baroului de avocaţi din Moldova o scrisoare în care i-a avertizat că va porni dosare penale împotriva avocaţilor ce depun plângeri la organizaţiile internaţionale şi astfel „prejudiciază imaginea Republicii Moldova în plan extern”.

Evghenii Goloşciapov, directorul executiv al Amnesty International – Moldova, a declarat, în cadrul conferinţei de presă, că s-ar putea ca CEDO să adopte o decizie în cazul Colibaba deja în prima jumătate a anului viitor. El a menţionat rapiditatea cu care a reacţionat CEDO la acest caz – Vitalie Colibaba a fost suspus torturii în primăvara anului 2006, iar în toamnă dosarul său deja a fost acceptat spre examinare de CEDO. 

„Această reacţie rapidă se explică probabil atât prin faptul că a fost aplicată tortura, cât şi prin faptul că au fost intimidaţi avocaţii de către Procuratura Generală” – a spus el. 

Roman Zadoinov a precizat că Vitalie Colibaba cere pentru prejudiciul ce i-a fost adusă despăgubiri de 700 mii euro. Dacă CEDO va satisface cererea sa, ceasta va fi cea mai mare sumă plătită de Moldova vre-odată ca urmare a condamnării de către CEDO. 

Deţinuţi 

Condiţiile de detenţie 

Consiliul Economic şi Social al ONU prin Rezoluţia 663 C1/XXIV din 31 iulie 1977 a aprobat „Ansamblul de reguli minime pentru tratamentul deţinuţilor”. Scopul acestui document este de a stabili elementele esenţiale ale sistemelor contemporane cele mai adecvate şi regulile unei bune organizări penitenciare, şi practica tratamentelor faţă de deţinuţi. Consiliul recomandă guvernelor să informeze Secretarul general al ONU despre progresele realizate în aplicarea Regulilor. Tot în 1977 Consiliul a completat Ansamblul de Reguli cu o nouă Secţiune E (Regula95) „referitoare la persoana arestată sau încarcerată fără a fi fost inculpată” (Rezoluţia 2076/LXII din 13 mai 1977).

Acest document este alcătuit din două părţi: prima parte tratează reguli privind administrarea generală a instituţiilor penitenciare şi este aplicabilă tuturor categoriilor de deţinuţi; a doua parte conţine reguli aplicabile unor categorii speciale de deţinuţi. Principiul fundamental care trebuie să guverneze aplicarea Regulilor este acela al imparţialităţii, potrivit căruia se interzice orice fel de tratament discriminatoriu fondat pe prejudecăţi sau deosebiri de rasă, culoare, sex, limbă, religie, opinie politică sau orice altă opinie, origine naţională sau socială, avere, naştere sau orice altă distincţie.

O primă categorie de reguli se referă la înregistrarea deţinuţilor în instituţiile penitenciare ori la cazarea acestora. Trebuie să existe un Registru la zi legat care să aibă o cotă inclusiv pentru fiecare deţinut: identitatea sa, motivele detenţiei şi autoritatea care a hotărât-o; ziua şi ora primirii şi ieşirii. Deţinuţii să fie plasaţi în instituţiile penitenciare sau în secţiuni ale acestora pe categorii, ţinându-se cont de sex, vârstă, antecedente, motivele detenţiei şi de exigenţele tratamentului lor.

Regulile referitoare la locurile de detenţie postulează cu tratament uman şi decent. Astfel, celulele sau camerele destinate izolării nocturne nu trebuie să fie ocupate decât de un singur deţinut; când se recurge la dormitoare, acestea trebuie să fie ocupate de deţinuţi selecţionaţi cu grijă şi consideraţi apţi pentru a locui în aceste condiţii; noaptea ei trebuie supravegheaţi permanent.

Localurile de detenţie si, în special , cele destinate cazării deţinuţilor în timpul nopţii, trebuie să răspundă exigenţilor de igienă, ţinând cont de climat, mai ales în ceea ce priveşte cubajul de aer, suprafaţa minimă, iluminare încălzire şi ventilaţie. 

Aceiaşi grijă pentru un tratament uman, decent şi civilizat se degajă şi din regulile referitoare la igiena personală, la hane şi lenjeria de pat, la alimentaţie etc. Hainele  atribuite deţinuţilor nu trebuie să fie degradante sau umilitoare, să fie curate şi menţinute în stare bună, iar atunci când se depărtează de instituţia penitenciară să li se permită să poarte haine obişnuită pentru a nu atrage atenţia. Administraţia penitenciară este datoare să asigure fiecărui deţinut, la ore uzuale, o alimentaţie de bună calitate, bine pregătită şi servită, având valoare nutritivă suficientă pentru menţinerea sănătăţii şi forţei sale; fiecare deţinut trebuie să aibă posibilitatea să-si procure apă potabilă când are nevoie, să dispună de un pat individual şi de o lenjerie de pat individuală.

De asemenea, sunt prevăzute reguli privind serviciile medicale, reguli referitoare la disciplină şi pedepse, reguli referitoare la mijloacele de constrângere, cât şi contactul deţinutului cu lumea exterioară ş.a. Câteva capitole din document se referă la bibliotecă, religie, depozitul de obiecte aparţinând deţinuţilor, notificarea decesului, îmbolnăvirii şi la transferul deţinuţilor.

Fiecare instituţie penitenciară trebuie să dispună de un serviciu psihiatric; de o clinică prevăzută cu material, utilaj şi produse farmaceutice necesare; de o un stomatolog; de instituţii speciale pentru tratamentul femeilor. Pentru copiii născuţi în penitenciare actul de naştere nu trebuie să facă menţiune despre aceasta, să dispună de creşe, dotate cu personal calificat, pentru îngrijirea noilor născuţi.

În instituţiile penitenciare, disciplina va fi menţinută cu fermitate, însă fără a aduce restricţii suplimentare când nu sunt necesare pentru menţinerea securităţii şi a unei vieţi comunitare bine organizate. Se interzice încredinţarea de puteri disciplinare deţinuţilor, însă se admite ca unul dintre aceştia să primească anumite responsabilităţi de ordin social, educativ sau sportiv în cadrul activităţilor comune, aceasta sub controlul autorităţilor penitenciare. Pedepsele corporale, punerea în carceră întunecoasă, precum şi orice sancţiune crudă, inumană sau degradantă sunt interzise ca pedepse disciplinare. Se interzice folosirea, ca sancţiuni disciplinare, a instrumentelor de constrângere precum cătuşele, lanţurile, ferecarea, cămăşile de forţă. Cătuşele şi cămăşile de forţă pot fi utilizate doar în următoarele cazuri: ca măsuri de precauţie împotriva unei evadări, în timpul transferării, cu condiţia de a fi scoase când deţinutul apare în faţa unei instanţe judiciare sau administrative, pentru motive medicale la indicaţia medicului, la ordinul directorului dacă celelalte mijloace de a stăpâni un deţinut au eşuat, pentru a-l împiedica să-si aducă sie însuşi prejudicii sau altuia, sau să cauzeze stricăciuni. Mijloacele de constrângere aplicate deţinuţilor trebuie stabilite de administraţia penitenciară centrală şi aplicarea lor nu trebuie prelungită peste timpul strict necesar. 

Deţinutul are dreptul de a prezenta plângeri directorului instituţiei penitenciare ori funcţionarului care-l reprezintă, inspectorului închisorii în cursul unei inspecţii, ori administraţiei penitenciare, fără nici o cenzură. Chiar şi atunci când o cerere sau o plângere sunt lipsite de fundamente, ele trebuie examinate fără întârziere şi deţinutul va primi un răspuns în timp util.

Una din primele reguli de bază se referă la dreptul deţinuţilor de a fi autorizaţi să comunice, sub supravegherea necesară, cu familiile lor şi cu prietenii lor de încredere, la intervale regulate, atât prin corespondenţă cât şi prin primirea de vizite. Deţinuţii trebuie să se informeze cu regularitate asupra evenimentelor celor mai importante prin presă scrisă, emisiuni radiofonice, conferinţe sau orice alt mijloc analog autorizat sau controlat de administraţie. Deţinuţilor unui stat străin trebuie să li se acorde facilităţi rezonabile pentru a comunica cu reprezentanţii lor diplomatici sau consulari sau cu o oricare autoritate naţională sau internaţională care are ca sarcină  protecţia lor (refugiaţilor, apatrizilor etc.).

O ultimă problemă tratată în această parte se referă la personalul penitenciarului.

În partea a doua a documentului regulile sunt aplicabile: deţinuţilor condamnaţi, deţinuţilor alienaţi şi anormali mintal; persoanelor arestate sau aflate în detenţie preventivă; deţinuţilor pentru datorii şi persoanelor arestate sau încarcerate fără a fi fost inculpate.

Statele se obligă să respecte regulile stabilite de ONU şi Consiliul Europei în acest domeniu. 

Actualmente sistemul penitenciar al Republicii Moldova se confruntă cu un larg spectru de probleme, soluţionarea cărora necesită antrenarea înalţilor factori de decizie ai republicii. Suntem conştienţi de faptul că aceste probleme sunt impuse de conjunctura economică a ţării, în general, şi de situaţia concretă în care se află sistemul penitenciar, în particular, fapt consemnat şi de către Comitetul European privind prevenirea torturii şi a pedepselor sau tratamentelor inumane sau degradante (CPT) în rezultatul vizitelor în Republica Moldova. Cu toate acestea, pentru ameliorarea activităţii sistemului penitenciar, este necesar a soluţiona de urgenţă următoarele probleme:

I. Problemele personalului penitenciar

Personalul sistemului penitenciar constituie forţa de bază care prin silinţa sa, onorarea atribuţiilor funcţionale, practic întrunind impedimentele nocive ale serviciului dificil, se confruntă cu o serie de probleme, cum ar fi:

· Lipsa de protecţie socială adecvată a colaboratorului sistemului penitenciar;

· lipsa asigurării medicale obligatorii a colaboratorilor sistemului penitenciar din partea statului;

· lipsa echipamentului din dotare;

· imposibilitatea asigurării cu spaţiu locativ.

II. Executarea Planului de măsuri pe anii 2004 – 2013 pentru realizarea Concepţiei reformării sistemului penitenciar

La 31 decembrie 2003 prin Hotărârea Guvernului Republicii Moldova nr. 1624 a fost aprobată Concepţia reformării sistemului penitenciar. 

Ţinând cont de faptul că actualmente în instituţiile penitenciare circa 80% de clădiri şi edificii sunt uzate, unele construcţii capitale ale acestora se află în stare avariată şi nu au fost efectuate reparaţii capitale ale acestora mai mult de 15 ani, apare necesitatea implementării integrale a Concepţiei reformării sistemului penitenciar.

În anul 2004 pentru realizarea Concepţiei au fost alocate mijloace financiare în volum de 52,7% din necesităţi, pentru anul 2005 sunt prevăzute mijloace financiare în volum de 57,7% din necesităţi, iar pentru anul 2006 sunt preconizate mijloace financiare în volum de 23% din necesităţi.

În aceste condiţii, un sir de măsuri importante pentru sistemul penitenciar care necesită susţinere financiară, rămân neexecutate, şi se întâmpină mari dificultăţi la crearea condiţiilor de detenţie stabilite prin noul Cod de executare nr. 443-XV din 24 decembrie 2004, care a intrat în vigoare la 01 iulie 2005. Mai mult ca atât, la elaborarea Concepţiei s-a pus accentul pe reprofilarea tuturor penitenciarelor, însă în momentul când a fost adoptat Codul de executare, s-a constatat că simpla reprofilare a tuturor edificiilor penitenciarelor nu va permite a asigura pe deplin implementarea prevederilor noului Cod de executare, ce ţin de asigurarea detenţiei în celule cu un  spaţiu de cel puţin 4 m.p. pentru un deţinut şi va fi dificilă problema suprapopulării penitenciarelor, care la moment este acută.

De asemenea, va fi problematică executarea sarcinilor sistemului penitenciar privind punerea în executare a măsurii – arestarea preventivă şi a sancţiunii – închisoarea contravenţională, aceasta presupunând crearea unor condiţii specifice de detenţie. În scopul creării acestor condiţii de detenţie şi pentru optimizarea procesului de înfăptuire a justiţiei se impune necesitatea creării unor noi tipuri de penitenciare, denumite convenţional Case de arest, fiind necesare opt asemenea instituţii în diferite raioane ale republicii. Cheltuielile orientative pentru construcţia unei Case de arest se estimează la circa 31 ml. lei.

III. Construcţia Izolatorului de urmărire penală din mun. Chişinău
Construcţia acestuia este necesară din cauza că Penitenciarul nr. 13 din Chişinău a fost construit în anul 1864, are un grad de uzură foarte mare şi nu corespunde standardelor tehnice. Astfel apare necesitatea transferării acestui penitenciar în afara oraşului. Costul lucrărilor de construcţie a unui nou penitenciar au fost estimate la nivel de 250 ml. Lei, fapt confirmat prin expertiza nr. 2214-11-2004, efectuată de Departamentul Construcţiilor şi Dezvoltării Teritoriului. Actualmente, însă, DIP nu dispune de mijloace financiare în acest scop. 

IV. Problema finanţării sistemului penitenciar

Finanţarea insuficientă a sistemului penitenciar creează mari impedimente la realizarea sarcinilor ce stau în faţa acestuia. În anul 2005 sistemul penitenciar a fost finanţat la nivel de 94062 mii lei, sau 52,3% din necesităţi (necesităţile constituind 179760,8 mii lei), iar pentru anul 2006 s-au preconizat alocarea mijloacelor financiare în suma de 91467,2 mii lei, ceea ce constituie 46,6% din necesităţi (necesităţile constituind 196350,5 mii lei).

V. Probleme ce ţin de logistică

1. Echipament şi accesorii de pat.

Conform Planului de finanţare a DIP pentru anul 2006, la articolul echipament pentru colaboratori şi condamnaţi a fost preconizată alocarea mijloacelor financiare în sumă de 800,0 mii lei. Necesităţile la acest capitol constituie 26049,6 mii lei.

2. Alimentarea deţinuţilor.

Nealocarea mijloacelor financiare suficiente pentru alimentarea deţinuţilor, conform Hotărârii Guvernului nr. 246 din 30 mai 1993. Din strictul necesar de 9,5 – 9,6 lei – norma generală si, respectiv, 15 – 16 lei –norma pentru deţinuţii bolnavi, se asigură alocaţii bugetare doar pentru hrana zilnică a unui condamnat în mărime de 3 – 3,40 lei, sau 30% din necesităţi, ceea ce este insuficient.

3. Asistenţa medicală.

A rămas dificilă situaţia privind deservirea medicală a deţinuţilor. La acest capitol în anul curent au fost preconizate 1005,0 mii lei, sau 9,9% din necesităţi (8913,8 mii lei), fapt ce stimulează creşterea indicelui morbidităţii generale în cadrul sistemului penitenciar, din lipsa medicamentelor şi utilajului medical necesar. 

4. Activitatea tehnico-genistică.

O problemă majoră la acest capitol o constituie lipsă transportului special necesar sistemului penitenciar. În prezent sistemul penitenciar dispune de 156 unităţi de transport bugetar, din care 130 unităţi (sau 83%) au o uzură de 100% .

O altă problemă o constituie gradul înalt de uzură al edificiilor de pază şi lipsă sistemelor moderne de siguranţă (spre exemplu detectoare de metal), ce contribuie la pătrunderea în penitenciare a obiectelor interzise.

Soluţionarea problemelor susmenţionate va contribui esenţial la consolidarea şi ridicarea profesionalismului şi responsabilităţii personalului penitenciar, la ameliorarea situaţiei stabilite în cadrul sistemului penitenciar şi crearea condiţiilor normale de detenţie, precum şi la respectarea şi implementarea recomandărilor diferitor organisme cu drept de monitorizare a activităţii sistemului penitenciar.

Recomandări

1. Este necesar ca instituţiile de stat din Republica Moldova să se conformeze Recomandărilor Comitetului pentru Prevenirea Torturii; Recomandărilor forurilor europene pentru realizarea reformelor în sistemul penitenciar şi în organele de drept din R. Moldova care să includă: 

a) trecerea condamnaţilor de la tip de detaşament la tip celulă; 

b) demilitarizarea sistemului penitenciar; 
c) independenţa medicilor din instituţiile penitenciare faţă de administraţia închisorilor; 
d) renunţarea la procedura de hrană forţată; 
e) facilitarea accesului la justiţie şi desfăşurarea proceselor judiciare în termeni rezonabili.

2. Garantarea independenţei şi imparţialităţii autorităţilor judecătoreşti.

3. Punerea imediată în aplicare a Legii cu privire la adaptarea socială a persoanelor eliberate din locurile de detenţie (nr. 297-IV din 24.02.1999).
4. Punerea în aplicare a Hotărârii Parlamentului R. Moldova nr. 25-XIV din 16.07.1999 privind alocarea de terenuri agricole instituţiilor penitenciare din R. Moldova.
5. Îmbunătăţirea sistemului instructiv-educativ al colaboratorilor instituţiilor penitenciare.
Obligaţiunile internaţionale
Ratificarea mecanismului de examinare a plângerilor individuale în baza Convenţiei ONU contra Torturii

Obiective

Acest studiu are câteva scopuri:

a) să estimeze opţiunile de recunoaştere a procedurilor de comunicărilor individuale (art.22) şi a comunicărilor interstatale (art.22), 

b) să dezvăluie beneficiile pentru societate de pe urma recunoaşterii competenţei ComCAT 

Situaţia studiată

Guvernul Republicii Moldova intenţionează să accepte competenţa ComCAT creat în baza CAT.  Obligaţiunea de a recunoaşte competenţa ComCAT de a examina comunicările individuale şi comunicările interstatale se conţine în Planul individual RM-UE. Actualmente se studiază oportunitatea găsirii unei soluţiei practice pentru a onora obligaţiunea asumată. 

CAT are câteva obiective principale: 

· 1) crearea instrumentelor individuale de redresare a cazurilor de încălcare a drepturilor omului de a nu fi supus torturii (art.22) prin acţiunile intenţionate ale agenţilor statului (art.1), neadmiterea returnării (refoulment) persoanei sub pericolul de a fi supus torturii (art.3), garanţiile procedurale, etc. 

· 2) obligaţiunea statului de a adopta politicile comprehensive în domeniul prevenirii torturii prin măsurile legislative, administrative, judiciare, educaţionale  (art.  2, 4, 10),

· 3) acceptarea comunicărilor din partea altor state privitor la cazurile de tortura (art.21),

· 4) crearea condiţiilor, prin consimţirea expresă, pentru  a desfăşura investigaţiile din partea ComCAT privitor la cazurile de încălcare a CAT,

· 5) examinarea periodică a rapoartelor privind implementarea CAT.

Moldova a ratificat Protocolul adiţional la CAT care prevede un mecanism naţional detaliat de prevenire  a cazurilor de tortură. 

Convenţia Europeană a Drepturilor Omului oferă un instrument eficient de redresare a cazurilor de tortură (art.3). 

În final, Guvernul examinează posibilitatea ratificării Protocolului opţional la Pactul cu privire la Drepturile Civile şi Politice ca un instrument de examinare a plângerilor individuale care  protejează dreptul persoanei de a nu fi supus torturii şi tratamentelor inumane (art.7) şi crearea condiţiilor umane în locurile de detenţie (art.10). 

Concluzii, recomandări

Art.22 (comunicările individuale) al CAT creează un instrument suplimentar de protecţie individuală. Acest instrument poate fi comparat după percepţia de eficienţă şi eficacitate cu ComDO în baza PDCP, totodată este inferior sistemului de plângeri individuale în baza CEDO. În practică se demonstrează că CAT (art.22)  deţine un singur avantaj faţa de celelalte instrumente, rapiditatea relativă în examinarea cazurilor: de la 6 luni până la 2 ani, media fiind în jur de un an şi câteva luni. În practică, pentru statele care au ratificat sau acceptat jurisdicţia instrumentelor internaţionale comparabile cu cele care sunt în vigoare şi pentru Moldova, art.22 a devenit în majoritatea cazurilor un instrument de protecţie contra cazurilor de returnare (refoulment) a persoanelor  în jurisdicţiile în care persoanele date pot deveni victime tratamentelor contrare prevederilor CAT (95% din cazuri). 

Instrumentul creat în baza art. 22 nu a fost utilizat în practică. 

În aceste condiţii,  recomandăm recunoaşterea competenţei ComCAT de a examina comunicările individuale în baza art.22 şi comunicările interstatale în baza 21. 

Aceste instrumente vor oferi mecanisme suplimentare de protecţie la cele deja existente, vor crea un sistem mai consistent de protecţie contra cazurilor de tortură şi a tratamentului inuman, astfel oferind beneficii suplimentare cetăţenilor şi creând o imagine pozitivă Republicii Moldova. 
Totodată, costurile de implementare a mecanismelor art.22 şi art.21 sunt foarte mici şi incomparabile cu beneficiile obţinute. După cum ne demonstrează statistică comparativă a practicilor din ţările cu acelaşi nivel de dezvoltare şi a situaţiei în acest domeniu, în perioada următoare de cel puţin 3 ani,  există o foarte mică probabilitate de apariţie a cazurilor în baza procedurilor art.22, art.21. Petiţionarii preferând celelalte proceduri existente. Din perspectiva de lungă durată (7-10 ani), în baza statisticilor comparative, numărul de cazuri poate fi minim, rezumându-se doar la câteva. Principalul domeniu de generare a cazurilor poate fi totuşi returnarea persoanelor în anumite jurisdicţii (spre exemplu Transnistria) unde acestea nu vor avea garanţii necesare în baza CAT.
Implementarea Protocolului opţional la Convenţia ONU împotriva Torturii

Scopul studiului este analiza alternativelor de implementare a OP CAT în Moldova. 

Ratificarea şi implementarea OP CAT constituie una din obligaţiunile Moldovei în baza planului de acţiuni Republica Moldova – Uniunea Europeană. Moldova a ratificat OP CAT în martie 2006, acesta a devenit operaţional în iulie 2006 din momentul în care un număr suficient de ţări l-au ratificat. Astfel, conform prevederilor Protocolului, Republica Moldova va depune până în iulie 2007 un mecanism naţional de implementare a OP CAT.  

Studiul descrie cadrul instituţional actual şi relevanţa acestuia la crearea şi desemnarea mecanismului naţional de implementare. Sunt descrise şi instrumentele internaţionale relevante cu referire la scopurile OP CAT.

Studiul a examinat câteva alternative de implementare a mecanismului naţional:

Alternativa 1 (Avocatul parlamentar desemnat cu aparatul tehnic)

Alternativa 2 (Comitetul pentru plângeri se transformă în Comitetul naţional pentru prevenirea torturii)

Alternativa 3 (Organizaţiile neguvernamentale specializate, organizaţiile profesionale şi organizaţiile comunitare formează mecanismul naţional de prevenţie)

Alternativa 4 (Crearea pe lângă Centrul pentru Drepturile Omului a Consiliului naţional pentru prevenirea torturii)

În rezultatul analizei considerăm că următorul mecanism poate fi recomandat spre implementare:

1.Centrul pentru Drepturile Omului va deveni organul coordonator al mecanismului naţional de prevenţie,

2. În cadrul Centrului va fi desemnat un avocat parlamentar desemnat şi se va crea Consiliul Naţional pentru prevenirea torturii,

3. Consiliul naţional (11 persoane, 3 sectorul neguvernamental, 3 sectorul academic, judiciar, 4 desemnaţi de MJ, MAI, MS, ME) va fi reprezentativ, calitatea de membru se va conforma cerinţelor OP CAT (experţi independenţi, sectorul asociativ, desemnarea şi de către Ministerele relevante), avocatul parlamentar desemnat fiind de preşedintele Consiliului,

4. Consiliul Naţional va avea acorduri anuale din cooperare cu organizaţiile neguvernamentale specializate care se conformează cerinţelor şi criteriilor necesare.

5. Vizitele se vor realiza de către echipe compuse de cel puţin 3 membri ai Consiliului cu susţinerea 2-3 persoane din secretariatul centrului-consiliului, în urma vizitelor se vor realiza rapoarte care se vor discuta la sesiunile Consiliului desfăşurate o dată în 2 luni (6 ori pe an) care se vor aproba cu 2/3 de voturi, expediate în atenţia autorităţilor vizate.

6. Rapoartele de pe urma vizitelor ONG-urilor specializate vor putea fi prezentate Consiliului spre examinare la recomandarea a cel puţin 2 membri ai Consiliului, rapoartele date pot fi aprobate şi expediate în atenţia autorităţilor vizate.

Implementarea propusă  va capitaliza în baza prevederilor legislative cu referire la avocatul parlamentar, drepturile oferite pentru realizarea şi promovarea drepturilor omului. Totodată, prin desemnarea unui avocat parlamentar şi formarea Consiliului Naţional se creează o specializare. În continuare, prin cooperarea instituţionalizată cu organizaţiile neguvernamentale se va putea consolida şi fortifica activitatea mecanismului naţional de prevenţie. 

Studiul estimează impactul regulator şi costurile pentru implementarea unui mecanism naţional. 

Ratificarea Primului Protocol Adiţional la Pactul cu privire la Drepturile Civile şi Politice 

Politicile guvernamentale privitor la aderarea la tratatele internaţionale în domeniul drepturilor omului necesită o mai mare consecvenţă şi consistenţă. Este remarcabilă practica de aderare la mecanismele de examinare a plângerilor individuale. Conform rezultatelor analizei, neratificarea Primului Protocol Adiţional anterior aderării la mecanismul de plângeri individuale CEDO poate fi considerat oportunitate ratată pentru Moldova. 

Neratificarea Protocolului dat în situaţia de astăzi reprezintă nu altceva decât ratarea oportunităţilor importante în continuare: de a consolida politicile guvernamentale relevante, de a pregăti sistemul legislativ şi autorităţile publice pentru obiective importante de aspiraţie europeana. În concluzie, se recomandă ratificarea primului Protocol Adiţional la Pactul cu privire la Drepturile Civile şi Politice. 

Obiective

Acest studiu are câteva scopuri:

c) să estimeze aspectul de aderare la Primul Protocol Adiţional al Pactului cu privire la Drepturile Civile şi Politice, 

d) să ofere opţiuni alternative reale şi de realizare a aderării în cazul precedent, 

e) să ofere previziuni viabile cu privire la efectele şi impactul realizat prin punerea în aplicare a Protocolului în Moldova. 

Situaţia studiată

Moldova a devenit membră ONU şi a ratificat Pactul cu privire la Drepturile Civile şi Politice în 1992. Pactul codifică standardele universale în domeniul drepturilor civile şi politice. La momentul ratificării şi ulterior Moldova a evitat să ratifice Primul Protocol Adiţional la acest Pact care creează un mecanism de revizuire a situaţiilor individuale de către Comitetul pentru Drepturile Omului al ONU. Acest mecanism de revizuire a cazurilor individuale complimentează mecanismul universal obligatoriu, la care este parte şi Moldova din momentul ratificării Pactului, de revizuire periodica de către acelaşi Comitet pentru Drepturile Omului a situaţiei şi a evoluţiei generale în domeniul Drepturilor Omului în Moldova. 

Planul de acţiuni în domeniul drepturilor omului adoptat de Parlamentul Republicii Moldova declară necesitatea estimării importanţei de a ratifica Protocolul Adiţional. Studiul respectiv vine să răspundă acestui obiectiv politic important pentru Republica Moldova. 

Alternative
Acest studiu analizează doua alternative de principiu: 1) ratificarea, sau 2) neratificarea Protocolului Adiţional. În continuarea alternativei de ratificare se studiază detaliat opţiunile multiple (formatul) de ratificare. 

Primele două alternative (ratificarea sau neratificarea) sunt evaluate în funcţie de abilitatea acestora de a atinge următoarele scopuri: a) contribuţia la formarea spaţiului continuu în domeniul drepturilor omului în ţară şi îmbunătăţirea imaginii externe a Moldovei, b) crearea valorii adăugate şi maximalizarea beneficiului tuturor părţilor interesate în rezultatul ratificării. În baza acestor evaluări se va putea decide asupra adoptării hotărârii de ratificare a Primului Protocol Adiţional la Pactul cu privire la Drepturile Civile şi Politice. 

Decizia principială de ratificare dezvăluie necesitatea examinării opţiunilor (formatul) şi modalităţii concrete de ratificare a Primului Protocol Adiţional, printre care: rezerva rationae materiae; rezerva rationae loci; rezerva rationae temporis. Aceste opţiuni sunt evaluate în funcţie de a) crearea valorii sociale integrate în societate şi maximalizarea beneficiului tuturor părţilor interesate în rezultatul aplicării standardelor în domeniul drepturilor omului, b) capacitatea autorităţilor publice de a respecta şi a gestiona obligaţiunile suplimentare asumate sub aspectul realizării treptate în practică a standardelor asumate. Pe baza acestor consideraţiuni se va putea decide asupra formatului concret de ratificare a Primului Protocol Adiţional la Pactul cu privire la Drepturile Civile şi Politice. 

Concluzii, recomandări

Experienţa altor ţări şi analiza detaliată a situaţiei din Moldova sugerează preferinţa pentru ratificarea Primului Protocol Adiţional la Pactul cu privire la Drepturile Civile şi Politice. Eventuala ratificare va crea o valoare socială adăugată pentru societate, va maximaliza beneficiul cetăţenilor pentru respectarea drepturilor suplimentare. Ratificarea poate maximaliza beneficiul pentru autorităţile publice în vederea consolidării politicilor publice relevante şi beneficiile conducerii politice. Consolidarea politicilor publice în raport cu obligaţiunile suplimentare asumate vor avea un efect profund educativ şi treptat vor contribui la pregătirea Moldovei pentru standardele Consiliului Europei şi ale Uniunii Europene. 

Formatul specific de ratificare va reflecta: situaţia de facto în raport cu teritoriul necontrolat de autorităţile constituţionale; capacitatea instituţională redusă a autorităţilor publice relevante prin limitarea temporară a petiţiilor individuale şi evitarea paralelismului mecanismelor universale şi europene de redresare a încălcărilor individuale. 

Acţiunile de realizare a obligaţiunilor asumate necesită o implicare profundă în consolidarea capacităţilor instituţionale ale autorităţilor publice, în acest context sunt recomandate îmbunătăţirea legislaţiei, măsurile educative în domeniile nominalizate, iar asistenţa tehnică din partea PNUD şi a altor agenţii de dezvoltare este indispensabilă. 

Analiza comparativă ne demonstrează că cea mai bună soluţie din alternativele examinate şi în baza criteriilor propuse este crearea funcţiei date în cadrul Direcţiei Agent Guvernamental al Ministerului Justiţiei prin crearea unei secţii care va reprezenta Guvernul la ComDO.
Situaţia
1.4.1. În pofida instrumentelor internaţionale ratificate recent, tortura continuă să fie aplicată. Este necesară utilizarea prevederilor legale împotriva poliţiştilor şi personalului instituţiilor de detenţie (în închisori tortura este mai rar întâlnită, mai des se întâlneşte până la eliberarea mandatului de arest, în Comisariatele de poliţie şi în detenţia preventivă) responsabili de aceste fapte, cu mediatizarea largă a acestor cazuri. Este necesară ridicarea prestanţei profesionale a lucrătorilor operativi care să construiască dosarele exclusiv în baza investigaţiilor, şi nu în baza presiunilor sau extragerii cu forţa a martorilor din partea celor suspectaţi. 

Este necesară monitorizarea finalităţii dosarelor intentate împotriva poliţiştilor învinuiţi de tortură, precum şi soarta plângerilor depuse de pretinse victime ale torturii poliţieneşti la Procuratură, existând temei, în lipsă rezultatelor scontate, că Procuratura închide ochii asupra acestui fenomen. Disecarea anatomiei torturii relevă în ultimă instanţă implicarea factorului politic în baza căruia se formează acel cerc vicios ce contribuie la perpetuarea torturii ca fenomen instituţional şi social-politic.

Moştenirea sovietică în domeniu trebuie să fie repudiată la nivelul descurajării penale şi disciplinare, dar şi la nivel de stimul, remunerând poliţiştii în baza unui set comprehensiv de indicatori calitativi şi cantitativi, excluzând totalmente din sistem maltratarea persoanelor aflate în custodia poliţiei. 

1.4.2. Creşterea bruscă a aplicărilor la CEDO din Republica Moldova având ca bază Articolele III şi V ale Convenţiei reprezintă un motiv serios de îngrijorare, deoarece indică o tendinţă de utilizare crescândă a aplicării abuzive a măsurilor preventive de constrângere şi a torturii.

Activitatea Comitetului pentru Plângeri. Accesul membrilor Comitetului în instituţiile penitenciare este asigurat de conducerea instituţiilor penitenciare şi vizitele ad-hoc nu necesită o coordonare în prealabil cu acestea. Şedinţele Comitetului pentru Plângeri se desfăşoară cu regularitate începând cu luna iunie 2006. În luna iulie 2006 au avut loc două şedinţe extraordinare la care s-a discutat mecanismul de funcţionare şi modalităţile de soluţionare a plângerilor petiţionarilor. Până la data de 30.12.2006 au avut loc 15 şedinţe ale membrilor Comitetului şi au fost înregistrate  320 plângeri de la deţinuţii diferitor penitenciare dintre care 82 nu ţin de competenţa Comitetului pentru Plângeri. Majoritatea sunt primite de la penitenciarul nr. 13, CC-3 Leova şi penitenciarul nr. 18 din localitatea Brăneşti. 

Principalele probleme abordate în petiţii sunt cu referire la faptul că:

· persoanele condamnate nu sunt de acord cu sentinţa instanţei de judecată, motiv care conduce la declararea grevei foamei;

· asistenţa medicală insuficientă; 

· nu sunt de acord cu sancţiunile disciplinare aplicate de către administraţia penitenciarului; 

· liberarea condiţionată; 

· se invocă faptul că sunt încălcate drepturile deţinuţilor de către administraţia penitenciarelor.

De menţionat faptul că fiecare plângere necesită investigaţii aparte. Membrii Comitetului constată că nu toate plîngerile au suport veridic.

Au fost expediate spre examinare după competenţă 138 de plângeri cu informarea ulterioară a Comitetului pentru Plângeri. De la organele competente am primit  44 răspunsuri. Direct de către Comitetul pentru Plângeri au fost expediate în adresa condamnaţilor 120 răspunsuri. 

Membrii Comitetului au efectuat vizite de investigare la Penitenciarul nr. 3 şi Penitenciarul nr. 13 din Chişinău, la Spitalul republican de larg profil nr. 16 din Pruncul, la Penitenciarul nr. 4 şi Penitenciarul nr. 15 de la Cricova, la Penitenciarul nr. 18 din Brăneşti, la CC-3 din or. Leova, la Penitenciarul nr. 2 din or. Lipcani şi la Penitenciarul nr. 8 de la Bender.

Comitetul a recepţionat şi plângeri redirecţionate de la Centrul pentru Drepturile Omului din Moldova, Comisii parlamentare, Procuratura Generală a Republicii Moldova şi Departamentul Instituţii Penitenciare al Ministerului Justiţiei.


Grevă de foame atipică la penitenciarul din Leova. La 14 şi 18 august 2006 membrii Comitetul s-au autosesizat şi s-au deplasat la CC-3 din or. Leova. Comitetul nefiind informat de şeful închisorii, în cel mult 24 de ore, despre „Refuzul la hrană” a peste 170 de condamnaţi, în conformitate cu art. 248 alin. (2) a Codului de Executare. Cererile condamnaţilor au fost transmise Procuraturii Generale a Republicii Moldova. În rezultatul deplasării în teren membrii Comitetului au constatat următoarele:

· La CC-3 din or. Leova a avut loc o grevă a foamei atipică, declarată în scris de peste 170 din cei 466 de condamnaţi. Unele persoane condamnate au refuzat la hrană sub presiunea colegilor de cameră, iar alţii 17 (apoi 2+2 condamnaţi) au cerut administraţiei închisorii să fie autoizolaţi, fiind ameninţaţi cu răfuială fizică din partea colegilor de cameră. 

· Comitetul pentru Plângeri s-a încredinţat, prin discuţii directe cu condamnaţii şi cu administraţia închisorii, că nici o persoană aflată în grevă nu a fost supusă sancţiunilor disciplinare, ceea ce ar fi intrat în obiectul competenţelor Comitetului pentru Plângeri, în conformitate cu art. 267 alin. (6) Cod de Executare, „Sancţiunile disciplinare aplicate pot fi anulate prin hotărârea definitivă a instanţei de judecată şi prin decizia Comitetului pentru Plângeri...”.

· Persoanele condamnate au sesizat verbal şi în scris Comitetului pentru Plângeri asupra condiţiilor de detenţie: insuficienţa apei potabile, restricţii la primirea coletelor cu produse alimentare din partea rudelor, rata alimentară insuficientă, nu se asigură confidenţialitatea în timpul întrevederilor, funcţionarea neadecvată a magazinului ambulant, presiuni şi intimidări fizice şi psihice din partea unor colaboratori ai instituţiei penitenciare. 

Încăperile cu destinaţie locativă  pentru condamnaţi nu corespund  art. 244 alin. (2) al Codului de Executare, spaţiul locativ pentru un condamnat este mai mic de 4 m2. Capacitatea legală de întreţinere la Penitenciarul CC-3 ar fi de 170 de persoane şi nu de 466 condamnaţi. 

Aflându-se în greva foamei deţinuţii au avut acces la hrana oferită de administraţia instituţiei penitenciare, au avut dreptul să deţină produse alimentare.

E de menţionat faptul că situaţia din Penitenciarul CC-3 din or. Leova, la sfârşitul lunii noiembrie 2006, s-a ameliorat parţial, dovadă fiind 50 de plângeri primite la Comitetul pentru Plângeri, în care se invocă condiţiile deplorabile de detenţie. Membrii Comitetului au efectuat o vizită repetată la CC-3 din or. Leova.

În plângerile menţionate condamnaţii invocă:

· Asistenţa medicală nesatisfăcătoare şi lipsă medicamentelor elementare. 

Membrii Comitetului au constatat că instituţia penitenciară dispune de strictul necesar de medicamente;

· Alimentaţia proastă şi insuficienţa produselor calorice. 

Condamnaţii sunt alimentaţi reieşind din suma zilnică de 5 lei, norma fiind de 12 lei, la depozit fiind rezerve suficiente de produse alimentare;
Art.230 CE prevede că condamnatul are dreptul de a primi pachete cu provizii nelimitat, cu toate acestea, secţiunea 26-a a Statutului executării pedepselor de către condamnaţi stabileşte unele restricţii privind primirea de către condamnaţi a pachetelor cu provizii.

· Nerespectarea drepturilor condamnaţilor de a efectua cumpărăturile necesare. Magazinul ambulant funcţionează o dată la trei luni. 
În ziua vizitei pe teritoriul instituţiei penitenciare funcţiona magazinul ambulant. Este necesar de asigurat funcţionarea periodică şi sistematică a acestuia;

· Administraţia nu permite deţinuţilor practicarea sportului. 
Membrii Comitetului au observat că sala de sport se află în reparaţie, iar stadionul este folosit conform unui grafic stabilit anterior;

· În rezultatul percheziţiilor dispar lucrurile condamnaţilor. 

Nu s-a adeverit;

· Condiţiile duşului nu permit ca condamnaţii să-si facă baie în mod normal. La 400 de condamnaţi există 5 cabine de duş. 
Necesită îmbunătăţire;

· Ospătăria este întreţinută într-o stare antisanitară. 

Necesită reparaţie curentă.

· Iluminarea în încăperi este foarte slabă. 
Iluminarea necesită îmbunătăţire;

· În unele cazuri condamnaţii aduşi „cu etapa”, în loc să fie plasaţi în spaţiile pentru carantină, sunt cazaţi în celulele disciplinare. 
Administraţia instituţiei nu confirmă comiterea unor asemenea acţiuni;

· Controlorii admit faţă de condamnaţi ofense verbale şi exprimări necenzurate în adresa condamnaţilor provocându-i la conflicte. 
Administraţia instituţiei nu confirmă comiterea unor asemenea acţiuni;

· În unele cazuri se întrerup neîntemeiat întrevederile de lungă durată. 
Unele întrevederi sunt sistate întemeiat. Secţiunea a 25-a a Statutului executării pedepselor de către condamnaţi stabileşte modul şi condiţiile de acordare a întrevederilor, iar pct.283 al Statutului expres prevede că întrevederile de scurtă durată se desfăşoară cu rudele sau alte persoane doar sub supravegherea reprezentanţilor administraţiei;

· În cazul în care condamnaţii încearcă să-si apere drepturile sale colaboratorii penitenciarului întocmesc arbitrar şi neîntemeiat rapoarte privind comiterea încălcărilor. 
În conformitate cu legislaţia în vigoare. Fiecare caz necesită investigaţii aparte;

· Baia, ospătăria, încăperile locative funcţionează la un nivel critic. 
Necesită reparaţii curente. Totodată, problema alimentării cu apă potabilă suficientă nu este doar a instituţiei penitenciare, dar şi a regiunii în general.

        Comitetul este îngrijorat de cele relatate de condamnaţi în plângerile nominalizate şi cere redresarea situaţiei în CC-3 Leova în regim de urgenţă, situaţie care nu diferă mult de celelalte instituţii penitenciare. CC-3 Leova a fost desemnat ca obiect de studiu în baza petiţiilor primite în noiembrie 2007. În prezent numărul de petiţii de la CC-3 Leova e în descreştere considerabilă.

Sugestii cu referire la problemele penitenciarelor, identificate în rezultatul examinării petiţiilor parvenite de la condamnaţi.

1. Autorităţile statului în custodia căruia se află deţinutul sunt responsabile pentru sănătatea şi integritate acestuia.

Finanţarea insuficientă a sistemului penitenciar creează mari impedimente la realizarea sarcinilor ce stau în faţa acestuia. 

2. Majoritatea petiţiilor se referă la greva foamei ca modalitate de a impune respectarea drepturilor de către Administraţie şi ca un protest asupra nelegiuirilor invocate.

3. Altă categorie de plângeri se referă la tratamentul medical insuficient, îndeosebi în Penitenciarul nr.3 din mun. Chişinău. Dat fiind faptul că acest penitenciar este unul de tranzit pentru condamnaţi, penitenciarul este un adevărat focar de maladii. Practic deţinuţii cu diverse forme de tuberculoză, din lipsă de spaţiu, sunt deţinuţi la un loc.

De menţionat faptul că la Penitenciarul nr. 13 este amplasată secţia de ftiziologie cu capacitatea de 100 paturi, secţia pentru boli somatice cu capacitatea de 70 paturi. În instituţie activează: şeful serviciului medical – 1,0; medic terapeut – 2,0; medic psihiatru – 1,0; medic stomatolog – 1,0; medic radiolog – 1,0; medic dermatovenerolog – 1,0; medic oculist – 0,5; medic ginecolog – 0,5; asistente medicale – 12,0; felceri – 7,0.

Instituţiei i se distribuie 20% din toate medicamentele achiziţionate de către DIP.

Medicamentele antituberculoase se procură de către Fondul Global şi Banca Mondială, se distribuie prin MS şi acoperă 100% din necesităţi.

La acest capitol în anul 2006 au fost preconizate 1005,0 mii lei, sau 9,9% din necesităţi (8913,8 mii lei), fapt ce stimulează creşterea indicelui morbidităţii generale, inclusiv a tuberculozei, în cadrul sistemului penitenciar, din lipsa medicamentelor şi utilajului medical necesar. 

4. În plângeri este invocată frecvent problema raţiei alimentare insuficiente. 

Din strictul necesar de 9,5 – 9,6 lei – norma generală si, respectiv, 15 – 16 lei –norma pentru deţinuţii bolnavi. Astfel, conform datelor oficiale, pentru alimentarea unui deţinut în anul 2006 au fost cheltuiţi 5 lei/zi, sau circa 50% din necesităţi.

5. Pentru redresarea situaţiei sanitar epidemiologice din cadrul instituţiilor penitenciare este necesar de organizat un control al stării sanitar igienice a penitenciarelor, cu întreprinderea ulterioară a măsurilor concrete (reparaţia blocurilor sanitare, ospătăriilor, încăperilor de trai).

6. O problemă stringentă este şi nerespectarea regimului securităţii personale a deţinuţilor. Generalizând direcţia de activitate a serviciilor securitate, ce ţine de asigurarea securităţii deţinuţilor în instituţiile penitenciare, în perioada anului 2006 s-a constatat, că pe parcursul perioadei indicate a fost asigurată securitatea personală în ordinea art. 225 al Codului de executare la 415 persoane, ( inclusiv în CC-3 (Leova) – la 16 persoane).


La asigurarea securităţii personale a  deţinuţilor, colaboratorii serviciului securitate s-au bazat pe prevederile art. 225 Cod de executare, care stipulează :

Alineatul (1) Statul asigură securitatea personală a condamnaţilor.

Alineatul (2) La apariţia pericolului pentru securitatea personală a condamnatului, el este în drept să adreseze oricăreia dintre persoanele cu funcţie de răspundere a penitenciarului o cerere privind asigurarea securităţii personale. În acest caz, persoana cu funcţie de răspundere este obligată să întreprindă imediat măsuri pentru asigurarea securităţii personale a condamnatului, iar, după caz, şi măsuri de protecţie din partea statului.

Alineatul (3) Administraţia penitenciarului întreprinde măsurile de rigoare în vederea înlăturării pericolului pentru securitatea personală a condamnatului.


Astfel, în fiecare caz, când condamnaţii s-au adresat cu cerere să le fie asigurată securitatea personală, către administraţia penitenciarului a întreprins măsuri corespunzătoare, persoanele apărate fiind izolate în încăperi aparte cu asigurarea unui regimul special de acces la ei.

La acest capitol n-au fost depistate careva încălcări în activitatea Secţiilor securitate a penitenciarelor, inclusiv şi în P-3 (Leova).

7. O altă parte însemnată de plângeri se referă la abuzul administraţiei Instituţiilor Penitenciare privind aplicarea sancţiunilor disciplinare sub formă de încarcerare. Conform afirmaţiilor condamnaţilor în multe cazuri încarcerarea este o metodă de răfuială a administraţiei faţă de condamnaţi. 

Astăzi, reintegrarea deţinuţilor este una dintre problemele stringente, deoarece nu pedeapsa sau izola​rea deţinuţilor poate apăra societatea de infractori, ci mai curând reeducarea şi integrarea acestora în societate. Comunitatea internaţională a ajuns la concluzia că reintegrarea condamnaţilor în societate, ca cetăţeni care respectă legea, rămâne una din cele mai importante probleme ale sistemului penitenciar. În acest sens e nevoie de a începe monitorizarea şi aprecierea atitudinii condamnatului faţă de hotărârea judecaţii, a condiţiilor de detenţie, posibilitatea de a-l instrui etc. 

În prezent Comitetul se confruntă cu următoarele probleme:

· Este necesară instituţionalizarea Comitetului pentru Plângeri.

· Se impune atribuirea unui sediu adecvat pentru activitatea Comitetului. Spaţiul în care este amplasat Secretariatul Comitetului este inadecvat activităţii, deoarece are o intrare comună cu Biroul de eliberare a certificatelor din Arhiva de Stat situată în edificiul MJ RM.

· Asigurarea unui mijloc de transport pentru deplasare în instituţiile penitenciare.

· Includerea Comitetului pentru Plângeri în Mecanismul naţional pentru Prevenirea Torturii (OP CAT).

Comitetul pentru Plângeri nu înlocuieşte responsabilitatea ce revine, în baza legislaţiei avocaţilor parlamentari, organelor procuraturii sau ONG-urilor calificate etc. Comitetul este o suplimentare a atribuţiilor pe care le au organele de competenţă şi îşi propune să fie o instituţie specializată, care să dea procesului de monitorizare a instituţiilor penitenciare un caracter regulat, permanent şi nepărtinitor, în conformitate cu angajamentele internaţionale ale Republicii Moldova în cadrul OPCAT (ONU), angajamentelor faţă de Consiliul Europei şi în conformitate cu prevederile capitolului: „Drepturile Omului şi Libertăţile Fundamentale din Planul de Acţiuni Republica Moldova – Uniunea Europeană.”
Prevenirea torturii

1. Republica Moldova trebuie să întreprindă masuri legislative şi practice pentru 

a asigura ca drepturile fundamentale (accesul la un jurist, accesul la un medic, la 

alegerea deţinutului, înştiinţarea despre arest, precum şi înregistrarea exacta şi 
adecvata a detenţiei) se fie respectate pentru toate tipurile de deţinuţi (inclusiv 

pentru cei aflaţi în urmărire, arestaţi pentru încălcări administrative etc.). 

2. Republica Moldova trebuie să întreprindă masuri legislative şi practice pentru 

a asigura ca drepturile fundamentale (accesul la un jurist, accesul la un medic, la 

alegerea deţinutului, înştiinţarea despre arest, precum şi înregistrarea exacta şi 
adecvata a detenţiei) să fie acordate de la începutul perioadelor de detenţie. 

3. Republica Moldova trebuie să instituie o baza de date naţională integrată 

comprehensiv, care să includă reclamaţiile cu privire la cazurile de maltratare, 

precum şi cu privire la investigaţiile, urmărirea şi procesele de judecata ale cazurilor 

din categoria respectiva. 

4. Republica Moldova trebuie să asigure respectarea standardelor internaţionale 

în ceea ce priveşte investigarea eficienta/adecvata, în special, promptitudinea şi 
minuţiozitatea/caracterul complet al acesteia, precum şi independenta funcţională a 

persoanelor care efectuează investigaţia. 

5. Republica Moldova trebuie să dezvolte medicina legala şi documentarea cazurilor 

de maltratare, în conformitate cu principiile şi recomandările stabilite în Protocolul 

de la Istambul (Manual de investigare şi documentare eficienta a cazurilor de tortura 

si a altor tratamente sau pedepse crude, inumane sau degradante). 

6. Republica Moldova trebuie să înceteze practica de punere excesiva a accentului 

pe descoperirea infractorilor şi pe cazurile investigate cu succes în procesul de 

evaluare a activităţii funcţionarilor organelor de drept şi a procurorilor. 

7. Republica Moldova trebuie să se axeze pe crearea unui mecanism naţional de 

prevenire sau pe adaptare a mecanismelor existente la cerinţele Protocolului Opţional 

al Convenţiei Naţiunilor Unite privind tortura şi alte tratamente sau pedepse 

crude, inumane sau degradante (OPCAT). O atenţie deosebita trebuie să se acorde 

independentei funcţionale, puterilor, potenţialului, resurselor şi profesionalismului. 

Remediile judiciare şi accesul la justiţie 

8. Republica Moldova trebuie să ia în calcul elaborarea unui mecanism eficient de 

contestare a deciziei de detenţie din momentul arestării suspectului. 

9. Republica Moldova trebuie să adopte un şir de standarde juridice pentru a asigura 

excluderea obţinerii probelor (sau care eventual pot fi obţinute) pe calea torturii 

sau a tratamentului crud, inuman sau degradant. 

10. Aceste standarde pot include, dar fără a se limita la punerea pe seama acuzării, a 

sarcinii de dovedire a admisibilităţii probei, în cazurile în care a fost aplicat acest gen 

de tratament. 

11. Republica Moldova trebuie să aibă în vedere elaborarea unui sistem funcţional, prin 
care alegaţiile şi torturile ar putea fi raportate autoritarilor juridice competente, 

pentru a fi investigate pe deplin. 

Repararea prejudiciilor cauzate de tortura

12. Republica Moldova trebuie să implementeze masuri juridice şi practice pentru 

a garanta drepturile victimelor torturii şi ale altor tratamente sau pedepse crude, 

inumane sau degradante la repararea integrală a prejudiciilor (inclusiv la 

despăgubire, compensare, reabilitare), precum şi faptul că asemenea cazuri nu se vor 

repeta). 

13. Republica Moldova trebuie să garanteze victimelor torturii şi ale altor tratamente 

sau pedepse inumane sau degradante accesul deplin la remedii civile şi penale 

eficiente. 

14. Republica Moldova trebuie să revizuiască legislaţia interna pentru a asigura ca 

accesul la remediile civile şi penale pentru victimele torturii sau ale altor tratamente 

sau pedepse crude, inumane sau degradante să nu fie interzis în baza prescripţiei 

acţiunii. 

15. Republica Moldova trebuie să asigure ca accesul la repararea civila a prejudiciilor să 
nu depindă de urmărirea penala şi ca procedurile civile să reflecte responsabilitatea 

comuna a statului. 

16. Republica Moldova trebuie să garanteze ca remediile civile să asigure repararea 

adecvata a prejudiciilor, în conformitate cu standardele internaţionale. 

17. Republica Moldova trebuie să revizuiască legislaţia interna, astfel încât aceasta să 
prevadă ca tortura şi alte tratamente sau pedepse crude, inumane sau degradante 

reprezintă infracţiuni penale, care sunt pedepsite în funcţie de gravitatea acestora. 

Discriminare

Includerea drepturilor LGBT în politicile de sănătate
Cercetarea de faţă are drept scop evaluarea politicii actuale de sănătate mintală din Republica Moldova din perspectiva necesităţilor comunităţii LGBT
. Ca rezultat se oferă recomandări de politici pentru autorităţile publice specializate, organizaţiilor care oferă sprijin pentru procesul de reformă structurală în domeniul sănătăţii.  

Homosexualitatea este radiată din registrul bolilor mintale de Asociaţia Americană a Psihiatrilor în 1973 şi de Organizaţia Mondială a Sănătăţii în 1992. Totuşi, în prezent se atestă un grad înalt de atitudini şi stereotipizări intolerante vizavi de comunitatea LGBT care rezultă în homofobie
, transfobie şi heterosexism.  

Scopul cercetării nu este de  a oferi o discuţie cât mai detaliată a politicii actuale, ci de a efectua o analiză în măsura în care aceasta permite elaborarea soluţiilor alternative sau complementare celor existente la moment. Cercetarea este destinată in primul rând factorilor decizionali: Ministerului Sănătăţii, Ministerului Finanţelor, dar şi responsabililor de implementarea programelor şi serviciilor de sănătate: medicilor, psihologilor, asistenţilor sociali, mediului academic, altor persoane interesate în problema data. Cercetarea poate fi utilă pentru a desfăşura discuţii mai generale în societate pe marginea acestui subiect.  

Motoul cercetării este oferirea recomandărilor pentru o politică relevantă care creează un beneficiu şi o valoare adăugată publică societăţii şi beneficiarilor direcţi ai politicii de sănătate, oferă beneficiul social net pentru societate. Un alt aspect al cercetării este realizarea recomandărilor şi identificarea oportunităţilor de politici prin intermediul programelor, metodelor şi practicilor bazate pe probe şi adaptate la condiţiile specifice în care se află Republica Moldova, luând în consideraţie aspiraţia acestea spre spaţiul european.    

Evaluarea se axează pe cercetarea politicii existente, evaluarea necesităţilor comunităţii LGBT în servicii de sănătate mintală, determinarea discrepanţelor existente, cercetarea practicilor pozitive de politici disponibile în ţară şi peste hotare şi elaborarea politicilor publice alternative sau complementare celor existente la moment în Republica Moldova. 

Comunitatea LGBT din Moldova, conform diverselor estimări regionale şi internaţionale, constituie 5-10% [22, 23] din toată populaţia. Aspectele sănătăţii mintale ale segmentului dat al populaţiei nu poate fi trecut cu vederea şi neglijat.  

Scopul cercetării politicii de sănătate mintală pentru LGBT este limitat la instrumentele şi domeniul de sănătate al Republicii Moldova. Cercetarea ia în consideraţie doar domeniul sănătăţii. Deşi suntem conştienţi de necesitatea abordării multisectoriale a problemei şi astfel să includem analiza situaţiei din domeniile politicilor educaţionale, politicilor sociale, etc. Totuşi cuprinderea mai multor domenii de activitate ar face această sarcina prea dificilă şi complexă. Pe de altă parte, limitarea cercetării este determinată de înţelegerea dominantă a necesităţilor de sănătate specifice comunităţii LGBT
 şi organizarea politicilor respective la nivelul statului în cadrul politicilor de sănătate. 

Cercetarea foloseşte câteva metode de analiză: 

1. analiza legislativă, 

2. revizuirea cadrului instituţional, analiza programelor universitare relevante scopului cercetării, 

3. interviuri cu persoanele vizate domeniului, inclusiv reprezentanţii guvernamentali şi neguvernamentali,

4. studiul sociologic în rândurile profesioniştilor din sectorul public de sănătate - responsabili de prestarea serviciilor medicale, sociale şi psihologice – din perspectiva pregătirii profesionale, atitudinilor şi necesităţilor de formare cu???.  

5. studiul sociologic in rândurile comunităţii LGBT faţă de serviciile actuale oferite şi necesităţile existente,

6. colectarea şi documentarea practicilor pozitive disponibile pentru comparaţie,

7. analiza comparativă şi confruntarea politicilor alternative în baza criteriilor de evaluare,

8. realizarea analizei de cost-beneficiu pentru politicile alternative,

9. comparaţii şi evaluări din perspectiva altor state,

10. estimări calitative şi financiare.

La elaborarea raportului au colaborat 3 organizaţii specializate cu experienţă în acest domeniu: GenderDoc-M (comandarea studiului, informarea despre practicile pozitive existente în Moldova şi peste hotare, organizarea discuţiei a variantei preliminare a studiului), CReDO (consultanţa în procesul de analiză a politicii, realizarea estimărilor şi analizelor calitative, elaborarea conceptului şi a conţinutului raportului, redactarea finală), CBS AXA (sondajul în rândurile profesioniştilor şi comunităţii LGBT).

Proiectul raportului a fost discutat în cadrul întâlnirii cu principalii actori ce activează şi se specializează în domeniul sănătăţii mintale, rezultatele întâlnirii au fost luate în consideraţie pentru a finaliza raportul dat.

Cercetarea face câteva concluzi importante: 

1. politica de sănătate actuală nu reflectă, sau în cel mai bun caz,  tangenţial reflectă necesităţile comunităţii LGBT,

2. reforma politicii de sănătate, actualmente în desfăşurare, oferă oportunităţi pentru incluziunea serviciilor şi programelor necesare comunităţii LGBT, 

3. În Moldova, experienţa şi practicile pozitive de oferire a programelor relevante necesităţilor comunităţii LGBT sunt prezente doar în sectorul neguvernamental,

4. deficienţele politicii actuale se explică prin prioritatea joasă a  problemei pe agenda publică în procesul decizional, lipsă programelor publice orientate spre aceste necesităţi din societate, calificarea şi receptivitatea insuficientă în domeniul dat a profesioniştilor în domeniul sănătăţii mintale 

5. existenţa solidă a stereotipurilor în cadrul corpului de specialişti privitor la necesităţile comunităţii LGBT, incluziunea şi natura acestora,

6. lipsă politicilor relevante formează costuri şi pierderi societăţii,

7. lipsă politicilor date va împiedica integrarea Republicii Moldova în spaţiul european,

8. politica actuală contribuie la crearea costurilor sociale valoarea cărora depăşeşte beneficiile, astfel, beneficiul net pentru societate este negativ, 

9. există alternative clare pentru politica existentă, politici care oferă mai multe beneficii decât costuri, creează un beneficiu social net pozitiv, sunt în conformitate cu politicile şi practicele europene, treptat elimină situaţii discriminatorii.

Cercetarea examinează câteva politici alternative de sănătate:

1. Politica de sănătate actuală, 

2. Politica de sănătate mintală alternativă care ar include LGBT nediferenţiat

3. Politica de sănătate mintală care ar include diferenţiat necesităţile LGBT.

Politicile alternative sunt analizate sistematic şi comparate comprehensiv din perspectiva criteriilor de evaluare: conformare la standardele şi practicele europene, dificultăţi de implementare, eficienţa politicii, asigurarea egalităţii, analiza cost-beneficiu.  

În baza analizei şi comparaţiilor se recomanda o politică de sănătate mintală care ar include diferenţierea necesităţilor LGBT, ar lua în consideraţie nivelul de dezvoltare a Republicii Moldova, capacităţile instituţionale ale serviciilor relevante, reformele de sănătate care se află in proces de desfăşurare. Sub aspect practic, se recomandă politica care conţine următoarele elemente: 

1. formularea diferenţiată a obiectivelor de sănătate mintală pentru grupul LGBT în politica de sănătate,

2. serviciile echilibrate comunitare şi spitaliceşti,

3. includerea serviciilor de diagnosticare, consiliere şi consultare în poliţa de asigurare medicală obligatorie însoţite de perfecţionarea specialiştilor,

4. serviciile medicale şi psihologice de prevenţie, consiliere, consultare şi suportul disponibil specializat profesionist serviciilor menţionate,

5. centre comunitare de tratament nerezidenţial, tratament rezidenţial spitalicesc pentru cazurile ce necesită intervenţie psihiatrică

6. crearea mediului favorabil pentru funcţionarea serviciilor profesioniste cu plată, receptive la necesităţile comunităţii LGBT.

AMNESTY INTERNATIONAL – MOLDOVA: “ÎN MOLDOVA SE ÎNCALCĂ DREPTUL LA LIBERA EXPRIMARE şi LIBERTATEA ÎNTRUNIRILOR”

Chişinău, 13 septembrie. (INFOTAG). Amnesty International – Moldova afirmă că în Moldova se încalcă dreptul la libera exprimare şi la libertatea întrunirilor. O declaraţie în acest sens Evghenii Goloşciapov, directorul executiv al organizaţiei, a făcut miercuri, în cadrul unei conferinţe de presă la agenţia INFOTAG. 

El a amintit că la data de 31 august câteva ONG-uri au desfăşurat în spatele monumentului lui Ştefan cel Mare şi Sfânt o acţiune publică privind problemele de violenţă domestică la care sunt supuse femeile în Moldova. Însă, în cadrul manifestaţiei, au apărut probleme cu poliţiştii, care insistau ca steagul GenderDoc-M (organizaţie ce pledează pentru respectarea drepturilor minorităţilor sexuale – I) să fie scos pe motiv că această organizaţie nu figurează printre cele ce au primit autorizaţie de la primărie. 

Evghenii Goloşciapov afirmă că poliţiştii cereau scoaterea steagului “GenderDoc-M” pe motiv că această organizaţie lucrează cu minorităţile sexuale şi de aceea nu poate organiza activităţi publice în oraş. Deoarece participanţii la manifestaţie au refuzat să scoată steagul, poliţia s-a retras şi “nu şi-a îndeplinit misiunea de a asigura securitatea protestatarilor”.    

El a comunicat că la acţiunea publică nu au putut participa şi nouă membri şi simpatizanţi ai ONG “Hyde Park”, care au fost arestaţi cu o zi mai înainte de poliţie. 

Avocatul celor nouă persoane, Pavel Postică, a precizat, în cadrul conferinţei de presă, că ei participau pe 30 august la o acţiune de protest paşnică, cerând instalarea bustului scriitorului roman Liviu Rebreanu pe Aleea Clasicilor din Chişinău. În opinia sa, poliţia nu avea nici un drept să-i reţină, deoarece acţiunea era autorizată şi decurgea în mod paşnic şi civilizat. 

Cele nouă persoane au fost reţinute 40 de ore şi acum sunt judecate în stare de libertate. Amnesty International – Moldova a avertizat că, dacă ei vor fi condamnaţi, îi va declara “prizonieri de conştiinţă”.       

Amnesty International – Moldova consideră că cele întâmplate cu “GenderDoc-M” şi cu “Hyde Park” reprezintă o încălcare directă a normelor europene privind libertatea de exprimare şi libertatea întrunirilor. 

Organizaţia a înaintat miercuri Comisariatului general de poliţie din Chişinău o scrisoare în care solicită explicaţii privind comportamentul poliţiştilor. 

Egalitate gender

Documentele internaţionale adoptate în ultimii 60 de ani pornesc de la conceptul egalităţii în drepturi a femeii cu bărbatul, de la eliminarea oricărei discriminări pe motiv de sex. Asemenea prevederi de principiu au fost înscrise în Carta O.N.U., Declaraţia universală a drepturilor omului, cele două Pacte internaţionale referitoare la drepturile omului etc. 

Carta O.N.U. este primul şi cel mai important instrument internaţional care, în preambul şi în şase articole – 1, 8, 13, 55, 56 şi 76 -, defineşte statutul juridic al femeii. În preambulul Cartei popoarele proclamă credinţa lor în „…egalitatea în drepturi a bărbaţilor şi femeilor”, articolul 1 enunţă că unul din scopurile fundamentale ale O.N.U. este dezvoltarea şi încurajarea „respectării drepturilor omului, a libertăţilor fundamentale pentru toţi, fără distincţie de rasă, sex…”. Conform articolului 8 „… nici o distincţie nu va fi impusă de Organizaţie accesului bărbaţilor şi femeilor, în condiţii egale, la toate funcţiile, în organele sale principale şi subsidiare”, iar articolele 13, 55 şi 76 impun statelor membre „…obligaţia de a respecta drepturile omului şi libertăţile fundamentale pentru toţi, fără discriminare de rasă, sex…” 
Pactul internaţional cu privire la drepturile economice, sociale şi culturale (art.2) dispune: „Statele părţi la prezentul Pact se angajează să asigure dreptul egal pe care-l au bărbatul şi femeia de a beneficia de toate drepturile economice, sociale şi culturale care sunt enumerate în prezentul Pact”. Pactul internaţional cu privire la drepturile civile şi politice, articolul 3 este preluat mutatis-mutandis din Pactul internaţional cu privire la drepturile economice, sociale şi culturale. Prevederi asemănătoare se conţin în: Convenţia asupra consimţământului la căsătorie, vârstă minimă a căsătoriei din 7 noiembrie 1962 şi Recomandarea în materie adoptată de Adunarea Generală a ONU prin Rezoluţia 2018/XX din 1 noiembrie 1965 pentru a completa dispoziţiile Convenţiei omonime.

Organizaţia Internaţională a Muncii a adoptat: Convenţia nr.100 asupra egalităţii de remunerare între mâna masculină şi mâna de lucru feminină pentru o muncă de valoare egală, din 1951; Convenţia nr. 111 din 1958 privind discriminarea în domeniul forţei de muncă şi executării profesionale; Convenţia nr. 45 din 1935 privind folosirea femeilor în munci subterane; Convenţia nr. 89 din 1948 (revizuită) privind munca de noapte a femeilor şi Recomandarea nr.123 ş.a. Organizaţia Naţiunilor Unite pentru Educaţie, Ştiinţă şi Cultură a adoptat în 1960 Convenţia privind lupta contra discriminării în domeniul învăţământului.

În cadrul O.N.U. au mai fost adoptate: Convenţia asupra drepturilor politice ale femeii din 20 decembrie 1952, Convenţia asupra naţionalităţii femeii căsătorite de la 29 ianuarie 1957 ş.a.

Convenţia pentru eliminarea tuturor formelor de discriminare faţă de femei, din 8 decembrie 1979 sintetizează eforturile şi experienţa legate de acţiunea pe plan internaţional în acest domeniu transpunându-le în norme juridice. Convenţia conţine o serie de prevederi cu caracter specific, între care angajamentul statelor părţi de a lua măsuri pentru a suprima, sub orice formă, traficul de femei şi exploatarea prostituţiei femeilor, ca şi pentru a modifica tipurile de comportament social şi cultural, în vederea eliminării prejudecăţilor şi practicilor fondate pe ideea de inferioritate a femeii. 

În ceea ce priveşte drepturile politice şi civile, Convenţia prevede: vor fi luate toate măsurile corespunzătoare pentru a elimina discriminarea faţă de femei în viaţa politică şi publică, şi îndeosebi pentru a asigura, în condiţii de egalitate, dreptul de a alege şi de a fi ales; de a lua parte la elaborarea politicii de stat şi a ocupa funcţii publice la orice nivel; de a putea reprezenta guvernul pe plan internaţional; de a dobândi, a modifica şi păstra cetăţenia; condiţii egale de orientare profesională, acces la învăţământ de toate gradele şi în toate domeniile, la burse şi alte subvenţii de studiu, la orice forme şi programe de educaţie permanentă etc.

Convenţia acordă o importanţă deosebită dreptului la muncă şi altor drepturi conexe, şi în acest sens prevede că statele părţi vor lua toate măsurile pentru a elimina discriminarea faţă de femei în domeniul angajării; în acest scop vor asigura, pe bază de egalitate între bărbaţi şi femei, dreptul la muncă, aceleaşi posibilităţi de angajare, dreptul la libera alegere a profesiei, la promovare, stabilitatea locului de muncă, la formare şi perfecţionare profesională, dreptul la salariu egal pentru muncă de valoare egală, dreptul la securitatea socială, incluzând prestaţii de bătrâneţe, de şomaj, boală, invaliditate şi concedii plătite, dreptul la sănătate şi securitate a condiţiilor de muncă. Este interzisă în mod expres concedierea pentru motiv de sarcină sau concediu de maternitate; statele participante se angajează să instituie asemenea concedii plătite, cu garantarea menţinerii locului de muncă şi a vechimii, să asigure să asigure serviciile de sănătate necesare femeilor în timpul sarcinii şi după naştere, să creeze facilităţile necesare pentru ca părinţii să-si poată îmbina obligaţiile familiare cu răspunderile profesionale şi cu participarea la viaţa publică.

În acelaşi sens, statele participante se angajează să asigure, pe bază de egalitate, dreptul la prestaţii familiale, la împrumuturi bancare şi alte forme de credit, ca şi dreptul de a participa la activităţi de recreare, la activităţi sportive şi la orice aspecte ale vieţii culturale.

O atenţie deosebită este acordată problemelor specifice cu care se confruntă femeile din zonele rurale. Convenţia conţine prevederi detaliate prin care statele se angajează să asigure femeilor din aceste zone, pe bază de egalitate în drepturi, dreptul de a participa la elaborarea şi executarea planurilor de dezvoltare, de a avea acces la servicii adecvate de sănătate şi securitate socială, de a beneficia direct de programele de educaţie, de a lua parte la toate activităţile comunităţii, de a avea acces la credite, la cooperative şi alte forme de activitate economică şi a beneficia de condiţii de viaţă convenabile în ceea ce priveşte locuinţa şi alte facilităţi.

Din punct de vedere al statutului juridic personal, statele participante se angajează să recunoască egalitatea femeii cu bărbatul în faţa legii, capacitatea juridică identică, drepturi egale de a încheia contracte şi de a-si administra bunurile de a sta în justiţie, aceleaşi drepturi de a circula liber şi a-si stabili domiciliul, aceleaşi drepturi ale soţilor în ceea ce priveşte încheierea căsătoriei şi aceleaşi răspunderi pe durata şi la desfacere acesteia, inclusiv cu privire la copii, tutelă, curatelă, adopţie, aceleaşi drepturi în materie de proprietate.

Pentru analizarea progreselor realizate în aplicarea Convenţiei s-a constituit un Comitet care examinează rapoartele periodice ale statelor părţi la Convenţie şi poate formula sugestii şi recomandări de ordin general, pe baza examinării rapoartelor şi a informaţiilor primite de la statele părţi.
Astfel, s-au consacrat anumite standarde internaţionale care definesc condiţia femeii în societate. Pentru transpunerea acestora în practica statelor au fost prevăzute anumite măsuri şi anumite mecanisme. Cele mai multe măsuri sunt de natură să favorizeze accelerarea punerii în practică a standardelor respective, care emană de la Comisia condiţiei femeii, organ tehnic al Consiliului Economic şi Social.

În cadrul instituţiilor specializate şi al altor forumuri de cooperare internaţională s-a abordat o paletă foarte largă de probleme care postulează emanciparea femeii şi acordarea unui statut de egalitate cu bărbatul, printre care se pot enumăra: educaţia civilă şi politică a femeii în dreptul privat şi alte probleme referitoare la drepturile şi demnitatea femeii.

În ultimele decenii statutul juridic al femeii s-a îmbunătăţit în mod neîndoielnic, dar egalitatea între sexe este departe de a fi o realitate. Au apărut îmbunătăţiri în situaţia de jure a femeii, încă situaţia lor de facto lasă încă mult de dorit. Femeile mai sunt marginalizate în viaţa politică şi publică, sunt plătite mai prost decât bărbaţii pentru munci de valoare egală, sunt mai adesea victime ale sărăciei, ale şomajului şi ale violenţei. Egalitatea dintre femei şi bărbaţi constituie o parte integrantă a drepturilor omului, iar eradicarea oricărei discriminări bazate pe sex reprezintă condiţia sine qua non a democraţiei şi un imperativ al dreptăţii sociale. Într-o democraţie autentică femeile nu pot fi subreprezentate la diverse nivele ale aparatului decizional, în domeniile politic şi economic. Dacă femeile şi bărbaţii sunt lipsiţi de posibilitatea de a lucra împreună pe baza principiului egalităţii, având aceleaşi drepturi  şi responsabilităţi, democraţia nu este încă demnă de acest nume. 

Problema violenţei faţă de femei rămâne a fi extraordinar de actuală pentru ţara noastră:

· 2 din 5 femei din Moldova cu vârsta 16-35 ani cel puţin o dată în viaţă au fost supuse violenţei domestice (41% din persoanele intervievate);

· fiecare a patra femeie din Moldova cu aceiaşi vârstă regulat aude în adresă să ofense verbale sau înjurături (27% din persoanele intervievate);

· fiecare a zecea femeie se ciocneşte cu interdicţia de a ieşi din casă sau de a se întâlni cu prietenii (10% din persoanele intervievate);

· aproape fiecare a şasea locuitoare a Moldovei cel puţin o dată în viaţă a fost bătută (16% din persoane intervievate);

· fiecare a cincisprezecea femeie cu vârsta 16-35 ani cel puţin o dată în viaţă a fost violată (6,7% din persoanele intervievate).

Aceste statistici tragice nu sunt despre o ţară îndepărtată, ele sunt despre noi, despre societatea noastră. Gândiţi-vă, câţi dintre prietenii Dvs., vecini sau cunoştinţe până la momentul actual se conduc de tradiţiile barbare de genul „Te bate, înseamnă că te iubeşte” sau „Femeia nebătută este ca o casă nemăturată”.

Problema violenţei faţă de femei în Moldova este ignorată la toate nivelurile societăţii noastre: 44 % de femeile care au suferit din cauza violenţei domestice în anul 2005 nu s-au adresat după ajutor organelor de drept fiind convinse că este un lucru inutil. 

Anume violenţa domestică, împreună cu sărăcia, este unul din principalele motive care determină femeile din Moldova să plece în căutarea unui loc de muncă peste hotare, ceea ce des duce la un nou „statut” şi mai dramatic – victimă a traficului de fiinţe umane.

1.4.8. Discriminarea femeilor reprezintă o practică larg răspândită, adânc înrădăcinată în societatea moldovenească, începând cu violenţa împotriva femeii şi terminând cu angajarea la serviciu. Este necesar de consolidat responsabilitatea legală şi administrativă pentru asemenea practici, promovând, în acelaş timp, politici de discriminare pozitivă. Este important de abordat această problemă la nivelul sistemului educaţional, începând cu cel primar. 

De asemenea, ar fi necesar ca autorităţile moldoveneşti să stabilească relaţii de parteneriat cu noul Institut European pentru Egalitatea Sexelor (European Institute for Gender Equality) din Lituania pentru asistenţă în domeniu. 

Cu ce greutăţi se confruntă femeile din Moldova pe motiv că sunt femei? În ce domenii legislaţia moldovenească le ajută pe femei? Unde nu îi reuşeşte acest lucru? 
Aceste întrebări şi soluţii posibile s-au pus în discuţie, la o conferinţă organizată în noiembrie 2006 de Asociaţia Avocaţilor Americani/Iniţiativa Juridică pentru Europa Centrală şi Eurasia (ABA/CEELI) unde a fost lansat Raportul cu privire la Instrumentul de evaluare CEDAW pentru Moldova. Raportul a analizat în ce măsură legislaţia Moldovei promovează şi apără drepturile femeilor, în conformitate cu cerinţele Convenţiei Naţiunilor Unite asupra Eliminării Tuturor Formelor de Discriminare faţă de Femei (CEDAW), precum şi în ce măsură femeile se bucură de aceste drepturi în practică. Potrivit raportului, femeile din Moldova se confruntă cu o discriminare semnificativă în toate sferele sociale, în pofida egalităţii garantate, după cum se presupune, de legislaţia naţională şi internaţională. Raportul a scos în evidenţă diferenţa izbitoare dintre aceste drepturi şi realitatea de zi cu zi a condiţiilor în care trăiesc femeile din Moldova. 
Cea mai mare parte a cercetărilor de pe teren din cadrul raportului au fost efectuate de către Winrock International, „Noi perspective pentru femei”, un proiect implementat de organizaţia Winrock International. Raportul cu privire la Instrumentul de evaluare CEDAW pentru Moldova face parte dintr-o serie de rapoarte similare pe care ABA/CEELI le-a produs în diferite ţări din regiune. Afirmaţiile şi analizele cuprinse în această publicaţie sunt realizate de autor, care este singurul responsabil de conţinutul ei. Comitetul Director al Asociaţiei Avocaţilor Americani nu a autorizat punctele de vedere exprimate în acest text şi prin urmare ele nu trebuie să fie considerate ca reprezentând politica Asociaţiei Avocaţilor Americani  sau a oricăreia din entităţile sale.  


Raportul cu privire la Instrumentul de evaluare CEDAW pentru Moldova  cuprinde recomandări concrete în vederea întreprinderii unor acţiuni în viitor pentru a îmbunătăţi statutul femeilor şi a reflecta îngrijorările exprimate de persoanele care au fost intervievate în cadrul evaluării. El identifică domeniile unde obligaţiile juridice pe care Moldova le-a asumat la semnarea CEDAW pot fi folosite în mod direct pentru a încuraja schimbările în legislaţie şi practicile în vigoare ce contravin Convenţiei la capitolul egalitatea femeilor. 

“Femeile din Moldova se confruntă cu discriminarea în toate domeniile – angajarea în câmpul muncii, finanţele, sistemul judecătoresc, îngrijirea medicală şi în familie.  Nivelul înalt de violenţă şi abuz în familie nu sunt deocamdată recunoscute drept o problemă socială gravă, fapt ce trezeşte îngrijorări serioase şi joacă un rol important în contextul problemei”, a declarat doamna Lori Mann, expert internaţional în probleme de gender, avocat şi autoarea raportului. “Volumul suplimentar de lucru care cade pe umerii femeilor la angajarea lor în câmpul muncii, fără participarea corespunzătoare a bărbaţilor la îngrijirea copiilor şi la treburile gospodăreşti, constituie un alt factor critic care contribuie la inegalitate”.  


La conferinţa de astăzi, reprezentanţi ai guvernului, organizaţiilor neguvernamentale şi organizaţiilor internaţionale au discutat modalităţile de îmbunătăţire a statutului femeii prin contracararea discriminării, în special în aşa domenii cum sunt violenţa în familie şi angajarea în câmpul muncii. “ABA/CEELI speră că acest raport se va dovedi un catalizator pentru eforturile ulterioare de apărare a drepturilor femeilor şi un punct de plecare pentru progres”, a declarat doamna Corinne Smith, directorul biroului din Moldova al ABA/CEELI.  “Noi ne dorim foarte mult să cooperăm cu autorităţile de stat şi Guvernul Republicii Moldova, Comisia guvernamentală pentru egalitate între bărbaţi şi femei, societatea civilă şi alţi donatori  pentru a înregistra progrese în lumina recomandărilor făcute în raportul nostru CEDAW”.

Anticorupţie

REZOLUŢIA (97) 24

Privind  douăzeci de principii directorii în combaterea corupţiei

(adoptată  de Comitetul de Miniştri a Consiliului Europei la 6 noiembrie 1997)

În temeiul Declaraţiei adoptate la cel de-al doilea Summit al Şefilor de State şi de guverne dîn 10-11  octombrie 1997 din Strassbourg şi în conformitate cu Planul de Acţiuni, stabilite cu această ocazie, în special conform secţiunii III, paragraful 2 “Lupta contra corupţiei şi crimei organizate”;
Conştienţi de faptul, că corupţia reprezintă  o ameninţare gravă principiilor ţi valorilor fundamentale ale Consiliului Europei, subminează încrederea cetăţenilor în democraţie, aduce atingere supremaţiei dreptului,  neglijează drepturile omului şi pune în pericol progresul social şi economic;

Convinşi de faptul, că combaterea corupţiei trebuie să poarte un caracter multiramural (multidisciplinar) şi  ţinând cont de Programul de Acţiuni al Consiliului Europei de luptă contra corupţiei, cât şi de hotărârile adoptate de Miniştrii europeni  ai Justiţiei  în timpul Conferinţelor a 19-ea şi a 20-a, care s-au desfăşurat respectiv la Valetta şi Praga;

Având cunoştinţă despre cele  20 principii directorii de combatere a corupţiei, elaborate de către Grupul Multidisciplinar privind corupţia (GMC);

Decişi de a uni eforturile ţărilor noastre pentru combaterea corupţiei,



CONVIN  ÎN VEDEREA ADOPTĂRII A 

20 PRINCIPII DIRECTORII ÎN LUPTA CONTRA CORUPŢIEI, 

ENUMERATE ÎN CELE CE URMEAZĂ:

1. de a lua  măsuri eficace de prevenire a corupţiei şi în acest scop de a sensibiliza opinia publică  şi de promovat comportamente conforme eticii;

2. a asigura incriminarea coordonată a corupţiei naţionale şi internaţionale;

3. a asigura ca persoanele care au sarcina de a preveni corupţia, de a ancheta, urmări penal şi sancţiona infracţiunile  de corupţie să beneficieze de independenţa  şi autonomia necesare în exercitarea atribuţiilor lor, ca ele să fie libere de orice influenţă incompatibilă cu statutul lor şi să dispună de mijloace corespunzătoare pentru obţinerea probelor; a asigura protecţia persoanelor care ajută autorităţile în lupta contra corupţiei  şi de  a proteja secretul  investigaţiilor (anchetei);

4. de a lua măsurile corespunzătoare  în vederea  sechestrării şi confiscării bunurilor provenite din corupţie;

5. de a lua măsurile corespunzătoare  în vederea evitării cazurilor, în care persoanele juridice ar servi drept paravan (ecran) la mascarea (ascunderea) infracţiunilor de corupţie;

6. a veghe asupra  limitării oricăror imunităţi faţă de anchete, urmărire penală şi sancţiuni legate de   infracţiunile de corupţie, fapt necesar într-o societate democratică;

7. a favoriza (a înlesni) specializarea persoanelor şi  organismelor, care au misiunea de a combate corupţia şi de a le acorda mijloacele şi pregătirea necesare în exercitarea funcţiilor;

8. a asigura ca legislaţia fiscală şi autorităţile care au sarcina de a le aplica să contribuie la combaterea corupţiei într-un mod eficient şi coordonat, printre altele de a nu acorda prin lege sau practică deducerii fiscale a comisioanelor nelegale sau a altor cheltuieli legate de acte de infracţiuni de corupţie;

9. a veghea asupra faptului ca în organizarea, funcţionarea şi procesele decizionale ale administraţiilor publica să se ţină cont de necesitatea combaterii corupţiei, în special prin asigurarea unui înalt grad de transparenţă compatibil cu eficienţa  activităţii lor;

10. a asigura ca regulile privind  drepturile şi obligaţiunile agenţilor public să ţină cont de exigenţele combaterii corupţiei şi să prevadă măsuri disciplinare corespunzătoare şi eficiente; a favoriza în acest sens elaborarea unor instrumente potrivite, cum ar fi codurile de conduită, care ar  preciza comportamentul scontat al agenţilor publici;

11. a asigura ca activităţile administraţiilor publice şi al sectorului publici  sunt supuse unei  proceduri corespunzătoare de control al conturilor;

12. a sublinia importanţa rolului procedurii de verificare a conturilor în  prevenirea şi depistarea corupţiei în afara administraţiei publice;

13. a asigura că sistemul privind responsabilitatea administraţiilor publice să ia în consideraţie consecinţele actelor de corupţie comise de agenţii publici;

14. a adopta proceduri transparente privind piaţa publică în scopul favorizării concurenţei loiale şi descurajă celor corupţi;

15. a încuraja adoptarea de către reprezentaţii  aleşi a  codurilor de conduită şi de a favoriza  adoptarea unor reguli de finanţare a partidelor politice şi campaniilor electorale, care  ar  descuraja corupţia;

16. de a garanta mass-media libertatea de a primi şi transmite informaţii privind dosarele de corupţie, sub rezerva  unor limite necesare într-o societate  democratică;

17. a asigura ca dreptul civil ţine cont de necesitatea de a combate corupţia şi de a prevedea, printre altele,  recursuri eficiente pentru acei a căror drepturi şi interese sunt afectate de aceasta;

18. a încuraja  cercetările (ştiinţifice) în domeniul corupţiei;

19. a se asigura, că în toate aspectele de combatere a corupţiei, se iau în consideraţie legăturile posibile ale acesteia cu criminalitatea organizată şi “spălarea banilor”;

20. a dezvolta o cooperare cât mai largă internaţională în toate domeniile de combatere a corupţiei.

ÎN SCOPUL PROMOVĂRII UNUI PROCES DINAMIC  DE PREVENIRE şi COMBATERE EFICIENTE A CORUPŢIEI,
COMITETUL DE MINIŞTRI:

1. cere autorităţilor naţionale de a aplica aceste Principii în legislaţia şi practica ţărilor lor;

2. pune în sarcina Grupului Multidisciplinar privind corupţia de a încheia cât mai repede elaborarea unor instrumente juridice internaţionale, în scopul executării Programului de acţiune contra corupţiei;

3. pune în sarcina Grupului Multidisciplinar privind corupţia de a a-i prezenta fără întârziere un proiect privind punerea în aplicare a unui mecanism corespunzător şi eficient, sub egida Consiliului Europei, care ar avea sarcina de a supraveghea respectarea acestor principii şi  punerea în lucru  a unor instrumente  juridice internaţionale  spre adoptare.

Corupţia reprezintă folosirea abuzivă a puterii publice în scopul satisfacerii unor interese personale sau de grup. Corupţia este acest antisocial, foarte frecvent întâlnit în societate, este deosebit de gravă deoarece favorizează interesele unor particulari, mai ales în aria economică, afectând interesele colective prin: însuşirea, deturnarea şi folosirea resurselor publice în interesul personal, ocuparea unor funcţii publice prin relaţii preferenţiale, încheierea unor tranzacţii prin încălcarea normelor legale şi morale.

Corupţia înfloreşte în ţările autoritare unde se încalcă grav drepturile omului. Corupţia sporeşte în ţările sărace unde mizeria şi inechitatea socio-economică este amplă. Lipsă accesului la informaţie nu-i permite populaţiei să-si cunoască gradul înalt de corupţie. Corupţia vizează un ansamblu de activităţi imorale, ilicite, ilegale realizate nu numai de indivizi cu funcţii de conducere sau care exercită un rol public, ci şi de diverse grupuri şi organizaţii publice sau private, în scopul obţinerii de avantaje materiale sau morale sau unui statut social superior prin utilizarea unor forme de constrângere, şantaj, înşelăciune, mituire, cumpărare, intimidare etc.

Printre cauzele care favorizează apariţia corupţiei sunt: slăbirea autorităţii statului datorită ineficienţei instituţiilor acestuia, degradarea nivelului de trai al indivizilor, lipsa unor valori sociale însoţite de alterarea respectării principiilor morale, lipsa unei reforme la nivelul instituţional şi legislativ care să fie în concordanţă cu condiţiile socio-economice.

Prin mica corupţie se înţelege acel sector din corupţie care nu aduce atingere intereselor majorităţii indivizilor unui stat. În această categorie poate fi inclusă corupţia unui cadru medical, a unui funcţionar etc. care prin deciziile lor favorizează un individ sau grup de indivizi în detrimentul altora, dar acest gen de nedreptate este limitat în spaţiu.

Prim marea corupţie se înţelege corupţia la nivelul înalt a unui funcţionar, demnitar. Acest gen de corupţie are caracteristica principală efectul ei asupra întregului stat şi al indivizilor care îl compun. Urmările acestui gen de corupţie se pot traduce în costuri directe sau indirecte care vor fi suportate într-un final de toţi contribuabilii.

Liderii democraţi trebuie să se caracterizeze prin transparenţă şi dorinţa de transparenţă, deoarece declaraţiile ambigue existente în cadrul relaţiilor internaţionale presupune corupţie într-un sens mai larg. Dar nu întotdeauna oficialii sunt singuri vinovaţi de corupţie. Există forme de corupţie ce se nasc din loialitatea prost înţeleasă, din acceptările tacite şi oportunismul subordonaţilor. Pe lângă construirea unei societăţi civile treze şi gata de acţiune se cere să luptăm împotriva corupţiei şi prin educaţie. Noi trebuie să avem încredere în puterea noastră de a opri maladia corupţiei şi aici atrag atenţia asupra a cinci zone care pot fi reformate: programele publice, reorganizarea administraţiei, întărirea sistemului judiciar, conştientizarea opiniei publice şi crearea unor instituţii viabile de prevenirea corupţiei (întărirea puterii Curţii de Conturi, Instituţiei Ombudsman-ului, Agenţiei pentru Achiziţii Publice, Comisiei Electorale Centrale, crearea unei Comisii Parlamentare de Supraveghere a Utilizării Banilor Publici etc.) Această activitate începe cu înfiinţarea unui grup de lucru pentru integritatea publică, care să includă toate forurile de decizie din cadrul statului (legislativ, executiv, judiciar, sistemul educaţional şi de informare, ministerele, departamentele cheie vulnerabile, cum ar fi administraţia publică, serviciile vamale, fiscale etc.), alături de parteneri ca societate civilă, sectorul privat, lideri religioşi, grupurile profesionale importante – finanţe, avocatură, contabilitate, sănătate, educaţie şi cele ce reprezintă interesele consumatorilor.

Eradicarea corupţie este de o necesitate primordială pentru că ea produce pierderi anuale de milioane şi miliarde de dolari. Consolidarea corupţiei la nivelul alarmant de astăzi poate duce la dispariţia dorinţei de a dezvolta afaceri corecte şi de a face o politică legată de interesele alegătorilor, în final s-ar compromite posibilitatea creării unei societăţi democratice, a unei economii de piaţă.

Corupţia este una din relele fundamentale ale societăţii noastre şi pentru combaterea ei sunt necesare de realizat următoarele: independenţa magistraţilor faţă de politic; responsabilitatea funcţionarilor publici; reglementarea conflictului de interese şi adoptarea Legii respective; protecţia avertizorului de integritate şi adoptarea Legii respective; eficienţa aparatului administrativ şi accesibilitatea serviciilor publice; mecanisme de controlare a controlorilor; transparenţa relaţiilor contractuale din sectorul public şi sectorul privat; accesul cetăţeanului la reglementările dintr-un domeniu concret; transparenţa modului de desemnare a candidaţilor; competenţele instituţiilor publice concrete; sprijinul pentru organizaţiile neguvernamentale ş.a.

Corupţia este „terminator-ul” societăţii, ea sapă la rădăcina concurenţei şi interesului public. Deplorabil este faptul că, în ţările în curs de dezvoltare, suferă cel mai mult de corupţie acei care, datorită portofoliului aproape gol, nu pot să întoarcă deciziile în favoarea lor. 

Deşi obligaţia unei bune guvernări se află „în curtea” statului, interesul unei bune guvernări se va afla întotdeauna în „terenul” cetăţenilor. Corupţia are un efect de tip domino, ea se multiplică pe măsură ce se desfăşoară, generând un efect de cerc vicios, în sensul că mai multă corupţie antrenează şi mai multă corupţie, din care considerent orice încercare de antrena o mişcare în sens contrar devine extrem de anevoioasă. Din acest motiv şi este nevoie de eforturi majore din partea întregii societăţi, mai ales se impun acţiuni preventive, decât cele curative. 

Nivelul scăzut al investiţiilor străine se datorează percepţiei că nu funcţionează justiţia, deoarece un contract poate fi încălcat, fără consecinţe pentru cel care îl încalcă si, de multe ori, în contractul cu administraţia, nu primează interesul instituţiei, ci interesul aceluia care negociază din partea statului. Tocmai din acest motiv, pe de o parte avem nevoie de o schimbare a percepţiei în legătură cu situaţia în justiţie, situaţia stării contractuale, atitudinea administraţiei, a guvernului, iar pe de altă parte suntem în imposibilitatea de a genera investiţii străine:”Aveţi corupţie, nu ne putem bizui pe voi şi din acest considerent nu ne interesaţi”.
Pentru climatul de afaceri este necesar ca el să fie sprijinit de legi transparente, să existe o competiţie corectă şi o aplicare consecventă a legii. Un sistem judiciar este fundamental şi pentru un sistem financiar eficient, iar economia de piaţă prosperă depinde de un sistem juridic care funcţionează optim.

Misiunea fundamentală a guvernelor şi instituţiilor publice este de a servi interesul public, cetăţenii doresc ca funcţionarii publici să-si facă datoria în mod cinstit, corect şi imparţial. Este de datoria guvernanţilor să facă tot posibilul ca interesele personale ale funcţionarilor publici să nu intre în conflict cu cele publice, în caz contrar ele ar compromite procesele de decizie oficiale şi managementul instituţional. Acolo unde guvernele gestionează prost informaţiile de care dispun, structurile de putere se dezvoltă şi este în creştere corupţia. În societăţile unde cetăţenilor le este admis accesul la sistemul administrativ, unde guvernul şi administraţia sunt deschise, oferă informaţii, discută problemele cu care se confruntă, iar responsabilitatea şi transparenţa sunt evidente, corupţia este mult mai redusă.

Dacă societatea nu va ajunge să controleze fenomenul corupţiei, viabilitatea instituţiilor democratice şi ale economiei de piaţă vor fi în pericol. Într-un mediu corupt resursele financiare se direcţionează către sectoarele neproductive: poliţie, forţele armate şi alte organe de control social şi represiune, iar elita va căuta să se protejeze pe sine, să-si protejeze poziţia socială şi bunăstarea materială. Acolo unde încercările reale de a combate corupţia s-au soldat cu eşecuri lipseşte , în general, un element destul de important – implicarea societăţii civile. 

Situaţia
1.2.9. La capitolul anticorupţie ar fi necesară accelerarea elaborării unei Legi noi despre declararea şi controlul veniturilor demnitarilor şi a funcţionarilor, inclusiv a parlamentarilor, în strânsă cooperare cu societatea civilă, care să asigure prezentarea unor declaraţii complete (despre averea şi veniturile funcţionarului şi a membrilor familiei de gradul întâi), inclusiv a declaraţiilor de interese (cote în instituţii financiare şi organizaţii comerciale, rudenie sau asociere în asemenea organizaţii, relaţii de rudenie între funcţionari-judecători, procurori-avocaţi-SIS-CCCEC). Organul de supervizare a implementării Legii ar trebui să fie o Comisie formată pe criterii mixte (numirea unor membri de către foruri ale ONG-uri şi mass-media) şi partidelor de opoziţie, inclusiv, extra-parlamentare.

1.3.4. Lupta împotriva corupţiei poartă un caracter selectiv şi nu atinge pe înalţii funcţionari afiliaţi puterii guvernamentale, membrii şi apropiaţii Partidului Comunist sau a familiilor elitelor aflate la guvernare, în pofida evidenţelor publice ce atestă discrepanţele între salariile stabilite respectivilor indivizi pentru funcţiile publice şi a modului de viaţă şi a proprietăţilor deţinute de către aceştia. Declaraţiile de avere a înalţilor funcţionari publici din 2006 au reprezentat o sfidare la adresă întregii societăţi prin folosirea tertipurilor formal-legale pentru a prezenta o avere cât mai mică posibil. În mod normal, declaraţiile respective trebuie să conţină estimările de piaţă a proprietăţilor înalţilor funcţionari şi a demnitarilor publici, dar şi a rudelor acestora, făcute de evaluatori independenţi. Cadrul legal trebuie să fie adus în corespundere cu aceste deziderate, iar întârzierea de a o face consolidează percepţia publică a corupţiei şi a traficului de influenţă instituţionalizate. 

Guvernul Republicii Moldova ar trebui să folosească principiile călăuzitoare, dar şi viitorul registru de interese elaborate de Comisarul Comisiei pentru anti-fraudă, aceasta însemnând listarea de către înalţii funcţionari, inclusiv parlamentari, a intereselor financiare, a intereselor economice de lungă durată, serviciilor prestate, folosirea ospitalităţii, primirea cadourilor în valoare mai mare de 150 Euro.

Este necesară informarea deplină a publicului referitor la toate cazurile de corupţie, precum şi evaluarea cauzelor care nu permit sancţionarea celor cărora li s-au intentat dosare (ancheta necalitativă, comanda politică, influenţarea judecătorilor sau a altor reprezentanţi ai organelor de drept). Ar fi necesar de reevaluat relaţiile între CCCEC şi MAI în vederea consolidării transparenţei în ce priveşte procesarea cazurilor de corupţie, inclusiv în interiorul instituţiilor menţionate. Ar fi, de asemenea, necesar de evaluat activitatea CCCEC nu prin prisma exclusivă a datelor statistice naţionale, ci şi prin intermediul altor criterii de performanţă, inclusiv concluziile organizaţiilor de apărare a drepturilor omului. Sistemul în care există norme la dosare stimulează nu doar o statistică superficială, ci şi devieri procedurale cum ar fi provocarea la mită, care este o practică dubioasă sub aspect judiciar.

1.3.7. Este necesar de abordat problema corupţiei în contextul achiziţiilor publice. De cele mai multe ori dosarele pe achiziţii publice rămân nefinalizate. Procurările publice ar trebui să fie gestionate în conformitate cu procedurile simplificate şi transparente.

1.3.8. Este necesar de făcut publice Rapoartele curente ale Curţii de Conturi, inclusiv în cadrul sesiunilor parlamentare, iar în cazurile  depistării de iregularităţi să fie sesizată Procuratura. În mod normal, Procuratura se poate autosesiza, în baza rapoartelor Curţii de Conturi, însă despre aceasta trebuie să fie informat publicului larg, iar dosarele intentate să aibă o finalitate.

1.3.9. Comisia Europeană trebuie să condiţioneze continuarea dialogului politic şi comercial cu autorităţile de la Chişinău şi acordarea de-facto a asistenţei financiare de procesarea în timp util a dosarelor penale iniţiate corupţilor de calibru mare. Astfel, s-ar developa legătura dintre procesul decizional şi corupţie.

Corupţia
 a devenit un fenomen sistemic în multe domenii ale activităţii economice din Republica Moldova. Incertitudinea asociată cu tranziţia economică, capacităţi insuficiente pentru stabilirea unul sistem eficient de protecţie socială, răspândirea fenomenului de capturare a statului de grupurile de interese private, şi cota mare a economiei tenebre au creat multiple posibilităţi pentru apariţia actelor de corupţie. O provocare importantă în asigurarea creşterii economice, instituirii unei guvernări responsabile, şi a unor condiţii sociale îmbunătăţite pentru cetăţeni reprezintă diminuarea toleranţei faţă de corupţie din parte populaţiei.

Instituţii Financiare Internaţionale, cum sunt Fondul Monetar Internaţional şi Banca Mondială, menţionează faptul că corupţia diminuează efectele asistenţei şi serveşte în calitate de barieră în calea investiţiilor străine directe. Investiţiile străine directe în Moldova s-au redus în comparaţie cu statele vecine, căci investitorii străini caută un mediu mai favorabil pentru investiţii. 

Reforma sistemului judecătoresc este percepută ca fiind un pas critic în asigurarea dezvoltării durabile a Republicii Moldova şi finalizarea cu succes a tranziţiei spre economia de piaţă şi democraţie. Planul Preliminar conţine acţiuni în vederea instituirii unui sistem judecătoresc independent şi imparţial, îmbunătăţirea actului de justiţie şi consolidarea rezistenţei instituţionale la corupţie. Aceste obiective vor fi atinse prin introducerea unui sistem informaţional integrat de distribuire aleatorie a cazurilor, extinderea accesului publicului la toate deciziile luate, îmbunătăţirea sistemului de executare a deciziilor judecătoreşti şi activităţilor administrative in instanţele de judecată, cât şi prin reactualizarea standardelor etice şi consolidarea generală a sistemului judecătoresc.
Aceleaşi caracteristici sunt valabile şi vis-a-vis de rolul media. Moldova duce lipsă de jurnalişti de investigare profesionişti şi protecţia acestora este destul de limitată.

În conformitate cu „Moldova: Analiza Indicatorilor”, cetăţenii percep poliţia şi vama ca fiind instituţiile cele mai corupte din Moldova. Într-adevăr corupţia în sistemul vamal şi fiscal Moldova rămâne a unul dintre cele mi importante bariere în calea dezvoltării sectorului privat şi corupţia în organele de poliţie atinge cote foarte mari. Planul Preliminar încearcă să transforme procedurile şi politicile interne ale acestor agenţii pentru a reduce nivelul corupţiei. 

Cu referire la reformarea Centrului pentru Combaterea Crimelor Economice şi Corupţiei, care reprezintă instituţia anti-corupţie specializată şi are un potenţial extraordinar pentru eliminarea corupţiei din practica zilnică în Moldova. Pentru atingerea acestui obiectiv ambiţios, vor fi efectuate acţiuni de transformare pentru asigurarea monitorizării efective a acestei instituţii, transparenţei bugetare şi financiare, introducerea unui mecanism formalizat de luare a deciziilor, îmbunătăţirea radicală a relaţiilor CCCEC cu mas-media naţională şi consolidarea capacităţilor instituţionale. Astfel, Planul Preliminar va îmbunătăţi radical transparenţa CCCEC, consolida reputaţia acestuia în vederea combaterii corupţiei, şi, va ridica încrederea publică în această agenţie.

Sistemul achiziţiilor publice a fost direcţionat spre reformarea. În conformitate cu raportul recent al Agenţiei Marii Britanii pentru Dezvoltarea Internaţională (DFID) asupra condiţiei în care se află achiziţiile publice în Moldova, a fost menţionat că procurările dintr-o singură sursă au constituit numai 10% din numărul total de contracte în 2005, ceea ce reprezintă o scădere drastică a cotei părţi de 67% înregistrate în 2003 (Evaluarea Băncii Mondiale). Este de asemenea necesar de menţionat că cu suportul Băncii noua lege cu privire la achiziţiile publice a fost elaborată şi trebuie să fie adoptată în Parlament.

În anul 2006 – Transparency International - Moldova
 a comunicat rezultatele clasamentului internaţional privind Indicele Perceperii Corupţiei (IPC) 2006, efectuat in Lambsdorff, Universitatea din Passau (Germania).

In anul 2006, potrivit IPC, Republica Moldova s-a clasat pe locul 81 din 163 ţări incluse în clasament, indicele constituind 3,2. Pentru comparaţie: în anul 2005, în acest clasament, Moldova s-a plasat pe locul 95 din 159 ţări, indicele alcătuind 2.9. Acest fapt semnifică un progres în domeniul prevenirii şi combaterii corupţiei în ţară. Este de remarcat că IPC în Republica Moldova (3,2) a depăşit media indicelui calculată pentru ţările CSI (2.5), fapt ce se explică atât prin îmbunătăţirea situaţiei autohtone în contracararea corupţiei, cât şi prin deteriorarea situaţiei respective în astfel de ţări cum ar fi Belarus, Kîrgîstan şi Uzbekistan.  
CSI: 2006 comparativ cu 2005

	
	2006
	2005

	Republica Moldova    
	3,2
	2,9

	Ucraina   
	2,8
	2,6

	Rusia  
	2,5
	2,4

	Georgia   
	2,8
	2,3

	Armenia
	2,9
	2,9

	Belarus                 
	2,1
	2,6

	Kîrgîstan
	2,2
	2,3

	Kazahstan
	2,6
	2,6

	Turkmenistan
	2,2
	1,8

	Tadjikistan
	2,2
	2,1

	Uzbekistan
	2,1
	2,2

	Azerbaidjan
	2,4
	2,2

Media IPC pentru ţările membre ale Uniunii Europene constituie 7,0, maximele fiind înregistrate în Finlanda (9.6) şi Danemarca (9.5), iar minimele – în Grecia (4,4) şi Polonia (3.7). În ce priveşte ţările candidate pentru aderarea la UE, Bulgaria şi România, indicele este, corespunzător, 4.0 şi 3,1.
Unele ţări ale UE şi candidate ale UE, 2006 comparativ cu 2005

	                                  2006    2005

	Finlanda                     9,6           9,6

	Germania                   8,0           8,2

	Franţa                        7,4            7,5

	Spania                        7,0            6,8

	Ungaria                      5,2            5,0

	Slovenia                     6,4            6,1

	Letonia                       4,7            4,2

	Bulgaria                      4,0           4,0

	Polonia                       3,7           3,4

	România                     3,1           3,0

Comentarii ale Transparency International - Moldova

privind executarea Planului de acţiuni pentru anul 2006 pentru realizarea Strategiei naţionale de prevenire şi combatere a corupţiei 

Pentru a evalua executarea Planului de acţiuni pentru anul 2006 pentru realizarea Strategiei naţionale de prevenire şi combatere a corupţiei,  Transparency International – Moldova a examinat următoarele documente:

· Strategia naţională de prevenire şi combatere a corupţiei şi Planul de acţiuni pentru realizarea Strategiei naţionale de prevenire şi combatere a corupţiei pe anul 2005 aprobat prin Hotărârea Parlamentului nr.421-XV din 16.12.2004;

· Planul de acţiuni pentru realizarea Strategiei naţionale de prevenire şi combatere a corupţiei pentru anul 2006 aprobat prin Hotărârea Parlamentului nr.374-XVI din 29.12.2005;

· Nota informativă privind implementarea Strategiei naţionale de prevenire şi combatere a corupţiei şi Planului de acţiuni pentru realizarea acesteia în anul 2005 a Centrului pentru Combaterea Crimelor Economice şi Corupţiei;
· Nota informativă privind realizarea Planului de acţiuni în perioada anului 2006, aprobat prin Hotărârea Parlamentului nr.421-XV din 16.12.2004 a Centrului pentru Combaterea Crimelor Economice şi Corupţiei;
· Raportul naţional privind progresele şi dificultăţile înregistrate în procesul implementării Strategiei naţionale de prevenire şi combatere a corupţiei a Grupului de monitorizare, decembrie 2006; 

· actele normative şi alte documente ce ţin de realizarea Strategiei naţionale de prevenire şi combatere a corupţiei amplasate pe paginile electronice ale Parlamentului, Guvernului, Procuraturii Generale, Ministerului Justiţiei, Centrului pentru Combaterea Crimelor Economice şi Corupţiei, Ministerului Afacerilor Interne, alte surse. 

În rezultatul examinării documentelor enumerate a fost stabilit că instituţiile responsabile şi alţi executori au întreprins diverse măsuri pentru implementarea Strategiei naţionale de prevenire şi combatere a corupţiei şi executarea acţiunilor planificate în Planul de acţiuni pentru anul 2006.

1. Printre măsurile (succesele) realizate în anul 2006 pot fi enumerate următoarele:

a. Parlamentul Republicii Moldova
· a adoptat:

· Legea privind modificarea şi completarea unor acte legislative nr.447-XVI din 28.12.2006 (inclusiv la Legea serviciului public nr.443-XIII din 4.05.1995);

· Legea nr.387-XVI din 08.12.2006 pentru modificarea şi completarea unor acte legislative (a Legii nr.1458-XIII din 28.01.1998 privind protecţia de stat a părţii vătămate, a martorilor şi a altor persoane care acordă ajutor in procesul penal; Codului penal nr.985-XV din 18.04.2002; Codului de procedură penală nr.122-XV din 14.03.2003);

· Legea nr.376-XVI din 07.12.2006 cu privire la completarea şi modificarea unor acte legislative (a Legii nr.1545-XIII din 25.02.1998 privind modul de reparare a prejudiciului cauzat prin acţiunile ilicite ale organelor de urmărire penală, ale procuraturii şi ale instanţelor judecătoreşti; Codului de procedură penală nr. 122-XV din 14.03.2003);

· Legea nr.332-XVI din 10.11.2006 pentru completarea unor acte legislative (a Legii privind actele legislative nr.780-XV din 27.12.2001; Legii cu privire la Centrul pentru Combaterea Crimelor Economice şi Corupţiei nr.1104-XV din 6.06.2002; Legii privind actele normative ale Guvernului şi ale altor autorităţi ale administraţiei publice centrale şi locale nr.317-XV din 18.07.2003) (ce ţine de expertiza coruptibilităţii);

· Legea nr.333-XVI din 10.11.2006 privind statutul ofiţerului de urmărire penală;

· Legea nr.353-XVI din 24.11.2006 pentru completarea Codului penal (responsabilitatea pentru abuzurile in activitatea participanţilor la piaţa valorilor mobiliare şi încălcarea legislaţiei la efectuarea înscrierilor în Registrul deţinătorilor de valori mobiliare);
· modificări şi completări la Codul Vamal nr.1149-XIV din 20.07.00 şi Legea nr.1380-XIII din 20.11.97 cu privire la tariful vamal (prin Legea nr.267-XVI din 28.07.06) (acţiunea nr.1.10, “Revizuirea legislaţiei privind tariful vamal sub aspect anticorupţional”);

· Legea nr.371-XVI din 01.12.2006 cu privire la asistenţa juridică internaţională în materie penală;

· Legea nr.264-XVI din 28.07.2006 pentru modificarea şi completarea Codului de procedură penală nr.122-XV din 14.03.2003 (ce ţine de competenţa organelor de urmărire penală);

· Legea nr.262-XVI din 28.07.2006 pentru completarea art.16 din Codul civil nr.1107-XV din 6.06.2002 (ce ţine de apărarea onoarei, demnităţii şi reputaţiei profesionale);

· Legea nr.247-XVI din 21.07.2006 pentru modificarea şi completarea unor acte legislative (a Legii nr.514-XIII din 6.07.1995 privind organizarea judecătorească; Legii nr.544-XIII din 20.07.1995 cu privire la statutul judecătorului; Legii nr.947-XIII din 19.07.1996 cu privire la Consiliul Superior al Magistraturii; Legii nr.949-XIII din 19.07.1996 cu privire la colegiul de calificare şi atestarea judecătorilor; Legii nr.950-XIII din 19.07.1996 cu privire la colegiul disciplinar şi la răspunderea disciplinară a judecătorilor);

· Legea nr.215-XVI din 13.07.2006 pentru modificarea şi completarea Legii nr.1260-XV din 19.07.2002 cu privire la avocatură;

· Legea nr.152-XVI din 08.06.2006 privind Institutul Naţional al Justiţiei;

· Legea nr.78-XVI din 06.04.2006 pentru modificarea articolului 5 al Legii nr. 633-XV din 15.11.2001 cu privire la prevenirea şi combaterea spălării banilor şi finanţării terorismului;

· Hotărârea nr.373-XVI din 01.12.2006 cu privire la constituirea reţelei punctelor naţionale de contact în domeniul asistenţei juridice internaţionale;

· Hotărârea nr.372-XVI din 01.12.2006 pentru aprobarea Declaraţiei privind bunele practici in domeniul asistenţei juridice internaţionale în materie penală;

· a examinat in I lectură:

· proiectul Legii nr.1965 din 24.05.2006 pentru modificarea şi completarea Codului cu privire la contravenţiile administrative şi Codului penal (referitor la activităţile licenţiate);

· proiectul Legii nr.1091 din 29.03.2006 cu privire la asistenţa juridică garantată de stat;

· pe pagina web a Parlamentului (www.parlament.md) a publicat proiecte de acte normative şi alte documente necesare pentru asigurarea transparenţei de adoptare a actelor legislative;

b. pe parcursul anului 2006 în Parlament au intrat:

· proiectul Hotărârii Parlamentului pentru aprobarea Strategiei de consolidare a sistemului judecătoresc nr.4908 din 22.12.2006;
· proiectul Legii privind achiziţiile publice nr.4627 din 04.12.2006;

· proiectul de Lege cu privire la Codul de conduită a funcţionarului public nr.3926 din 10.10.2006;

· proiectul de Lege pentru modificarea şi completarea unor acte legislative nr.3236 din 11.08.2006 (a Legii serviciului public nr.443-XIII din 4.05.1995; Legii nr.900-XIII din 27.06.1996 privind combaterea corupţiei şi protecţionismului; Codului penal nr.985-XV din 18.04.2002);

c. Guvernul
· a adoptat:

· Hotărârea nr.44 din 13.01.2006 cu privire la aprobarea Regulamentului privind achiziţiile de servicii pentru executarea lucrărilor de proiectare a investiţiilor publice;

· Hotărârea nr.105 din 30.01.2006  pentru aprobarea Regulamentului cu privire la modul de întocmire şi evidenţă a Listei de interdicţie a furnizorilor (antreprenorilor) care participă la procedurile de achiziţie publică;

· Hotărârea nr.1367 din 01.12.2006 pentru aprobarea proiectului de lege privind achiziţiile publice;

· Hotărârea nr.1132 din 02.10.2006 prin care a aprobat proiectul de Lege cu privire la Codul de conduită al funcţionarului public, remis spre examinare Parlamentului;

· Hotărârea nr.977 din 23.08.2006 privind expertiza coruptibilităţii proiectelor de acte legislative;

· Hotărârea nr.371 din 12.04.2006 cu privire la crearea sistemului informaţional automatizat "Evidenţa blanchetelor şi facturilor fiscale";

· Hotărârea nr.481 din 10.05.2006 cu privire la aprobarea Codului de etică şi deontologie al poliţistului;  

· Hotărârea nr.1105 din 25.09.2006 cu privire la aprobarea proiectului de Lege privind transparenţa în procesul decizional; 

· a dispus instituirea Grupului de lucru interministerial privind elaborarea proiectului de lege cu privire la prevenirea şi combaterea spălării banilor şi finanţării terorismului (dispoziţia nr.1219-104 din 13.02.06);

· a aprobat Planul de acţiuni pentru perfecţionarea cadrului normativ de reglementare a activităţilor supuse licenţierii şi optimizarea procesului de licenţiere (HG nr.194 din 21.02.2006);

· a adoptat HG nr.367 din 11.04.2006 pentru aprobarea modificărilor şi completărilor ce se operează în unele Hotărâri ale Guvernului:

· Regulamentul licitaţiilor "cu reducere", aprobat prin HG nr.662 din 28.11.1996;
· HG nr.1056 din 12.11.1997 "Despre măsurile de realizare a Legii cu privire la Programul de privatizare pentru anii 1997-1998";
· Regulamentul concursurilor investiţionale şi comerciale şi negocierilor directe privind privatizarea patrimoniului  public, aprobat prin  HG nr.998 din 29.09.2000;
· Regulamentul cu privire la stabilirea preţurilor de vânzare a acţiunilor statului pe piaţa secundară a valorilor mobiliare, aprobat prin HG nr.775 din 14.06.2002;
· a plasat pe sit-ul Guvernului (www.gov.md) diverse informaţii (programe, strategii, acte normative, proiecte de documente, alte informaţii) in scopul asigurării transparenţei activităţii sale;

d. Procuratura Generală
· a elaborat şi cu suportul PNUD şi Transparency Internaţional-Moldova a publicat “Ghidul anti-corupţie pentru cetăţeni”; prin intermediul procurorilor teritoriali a dispus distribuirea şi prezentarea Ghidului in cadrul şedinţelor organelor administraţiei publice locale (ordinul nr. 170/4 din 03.07.06);

· in ianuarie 2006 a amplasat pe site-ul Procuraturii (www.procuratura.md) raportul Procuraturii Generale cu privire la  activitatea desfăşurată în anul 2005, un capitol separat s-a referit la activitatea de combatere a corupţiei;

· a emis ordinul nr.240/33 din 20.09.06, in baza căruia în cadrul Centrului de pregătire a cadrelor Procuraturii a petrecut seminare şi a instruit funcţionarii publici, ce activează în organele procuraturii, în domeniul prevenirii şi combaterii corupţiei;

· în instituţiile de învăţământ preuniversitar Procuratura Anticorupţie a organizat şi a desfăşurat ore educaţionale: „Educaţia în spiritul intoleranţei faţă de fenomenul corupţiei” (martie-aprilie 2006, circa 700 elevi). În cadrul orelor educaţionale a distribuit material educativ (calendare, postere cu mesaj anticorupţie) oferit de către Transparency International Moldova; 

· a pregătit comunicate de presă, a prezentat interviuri pentru televiziune şi ziare despre activitatea desfăşurată; pe parcursul lunii ianuarie Compania publică „Moldova 1”, în comun cu serviciul de presă al Procuraturii au produs şi au pus pe post filmul „Consacraţi Legii 2”, care conţine şi subiecte cu privire la activitatea Procuraturii Anticorupţie la investigarea cazurilor de corupţie; în perioada lunii iulie procurorii de la Procuratură Anticorupţie au participat la postul de radio „Moldova 1” în cadrul ciclului de emisiuni radiofonice cu tematici anticorupţionale, precum şi la postul de televiziune „Euro TV” la care a fost prezentat Ghidul anticorupţie pentru cetăţeni, concomitent fiind abordate probleme de prevenire şi combatere a corupţiei;
· a efectuat urmărirea penală în privinţa infracţiunilor de corupţie;
e. Centrul pentru Combaterea Crimelor Economice şi Corupţiei
· a elaborat:

· proiectul de Lege cu privire la prevenirea şi combaterea corupţiei (în redacţie nouă) (acţiunea nr.1.1);
· proiectul de Lege cu privire la prevenirea şi combaterea spălării banilor şi finanţării terorismului (în redacţie nouă) (acţiunea nr.1.6);
· proiectul Strategiei naţionale de prevenire şi combatere a spălării banilor şi finanţării terorismului (acţiunea nr.1.7);
· proiectul de Lege pentru ratificarea Convenţiei ONU împotriva corupţiei (acţiunea 7.2);

· proiectul de Lege pentru modificarea şi completarea unor acte legislative în scopul ajustării legislaţiei naţionale la prevederile Convenţiei ONU împotriva corupţiei şi Convenţiei penale privind corupţia; 

· a organizat masa rotundă cu genericul „Oportunitatea elaborării proiectului de Lege cu privire la lobbysm” (acţiunea nr.1.4);
· a elaborat Metodologia de efectuare a expertizei coruptibilităţii proiectelor de acte legislative (în baza Regulamentului cu privire la organizarea procesului de efectuare a expertizei coruptibilităţii proiectelor de acte legislative, aprobat prin HG nr.977 din 23.08.06);

· la 13.01.2006 a semnat Acordul de colaborare cu Alianţa Anticorupţie în vederea promovării şi realizării în comun a activităţilor anticorupţie;

· a efectuat expertiza coruptibilităţii unor proiecte de acte legislative;

· a efectuat studii analitice privind unele aspecte ale ramurii viti-vinicole şi zahărului, politicii tarifare în Republica Moldova, unele aspecte ale corupţiei în sistemul achiziţiilor publice; 
· a contribuit la organizarea perfecţionării lucrătorilor CCCEC în domeniul prevenirii şi combaterii spălării banilor şi finanţării terorismului, managementului crizei securităţii, criminalităţii informaţionale şi proprietăţii intelectuale etc., organizate de către Fondul Egiptean pentru Cooperare Tehnică cu Comunitatea Statelor Independente şi Statelor Europene Islamice (acţiunea nr.3.3);

· (Grupul de monitorizare) a examinat dările de seamă ale autorităţilor publice privind plenitudinea, calitatea şi eficienţa realizării măsurilor Planului de acţiuni (au fost ascultate rapoartele Ministerului Economiei şi Comerţului, Ministerului Educaţiei şi Tineretului, Ministerului Culturii şi Turismului, Camerei de Licenţiere, Agenţiei Rezerve Materiale, Achiziţii Publice şi Ajutoare Umanitare, Consiliului Naţional pentru Acreditare şi Atestare, Procuraturii Generale, CCCEC, Curţii de Conturi şi Ministerului Justiţiei); a verificat activităţile Ministerului Economiei şi Comerţului, Ministerului Culturii şi Turismului şi Ministerului Educaţiei şi Tineretului în vederea implementării reale şi eficiente a Strategiei naţionale anticorupţie cu evaluarea riscului de corupţie şi înaintarea propunerilor concrete de soluţionare; a oferit suport metodologic echipelor de conducere ale Agenţiei Agroindustriale „Moldova-Vin”, Ministerului Agriculturii şi Industriei Alimentare, Ministerului Sănătăţii şi Protecţiei Sociale, Ministerului Culturii şi Turismului, Ministerului Economiei şi Comerţului, Serviciului Vamal, Ministerului Educaţiei, Tineretului şi Sportului; Ministerului Industriei şi Infrastructurii in vederea elaborării planurilor sectoriale de prevenire a corupţiei şi evaluării riscurilor de corupţie (acţiunea nr.3.5);
· a plasat pe site-ul CCCEC (www.cccec.md) proiectele Legii cu privire la prevenirea şi combaterea corupţiei şi Legii cu privire la prevenirea şi combaterea spălării banilor şi finanţării terorismului, elaborate de către Centru;

· a publicat în Monitorul Oficial (nr.55-58 din 07.04.2006) Ordinul cu privire la modelele formularelor speciale privind operaţiunile financiare şi modalitatea de transmitere a acestora, prin care au fost aprobate: Instrucţiunea cu privire la modul de completare şi transmitere a formularelor speciale privind operaţiunile financiare, Formularele speciale pentru organizaţiile şi persoanele care efectuează operaţiuni financiare, pentru piaţa valorilor mobiliare, domeniul asigurărilor şi schimbului valutar;

· a elaborat proiectul Hotărârii Guvernului cu privire la aprobarea listei ţărilor în care are loc fabricarea ilegală a substanţelor narcotice, care nu dispun de norme contra spălării banilor şi finanţării terorismului, care reprezintă un risc sporit din cauza nivelului înalt de infracţionalitate şi corupţie, şi lista ţărilor sau zonelor off-shore;

· a elaborat chestionarul „Participarea societăţii civile la procesul decizional al autorităţilor publice locale – un aspect important în prevenirea corupţiei la nivelul conducerii locale” şi în baza răspunsurilor a 19 primării ale oraşelor (municipiilor) din republică a efectuat un studiu analitic privind riscurile şi factorii ce favorizează corupţia în procesul decizional şi a elaborat recomandări şi unele măsuri pentru proiectul Planului de acţiuni de implementare a Strategiei naţionale anticorupţie pentru 2007-2009;

· a pregătit şi a plasat comunicate de presă; a difuzat filmul documentar „CCCEC – un viitor fără corupţie” (ianuarie 2006, „Moldova 1”, în limbile rusă şi română); a montat un film documentar pe marginea Conferinţei naţionale practico-ştiinţifice cu genericul „Progrese şi perspective în reprimarea corupţiei”, desfăşurate la 09.12.05; factorii de decizie ai Centrului au participat la plasarea a 4 declaraţii pentru emisiuni televizate şi 2 radiofonice; în ziarele „Независимая Молдова” şi „Aргументы и факты” a publicat rezultatele activităţii Centrului; colaboratorii Centrului au participat la organizarea şi desfăşurarea a 2 radiomaratoane “Spune nu corupţiei”; pe pagina electronică a Centrului (www.cccec.md) a plasat diverse informaţii ce ţin de prevenirea şi combaterea corupţiei; (acţiunea nr.6.1, 6.2);

· de sine stătător şi în parteneriat cu Transparency Internaţional-Moldova, „Studentus Incoruptus”, Asociaţia Avocaţilor Americani a organizat şi a desfăşurat, în jurul la 130 de întruniri cu circa 8-9 mii reprezentanţi din diferite grupuri sociale: funcţionari ai administraţiilor publice centrale şi locale, corpului de conducere, corpului didactic al instituţiilor de învăţământ, studenţi, reprezentanţi ai asociaţiilor de părinţi, reprezentanţi ai instituţiilor din sistemul ocrotirii sănătăţii, altor instituţii publice, la care au fost puse în discuţie probleme şi au fost furnizate informaţii ce ţin de prevenirea şi combaterea corupţiei (cauzele, manifestările şi consecinţele corupţiei; nivelul de percepere socială a corupţiei; cadrul legislativ şi instituţional, naţional şi internaţional, în domeniul prevenirii şi combaterii corupţiei; calificarea juridico-penală a infracţiunilor de corupţie; rolul instituţiilor în implementarea Strategiei naţionale de prevenire şi combatere a corupţiei; eventuale măsuri de prevenire a corupţiei etc.);

· a întreprins unele acţiuni orientate spre aderarea Republicii Moldova la Grupul Egmont (acţiunea 7.5): a completat şi coordonat chestionarul privind corespunderea legislaţiei şi structurii instituţiei la standardele şi cerinţele internaţionale, a participat la Şedinţa Plenară a Grupului Egmont, la care au fost emise recomandări privind ajustarea legislaţiei naţionale la standardele internaţionale şi a adoptat Regulamentul privind prezentarea statului candidat de către două state sponsore;

· în scopul asigurării schimbului de informaţii şi eficientizării activităţii de prevenire şi combatere a corupţiei, a semnat acorduri de colaborare cu serviciile abilitate în prevenirea şi combaterea spălării banilor din Macedonia, Albania, Ucraina şi Bulgaria, a definitivat proiectul acordului de colaborare cu instituţia respectivă din Belarus, Federaţia Rusă şi Georgia, a participat la şedinţa grupului de experţi pentru coordonarea proiectului acordului de cooperare în domeniul prevenirii şi combaterii spălării banilor şi finanţării terorismului în cadrul Comunităţii Statelor Independente, organizată sub egida Comitetului Executiv al CSI şi desfăşurată în or. Minsk, Republica Belarus.

· a efectuat activităţile de relevare şi urmărire penală a infracţiunilor de corupţie;

f. Ministerul Afacerilor Interne
· prin intermediul Centrului de presă, paginii electronice (www.mai.md, www.anticrime.md), in ediţiile periodice a publicat materiale ce vizează tematica combaterii corupţiei şi infracţiunilor economice; la posturile de televiziune (Moldova 1, NIT, RIF TV, Pro TV, Euro TV, TVC 21) a difuzat secvenţe video ale filmărilor operative referitor la contracararea fenomenului corupţiei; în comun cu angajaţii emisiunii „Rezonans” şi cu susţinerea Transparency Internaţional-Moldova a iniţiat producerea filmului de scurt metraj „Corupţia în instituţiile medicale”;

· colaboratorii Academiei „Ştefan cel Mare” au fost implicaţi în organizarea şi prezentarea lecţiilor cu tematica ce vizează deontologia profesională, traficul de influenţă, combaterea corupţiei etc.;

· a elaborat proiectul Codului de etică şi deontologie al poliţistului;
· a efectuat activităţile de relevare şi urmărire penală a infracţiunilor de corupţie;

g. Ministerul Justiţiei
· a elaborat proiectele:

· Legii privind Codul de conduită a funcţionarului public(acţiunea nr.1.5);

· Legii cu privire la conflictul de interese(acţiunea nr.1.5) (remis Guvernului la 30.10.2006);

· Legii cu privire la serviciul public şi statutul funcţionarului public(acţiunea nr.1.5); 

· Legii cu privire la răspunderea ministerială (acţiunea nr.1.9);

· în colaborare cu CCCEC pentru efectivul penitenciarelor nr.13 (Chişinău), nr.9 (Pruncul) şi nr.16 (Pruncul) a iniţiat seminare-pilot privind promovarea Strategiei de combatere a corupţiei şi protecţionismului şi Statutului de executare a pedepsei;

· a publicat pe pagina web a ministerului (www.justice.gov.md) proiectele de legi elaborate, informaţia privind acţiunile întreprinse în lupta cu corupţia, a creat „Linia fierbinte-Ong-Info”, prin intermediul paginii web (www.justice.md) a asigurat accesul la baza de date privind legislaţia Republicii Moldova etc.;

· în comun cu CCCEC a elaborat proiectul Regulamentului cu privire la organizarea procesului de efectuare a expertizei coruptibilităţii proiectelor de acte legislative (HG nr.977 din 23.08.06);

h. Serviciul de Informaţii şi Securitate
· a elaborat proiectul de lege privind verificarea titularilor şi candidaţilor la funcţii publice şi a prezentat Ministerului Justiţiei redacţia revizuită a proiectului (acţiunea nr.1.2). La propunerea SIS măsura de definitivare a proiectului de lege urmează a fi trecută în Planul de acţiuni pentru anii 2007-2009 şi realizată în a.2007;

· a întreprins măsuri pentru cooperarea cu instituţiile similare ale altor state în vederea realizării unui spectru larg de probleme care afectează securitatea statului şi ameninţă securitatea regională, inclusiv corupţia şi crima organizată:

· în luna martie reprezentanţii Serviciului au participat la o întrunire cu Serviciul de Securitate al Ucrainei; 

· în aceiaşi perioadă, la Chişinău a avut loc o întâlnire de lucru cu reprezentanţii Serviciului Român de Informaţii;

· în luna mai la Bucureşti reprezentanţii SIS au avut o întrevedere la nivel de experţi şi cu reprezentanţii Serviciului de Informaţii Externe al României.

· la 29.03.2006 a semnat un proces-verbal comun cu Serviciul de Securitate al Ucrainei (reacţionare şi sesizare reciprocă pe cazuri concrete, inclusiv pe cazuri de corupţie);

i. Ministerul Economiei şi Comerţului
· a întreprins acţiuni întru acumularea experienţei privind eliberarea documentelor de reglementare a activităţii de întreprinzător prin utilizarea principiului „Ghişeului unic” (acţiunea 2.1); cu suportul USAID BIZPRO în Republica Moldova au fost deschise şase ghişee unice care funcţionează în Cahul, Hânceşti, Edineţ, Ungheni, Sângerei, Orhei, Teleneşti, precum şi a fost elaborat studiul „Evaluarea impactului Ghişeelor Unice în Moldova”.

· a pregătit şi a prezentat o informaţie succintă referitor la „economia neobservată” în Republica Moldova, factorii ce determină apariţia şi dezvoltarea acesteia;

· pe pagina web a ministerului (www.mec.md) a plasat informaţii cu privire la proiecte de acte normative ale ministerului, planuri de activitate, decizii primite, rapoarte de activitate ale ministerului etc.; 

· a efectuat controlul activităţii zonelor libere din Ungheni şi Tvardiţa; a efectuat deplasări în zonele libere în scopul acordării ajutorului metodologic, practic şi pentru examinarea adresărilor rezidenţilor; 

· a elaborat proiectul Legii privind birourile istoriilor de credit; în proces de elaborare se află proiectul de Lege cu privire la creditul ipotecar;

· a elaborat Raportul privind situaţia reală în domeniul investiţiilor, care a fost examinat în cadrul şedinţei Comisiei parlamentare pentru politică economică, buget şi finanţe;

· în comun cu reprezentanţii altor instituţii, a efectuat analiza investiţiilor publice în contextul Cadrului de cheltuieli pe termen mediu pe anii 2007-2009;

· în comun cu Agenţia de Privatizare a efectuat analiza patrimoniului public, inclusiv întreprinderile de stat şi pachetele de acţiuni ale altor întreprinderi care aparţin statului, pentru elaborarea politicii de stat în domeniul gestionării patrimoniului public şi eficientizării gestionării;

· în comun cu Agenţia de Privatizare a elaborat modificări şi completări în unele acte normative ale Guvernului ce vizează aplicarea metodelor de privatizare, fiind aprobată HG nr.367 din 11.04.2006.

j. Camera de Licenţiere
· a iniţiat aprobarea de către Guvern a Planului de acţiuni pentru perfecţionarea cadrului normativ de reglementare a activităţilor supuse licenţierii şi optimizarea procesului de licenţiere, care prevede acţiuni pentru implementarea principiului „ghişeul unic” la efectuarea procedurilor de obţinere a licenţelor (HG nr.194 din 21.02.2006) şi elaborarea amendamentelor la Legea nr.451-XV din 30.07.2001 privind licenţierea unor genuri de activitate, ce ar asigura funcţionarea principiului „Ghişeului unic” in licenţiere;

· a elaborat proiectul Legii pentru modificarea şi completarea Codului penal (art.125) şi Codului cu privire la contravenţiile administrative (art.162 al.4) în scopul asigurării realizării efective a dispoziţiilor art.4 din Legea privind licenţierea unor genuri de activitate în ceea ce priveşte garantarea egalităţii în drepturi a agenţilor economici ce practică activităţi licenţiate;

· a emis Ordinul nr.12-g din 20.02.2006, prin care au fost aprobate în redacţie nouă condiţiile de licenţiere şi listele documentelor suplimentare ce se anexează la cererile de eliberare a licenţelor pentru genurile de activitate licenţiate de Cameră cu excluderea din listele documentelor necesare pentru obţinerea licenţelor a documentelor, autorizaţiilor şi a altor acte privind activitatea de întreprinzător, care nu sunt stabilite în lege şi alte acte normative ale Guvernului. Ordinul a fost înregistrat la Ministerul Justiţiei şi publicat în Monitorul Oficial.

· a publicat în Monitorul Oficial şi a afişat pe pagina web a Camerei lista întreprinderilor, organizaţiilor şi persoanelor fizice înregistrate ca întreprinzător individual, cărora le-au fost retrase şi suspendate licenţele; 

· a organizat vizite în raioanele Sîngerei, Străşeni, Ialoveni şi Ştefan Vodă, la care cetăţenilor şi agenţilor economici li s-au adus la cunoştinţă informaţii despre principiile şi specificul de activitate ale Camerei de Licenţiere şi a acordat consultaţii privind licenţierea unor genuri concrete de activitate. 

k. Ministerul Dezvoltării Informaţionale 
· a deschis un ghişeu unic în incinta Secţiei de Evidenţă şi Documentare a Populaţiei Varniţa, la care cetăţenii îşi pot soluţiona problemele ce ţin de actele de stare civilă. Prin ordinul Î.S.”Registru” nr.125 din 05.04.2006 „Cu privire la simplificarea procedurii de documentare a cetăţenilor cu acte de identitate din Sistemul Naţional de Paşapoarte” a implementat procedura simplificată de primire a cererilor pentru perfectarea actelor de identitate în SEDP Râşcani mun. Chişinău şi în Oficiul nr.88. Se implementează procesul de optimizare a audienţei cetăţenilor (comasarea funcţiilor de inspector-operator) în subdiviziunile teritoriale. În acest regim activează toate SEDP din mun.Chisinău, Secţia documentare urgentă a DGDP (Oficiul 89) şi Secţia servicii prestate a DGDP (Oficiul nr.88).

· în scopul realizării acţiunii nr.3.8 din Plan, monitorizării tranzacţiilor financiare şi în conformitate cu HG nr.371 din 12.04.06 a elaborat şi implementează sistemul informaţional automatizat „Evidenţa blanchetelor facturilor fiscale” pentru prevenirea operaţiunilor de spălare a banilor; a elaborat proiectul Dispoziţiei Guvernului privind integrarea şi implementarea tehnologiei GPRS la aparatele de casă şi control la efectuarea decontărilor în numerar de către agenţii economici ce-şi desfăşoară activitatea în sfera comerţului şi prestării serviciilor.

l. Ministerul Finanţelor a elaborat proiectul de lege cu privire la declararea veniturilor, averii şi mijloacelor de obţinere a veniturilor de către persoanele fizice cetăţeni ai Republicii Moldova (acţiunea nr. 1.8) (remis Guvernului la 13.10.2006);

m. Agenţia Rezerve Materiale, Achiziţii Publice şi Ajutoare Umanitare cu suportul financiar al Băncii Mondiale, a elaborat (în anul 2005, definitivat în anul 2006) proiectul Legii privind achiziţiile publice (acţiunile nr.1.3 şi 5.1);

n. Serviciul Vamal, de comun cu Transparency International Moldova, a organizat şi a desfăşurat la birourile vamale seminare cu tematica “Mita în afaceri/ Etica în sectorul public”, la care au participat 287 colaboratori, şi “Rezolvarea conflictului de interese în administraţia publică”, la care au participat 276 colaboratori.

o. Colaboratorii organelor de drept au participat la seminarele de instruire, programe de studii, cursuri de perfecţionare (acţiunea nr.3.11) cu tematica:

· „Tehnicile de prevenire şi investigare a cazurilor de corupţie” (27.01.2006, organizatori Consiliul Europei, CCCEC, MAI);

· „Perfecţionarea colaborării internaţionale în materie de drept” (20-22.02.2006, or. Kiev);

· „Combaterea corupţiei şi terorismului prin cooperare interdepartamentală” (05-09.06.2006, organizator Institutul Militar Internaţional de studii juridice, Newport, SUA);

· „Tehnici speciale de cercetare a cazurilor de corupţie” (11.07.2006);

· „Combaterea Terorismului şi Spălării Banilor” (organizat de către FBI şi Ambasada SUA în RM în incinta Academiei de Poliţie „Ştefan cel Mare”, 18-22.09.2006);

· „Prevenirea şi combaterea spălării banilor şi traficului de fiinţe umane” (25-26.09.2006, organizatori MAI şi Centrul SECI-GUAM din RM);

· „Tehnologii informaţionale în combaterea spălării banilor şi finanţării terorismului” (Viena, Austria, organizatori Fondul Monetar Internaţional şi Joint Viena Institute);

p. Ministerul Afacerilor Externe şi Integrării Europene a monitorizat implementarea acţiunilor incluse în obiectivul 3 privind combaterea corupţiei din Programul Naţional RM-UE, acordând asistenţă organelor de drept;

q. Curtea de Conturi
· a întocmit Programul activităţii de control, ţinând cont de cerinţele privind conflictul de interese stipulate în Codul etic a controlorului Curţii de Conturi, aprobat prin Hotărârea nr.109 din 29.11.02 în scopul prevenirii actelor de corupţie;

· a efectuat controale asupra elaborării şi executării bugetelor locale (de exemplu, mun. Bălţi, raionului Hânceşti); 
r. Ministerul Educaţiei şi Tineretului  

· a evaluat starea de lucruri în căminele studenţeşti, a verificat corectitudinea repartizării spaţiului locativ în căminele universitare, utilizarea spaţiilor conform destinaţiei, cazarea persoanelor străine;

· a elaborat şi a difuzat o circulară prin care instituţiile de învăţământ superior au fost obligate să întreprindă acţiuni concrete de profilaxie a fenomenului de luare/dare de mită;

· în Planul-cadru a inclus disciplinele opţionale „Educaţie pentru lege”, „Educaţia civică” (cl.5-9), pentru clasele 10-12 a inclus disciplina „Noi şi legea” pentru promovarea elementelor de prevenire a corupţiei şi realizării educaţiei juridice în instituţiile de învăţământ preuniversitar;

· a emis Ordinul nr.444 din 10.05.2006 privind interzicerea acumulărilor ilicite de bani de la părinţii elevilor în perioada organizării şi desfăşurării examenelor de absolvire; 

· în scopul prevenirii colectărilor ilicite de bani a elaborat „Regulamentul de activitate a asociaţiilor părinteşti”;

· în planurile pentru învăţământul mediu de specialitate, la toate specialităţile, a introdus cursul  „Bazele legislaţiei şi dreptului”, în programa analitică a cursului respectiv fiind inclus şi compartimentul privind combaterea corupţiei;

· a organizat seminare cu membrii corpului inginero-pedagogic din şcolile profesionale şi de meserii;

· în cadrul şedinţei de lucru a Comisiei republicane de formare continuă şi atestare a cadrelor didactice (septembrie 2006) a pus în discuţie mecanismul şi metodologia de organizare, desfăşurare şi evaluare a atestării cadrelor didactice, în vederea prevenirii corupţiei din acest domeniu la nivel de unitate de învăţământ, raional şi republican.

· a elaborat, aprobat şi publicat Planul de evaluare şi acreditare a instituţiilor de învăţământ pentru anul calendaristic 2007; a publicat în Monitorul Oficial şi pe pagina WEB a Ministerului rezultatele evaluării şi acreditării;

· a iniţiat elaborarea Codului deontologic al membrilor Comisiilor specializate de evaluare şi acreditare a instituţiilor de învăţământ;

· în comun cu Academia „Ştefan cel Mare” a MAI a elaborat un Program-model privind studierea fenomenului corupţiei în instituţiile de învăţământ, care a fost expediat instituţiilor de învăţământ superior; 

· în cadrul IRIM a organizat seminarul metodic cu genericul „Combaterea corupţiei şi protecţionismului în instituţiile de învăţământ superior din Republica Moldova”, cu participarea colaboratorilor CCCEC şi Ti-Moldova. 

s. Consiliul naţional pentru acreditare şi atestare a prezentat o informaţie amplă privind etapele procesului de acreditare, lista instituţiilor din sfera ştiinţei şi inovării, acreditate sau în proces de acreditare; pe pagina WEB a CNAA a dat publicităţii materialelor ce ţin de procesul de evaluare şi acreditare a organizaţiilor din sfera ştiinţei şi inovării (raportul de autoevaluare, avizul comisiei specializate cu privire la evaluare); a publicat în Monitorul Oficial hotărârile CNAA cu privire la acreditarea instituţiilor din sfera ştiinţei şi inovării.

t. Academia de Administrare Publică pe lângă Preşedintele Republicii Moldova:

· in cadrul cursurilor de Drept administrativ, Protecţia juridică a drepturilor omului a inclus lecţii cu tematica privind combaterea corupţiei şi rolul funcţionarului public în contracararea acestui fenomen;

· in colaborare cu Transparency International - Moldova a publicat Ghidul pentru funcţionarii publici „Protocol, ceremonial şi etichetă” (1500 ex.); 

u. Ministerul Culturii şi Turismului a organizat o reuniune de lucru cu agenţii economici din industria turismului, în cadrul căreia a abordat inclusiv subiectul prevenirii şi combaterii corupţiei (în luna septembrie). Agenţii economici au fost atenţionaţi asupra posibilităţii de a apela la telefonul de încredere sau de a înainta demersuri în cazul controalelor nesancţionate din partea diferitor organe sau instituţii de stat şi în cazuri de corupţie din partea funcţionarilor, de a utiliza informaţiile de pe sit-ul oficial www.turism.gov.md; 

v. Biroul Naţional de Statistică a expediat lunar în adresă CCCEC informaţiile statistice, elaborate, în scopul asigurării informaţionale operative (acţiunea nr.3.9); informaţia statistică a fost publicată în mass-media şi pe pagina web a Biroului. 

w. Serviciul Grăniceri a organizat în cadrul subunităţilor lecţii cu tematica “Răspunderea juridică pentru comiterea actelor de corupere”, la care au participat procurori din procuraturile raionale, cu efectuarea unui microsondaj, o masă rotundă cu participarea şefilor direcţiilor generale ale aparatului central şi procurorilor din cadrul Procuraturii Anticorupţie, ore de instruire juridică cu caracter de profilaxie şi combatere a corupţiei a efectivului pichetelor de grăniceri, punctelor de trecere, centrelor de instruire;
x. Serviciul Standardizare şi Metrologie finalizează lucrările de organizare a birourilor de recepţie pe principiul „ghişeului unic”.
y. În scopul realizării acţiunii nr.4.6 din Plan privind asigurarea şi promovarea funcţionării unor mecanisme de sesizare, inclusiv anonimă, a actelor de corupţie (prin intermediul telefoanelor de încredere etc.) în cadrul CCCEC, Procuraturii, MAI, SIS, Serviciului Vamal, Curţii de Conturi, Ministerului Dezvoltării Informaţionale, Ministerului Educaţiei şi Tineretului au fost instalate şi funcţionează telefoane de încredere prin intermediul căror cetăţenii pot sesiza organele de drept, alte autorităţi publice despre cazurile de corupţie; la intrarea centrală şi în sala de audienţă a CCCEC au fost instalate 2 cutii poştale pentru recepţionarea sesizărilor, plângerilor, petiţiilor din partea cetăţenilor privind comiterea actelor de corupţie sau abuzurilor.

z. la 10.01.2006 ONG-urile antrenate in activităţi anticorupţionale au creat Alianţa Anticorupţie, care a elaborat şi a definitivat Planul Preliminar de Ţară al Fondului Provocările Mileniului. Pe parcursul anului 2006, membrii Alianţei Anticorupţie au realizat următoarele activităţi:

Centrul “Acces-info”
· participarea şi organizarea a 5 conferinţe internaţionale;

· organizarea a numeroase training-uri şi seminare ce ţin de accesul la informaţie;

· editarea Ghidului Accesul la Informaţie;

· monitorizarea integrală a aplicării Legii privind accesul la informaţie etc.;

· elaborarea versiunii iniţiale a Legii privind transparenţa în procesul decizional, care ulterior a fost preluată de Grupul de lucru de pe lângă Guvern în domeniul accesului la informaţie. 

Centrul de Analiză şi Prevenire a Corupţiei (CAPC)

· expertizarea din punct de vedere a coruptibilităţii a 79 proiecte de legi plasate pe site-ul Parlamentului; 

· elaborarea în colaborare cu CCCEC a unui proiect de Ghid pentru expertiza coruptibilităţii proiectelor actelor legislative şi a altor acte normative;

· la 19 ianuarie CAPC de comun cu CCCEC organizează un training în cadrul căruia va avea loc schimbul de experienţă privind expertizarea proiectelor actelor legislative din punct de vedere a coruptibilităţii.

OO Agrodrept-Moldova 

· promovarea proiectului “Prevenirea corupţiei în sistemul de învăţământ” prin informarea părinţilor, elevilor despre derularea acestuia in liceele şi şcolile din r-nul Orhei. 

· Confecţionarea şi montarea a 10 cutii poştale şi montarea în 10 licee din r-nul Orhei, pentru ca liceenii să depună sesizări sau plângeri privind demascarea actelor de corupţie.

· elaborarea materialelor promoţionale anticorupţie şi distribuirea lor liceenilor, părinţilor, profesorilor.

· promovarea campaniei de informare a populaţiei prin intermediul ziarelor şi radioului;

· efectuarea sondajului de opinie publică privind corupţia în sistemul educaţional în liceele şi şcolile din raionul Orhei; 

· organizarea a 3 seminare anticorupţie cu elevii şi părinţii in s. Susleni şi or. Orhei in afara şcolilor; 

· reprezentarea drepturilor cetăţenilor care se confruntă cu corupţia, au fost depuse 10 petiţii Parlamentului RM, 2 petiţii Curţii Supreme de Justiţie, o plângere la Poliţia Economică.
Centrul de Prevenire a Traficului de Femei

· consultarea unor persoane, victime ale traficului de fiinţe umane şi reprezentarea acestora în cauze penale de corupţie. La fel, au fost expediate către organele de drept trei cazuri concrete de corupere a unor funcţionari şi implicarea acestora în activităţi ilegale. Ca rezultat, au fost pornite trei cauze penale, în privinţa uneia din ele a fost pronunţată sentinţa de condamnare;

· reprezentantul CPTF a participat la analiza cauzelor penale de corupţie pe sentinţele pronunţate şi intrate în vigoare in Republica Moldova, pe anii 2004 – 2006. După finisarea acestui proiect, raportul va fi dat publicităţii. 

Centrul Pentru Dezvoltarea Democraţiei şi Societăţii Civile din Republica Moldova

· publicarea cărţii „Drepturile fundamentale şi libertăţile cetăţenilor în ţările democratice dezvoltate şi în Republica Moldova”, tiraj 1100 ex.

Institutul de Iniţiative Civice şi Dezvoltare a Informaţiei  

· organizarea seminarelor privind dreptul la informaţie pentru societatea civilă şi factorii de decizie;

· promovarea valorilor integrităţii academice în instituţiile de învăţământ;

· promovarea accesului la informaţia publică şi creşterea participării societăţii în luarea deciziilor; 

Agenţia "EX LEGE"

· implementează proiectul "Asigurarea respectării standardelor privind drepturile omului de către judecătorii de instrucţie la aplicarea arestului preventiv" in perioada ianuarie 2006 - februarie 2007. Scopul proiectului este asigurarea drepturilor omului la aplicarea arestului preventiv şi prevenirea corupţiei in rândurile judecătorilor de instrucţie.

Institutul Politici Publice

· Programul Barometrul de opinie publică - 2 sondaje naţional reprezentative în aprilie şi decembrie 2006, dinamica perceperii şi atitudinii faţă de fenomenul corupţiei în Republica Moldova; 

· lansarea Raportului privind armele mici şi armamentul uşor în Republica Moldova, studiu asupra problemei care a inclus şi studierea capacităţii organelor de interne in combaterea criminalităţii, inclusiv capacitatea corupţională a organelor de interne; 

· Programul „Buna guvernare a sectorului de securitate”: seminare de instruire a tinerilor reprezentanţi ai instituţiilor de ordine publică, apărare şi securitate de stat in baza practicilor europene. In cadrul acestui proiect sunt incluse programe de instruire anticorupţională. Actualmente IPP şi IESPM desfăşoară un proiect similar în cadrul Programului STARLINK (2006-2007), în parteneriat cu Centrul pentru Studii Europene de Securitate (CSES) din Groningen, Olanda; 

· IESPM, în parteneriat cu IPP finalizează studiul „Starea actuală a Sectorului de Securitate din Republica Moldova”, în cooperare cu Centrul privind Controlul Democratic asupra Forţelor Armate din Geneva (DCAF) care se referă şi la capacitatea organelor din sectorul de securitate de a preveni şi controla corupţia.

Uniunea Juriştilor din Moldova

· Organizarea a 8 seminare, conferinţe şi mese rotunde cu abordarea temei corupţiei şi pericolelor acesteia pentru dezvoltarea societăţii;

· organizarea întâlnirilor cu tinerii jurişti în subiectul combaterii corupţiei în învăţământ în 6 filiale universitare;

· expertizarea a 3 proiecte de legi.

O.O.Forta Tinerilor din Moldova 

· organizarea seminarelor în instituţiile de învăţământ cu tematica prevenirii şi combaterii corupţiei.

· afişarea ziarelor de perete  cu tematica anti-corupţională. 

ABA CEELI

· participarea în colaborare cu OSCE şi Institutul Reformei Penale la programul de monitorizare a şedinţelor de judecată în vederea evaluării conformităţii cu standardele naţionale şi internaţionale ale justiţiei corecte şi alte legi naţionale privind corupţia, traficul de fiinţe umane, violenţa în familie, crime în domeniul justiţiei;  

· de comun cu Consiliul Superior al Magistraturii,  Curtea Supremă de Justiţie, Curtea Constituţională, Ministerul Justiţiei, Procuratura Generală s-au identificat necesităţile de asistenţă din partea ABA CEELI în domeniul combaterii corupţiei;

· înaintarea către Guvern a propunerii de a plasă pe Internet toate proiectele de legi înainte de a fi prezentate în Parlament şi crearea unui sistem on-line pentru comentariile publicului;  

· înaintarea de comentarii la proiectul Strategiei Naţionale şi Planului de acţiuni privind Reforma Judiciară, proiectul Legii privind conflictul de interese şi proiectul Legii privind avocatura;

· înaintarea propunerii de a reduce imunităţile membrilor Parlamentului şi ale judecătorilor;

· discuţii privind activitatea de lobbysm în Parlament;

· s-a propus modelul diagramei cetăţenilor în cadrul reformei sectorului public;

· participarea la conferinţa internaţională anticorupţie a Pactului de Stabilitate în Europa de Sud Est privind corupţia la nivel înalt; 

· organizarea unui training la tema eticii profesionale pentru 44 avocaţi în 3 regiuni şi a unei mese rotunde dedicată îmbunătăţirii codului etic al avocaţilor;

· finanţarea participării unui tânăr specialist la training-ul anticorupţie organizat de Pactul Stabilităţii în Europa de Sud Est. 
Transparency International – Moldova 
· Participarea regulată la şedinţele Grupului de monitorizare a implementării Strategiei Naţionale de prevenire şi combatere a corupţiei în RM;

· comentarii, avize la proiecte de acte normative (circa 20), inclusiv la proiectele de legi: 

· cu privire la prevenirea şi combaterea spălării banilor şi finanţării terorismului;

· cu privire la prevenirea, combaterea şi sancţionarea corupţiei; 

· cu privire la achiziţiile publice; 

· cu privire la finanţarea partidelor politice şi campaniilor electorale;

· privind serviciul public şi statutul funcţionarului public;

· privind conflictul de interese;

· codul de conduită a funcţionarilor publici;

· privind transparenţa decizională; 

· pentru modificarea şi completarea unor acte legislative nr.3236 (Legii serviciului public, Legii privind combaterea corupţiei şi protecţionismului, Codului penal);

· pentru modificarea al.3 al art.46 din Constituţia Republicii Moldova şi sesizarea Procuraturii Generale privind controlul constituţionalităţii unor prevederi ale art.161/2 din Codul cu privire la contravenţiile administrative;

proiecte de strategii, planuri: 

· Planul de Acţiuni privind implementarea Strategiei naţionale de prevenire şi combatere a corupţiei pentru anul 2007-2009;

· Strategia de reformă a sistemului judecătoresc şi Planul de acţiuni pentru implementarea Strategiei de reformă a sistemului judecătoresc 2007-2008;

· Strategia naţională de prevenire şi combatere a spălării banilor şi finanţării terorismului;

· Planul strategic al dezvoltării Serviciului Fiscal de Stat al Republicii Moldova pentru 2006-2010.

· realizarea a 3 sondaje sociologice privind corupţia în ocrotirea sănătăţii, calitatea serviciilor prestate de Inspecţia Muncii, activitatea sistemului vamal;

· lansarea Liniei fierbinţi anti-corupţie, oferirea de consultanţă juridică gratuită (total adresări – 785, petiţii – 130, consultaţii juridice – 655, inclusiv 93 în teritoriu, întocmite 183 adresări);

· organizarea a circa 170 de seminare anticorupţie pentru colaboratorii Curţii de Conturi, Serviciului Vamal, Procuraturii Generale, Ministerului Sănătăţii şi Protecţiei Sociale, Ministerului Culturii şi Turismului, Camerei de Comerţ şi Industrie, angajaţii din autorităţile publice locale, ONG-uri (total – circa 7300 beneficiari),

· organizarea de comun cu Academia de Administraţie Publică a conferinţei internaţionale „Integritatea serviciului public: repere etice”;

· organizarea de training-uri, inclusiv pentru persoanele responsabile de prevenirea corupţiei din instituţiile publice şi pentru formatorii/lectorii din localităţi; 

· organizarea unei mesei rotunde în Parlament privind perfecţionarea cadrului legal de integritate a serviciului public;

· 4 publicaţii, inclusiv 2 ghiduri anticorupţie pentru cetăţeni, rezultatul sondajelor sociologice din 2006, tezele conferinţei „Integritatea serviciului public” (tiraj total de 13 000 ex.);

· 6 Buletine Informaţionale anticorupţie cu un tiraj de 2000 ex. Fiecare, difuzate gratis în 17 localităţi;

· 3 filme televizate cu tematica anticorupţie: realizarea Strategiei Naţionale de prevenire şi combatere a corupţiei în RM,  etica în sectorul public şi corupţia în sistemul ocrotirii sănătăţii;

· continuarea campaniei de informare anticorupţie prin radio KISS-FM cu difuzarea spoturilor radio. 

aa. IDIS Viitorul a organizat reuniunea cu tematica „Combaterea corupţiei şi implementarea Planului de acţiuni RM-UE”; în dezbateri au participat studenţi ai instituţiilor superioare de învăţământ, reprezentanţi ai organizaţiilor nonguvernamentale, jurnalişti, precum şi reprezentanţi ai CCCEC;

ab. Compania „Teleradio-Moldova” a organizat şi a difuzat emisiuni cu inaugurarea noilor rubrici, inclusiv cu dezbateri publice. La rubrica „În flagrant” a pus în discuţie subiecte privind activităţile autorităţilor în combaterea criminalităţii, comentarii despre încălcările flagrante depistate etc.
ac. în perioada de 11 luni 2006 organele abilitate cu funcţii de combatere a corupţiei au relevat 1297 infracţiuni de corupţie. 

ad. Organele publice şi organizaţiile neguvernamentale au colaborat cu Consiliul Europei, GRECO, Comisia Europeană, PNUD, SPAI, ABA/CEELI, Banca Mondială, USAID/BIZPRO, Fundaţia Eurasia, OSCE, Agenţia Suedeză pentru Dezvoltare, Corporaţia „Millennium Challenge Account”, Fondul Egiptean pentru Cooperare Tehnică cu CSI şi SEI, Institutul Militar Internaţional de studii juridice (Newport, SUA), FBI, Ambasada SUA în RM, FMI, Ministerul Afacerilor Externe al Germaniei, Joint Viena Institute în probleme ce ţin de examinarea oportunităţii elaborării unor proiecte de legi, expertizarea proiectelor de legi, lansarea Proiectului MOLICO contra corupţiei, spălării banilor şi finanţării terorismului, implementarea recomandărilor GRECO, organizarea seminarelor, susţinerea financiară la elaborarea proiectelor de legi, susţinerea studiilor de cercetare pentru crearea bazelor măsurilor anticorupţie, tehnologiilor informaţionale, deschiderea ghişeelor unice, perfecţionarea lucrătorilor şi eficientizarea activităţii CCCEC, publicarea ghidurilor pentru cetăţeni, deschiderea „liniei fierbinţi” anticorupţie.
Măsurile executate pentru realizării Planului de acţiuni pentru anul 2006 în ansamblul lor au avut o deosebită importanţă pentru implementarea Strategiei naţionale şi activitatea anticorupţie în întregime. Acţiunile întreprinse au contribuit: 

· la o conştientizare mai profundă a nivelului şi pericolului corupţiei în societate;

· la o colaborare mai eficientă a organelor de drept şi altor instituţii publice la nivel naţional; 

· la o sporire a transparenţei în sectorul public şi la o colaborare mai eficientă dintre instituţiile publice şi cele neguvernamentale, mass-media, sectorul privat;

· la sporirea colaborării cu diverse organisme internaţionale;

· la o înţelegere mai clară a multiplelor mecanisme de prevenire şi combatere a corupţiei, a experienţei internaţionale în acest domeniu;

· la o intensificare a activităţii de prevenire şi contracarare a actelor de corupţie. 

Totodată, menţionăm că volumul de lucru efectuat nu a fost îndeajuns pentru a schimba semnificativ situaţia ce se explică prin nivelul corupţiei în ţară, trăsăturile caracteristice ale fenomenului corupţiei şi caracterul complex de prevenire şi combatere a acestui fenomen, precum şi prin faptul, că unele instituţii responsabile de executarea acţiunilor planificate şi alţi executori nu au avut o participare efectivă la realizarea Strategiei naţionale. Aportul unor instituţii, organizaţii în realizarea Strategiei naţionale de prevenire şi combatere a corupţiei şi Planului de acţiuni pentru anul 2006 nu a îndreptăţit aşteptările.

Strategia naţională de prevenire şi combatere a corupţiei este o strategie a întregii societăţi. În realizarea strategiei are importanţă participarea activă atât a instituţiilor responsabile sau executorilor desemnaţi pentru realizarea măsurilor din Planurile de acţiuni cât şi altor instituţii a sectorului public, precum şi a societăţii civile şi sectorului privat.

Analiza documentelor enumerate a relevat că, pe lângă rezultatele obţinute, în perioada implementării Strategiei şi Planului de acţiuni unele din instituţiile publice au avut o atitudine formală, superficială sau nesatisfăcătoare. Ele nu au manifestat insistenţă şi potenţial, care în ansamblul lor ar fi oferit posibilitatea de a executa calitativ şi în termen toate măsurile planificate, de asemenea ar fi contribuit real la activitatea anticorupţie. 

În Raportul naţional al Grupului de monitorizare (privind rezultatele pentru anul 2006) se menţionează că în Ministerul Economiei şi Comerţului au fost relevate nerespectarea HG nr.615 din 28.06.05, încălcări ale altor acte legislative, lipsa de atenţie sporită asupra procesului de prevenire şi combatere a corupţiei în instituţiile subordonate acesteia, lipsa transparenţei privind activitatea subdiviziunilor ministerului, un nivel scăzut de conlucrare cu organele de drept. Unele neajunsuri au fost stabilite la Ministerul Educaţiei şi Tineretului (cadrul normativ departamental, lipsă transparenţei în selectarea şi încadrarea personalului, conlucrarea insuficientă cu organele de drept), Camera de Licenţiere (ineficienţa sau imperfecţiunea reglementărilor legale pentru unele genuri de activitate licenţiate: construcţii, extragerea zăcămintelor minerale, transport), Ministerul Culturii şi Turismului („s-a evidenţiat iresponsabilitatea acestuia în realizarea eficientă a programelor anticorupţionale”, „au fost înregistrate un sir de neajunsuri şi încălcări, calificate drept riscuri de corupţie”), Procuratura Generală şi CCCEC (probleme ce ţin de calitatea urmăririi penale, detectarea corupţiei la nivel înalt, asigurarea recuperării prejudiciului cauzat statului prin infracţiune, inclusiv prin actele de corupţie). 

La unele etape ale implementării Strategiei situaţia la capitolul prevenirea şi combaterea corupţiei a fost apreciată drept nesatisfăcătoare. La şedinţa din aprilie 2006 organizată pe marginea problemei ce ţine de prevenirea şi combaterea corupţiei, Preşedintele Republicii Moldova si-a exprimat îngrijorarea în legătură cu atitudinea pasivă a miniştrilor, directorilor de birouri, servicii şi agenţii de stat ce ţine de prevenirea corupţiei în instituţiile pe care le conduc.

Din aceste şi alte motive, în perioada de referinţă nu au fost executate mai multe acţiuni planificate. 

2. Reieşind din conţinutul Planurilor de acţiuni pentru anii 2005-2006 mai multe măsuri anticorupţie, care au fost planificate pentru anul 2005 şi nu au fost executate, în continuare au fost incluse în Planul de acţiuni pentru anul 2006. Astfel, în Planul pentru anul 2006 au fost incluse măsurile privind:

a. “Elaborarea în redacţie nouă a Legii cu privire la prevenirea şi combaterea corupţiei prin prisma standardelor internaţionale în domeniu” (acţiunea nr.1.1);

b.  “Elaborarea în redacţie nouă a Legii cu privire la prevenirea şi combaterea spălării banilor şi finanţării terorismului prin prisma standardelor internaţionale şi practicilor avansate” (acţiunea nr.1.6);

c.  “Elaborarea proiectului de Lege cu privire la declararea veniturilor, averii şi mijloacelor de obţinere a veniturilor de către persoanele fizice, cetăţeni ai Republicii Moldova” (acţiunea nr.1.8);

d. “Monitorizarea implementării principiilor Codului etic al funcţionarului public” (acţiunea nr.4.3);

e. “Înaintarea spre ratificare a Convenţiei ONU împotriva corupţiei” (acţiunea nr.7.2). 

3. Înţelegem că pentru anul 2006, de asemenea, au fost transferate spre executare sau definitivare următoarele acţiuni:

a. elaborarea şi adoptarea:

· Legii cu privire la finanţarea partidelor politice şi a campaniilor electorale;

· Legii cu privire la conflictul de interese;

· Legii cu privire la Codul de conduită a funcţionarului public;

· modificărilor şi completărilor din legislaţia penală pentru a asigura compatibilitatea deplină cu normele internaţionale ce ţin de corupţie;

· completărilor în Codul cu privire la contravenţiile administrative care ar stipula responsabilitatea administrativă a persoanelor pentru imixtiunea în înfăptuirea justiţiei (în cazul în care nu întruneşte condiţiile unei infracţiuni de obstrucţionare a bunei funcţionări a justiţiei);

b. în baza Legii privind Codul de conduită a funcţionarului public: 

· înfiinţarea a Comisiei Principale pentru Etică;

· adoptarea în baza Codului de conduită a codurilor pentru diverse categorii de funcţionari publici;

· monitorizarea implementării principiilor Codului etic a funcţionarului public;

c.  perfecţionarea mecanismului de declarare a veniturilor de către funcţionarii publici şi persoanele cu funcţii de răspundere;

d. modificarea şi completarea legislaţiei privind limitarea imunităţii deputaţilor şi judecătorilor în cazul infracţiunilor de corupţie;

4. Printre insuccesele înregistrate în anul 2006 pot fi evidenţiate următoarele:

a. Nu au fost adoptate:

· Legea cu privire la prevenirea şi combaterea corupţiei (în redacţie nouă) (acţiunea 1.1);

· Legea privind achiziţiile publice (în redacţie nouă) (acţiunea 1.3);
· Legea cu privire la Codul de conduită a funcţionarului public (acţiunea 1.5);
· Legea cu privire la prevenirea şi combaterea spălării banilor şi finanţării terorismului (în redacţie nouă) sau modificări şi completări în legislaţia actuală (cu excepţiile de mai sus) (acţiunea 1.6);

· Strategia naţională de prevenire şi combatere a spălării banilor şi finanţării terorismului (acţiunea 1.7);

· Legea cu privire la declararea veniturilor, averii şi mijloacelor de obţinere a veniturilor de către persoanele fizice cetăţeni ai Republicii Moldova (acţiunea nr.1.8);

· Legea cu privire la răspunderea ministerială (acţiunea nr.1.9);

· Legea cu privire la finanţarea partidelor politice şi campaniilor electorale;

· Legea cu privire la conflictul de interese;

· modificări şi completări în legislaţia penală pentru a asigura compatibilitatea deplină cu normele internaţionale ce ţin de corupţie;
· completări în Codul cu privire la contravenţiile administrative care ar stipula responsabilitatea administrativă a persoanelor pentru imixtiunea în înfăptuirea justiţiei (în cazul în care nu întruneşte condiţiile unei infracţiuni de obstrucţionare a bunei funcţionări a justiţiei);
· modificări şi completări în legislaţie privind limitarea imunităţii deputaţilor şi judecătorilor în cazul infracţiunilor de corupţie.
b. Nu au fost ratificate:

· Protocolul adiţional la Convenţia penală împotriva corupţiei (acţiunea 7.1);

· Convenţia Naţiunilor Unite împotriva corupţiei (acţiunea nr.7.2); 

c. Nu a fost perfecţionat mecanismul de declarare a veniturilor de către funcţionarii publici şi persoanele cu funcţii de răspundere;

d. Nu a fost realizată acţiunea nr.3.1 din Plan privind efectuarea unor sondaje sociologice privind percepţia corupţiei şi atitudinea faţă de aceasta a populaţiei (responsabil CCCEC). Motivul: lipsa mijloacelor financiare. Acţiunea a fost trecută pentru realizare în anul 2007;
e. Cu excepţia studiilor analitice efectuate de către Direcţia generală analitică, prognoză şi prevenire a CCCEC şi unele analize ale Ministerului Economiei şi Comerţului la capitolul „economia neobservată”, în principiu, nu a fost realizată acţiunea nr.3.2 din Plan privind efectuarea unor studii analitice în scopul estimării nivelului şi tendinţelor corupţiei şi economiei neoficiale în domeniile strategice ale economiei naţionale (responsabil: Academia de Ştiinţe a Moldovei). 

f. Din motivul neadoptării Legii cu privire la conflictul de interese nu a fost posibilă implementarea în instituţiile sau organizaţiile publice a politicii cu privire la conflictul de interese si, în acest sens, realizarea deplină a acţiunii nr.3.4 din Plan privind instituirea unor sisteme şi proceduri de soluţionare a conflictelor de interese, familiarizarea funcţionarilor cu prevederile legale în materie de conflict de interese, soluţionarea conflictelor de interese;

g. Nu a fost executată acţiunea nr.7.5 din Plan privind aderarea Republicii Moldova la grupul Egmont; din acest motiv, precum şi din lipsă de mijloace financiare nu a fost executată acţiunea nr.3.6 din Plan privind crearea unui sistem informaţional de prelucrare electronică a operaţiunilor financiare limitate, cumulative şi suspecte, cu conectarea acestuia la reţeaua internaţională a grupului Egmont (responsabil: CCCEC); 

h. Nu a fost implementat sistemul informaţional de monitorizare a activităţilor de supraveghere şi control de stat (acţiunea nr.3.7; responsabil Ministerul Dezvoltării Informaţionale);

i. Nu a fost realizată pe deplin măsura nr.3.8 din Plan privind „Crearea infrastructurii tehnologice informaţionale … pentru depistarea şi prevenirea spălării banilor şi finanţării terorismului. Elaborarea şi implementarea unor programe informaţionale analitice.” (responsabil: Ministerul Dezvoltării Informaţionale);

j. Din motivul neadoptării Legii cu privire la Codul de conduită a funcţionarului public nu a fost înfiinţată Comisia Principală pentru Etică şi nu a fost posibilă realizarea acţiunii nr.4.3 din Plan privind monitorizarea implementării principiilor Codului etic al funcţionarului public, precum şi adoptarea în baza Codului de conduită a codurilor pentru diverse categorii de funcţionari publici.

Este regretabil faptul că unele din măsurile de mai sus, inclusiv de o importanţă majoră, nu au fost realizate nu numai în anul 2005, dar şi în anul 2006. 

Printre măsurile, care nu au fost realizate, se evidenţiază cele ce ţin de adoptarea legilor, modificărilor şi completărilor la legislaţie, adică de perfecţionarea cadrului legislativ. 

Mai multe din măsurile enumerate, ce ţin de perfecţionarea cadrului legislativ, formal s-ar putea considera că au fost îndeplinite, deoarece în Planurile de acţiuni este stipulată „elaborarea proiectului de lege…”, „revizuirea legislaţiei…”, „elaborarea strategiei…”, „înaintarea spre ratificare…” si, de fapt, proiectele respective au fost elaborate (din acest motiv cu referire la insuccesele respective enumerate mai sus nu s-a indicat cine este responsabil). Considerăm, însă, că în realitate măsurile respective nu pot fi considerate ca executate din motivul că capitolul respectiv al Planului de acţiuni pentru anii 2005-2006 reglementează „perfecţionarea cadrului legislativ”, care presupune atât elaborarea proiectelor de acte legislative, cât şi adoptarea acestora, proces ce nu poate fi privit izolat de organul legislativ, care şi promovează politica respectivă a statului. De asemenea, pentru implementarea Strategiei nu este îndeajuns că proiectul de lege este elaborat, dacă normele respective nu au fost adoptate şi implementate, pentru că activităţile respective în continuare nu pot fi efectuate în lipsa legislaţiei (de exemplu, din lipsă normelor legislative nu a fost înfiinţată Comisia Principală pentru Etică, nu a fost monitorizată implementarea principiilor Codului etic a funcţionarului public, nu a fost posibilă şi nu a fost implementată politica cu privire la conflictul de interese etc.) şi activităţile respective nu pot fi efectuate atâta timp, cât asemenea norme nu sunt adoptate.

S-a menţionat că Strategia naţională de prevenire şi combatere a corupţiei este o strategie nu numai a instituţiilor desemnate responsabile de executarea măsurii respective, dar şi a întregii societăţi. Prin urmare, neadoptarea actelor legislative menţionate mai sus se datorează atât instituţiilor guvernamentale responsabile de elaborarea proiectelor, cât şi organului legislativ, care nu a fost insistent pentru a atinge scopul adoptării actelor legislative respective.   

Faptul nerealizării mai multor măsuri în totalitatea lor diminuează mult din voinţa politică de prevenire şi combatere a corupţiei, care a fost manifestată odată cu adoptarea şi implementarea Strategiei naţionale de prevenire şi combatere a corupţiei şi Planurilor de acţiuni. 

Considerăm că de rând cu măsurile planificate pentru anii 2007-2009 în mod prioritar este necesar de a realiza acţiunile neexecutate în perioada 2005-2006, ceea ce ar însemna crearea unor condiţii mai favorabile pentru diminuarea corupţiei în societate şi că realizarea cu succes a Strategiei de prevenire şi combatere a corupţiei este posibilă în cazul în care se va ţine cont de experienţa internaţională în acest domeniu, de experienţa acumulată la nivel naţional şi de învăţămintele parvenite din nereuşitele anilor precedenţi.

Libertatea presei 
Prin „presă”  înţelegem nu doar mijloacele de informare în masă pe suport tipărit cu apariţie periodică, ci ansamblul formelor de exprimare mediatică a gândirii, altele decât exprimarea verbală directă.

Principiul care s-a instituit este cel al inviolabilităţii libertăţii de exprimare prin presă, care, la rândul său, este legat de cel al interzicerii cenzurii de orice fel şi se referă la orice media, având o aplicabilitatea generală.

Libertatea înseamnă şi responsabilitate. Din aceste considerente legislatorul a stabilit şi principiul responsabilităţii editorului, realizatorului, a autorului, organizatorului manifestării artistice, proprietarului mijlocului de multiplicare, al postului de radio sau de televiziune etc., în condiţiile legii, pentru informaţia sau creaţia adusă la cunoştinţa publică. Delictele de presă se stabilesc prin lege, responsabilitatea fiind civilă ori penală. E necesar de avut în vedere ca aceste delicte de presă să nu se transforme în delicte de opinie. Rezoluţia nr. 1003/1993 a Adunării Parlamentare a Consiliului Europei arată: „… în afara drepturilor şi obligaţiilor legale stipulate în legislaţia de specialitate, mijloacele de informare în masă au o răspundere morală faţă de cetăţeni şi de societate, răspundere care trebuie scoasă în evidenţă mai ales la momentul actual, când informaţia şi comunicarea joacă un rol de mare importanţă în ceea ce priveşte atât formarea atitudinii individuale a cetăţeanului, cât şi evoluţia societăţii şi a vieţii democratice”. Această rezoluţie stabileşte şi condiţiile evaluării etice a ziaristului, al cărei principiu de bază este distincţia între ştiri şi păreri. Stabilirea unor coordonate ale evaluării se face tocmai  pentru a evita alunecarea delictelor de presă spre delicte de opinie.

Unele media tipărite sunt supuse în anumite circumstanţe unui regim aparte, cum ar fi cazul afişului când este folosit ca mijloc electoral.

Cu cât un tip de media este mai recent, cu atât impactul lui asupra populaţiei este mai mare şi cu cât influenţa mediei creşte, cu atât creşte şi interesul puterii de a controla mass-media. Iată de ce revistele sunt relativ libere, dar ziarele, radioul si, îndeosebi, televiziunea nu mai sunt libere. Se cunosc trei sisteme aplicabile în materie de radio şi televiziune: monopolul de stat, libertatea deplină şi sistemul mixt.

Principiul, care ar trebui să stea la baza alegerii unui sau altui sistem, este că nu există democraţie fără pluralism politic şi pluralism politic fără pluralism al surselor de informare. Deci, monopolul statului vine în contradicţie cu acest principiu, chiar şi în condiţiile unei concurenţe în interiorul serviciului public. Concentrarea proprietăţii în materie de audio-vizual distruge în bună măsură pluralismul.
Mass-media influenţează puterea politic, dar şi politica influenţează, media. Rezultă, cu cât influenţa unui tip de transmitere de informaţii este mai mare cu atât şi statul este tentat să exercite un control mai mare. Aceasta este explicaţia problematicii reglementării legale şi a activităţii media, care se acutizează în cadrul radioului şi televiziunii, deoarece ele sunt mai influente.

Mijloacele de acţiune ale statului sunt diverse, intensitatea lor este diferită în dependenţă de climatul politic şi cultural. Mass-media controlată este paternalistă, prin aceasta ea este antidemocratică şi elitistă. Prin controlul statului li se impune indivizilor un program, ei sunt siliţi să fie aşa după cum puterea crede că ar trebui să fie. În cazul când media se supune doar  legilor pieţei, modelul cultural ce se impune corespunde gustului majorităţii. Faptul că media- serviciul public sunt susţinute financiar de către stat le face să fie nepăsătoare faţă de audienţă, ele sunt costisitoare, ineficiente, contaminate de practici restrictive.

O democraţie pluralistă presupune o informaţie pluralistă. Dictatura, autoritarismul se sprijină pe ignoranţă, pe când cunoaşterea limitează puterea lor. Exercitarea unui control al statului, combinat cu monopolul asupra unor media, pune informaţia la dispoziţia puterii, a partidului (partidelor) de guvernământ. Independenţa faţă de finanţarea capitalistă este plătită cu un mare preţ: aservirea faţă de puterea publică, în care cenzura devine inevitabilă.

La începuturile sale, democraţia era ameninţată de lipsă de informaţii, la prezent ea este ameninţată de incapacitatea cetăţeanului de a mai trage o concluzie din noianul informaţional si, în consecinţă de facilitatea manevrării lui de cei de la guvernare.

1.4.3. Autorităţile moldoveneşti ar trebui să coopereze cu Agenţia Drepturilor Fundamentale (Fundamental Rights Agency), odată ce aceasta va deveni pe deplin operabilă. Organele abilitate ar trebui să efectueze o statistică a crimelor de tentă rasistă şi xenophobă, prezentând-o Agenţiei menţionate.

1.4.5. Cu privire la mass-media, în pofida restructurării formale a companiei TRM într-o companie publică şi a deetatizării cotidienelor guvernamentale, acestea servesc în continuare intereselor politice ale guvernanţilor. La fel, principiul deetatizării presei este folosit pentru a transfera media municipală (EuroTV şi Antena C) către structurile private afiliate puterii, fiind violat spiritul, mai puţin litera, noului Cod al Audiovizualului, adoptat de majoritatea guvernamentală. De remarcat faptul că reglementările legale, atunci când sunt manipulate politic, nu pot soluţiona problemele societăţii, developând lipsă de cultură politică şi de autenticitate în ce priveşte aderenţa la valorile democratice. 

De menţionat că situaţia respectivă este reflectată la nivel local, unde se editează mai multe ziare raionale din bani publici, aceste finanţări fiind făcute non-transparent, fapt care, în mare măsură, acoperă în mod unilateral necesităţile informaţionale ale majorităţii politice.

1.4.7. Este necesar de asigurat implementarea deplină şi cu bună credinţă a recomandărilor organismelor internaţionale în domeniul mass-media, cum ar fi cele ale OSCE şi ale Consiliului Europei elaborate în 2004, dar şi ale organizaţiilor naţionale şi internaţionale de mass-media.

Este necesară elaborarea regulamentelor antitrust în domeniul mass-media pentru a împiedica formarea de largi conglomerate media în jurul unor forţe politice sau companii mari. Garantarea pluralismului mass-media este importantă pentru o societate democratică, iar Comisia, cu asistenţa experţilor, ar putea elabora indicatorii respectivi privind pluralismul media care să fie aplicabili şi în cazul Republicii Moldova. 

Evoluţii în sectorul audiovizualului

Evenimente prealabile adoptării Codului audiovizualului

Starea de lucruri în domeniul audiovizualului a fost criticată aproape incontinu pe parcursul mai multor ani. 

La 13 ianuarie 2006 circa 20 de reprezentanţi ai asociaţiei „Hyde-Park” au desfăşurat o acţiune de protest împotriva activităţii Consiliului Coordonator al Audiovizualului, solicitând demisia membrilor acestuia. 

În martie postul de radio „Vocea Basarabiei” a difuzat un apel în care solicita sprijin financiar de la ascultători, instituţii bancare, agenţi economici, fundaţii din R. Moldova şi de peste hotare. Instituţia a motivat aceasta prin lipsa finanţelor şi prin subminarea activităţii sale de către structurile statului. Astfel, potrivit administraţiei, postul a fost împiedicat să-si dezvolte o reţea de radio cu acoperire naţională, fiindu-i respinse prin decizii arbitrare peste 70 de cereri de acordare a frecvenţelor.

Spre sfârşitul mandatului, în aprilie 2006, cea de-a doua componenţă a CCA a lansat un Centru de monitorizare a posturilor de radio şi TV care emit în oraşul Chişinău. Centrul de monitorizare a fost lansat cu sprijinul logistic al Consiliului Europei şi al Comisiei Naţionale pentru Audiovizual a Ungariei. Guvernul R. Moldova a alocat 165 mii lei pentru procurarea utilajului tehnic. Anterior CCA a motivat de multiple ori incapacitatea de a-si exercita plenar funcţiile prin lipsa tehnicii de monitorizare.
Adoptarea Codului audiovizualului

La sfârşitul lui martie 2006, odată cu publicarea proiectului Codului audiovizualului pe site-ul Parlamentului, atenţia societăţii civile a fost concentrată în totalitate la perspectivele dezvoltării audiovizualului. Deşi Concepţia privind cooperarea dintre Parlament şi societatea civilă rezervă 15 zile pentru prezentarea contribuţiilor societăţii civile, adoptarea în prima lectură a Codului fusese programată pentru 6 aprilie, adică la doar o săptămână din momentul publicării pe site. Opt organizaţii de media au difuzat la 4 aprilie un Memoriu, in care se arătau nemulţumite de maniera şi condiţiile in care a fost elaborat proiectul Codului audiovizualului. Semnatarii Memoriului au menţionat că societatea civilă nu a fost implicată in procesul de elaborare a proiectului Codului audiovizualului. Acest proces s-a desfăşurat în condiţii de totală netransparenţă, conţinutul proiectului afişat pe site-ul Parlamentului la 28 martie, constituind o surpriză pentru cele opt organizaţii. În acelaşi timp, organizaţiile semnatare au menţionat necesitatea organizării consultărilor, audierilor şi a dezbaterilor asupra prevederilor proiectului Codului audiovizualului în context cu celelalte proiecte de legi în domeniul audiovizualului prezentate Parlamentului drept iniţiative legislative.

În pofida faptului că ONG-urile de media au solicitat o amânare, Codul audiovizualului totuşi a fost adoptat la 6 aprilie în primă lectură, ca proiect de bază. De asemenea, au fost adoptate două proiecte de alternativă, care fuseseră elaborate la iniţiativa societăţii civile şi susţinute în Parlament de Alianţa “Moldova Noastră”. În schimb, a fost respinsă chiar la prima lectură Legea cu privire la instituţiile publice locale ale audiovizualului, proiect de asemenea elaborat de reprezentanţi ai societăţii civile (APEL). Au urmat multiple dezbateri, în care societatea civilă din Moldova, ajutată de experţi ai organizaţiilor internaţionale, a depus eforturi pentru a îmbunătăţi calitatea Codului audiovizualului. Organizaţia „Articolul XIX, Campania Globală pentru Libertatea de exprimare” din Londra, OSCE şi Consiliul Europei au trimis expertize detaliate. La 27 iulie proiectul Codului audiovizualului a fost adoptat în lectură finală. Formal, proiectul a suportat multiple îmbunătăţiri, însă, ca esenţă, acestea au fost nesemnificative. În octombrie Parlamentul a votat cei 9 membri ai Consiliului Coordonator al Audiovizualului. Şi de această dată procesul de selectare a fost criticat dur de societatea civilă, inclusiv de majoritatea partidelor politice. La sfârşitul lunii decembrie, când Parlamentul a votat componenţa Consiliului de Observatori ai Companiei publice „Teleradio-Moldova”, opinia publică era deja pregătită şi se resemnase cu ideea că şi acest Consiliu va fi format în majoritate din oameni ai guvernării, şi nu din personalităţi notorii, reali promotori ai interesului public.

După adoptarea Codului audiovizualului cea mai dramatică evoluţie au suferit-o posturile publice municipale de radio şi televiziune: „Antena C” şi „Euro TV Chişinău”. În baza unei recomandări a CCA, la 30 noiembrie 2006 Consiliul Municipiului Chişinău ia decizia de a reorganiza prin înstrăinare radiodifuzorii publici municipali. La 14 decembrie se adoptă decizia de a organiza un concurs investiţional pentru vânzarea acestor radiodifuzori. În aceeaşi zi sunt destituiţi din funcţie directorii acestor posturi, fiind numiţi alţii. Pe 15 decembrie conducerea „Antenei C” este înlocuită abuziv (în forţă) de către reprezentanţii autorităţilor publice locale şi ai forţelor de ordine. Pe 16 decembrie emisia „Antenei C” este sistată, Întreprinderea de Stat „Radiocomunicaţii” motivând sistarea prin defecţiuni tehnice. Angajaţilor nu li s-a permis să efectueze o expertiză independentă. După ce „defecţiunea” a fost „înlăturată”, emisia nu a fost restabilită invocându-se „lipsă unui contract cu Întreprinderea de Stat „Radiocomunicaţii”. Emisia a fost reluată doar după 38 de zile, după ce CCA a avertizat postul că-i va retrage licenţa de emisie pentru nerespectarea Codului audiovizualului. În seara zilei de 16 decembrie, sub motivul că a fost plasată o bombă, sediul „Antenei C” a fost închis, fiind evacuaţi toţi jurnaliştii. Însă persoanele care au venit să verifice semnalul de alarmă erau fără echipament special, nu au fost alertaţi pompierii şi salvarea, iar locatarii caselor din apropiere nu au fost evacuaţi. Înscenarea era evidentă. În perioada ce a urmat după schimbarea directorilor, angajaţii „Euro TV Chişinău” au semnalat despre multiple cazuri de cenzură. La începutul anului 2007 criza s-a agravat. Posturile publice municipale au fost cumpărate de persoane necunoscute, cu resurse de origine dubioasă. La „Antena C” s-au operat concedieri masive. Consiliul Municipal Chişinău a comis o serie de încălcări juridice şi 38 de angajaţi ai celor 2 posturi l-au acţionat în judecată, solicitând anularea deciziilor din 30 noiembrie şi 14 decembrie, precum şi repararea prejudiciului moral. De asemenea, şi foştii directori ai posturilor „Antena C” (Vasile State) şi „Euro TV Chişinău” (Arcadie Gherasim) au acţionat Consiliul Municipal Chişinău în justiţie pentru demitere ilegală. Organizaţiile de media şi partidele politice au condamnat public procesul de lichidare a posturilor municipale. Au existat şi reacţii din partea organizaţiilor internaţionale. În concluziile unui proiect de monitorizare a implementării Codului audiovizualului, coordonat de APEL („Studiu de caz: Antena C, Euro TV”, prezentat opiniei publice la 7 februarie 2007), se menţionează: „Maniera în care a fost înfăptuită reorganizarea posturilor audiovizuale municipale „Antena C” şi „Euro-TV Chişinău” a prejudiciat drepturile publicului la informare. În procesul de reorganizare nu s-a ţinut cont de interesul public, nu a fost consultată opinia comunităţii municipale, au fost ignorate drepturile colectivelor de muncă de la cele două posturi audiovizuale apreciate de publicul ascultător şi telespectator. Cazul „Antena C” şi „Euro-TV”, intrat în atenţia opiniei publice naţionale şi internaţionale, în nici un fel nu poate servi scopului dezvoltării domeniului, scop declarat în Codul audiovizualului (art.1 (1), şi compromite perspectiva europeană a Republicii Moldova”.
Compania publică „Teleradio-Moldova”

La 13 februarie 2006 Centrul Independent de Jurnalism (CIJ) şi Centrul de Analiză şi Investigaţii Sociologice, Politologice şi Psihologice CIVIS au obţinut câştig de cauză în procesul intentat împotriva lor de Compania publică „Teleradio-Moldova”, pe motivul că Raportul de monitorizare a mass-media în campania electorală pentru alegerea anticipată a primarului municipiului Chişinău, care critica modul în care Compania a reflectat campania electorală, conţinea informaţii defăimătoare. Instanţa însă a considerat cererea Companiei publice „Teleradio-Moldova” neîntemeiată. Hotărârea nu a fost atacata cu apel, devenind definitivă.

În perioada Zilelor Libertăţii Presei (si anume la 3 mai 2006) 12 ambasade şi instituţii străine acreditate la Chişinău au difuzat o declaraţie comună, în care si-au exprimat îngrijorarea pentru situaţia mass-media din Republica Moldova.  Semnatarii declaraţiei si-au exprimat regretul că, în pofida afirmaţiilor repetate ale autorităţilor Moldovei privind angajamentul de a respecta valorile ce caracterizează o presă liberă, independentă şi pluralistă, nu s-a observat un progres suficient în reformarea presei pe parcursul ultimului an. Cele 12 ambasade şi instituţii străine acreditate la Chişinău s-au arătat îngrijorate în special pentru lipsă unui progres în transformarea Companiei „Teleradio-Moldova” în instituţie publică, pentru împiedicarea accesului la informaţie şi susţinerea de către stat a unor organe de presă. 

În luna iulie 2006 mai mulţi şefi de direcţii importante din cadrul Companiei „Teleradio-Moldova” si-au prezentat demisia (producătorul general Sergiu Batog, şeful direcţiei economico-financiare Tudor Madan, contabilul-şef Maria Hârbu, directorul comercial al Companiei „Teleradio-Moldova” Vasile Duca). Se presupune că demisia acestora este legată de raportul Curţii de Conturi, care a scos la iveală încălcări economico-financiare grave la companie. Controlul efectuat pentru anul 2004 şi nouă luni ale anului 2005 arată că la 1 octombrie 2005 Compania „Teleradio-Moldova” înregistra datorii debitoare şi creditare în sumă de peste 1,3 milioane de lei, jumătate dintre care erau legate de serviciile de publicitate în perioada campaniilor electorale. 

Presiuni asupra „PRO TV Chişinău”

Luna septembrie a fost marcată de presiunile exercitate asupra postului de televiziune „PRO TV Chişinău”. La 7 septembrie 2006 directorul de vânzări al postului, Ghenadie Braghiş, a fost reţinut sub acuzaţia de luare de mită. În cursul zilei de 8 septembrie 2006, avocatului Vladimir Roşca, deşi a depus 4 cereri, nu i s-a permis să se întâlnească cu clientul său. „PRO TV” a declarat că acţiunile Ministerului Afacerilor Interne reprezintă presiuni asupra politicii editoriale a companiei: “În cadrul campaniei “Acces la informaţie”,  „PRO TV Chişinău” a difuzat o ştire referitoare la diploma de studii a ministrului Gheorghe Papuc, maşinile din dotarea instituţiei şi abuzurile comise de poliţişti, ştire care – spun surse din minister – l-ar fi deranjat pe ministru. (În presa din Republica Moldova au apărut articole care semnalau faptul că diploma de studii a ministrului Gheorghe Papuc ar putea fi falsă. În baza Legii privind accesul la informaţie, „PRO TV Chişinău” a solicitat o copie a diplomei de studii a ministrului, pe care însă nu a obţinut-o). Potrivit aceloraşi surse, prin această arestare conducerea ministerului intenţionează să distrugă credibilitatea „PRO TV Chişinău” atât în faţa telespectatorilor, cât şi în faţa partenerilor comerciali”. La 9 septembrie redacţia „PRO TV Chişinău” a fost percheziţionată de către un grup de poliţişti. „PRO TV Chişinău” a anunţat opinia publică că, deoarece ofiţerul din paza companiei a rugat grupul de poliţişti să aştepte avocatul, ca să asiste la percheziţie, acesta a fost dus la Comisariatul de poliţie Buiucani, fiind învinuit de nesupunere. Poliţiştii, care aveau mandat, au percheziţionat redacţia „PRO TV Chişinău” timp de câteva ore. În aceeaşi zi, angajaţi ai Ministerului de Interne au efectuat percheziţii acasă la Ghenadie Braghiş. Aceste evenimente au fost urmate de o serie de «declaraţii de condamnare», atât din partea organizaţiilor de media, cât şi a multor partide politice. Semnatarii solicitau autorităţilor să respecte legislaţia în vigoare şi să înceteze hărţuirea şi intimidarea postului de televiziune „PRO TV Chişinău” şi a angajaţilor acestuia. După cinci zile de arest, directorul de vânzări al „PRO TV Chişinău” a fost eliberat din arest, urmând să fie cercetat în stare de libertate.

Anul 2006 a fost marcat de procesul de adoptare a Codului audiovizualului. Deşi eforturile depuse pentru a elabora o lege bună au fost fără precedent atât din partea organizaţiilor internaţionale (Consiliul Europei, OSCE, Articolul 19 au prezentat expertize), cât şi a organizaţiilor neguvernamentale de media din Moldova, guvernarea a reuşit să adopte o lege prin care să-si promoveze interesele. Puterea a izbutit din nou să aleagă un Consiliu Coordonator al Audiovizualului (CCA) care să-i convină ca să menţină controlul asupra „Teleradio-Moldova”, şi chiar să-si supună  încă două instituţii ale audiovizualului, care aveau anterior o politică editorială independentă: Radio „Antena C” şi „Euro TV Chişinău”. Codul a fost adoptat în lectură finală la 27 iulie 2006, cu o majoritate de 70 de voturi, fiind publicat şi intrând în vigoare la 18 august 2006. Atât proiectul Codului, cât şi actul adoptat au făcut obiectul unor critici vehemente din partea organizaţiilor de media şi a partidelor politice, în perioada martie-august 2006 fiind lansate numeroase declaraţii la acest subiect. De asemenea, societatea civilă a organizat o serie de dezbateri şi „mese rotunde” cu scopul de a îmbunătăţi proiectul de lege şi a convinge autorii de necesitatea adoptării celor mai înalte standarde în domeniu.
Desi mai puţin semnificative ca impact, anumite modificări a suferit şi articolul 16 din Codul civil, care prevede responsabilitatea pentru defăimare. În articol au fost enumerate o serie de criterii care ar ajuta judecătorul să decidă despăgubirea “rezonabilă” a persoanelor defăimate. Totusi, modificările nu au inclus şi un plafon pentru compensarea prejudiciului moral, lucru pentru care optează multe mijloace de informare în masă. 

Atât Parlamentul, cât şi Guvernul au adoptat în vara anului 2006 hotărâri care prevăd instituirea unor sporuri de 10-20% la salariile unor funcţionari care au acces permanent la secretul de stat. Hotărârile Guvernului şi a Parlamentului au fost adoptate cu efect retroactiv, intrând în vigoare la 1 decembrie 2005. Experţi în domeniul accesului la informaţie şi-au expus public opinia că aceste hotărâri vor stimula secretomania în instituţiile de stat: «Pe lângă secretele de stat, care trebuie protejate, vor fi dosite informaţii de interes public. Mulţi funcţionari nu vor distinge un secret de stat de o informaţie de interes public». Pe de altă parte, funcţionari ai Serviciului de Informaţii şi Securitate au argumentat necesitatea instituirii acestor sporuri prin executarea unei prevederi a Legii cu privire la secretul de stat din 1994, precum şi a numeroaselor restricţii a diferitelor drepturi şi libertăţi, pe care le suportă deţinătorii secretelor de stat. 
Cazuri de intimidare a presei

În seara zilei de 22 decembrie, trei angajaţi ai Poliţiei Economice din Bălţi au descins în sediul săptămânalului independent de limbă rusă „SP” sub pretextul unei infracţiuni administrative comise de un angajat al ziarului. Asta pentru că un angajat al ziarului „SP” nu a contabilizat suma de 54 de lei (circa 4 USD) prin eliberarea cecului de casă în urma recepţionării a trei anunţuri publicitare de la nişte persoane fizice. Administraţia ziarului nu neagă această încălcare. Angajaţii poliţiei economice au verificat mai multe documente ce ţin de activitatea comercială a publicaţiei, care are statut de SRL. Poliţiştii au ridicat toate contractele din anii 2005-2006 pe care ziarul le-a încheiat cu persoanele juridice pentru publicitate. Ei au luat copii de pe registrul de vânzări pentru perioada respectivă. Este vorba de o tentativă evidentă de presiune asupra ziarului, susţine redacţia, iar cazul cu cecul de casă a fost doar un pretext pentru a începe hărţuirea ziarului printr-un control de proporţii.
Precizăm că în ultimul număr, apărut miercuri, a fost publicat un pamflet despre indicaţiile unor funcţionari locali, printre care şi un viceprimar comunist ce ţin de organizarea abonării la ziarele locale ale municipalităţii, precum şi la ziarele de partid „Komunist” şi „Puls”. Anterior, ziarul a publicat mai multe articole critice la adresă unor demnitari locali şi miniştri. Atât anchetatorul care instrumentează „cazul „SP”, cât şi şeful Poliţiei Economice bălţene, au refuzat, solicitaţi de Agenţia Monitor Media, să comenteze situaţia, invocând că „situaţia este încă neclară”. Poliţia Economică afirmă că în acest caz nu este vorba de o comandă a cuiva, ci de o încălcare administrativă care trebuie examinată. Poliţia economică a evitat să explice de ce au fost ridicate toate contractele ziarului cu furnizorii de publicitate, spunând că aceasta este o parte a procedurii de examinare a infracţiunii comise.  Ziarul independent de limbă rusă „SP” a apărut acum 12 ani. Se distribuie în regiunea de nord a R. Moldova, având un tiraj ce oscilează intre 10 şi 15 mii de exemplare. S-a remarcat în ultimii ani prin critici aduse, într-un limbaj sarcastic, în adresa structurilor de stat şi a demnitarilor de nivel local şi naţional.
La 13 octombrie, site-ul Centrului de Investigaţii Jurnalistice (CIN-www.investigatii.md) a fost atacat şi scos din funcţiune. Pe pagina web erau stocate peste o sută de anchete reportericeşti în limbile română şi engleză, realizate de Centru în ultimii trei ani, precum şi documente şi fotografii realizate de ziarişti în procesul investigaţiilor. În rezultatul atacului, a fost distrusă completamente baza de date de pe site-ul Centrului, inclusiv arhiva investigaţiilor.

În prima jumătate a lunii octombrie, redacţia „Ziarului de Gardă”, săptămânal de investigaţie ce se editează la Chişinău, a lansat o declaraţie de presă prin care atenţionează opinia publică, organizaţiile de media şi instituţiile de stat şi misiunile diplomatice referitor la presingul la care sunt supuşi reporterii gazetei. Persoane care reprezintă diverse structuri ale statului, dar şi oameni de provenienţă dubioasă, exercită presiuni permanente asupra reporterilor de la „Ziarul de Gardă”, susţine redacţia. La fel, sunt întreprinse tentative de implicare în politica editorială a publicaţiei şi de corupere a unor ziarişti.
Redacţia ziarului „JURNAL de Chişinău” a fost jefuit de persoane necunoscute în noaptea de 10 spre 11 octombrie. Hoţii au sustras un calculator, două aparate de telefon şi un cablu prin care era asigurată conectarea calculatoarelor redacţiei în reţea. La calculatorul furat lucra ziarista Raisa Lozinschi, reporter de la „JURNAL”, care scrie articole pe teme politice şi în care era stocată mai multă informaţie preţioasă.
Consiliul Municipal Chişinău (CMC) a decis privatizarea postului de radio „Antena C” şi a postului de televiziune „Euro TV”, în şedinţa să din 14 decembrie, marcată de discuţii tensionate şi controversate. Decizia cu privire la licitarea posturilor municipale de radio şi televiziune a fost votată de majoritatea din forul municipal constituită din Partidul Comuniştilor şi PPCD. Angajaţii celor două posturi, sprijiniţi de consilierii Alianţei Moldova Noastră (AMN), s-au opus vehement votării proiectului de decizie, o mare parte a şedinţei degenerând în haos. CMC a votat şi destituirea celor doi directori, Arcadie Gherasim de la „Euro TV” şi Vasile State de la „Antena C”. Emisia postului de radio „Antena C” a fost sistată, la 16 decembrie, la ora 14:49, în timpul unei emisiuni în direct, moderată de jurnalistul Ion Enache, care îi avea în calitate de invitaţi pe scriitorii Andrei Vartic, Nicolae Dabija şi doi jurnalişti din România. Autorităţile au declarat că este vorba de o defecţiune tehnică, în timp ce jurnaliştii de la postul de radio susţin că e o farsă – asemenea defecţiuni nu s-au produs în cei opt ani de când activează postul de radio. În noaptea de 16 spre 17 decembrie, poliţia a intervenit în forţă pentru a evacua din redacţie jurnaliştii de la radio „Antena C”, invocând un presupus pericol de bombă. După câteva ore de căutări, forţele de ordine au anunţat că nu au găsit nici o bombă în sediul redacţiei. „Antena C” a fost închisă, iar accesul angajaţilor în redacţie nu a fost permis nici duminică. Jurnaliştii de la „Antena C” afirmă că poliţia a recurs la acest şiretlic pentru a avea motiv de a evacua ziariştii si, ulterior, de a închide redacţia. Deşi a fost o alertă cu bombă, la faţa locului nu era nici o ambulanţă şi maşini ale pompierilor – aşa cum prevede regulamentul în aceste cazuri. În plus, nici cei care au căutat bomba în redacţie nu erau în echipament special, ci în haine civile.
Începând cu data adoptării (în februarie 2003), Legea cu privire la contracararea activităţii extremiste a fost criticată intens de societatea civilă, fiind considerată un instrument periculos pentru democraţie. Deşi nu s-au aplicat sancţiuni în baza ei până la acest moment, ea a fost utilizată de mai multe ori în calitate de „sperietoare”. La începutul anului 2006, Asociaţia „Hyde Park” din Chişinău, organizaţie ce promovează libertatea de exprimare şi dreptul la informare echidistantă, a fost acuzată de Ministerul Justiţiei al R. Moldova de propagarea extremismului prin informaţii publicate în buletinul „Curaj.net”. Într-o scrisoare adresată Asociaţiei „Hyde Park” Ministerul de Justiţie, sub semnătura ministrului Victoria Iftodi, arată că în nr. 3 al buletinului „Curaj.net” (din 03 noiembrie 2005) sunt plasate informaţii „ce propagă inferioritatea cetăţenilor după criteriul naţionalităţii, fapt ce constituie o încălcare gravă a prevederilor art. l al Legii cu privire la contracararea activităţii extremiste. Prin scrisoarea citată, Ministerul Justiţiei face un avertisment Asociaţiei „Hyde Park” şi solicită înregistrarea publicaţiei, „deoarece ziarul asociaţiei este editat în scopul comercializării”. Preşedintele „Hyde Park”, Oleg Brega, a declarat că avertizarea reprezintă o presiune asupra asociaţiei şi că acuzele aduse de către ministru sunt nefondate. Ministerul Justiţiei nu a indicat care anume texte din buletin instigă la ură interetnică. Asociaţia „Hyde Park” a făcut publică o declaraţie, în care a menţionat că reprezentanţi ai Ministerului Justiţiei, Serviciului de Informaţii şi Securitate, Procuraturii şi Poliţiei au avertizat verbal sau în scris membrii organizaţiei pe marginea unor publicaţii apărute în ziarul „Curaj”, ceea ce, în opinia organizaţiei, reprezintă acţiuni de intimidare şi hărţuire
La 17 martie în Chişinău a avut loc un caz grav de agresare a jurnalistului sportiv Ion Robu, care a fost bătut de două persoane necunoscute până a căzut fără cunoştinţă. Atacatorii nu au sustras nimic de la ziarist, deşi acesta avea bani şi telefon mobil. Jurnalistul consideră acest atac direct legat de activitatea să profesională  şi nu exclude că a fost agresat în contextul unui scandal în jurul Asociaţiei Presei Sportive din Moldova, dar şi din cauza cărţii „Maratonul de la Atena”, care a fost editată după Jocurile Olimpice din Grecia şi în care a semnalat nereguli la Comitetul Naţional Olimpic al R. Moldova. Organizaţiile de media au lansat o declaraţie, în care si-au exprimat îngrijorarea în legătură cu acest caz, remarcând că „atentatele la integritatea fizică constituie cea mai gravă modalitate de a submina libertatea presei.”

Cazul jurnalistului sportiv Ion Robu este cel mai grav înregistrat pe parcursul anului 2006 la Chişinău. Totuşi, jurnaliştii moldoveni se confruntă cu atitudini ostile şi agresiuni verbale destul de des. 

La 24 martie 2006, Anastasia Nani, reporter al „Ziarului de gardă”, a fost agresată verbal de poliţişti, fiind împiedicată să-si exercite normal profesia, în condiţiile în care se documenta pentru un articol la biserica din Floreşti, unde avuseseră loc ciocniri violente, condiţionate de un conflict dintre credincioşii Mitropoliei Basarabiei şi reprezentanţii Mitropoliei Moldovei. Anastasia Nani a fost împiedicată să-si exercite profesia şi pe 26 octombrie, când a fost forţată de către funcţionari guvernamentali să distrugă imagini din aparatul de fotografiat. Jurnalista a ieşit din Casă Guvernului, după ce asistase la şedinţa Colegiului Ministerului Educaţiei şi Tineretului. Un grup de muncitori efectua lucrări de amenajare în preajma Executivului şi ziarista, având aparatul de fotografiat la îndemână, a luat o imagine a muncitorilor pe fundalul Casei Guvernului. Imediat, câteva persoane s-au apropiat de ea si, refuzând să se legitimeze, au insistat să şteargă imaginile, deşi a fotografiat un spaţiu public şi nu exista vreun anunţ privind interdicţia de a fotografia. 

La 13 iulie şapte organizaţii din domeniul mass-media şi-au exprimat îngrijorarea în legătură cu atacurile asupra libertăţii presei, în special, încercările reprezentanţilor partidului de guvernământ de a-si impune dominaţia ideologică prin puterea administrativă, ameninţând cu sancţiuni publicaţiile şi posturile audiovizuale care prezintă alte puncte de vedere asupra unor evenimente. La sfârşitul lunii iunie, reprezentanţi ai Consiliului Municipal Chişinău, dominat de PCRM, au făcut declaraţii agresive la adresă posturilor municipale „Antena C” şi „Euro TV Chişinău”, publicaţia „Timpul de dimineaţă”, pentru faptul că au reflectat nişte evenimente de acum 65 de ani altfel decât ar fi fost corect din punctul de vedere al comuniştilor. Semnatarii declaraţiei atenţionează opinia publică şi asupra încercărilor de subminare economică a ziarelor „Moldavskie vedomosti” şi „Jurnal de Chişinău”. Ziarul „Moldavskie vedomosti” riscă să-si piardă sediul privatizat acum şase ani, după ce Curtea de Apel a cerut recent anularea privatizării sediului. „Jurnal de Chişinău” a fost acuzat de neplata TVA în sumă totală de peste jumătate de milion de lei, achitarea căreia ar duce la falimentarea ziarului. În declaraţie organizaţiile semnatare solicită autorităţilor R. Moldova să aducă dovezi clare privind garantarea şi respectarea drepturilor şi libertăţilor inalienabile ale presei de a informa şi ale cetăţenilor - de a fi informaţi şi de a-si expune liber opiniile prin intermediul presei.

La 1 august 2006, poliţia din Bălţi a împiedicat fotoreporterii şi operatorii de televiziune să filmeze monumentul lui Ştefan cel Mare şi Sfânt din centrul localităţii, care fusese profanat de către persoane necunoscute cu o zi înainte. Postamentul a fost murdărit cu vopsea şi s-a aplicat inscripţia în limba rusă „Ya protiv Vorona”. Reprezentanţii organelor de drept au manifestat agresivitate faţă de operatorul TVB, care a încercat să filmeze în pofida interdicţiilor poliţiei. De asemenea, nici fotoreporterilor de la Agenţia DECA-press şi ziarul „SP” nu li s-a permis să fotografieze.

În octombrie 2006, „Ziarul de Gardă”, săptămânal de investigaţie editat la Chişinău, a lansat o declaraţie de presă, prin care atenţionează opinia publică asupra presiunilor la care sunt supuşi unii jurnalişti. Potrivit declaraţiei de presă a „Ziarului de Gardă”, presiunile asupra reporterilor s-au intensificat după publicarea unor dezvăluiri ce ţin de corupţia în sistemul de drept din R. Moldova. Persoane cu funcţii importante în stat le propun ziariştilor sume de bani în schimbul acceptării de către aceştia a unor compromisuri imorale. Este de presupus că, în acest mod, se încearcă acumularea de probe compromiţătoare asupra unor ziarişti şi manipularea ulterioară a acestora – truc utilizat în ultimul timp şi faţă de alte media, în scopul „documentării” unor dosare, se arată în declaraţia citată. 

În noaptea de 10 spre 11 octombrie din redacţia ziarului „Jurnal de Chişinău” au fost furate mai multe lucruri, printre care şi calculatorul jurnalistei Raisa Lozinschi, autor al unor materiale cu conotaţii politice. 

În legătură cu aceste evenimente Asociaţia Presei Independente (API) şi Centrul Independent de Jurnalism (CIJ) au făcut o declaraţie, prin care solicită Comisiei parlamentare pentru securitatea naţională, apărare şi ordinea publică şi Comisiei parlamentare pentru drepturile omului să se autosesizeze şi să cerceteze faptele expuse în apelul „Ziarului de Gardă”. API şi CIJ atenţionează asupra „coincidenţei” stranii, prin care, în aceeaşi perioadă când se făceau presiuni asupra colaboratorilor „Ziarului de Gardă”, a fost comis şi un furt în sediul „Jurnalului de Chişinău”, pe care angajaţii redacţiei îl califică drept încercare de intimidare a reporterilor. Cele 2 organizaţii media cer autorităţilor să întreprindă măsuri operative şi eficiente, care ar pune capăt atacurilor asupra presei independente din partea unor elemente criminale şi a funcţionarilor corupţi. 

Publicaţia „Observatorul de Nord. Ediţie de Floreşti” a devenit obiectul unei cercetări de legalitate, după ce preşedintele raionului Floreşti a solicitat acest lucru procuraturii locale. Rezultatele controlului au arătat că activitatea publicaţiei în teritoriu este legală. Managerul publicaţiei a declarat că solicitarea preşedintelui raionului Floreşti poate fi explicată prin faptul că scapă de sub control un ziar pe care nu si-l poate subordona, aşa cum ar prefera să se întâmple /după Agenţia Monitor Media, 13 aprilie 2006/.

Ziarul “Jurnal de Chişinău” a semnalat probleme grave după un control al autorităţilor fiscale, prin care s-a stabilit că ziarul nu a plătit TVA în sumă de 350675 lei pentru anii 2004 şi 2005. Prin decizie organele fiscale au obligat ziarul să plătească această sumă, plus penalităţi, majorări de întârziere şi amenzi, în total 630156 lei (adică circa 37 mii Euro). Ziarul a contestat această decizie, litigiul juridic fiind în derulare. “Jurnal de Chişinău” consideră sancţiunea organelor fiscale drept o încercare a puterii de a distruge ziarul.

În campania electorală pentru alegerea başkanului Găgăuziei au fost comise mai multe încălcări ale dreptului la libera exprimare. La finele lunii noiembrie poliţia a sechestrat circa cinci mii de exemplare ale ziarului „Gagauz Halkî”, iar Serghei Dimoglo, fost vicepreşedinte al Adunării Populare (organul legislativ al UTAG), a fost arestat pentru o perioadă de 7 zile, sub acuzaţia că a opus rezistenţă poliţiştilor în timpul controlului. Ziarul conţinea un sir de materiale critice la adresa actualei guvernări a autonomiei, dar şi a R. Moldova. Pe marginea incidentului cu ziarul „Gagauz Halkî”, care se editează cu întreruperi în UTAG din 1999, Mişcarea politică „Edinaia Gagauzia” a lansat o declaraţie prin care a calificat drept ilegale arestările lui Dimoglo şi sechestrarea tirajului ziarului. Aceste acţiuni intimidează anumiţi candidaţi care sunt angajaţi în cursa electorală, consideră formaţiunea politică
Susţinerea publicaţiilor favorabile puterii

Cu regret, statul continuă să susţină ziarele care au o politică favorabilă puterii. În februarie „Jurnal de Chişinău” a publicat un document al Ministerului Culturii şi Turismului, semnat de viceministrul Tatiana Lapicus, care recomanda conducătorilor de instituţii aflate în subordine să se aboneze la publicaţiile „Moldova Suverană”, „Nezavisimaia Moldova”, revista „Moldova” şi „Monitorul Oficial al Republicii Moldova”. Potrivit documentului, semnat la 31 ianuarie 2006, conducătorilor de instituţii şi organizaţii din subordinea ministerului li se solicită „contribuţia personală a fiecărui conducător în vederea organizării eficiente a abonării la publicaţiile periodice din ţară pe anul 2006, în primul rând la publicaţiile centrale „Moldova Suverană”, „Nezavisimaya Moldova”, revista „Moldova” şi „Monitorul Oficial al Republicii Moldova” [...] Asupra rezultatelor rugăm să informaţi ministerul la finele fiecărui trimestru”. Un document similar a fost emis de acest minister şi la sfârşitul anului, fapt relatat de „Ziarul de Gardă” la 16 noiembrie 2006: „Publicaţiile libere îşi fac singure publicitate, pe când „Moldova Suverană” şi „Nezavisimaia Moldova” sunt recomandate de noi, facilitând cunoaşterea de către abonaţi a activităţii Guvernului”, a explicat Raisa Caraman, şefa Secţiei mijloace de instruire şi acte de studii a ministerului.
Deşi deetatizate, fostele ziare guvernamentale continuă să fie susţinute de Guvern. În decembrie 2006 Guvernul a alocat redacţiei ziarului „Moldova Suverană” peste 376 mii de lei (cca. 29 mii USD) pentru achitarea serviciilor tipografice, cu titlu de „ajutor financiar unic”, iar ziarului „Nezavisimaia Moldova” un ajutor financiar unic în sumă de 81,3 mii de lei (6,2 mii USD) în scopul stingerii datoriilor faţă de Editura „Universul”.

Reflectarea în mass-media a campaniei electorale din Găgăuzia a fost monitorizată de Asociaţia Presei Independente şi Centrul Independent de Jurnalism. Rezultatele monitorizării primului tur al alegerilor arată că majoritatea mediilor de informare din autonomia găgăuză se menţineau pe linia de favorizare a guvernatorului în exerciţiu al regiunii, Gheorghe Tabunşcic. Favorizarea lui Tabunşcic se făcea prin ştiri despre realizările administraţiei, fiind observată evitarea oricăror note critice la adresa acesteia. Excepţie a făcut, în perioada vizată, ziarul „Nastoiaşcee Znamea” (Ceadâr-Lunga), care îl sprijinea pe candidatul independent Mihail Formuzal, primar al oraşului Ceadâr-Lunga, şi îl prezenta pe guvernator în culori negative. De asemenea, mass-media audiovizuale monitorizate, cu excepţia „Radio Moldova”, a adoptat tactica ignorării concurenţilor electorali, cu excepţia lui Gheorghe Tabunşcic. Pe de altă parte, ziarul cu acoperire naţională „Nezavisimaia Moldova” nu a scris nimic despre alegerile locale din autonomia găgăuză. Dintre posturile audiovizuale, numai „Radio Găgăuzia” a oferit alegătorilor emisiuni de educaţie electorală, iar la toate posturile radio şi TV, supuse monitorizării, au lipsit dezbaterile electorale.

Misiunea OSCE de asemenea a constatat o favorizare substanţială a lui Gheorghe Tabunşcic, başcanul în funcţie în perioada campaniei electorale, din partea mass-media regionale de stat, a reprezentanţilor autorităţilor locale şi centrale, precum şi a partidului de guvernământ. Într-un comunicat de presă emis după primul tur de scrutin, misiunea a remarcat că toţi candidaţii au avut acces la mass-media şi au putut participa în cadrul dezbaterilor televizate desfăşurate la „Teleradio Gagauzia”, însă valoarea acestor dezbateri a fost simţitor diminuată pentru că Tabunşcic, başcanul în exerciţiu, a refuzat să participe la dezbateri. Organele de drept au împiedicat desfăşurarea activităţilor electorale ale candidaţilor din opoziţie, Misiunea OSCE exemplificând prin sechestrarea, la 28 noiembrie, a cinci mii de exemplare ale unui ziar în susţinerea unui candidat de opoziţie. 

În pofida acestui lucru, la 3 decembrie, când a avut loc primul tur al alegerilor, cele mai multe sufragii le-a acumulat primarul de Ceadâr- Lunga, Mihail Formuzal, urmat de Nicolae Dudoglo, primar de Comrat. După primul tur de scrutin, Tabunşcic  a fost eliminat din cursă electorală. Iar la turul doi de scrutin, ce a avut loc la 17 decembrie, a câştigat Mihail Formuzal, care a devenit başcan al Găgăuziei.

În anul 2006 a continuat publicarea stenogramelor şedinţelor Parlamentului în Internet (primele stenograme fiind publicate în vara anului 2005). 

Biroul Permanent al Parlamentului a aprobat un nou regulament de acreditare a jurnaliştilor la lucrările Legislativului, potrivit căruia legitimaţiile de acreditare se vor elibera pentru întreaga perioadă a mandatului Parlamentului, şi nu pentru un singur an, cum se proceda anterior. Au continuat şi transmisiunile în direct ale şedinţelor în plen ale Parlamentului la posturile publice ale Companiei „Teleradio Moldova”, însă Fracţiunea comunistă din Legislativ a insistat de mai multe ori pe parcursul anului asupra suspendării acestora. Comuniştii le consideră ineficiente şi pledează pentru crearea unor emisiuni de sinteză la radio şi TV, care ar relata sumar despre activitatea parlamentară. Deşi transmisiunile în direct continuă, opinia publică apreciază această realizare drept una fragilă.

Pe parcursul anului a început să emită emisiuni proprii TV7 (programele de actualităţi „Segodnea v Moldove” şi „Cotidian”, precum şi unele emisiuni de divertisment). De asemenea, si-a extins emisia locală BBC, care si-a inaugurat şi un birou modern. Însă, din motive economice, s-a închis Agenţia de presă „Flux”, care a activat pe parcursul a 11 ani.

Pe de altă parte, însă, jurnaliştii s-au plâns de mai multe ori de acces limitat şi tratament discriminatoriu, în funcţie de cât de comode sunt relatările lor pentru putere. Astfel, doar unii dintre jurnaliştii acreditaţi la serviciul de presă al preşedintelui R. Moldova  (instituţiile de presă oficiale şi pro-prezidenţiale) au fost invitaţi la briefing-ul susţinut de Vladimir Voronin după întrevederea acestuia cu Putin la 8 august 2006. Acelaşi lucru s-a repetat şi după participarea lui Voronin la summit-ul şefilor de stat din CSI la Minsk şi întrevederea avută acolo cu Vladimir Putin (noiembrie 2006). Instituţiile de presă independente şi reporterii instituţiilor de presă străine, acreditaţi în R. Moldova, au fost nevoiţi să folosească informaţiile despre briefing pe care le-a difuzat mass-media oficială din Moldova. 

La 31 octombrie 2006 Agenţia de ştiri DECA-press din Bălţi a anunţat că unui reporter al Agenţiei i-a fost îngrădit accesul la şedinţele publice ale unui proces desfăşurat la Judecătoria raionului Drochia. Judecătoarea nu i-a permis ziaristei să asiste la mai multe şedinţe, motivând că presa este în drept să asiste doar la prima şedinţă şi la pronunţarea sentinţei (ceea ce este o interpretare eronată a legislaţiei). În calitate de argument, judecătoarea a invocat că ziariştii nu au dreptul să facă înregistrări audio, video sau să realizeze fotografii la şedinţele instanţei, ceea ce ziarista nici nu intenţiona să facă. 

Accesul la informaţie

Dreptul la informare nu se rezumă la posibilitatea de a comunica gândurile, opiniile etc., prin orice mijloc, el se extinde şi la dreptul de a recepta, a primi informaţie. Accesul la informaţie are un conţinut complex: accesul la orice informaţie de interes public; informarea de către autorităţile publice asupra unor evenimente sau acţiuni hotărâte de ele şi accesul la informaţiile cu caracter personal.

Accesul la informaţiile de interes public presupune accesul liber la orice media de pe poziţiile consumatorului. Orice informaţie deţinută de o autoritate publică este accesibilă dacă nu este secretă, dacă nu este legal declarată astfel sau dacă nu se referă la viaţa privată, intimă şi de  familie a altei persoane. Accesul la informaţie nu este un drept absolut, de acea şi se stabileşte că acest drept nu trebuie să prejudicieze măsurile de protecţie a tinerilor sau siguranţa naţională.

Corelat cu accesul la informaţie este dreptul cetăţeanului de a fi informat corect. Autorităţile  publice au obligaţia de a asigura informarea corectă a cetăţenilor asupra treburilor publice şi asupra problemelor de interes personal. Ceea ce înseamnă că, în virtutea competenţelor ce le revin, autorităţile publice sunt obligate să-l informeze pe cetăţean prompt, corect şi clar cu privire la măsurile preconizate şi mai ales luate de autorităţile publice.

Pentru guvernanţi contează din ce în ce mai mult imaginea pe care o creează media decât guvernarea efectivă a statului. Spectacolul  devine unicul suport al unei societăţi ce pare a decădea inevitabil şi într-o asemenea societate prevalează forma asupra conţinutului, imaginea asupra ideii. La prezent, partidele politice au tentaţia de a exercita puterea, în locul aparatului de stat. Este mai uşor pentru politicieni să acţioneze din interiorul partidului a căror structură de decizie este quasi-nereglementată, decât de la nivelul complicatei structuri de decizie statală. Astfel, drepturile şi libertăţile omului sunt puse în cauză de această migrare a competenţelor  statului către partid (partide). Centralizarea excesivă a partidelor politice, creşterea puterii decizionale a unui număr mic de membri ce se află în funcţiile de conducere duc la o slăbire a drepturilor omului, căci aceste partide alimentează nivelul instituţional şi aşa cum se vor conduce pe ele însele partidele vor conduce şi societatea.

La prima sa sesiune din 1946, Organizaţia Naţiunilor Unite a declarat: „libertatea de opinie şi exprimare este un drept fundamental al omului şi piatra de temelie a tuturor libertăţilor cărora li se consacră Naţiunile Unite”/1/. Pentru prima dată acest drept a fost enunţat în Declaraţia universală a drepturilor omului (art. 19) /2/. Acest enunţ, cu caracter de principiu a fost dezvoltat în Pactul internaţional cu privire la drepturile civile şi politice (art.19) /3/. O amplă reglementare a acestei libertăţi se găseşte în Convenţia internaţională asupra eliminării tuturor formelor de discriminare rasială /4/, Convenţia internaţională cu privire la drepturile copilului, din 20 noiembrie 1989 ş.a.

Din instrumentele regionale care reglementează acest drept menţionăm: Actul final al Conferinţei pentru securitate şi cooperare în Europa, din 1 august 1975; Documentele finale ale Reuniunilor reprezentanţilor Statelor participante la CSCE de la Viena, Madrid, Copenhaga; Convenţia pentru apărarea Drepturilor Omului şi a Libertăţilor Fundamentale din 4 noiembrie 1950 /5/; Convenţia pentru protecţia persoanelor referitor la prelucrarea automatizată a datelor cu caracter personal, din 28 ianuarie 1981; Carta de la Paris pentru o nouă Europă, din 21 noiembrie 1990; Carta europeană a autonomiei locale, din 15 octombrie 1985 ş.a. 

Importante sunt şi Recomandările Consiliului Europei: Recomandarea (99)1 a Comitetului de Miniştri către statele membre cu privire la măsurile de promovare a pluralismului mijloacelor de comunicare în masă, din 19 ianuarie 1999; Recomandarea (94) 13 a Comitetului de Miniştri către Statele membre cu privire la măsurile de promovare a transparenţei mijloacelor de comunicare în masă, dîn 22 noiembrie 1994; Recomandarea (2000) 7 a Comitetului de Miniştri către Statele membre cu privire la dreptul jurnaliştilor de a nu-si divulga sursele de informaţie, din 8 marte 2000; Recomandarea (2000) 23 a Comitetului de Miniştri către Statele membre cu privire la independenţa şi funcţiile autorităţilor de reglementare a sectorului radiodifuziunii din 20 decembrie 2000; Recomandarea nr. R (95) 11 a Comitetului Miniştrilor către Statele membre cu privire la selectarea, prelucrarea, prezentarea şi arhivarea hotărârilor judecătoreşti în sistemele automatizate de documentare juridică, din 11 septembrie 1995; Recomandarea nr. R (89) 2 a Comitetului Miniştrilor către Statele membre privind protecţia datelor cu caracter personal utilizate în scopul angajării, din 18 ianuarie 1989; Recomandarea nr. R (86) 1 a Comitetului Miniştrilor către Statele membre privind protecţia datelor cu caracter personal utilizate în scopul securităţii sociale, din 23 ianuarie 1986; Carta pentru Libertatea Mass-media (Pactul de Stabilitate pentru Europa de Sud - Est), iunie 2000; Convenţia privind accesul la informaţie, justiţie şi participarea publicului la adoptarea deciziilor în domeniul mediului, din iunie 1989 /6/ ş.a. 

Republica Moldova fiind parte la aceste tratate internaţionale şi cele regionale se obligă să le prevadă în legislaţia naţională. În cazul nerespectării acestor prevederi persoanele, instituţiile, organizaţiile pot fi obligate la respectarea acestui drept, sancţionate pe plan intern de instanţele judecătoreşti naţionale /7/, iar în plan regional Statul poate fi sancţionat de către Curtea Europeană de Justiţie.

Subliniem, autorităţile publice: Parlamentul, Preşedinţia, Guvernul, Administraţia publică locală, Instanţele de judecată, Consiliul Superior al Magistraturii, Procuratura, Avocatura, Curtea Constituţională, Funcţionarul public etc., prin legile respective  sunt obligaţi să respecte  dreptului tău: Accesul la informaţie.

Accesul la informaţie - 2006

Legea privind accesul la informaţie a fost adoptată în anul 2000, creând premise favorabile pentru realizarea dreptului constituţional al persoanei la informaţie.

Existenţa unei legi însă nu garantează nici pe departe implementarea ei în mod automat.

Mai multe exemple, analize şi observaţii confirmă acest adevăr şi în cazul aplicării Legii privind accesul la informaţie. Deşi acest act normativ important corespunde rigorilor standardelor internaţionale, realizarea de facto a liberului acces la informaţiile oficiale lasă mult de dorit, cauzele care împiedică aplicarea Legii fiind chiar la suprafaţă: mentalitatea, reticenţa şi chiar frica unor funcţionari publici, managementul nesatisfăcător, respectiv, în cadrul instituţiilor. Un factor negativ îl constituie şi gradul scăzut de cunoaştere a Legii de către cetăţeni si, implicit, dezinteresul acestora faţă de realizarea propriului drept la informaţie, pasivitatea şi neimplicarea publicului în procesul de elaborare a deciziilor. Un argument concludent e şi numărul extrem de redus al cererilor de informaţii, înaintate autorităţilor şi instituţiilor publice, solicitanţii principali fiind reprezentanţi ai mass-media şi organizaţiilor nonguvernamentale.

În această ordine de idei, se impune necesitatea instruirii permanente a tuturor funcţionarilor publici, pe de o parte, popularizarea consecventă şi demonstrarea utilităţii Legii pentru cetăţeni, pe de altă parte. 

Anterior s-au efectuat doar tentative sporadice de studiere a modului de aplicare a Legii privind accesul la informaţie, care, evident, nu pretindeau la prezentarea unui tablou integral al procesului de informare a publicului, conform actului normativ respectiv.

În temeiul metodologiei, elaborate de Institutul Societăţii Deschise (Budapesta), cu anumite modificări şi adaptări, ţinând cont de practica acumulată deja în mai multe ţări, Centrul “Acces-info” si-a propus desfăşurarea unui proces de monitorizare pe parcursul anului 2006, cu dezbaterea rezultatelor prealabile în cadrul unor “mese rotunde”, discuţiilor focalizate în grup, în decembrie 2006, ianuarie-februarie 2007, cu participarea reprezentanţilor autorităţilor şi instituţiilor publice, organizaţiilor nonguvernamentale şi mass-media, în cadrul cărora s-a discutat despre problemele cu care se confruntă actorii procesului de solicitare/furnizare a informaţiei, despre carenţele informării active a publicului şi despre căile de eficientizare a aplicării Legii privind accesul la informaţie.

Monitorizarea a decurs în trei etape: 

Prima etapă - testarea elementară a autorităţilor şi instituţiilor publice centrale, raionale, municipale, teritoriale şi locale privind reacţia la cereri care includeau întrebări elementare, referitoare la numirea şi instruirea funcţionarilor responsabili de furnizarea informaţiilor oficiale, structura organizaţiei, modalităţile de informare a publicului şi de conlucrare cu mass-media.

Astfel, pe adresele a 1141 autorităţi şi instituţii publice au fost expediate câte o singură cerere din partea organizaţiilor nonguvernamentale, toate având acelaşi conţinut.

Etapa a doua -  testarea complexă a 46 de autorităţi şi instituţii publice centrale.
După un anumit grafic, cu o periodicitate de circa 10 zile, cetăţeni, organizaţii nonguvernamentale, agenţii de presă şi redacţii de ziare naţionale şi locale au expediat autorităţilor şi instituţiilor publice câte 11 cereri (506 cereri). Fiecare cerere a inclus câte 2 întrebări (1012 întrebări).

Întrebările au avut un grad diferit de complexitate – de la informaţii elementare (numărul de calculatoare, numărul de sancţiuni în cazuri de corupţie) la altele mai sensibile (declaraţiile pe venituri) sau care necesitau prezentarea unui volum mai mare de informaţii – rapoarte financiare, liste ale contractelor încheiate. De asemenea, au fost incluse, la insistenţa unor redacţii locale, şi două întrebări, răspunsurile la care necesitau expunerea unor opinii şi aprecieri (care sunt cele mai coruptibile autorităţi şi instituţii, eficienţa pregătirii cadrelor).

Unele întrebări au fost incluse în cererile tuturor categoriilor de solicitanţi (cetăţeni, organizaţii nonguvernamentale, mass-media naţională şi locală), pentru a putea urmări reacţia furnizorilor de informaţii în dependenţă de acest criteriu.

La analiza rezultatelor din etapa a doua, la care au fost incluse numai autorităţile şi instituţiile publice centrale, s-au luat în calcul şi datele obţinute la prima etapă, de testare elementară a reacţiei la cereri de informaţii, care, de fapt, trebuie să fie furnizate din “oficiu”, acestea fiind disponibile pentru a fi furnizate imediat, fără vreun efort suplimentar. Deci, în total, au fost expediate 552 de cereri, incluzând 1048 întrebări.

Etapa a treia - chestionarea şi intervievarea reprezentanţilor autorităţilor şi instituţiilor publice, organizaţiilor nonguvernamentale, mass-media. 

Etapa a patra - lansarea Raportului de monitorizare; 

analiza rezultatelor în cadrul unor “mese rotunde” în 32 de raioane ale republicii, în cadrul cărora vor fi puse în dezbatere chestiuni de eficientizare a implementării Legii privind accesul la informaţie.

Situaţia 

1.2.3. Asigurarea transparenţei actului de guvernare, în conformitate cu prevederile Planului de Acţiuni, inclusiv prin transmisiunea în direct a sesiunilor plenare este una binevenită, însă acesteia, aparent, i se opun membrii Partidului Comunist care au lansat iniţiativa sistării transmisiunii directe. Managementul defectuos al TRM nu poate servi drept pretext pentru sistarea respectivă, compania publică având responsabilitatea de a reflecta integral procesul legislativ al Parlamentului. O asemenea înrăutăţire a transparenţei în activitatea Parlamentului ar trezi îngrijorări foarte mari şi ar pune sub semnul întrebării dorinţa Chişinăului de a promova procesul de integrare europeană.  Mai  mult decât atât, sesiunile înregistrate ar putea fi plasate pe site-ul Parlamentului (video podcasting), odată ce este consolidată capacitatea tehnică a acestuia şi modernizată structura. Toate stenogramele sesiunilor trebuie să fie publicate, fără excepţii şi în timp util, nu cu întârzierile ce se înregistrează în prezent. De asemenea, pentru analiză şi evaluare ar fi necesară plasarea tuturor stenogramelor existente în format electronic, dar şi scanarea celor anterioare, începând cu 1991, cu plasarea ulterioară pe site.

1.2.4. Pentru a spori transparenţa şi informarea publică adecvată este necesar de plasat pe site-ul Parlamentului: rapoartele comisiilor asupra proiectelor examinate; notele de fundamentare la proiectele de acte legislative, însoţite de expertizele corespunzătoare; amendamentele acceptate şi propuse spre includere în proiecte la dezbateri în prima şi a doua lectură; ordinea de zi a şedinţelor comisiilor permanente; ordinea de zi a şedinţelor plenare în regim de urgenţă (se atestă cazuri când au loc modificări ce nu mai sunt afişate public ori sunt afişate tardiv); legile remise de la promulgare, împreună cu scrisoarea de remitere, pentru informare despre obiecţiile şefului statului asupra proiectelor de acte legislative, pentru a se acorda posibilităţi de expunere şi asupra acestor obiecţii, în termenele prestabilite.

Procedura de acreditare a cauzat probleme jurnaliştilor destul de frecvent. Acreditarea jurnaliştilor este reglementată de Legea presei din 1994. Majoritatea prevederilor, însă, se referă la acreditarea jurnaliştilor străini în Republica Moldova (art.21, 22, 23 şi 25). Referitor la jurnaliştii moldoveni, există o singură prevedere: art.21 alin.(2): „Publicaţiile periodice şi agenţiile de presă pot acredita în modul stabilit jurnalişti pe lângă autorităţile publice, precum şi la manifestaţiile artistice şi sportive.” Această prevedere ambiguă („... în modul stabilit ...”) a servit drept temei pentru apariţia unor regulamente interne, în baza cărora instituţiile îşi elaborează propriile norme de acreditare a jurnaliştilor. Unele dintre aceste regulamente nici nu sunt făcute publice. Pană la acest moment, principala formă de abuz a autorităţilor publice în acest domeniu este neacreditarea jurnaliştilor.
Publicarea deciziilor CEDO
Situaţia actuală, în virtutea Articolului 1 din Legea nr. 173- XIII din 6 iulie 1994 privind modul de publicare şi intrare în vigoare a actelor oficiale

Legea prevede publicarea deciziilor şi hotărârilor CEDO în Monitorul Oficial în limba de stat şi în limba rusă, precum şi pe şi pe web site-ul oficial al Guvernului. Nu se stipulează termenul de publicare sau modalitatea de realizare (instituţia responsabilă, procedura de traducere, costurile aferente). Tirajul actual al Monitorului Oficial variază lunar şi este de aproximativ 9 000.

Ediţiile speciale au un tiraj de la 1 000 copii până la 14 000 („cazul Ilaşcu”) copii în funcţie de subiectul abordat în ediţie specială. Preţul cu amănuntul al ediţiei Monitorului Oficial este în jur de 25-30 lei, iar preţul ediţiei speciale variază şi este comparabil cu preţul ediţiei de abonare. Ediţiile speciale ale Monitorului Oficial nu sunt disponibile pentru abonare. 

Actualmente hotărârile CEDO se publică în ediţiile speciale ale Monitorului Oficial. Însă, nu toate hotărârile CEDO sunt publicate în Monitorul Oficial
. Ministerul Justiţiei publică hotărârile CEDO pe pagina electronică instituţională. 

Se susţine că hotărârile CEDO nu se publică în Monitorul Oficial din cauza că nu se asigură şi traducerea în limba rusă (Monitorul oficial se editează în două limbi: de stat şi rusă). 

Prin urmare, efectul situaţiei actuale este că hotărârile CEDO nu sunt accesibile publicului larg şi o parte din hotărâri CEDO nu sunt deloc accesibile publicului larg. Prin nepublicarea hotărârilor CEDO pot apărea situaţii şi incidente de interpretare contradictorie din partea instituţiile publice şi instanţelor judecătoreşti. Nepublicarea hotărârilor privează societatea de beneficiul social creat prin cunoaşterea practicilor europene şi efectelor acestora asupra legislaţiei naţionale.

Situaţia probabilă, în virtutea Legii pentru modificarea şi completarea articolului 1 din Legea nr. 173- XIII din 6 iulie 1994 privind modul de publicare şi intrare în vigoare a actelor oficiale
textul alineatului cu care se vrea completarea Legii
:

„(8) Deciziile şi hotărârile Curţii Europene a Drepturilor Omului pronunţate în cauzele în care Republica Moldova are calitatea de pârât se publică, în termen de o lună după intrarea lor în vigoare, în ediţii oficiale speciale ale Monitorului Oficial al Republicii Moldova. Spre publicare se prezintă textul autentic al acestora, cu traducerea oficială în limba de stat, exactitatea traducerii fiind certificată de Ministerul Justiţiei.
Modificarea propune ca hotărârile CEDO să fie publicate în ediţiile speciale ale Monitorului Oficial, în termen de 1 lună de la intrarea în vigoare. În acest regim se publică textele tratatelor internaţionale ale Republicii Moldova care au intrat în vigoare, textele integrale ale anexelor şi documentelor aferente, rezervele sau declaraţiile Republicii Moldova (art. 1 al. 6). Articolul modificat asigură publicarea hotărârilor CEDO în ediţiile speciale ale Monitorul Oficial în limba de stat, în termen de o lună de la intrarea în vigoare. În acest caz deciziile şi hotărârile CEDO ar fi publicate în ediţiile speciale care au un tiraj mai redus decât Monitorul Oficial şi nu sunt distribuite în reţeaua abonaţilor.

Proiectul actual îmbunătăţeşte instrumentul de realizare a politicii de publicare a hotărârilor CEDO (termenii, instituţia responsabilă), însă diminuează din accesibilitatea textelor publicului larg (prin publicarea doar în ediţiile speciale) şi compensarea accesibilităţii reduse prin publicarea acestora pe pagină electronică guvernamentală (fără termenii exacţi).    

În consecinţă prin adoptarea legii respective s-ar legifera situaţia de facto existentă deja.

Recomandăm redacţia de mai jos a proiectului de lege:

 „…Deciziile şi hotărârile Curţii Europene a Drepturilor Omului pronunţate în cauzele în care Republica Moldova are calitatea de pârât se publică, în termen de o lună după intrarea lor în vigoare, în ediţii oficiale speciale ale Monitorului Oficial al Republicii Moldova şi pe web site-ul oficial al Guvernului şi Ministerului Justiţiei. Spre publicare se prezintă textul autentic al acestora, cu traducerea oficială în limba de stat, exactitatea traducerii fiind certificată de Ministerul Justiţiei.”
Textul propus va crea mai multe beneficii sociale societăţii, inclusiv cunoaşterea mai bună a precedentelor şi efectelor hotărârilor, promovarea culturii juridice şi integrării practicilor europene în actul instituţional, administrativ şi judiciar din Republica Moldova, demonstrând o deschidere cu adevărat spre valorile europene, totodată textul propus va: 

1. crea accesibilitate mai largă a publicului pentru hotărârile publicate,

2. asigura o implementare mai clară li exactă a scopului declarat,

3. crea un mecanism de responsabilitate pentru implementarea legii. 

Accesul la informaţie - jurnalişti
Accesul la informaţie pentru organizaţiile societăţii civile este încă limitat, procesul de luare a deciziilor în Guvern rămâne a fi insuficient de transparent, şi canalele de comunicare între Guvern şi societatea civilă nu sunt foarte bine stabilite.
De regulă, se acceptă cererile scrise prezentate sub diferite forme: tipărite, scrise de mână, expediate prin poştă, fax sau e-mail, aduse personal la sediu. Cu excepţia cererilor verbale, celelalte cereri sunt satisfăcute aproximativ în aceiaşi termeni şi în aceeaşi manieră (răspunsuri complete, formale, refuzuri). După cum am observat din analiza de mai sus a datelor monitorizării, natura cererii (elementară, “sensibilă”, solicitarea unor rapoarte financiare etc.) influenţează direct rezultatele răspunsurilor, acestea variind spectaculos în funcţie de complexitatea şi “inconvenienţa” întrebărilor.

Răspunsurile mai depind şi de tipul instituţiei: cele mai receptive, de regulă, sunt Preşedinţia, Parlamentul, Guvernul, urmate de organele de drept şi de control centrale, la nivel raional rata răspunsurilor complete scade brusc, iar la nivel local aceasta e, pur şi simplu, deplorabilă. În principiu, la nivel central rezultatele, în funcţie de solicitant (cetăţeni, organizaţii nonguvernamentale, presa), sunt egale, excepţie fiind, în sens negativ, reacţia la cererile mass-media locale.

Centrul “Acces-info” a expediat 46 cereri autorităţilor şi instituţiilor publice centrale, 160 cereri – instituţiilor raionale şi din municipiul Bălţi, consiliilor raionale, oficiilor teritoriale ale Aparatului Guvernului, judecătoriilor şi curţilor de apel, procuraturilor şi comisariatelor de poliţie, 900 cereri – primăriilor şi preturilor (mun. Chişinău), 35 cereri – direcţiilor, serviciilor Primăriei mun. Chişinău, instituţiilor descentralizate din capitală, în total – 1141 cereri.

Rata medie a răspunsurilor primite în cadrul primei etape a monitorizării – de testare elementară - la nivel central e de 82,61% (97,37% – în termen, 2,63% – tardiv), la nivel raional şi municipal – 51,88% (79,52% – în termen, 20,48% – tardiv), la nivelul mun. Chişinău (direcţii, servicii, instituţii descentralizate) – 62,86% (86, 36% – în termen, 13,64 – tardiv), media generală la aceste categorii de autorităţi şi instituţii monitorizate constituind 59,34% (82,51% – în termen, 14,69 – tardiv).

La nivel de primării şi preturi (mun. Chişinău)  au răspuns doar 9,78% (73,86 – în termen, 26,14% – tardiv), adică din 900 cereri trimise au fost primite doar 88 de răspunsuri!
Preşedinţia, Parlamentul şi Guvernul au răspuns la cereri, organele de drept şi de control au înregistrat 11,11% refuzuri, agenţiile, birourile şi serviciule – 18,18%, ministerele – 20,00%, alte instituţii de la nivel central – 25,00%.

Rata medie a refuzurilor din partea autorităţilor şi instituţiilor publice centrale, din numărul cererilor trimise, constituie 17,39%, la nivelul raional şi municipal – 48,12%, la nivelul mun. Chişinău – 37,14%, media generală la aceste trei categorii fiind de 40,66%.

La categoria instituţii raionale, municipale, teritoriale pe primul loc în “topul” refuzurilor se situează judecătoriile şi curţile de apel – 60,47%, urmate de direcţiile şi serviciile Primăriei mun. Chişinău – 54,17%, apoi de procuraturile şi comisariatele raionale şi municipale – câte 51,28%. Rata refuzurilor din partea consiliilor raionale constituie 31,25%, iar cea a Oficiilor teritoriale ale Aparatului Guvernului – 14,29%. Toate cele 11 instituţii descentralizate din mun. Chişinău au dat răspunsuri la cereri în proporţie de 100,00%.

Cele mai multe răspunsuri cu depăşirea termenului de 15 zile lucrătoare de la data înregistrării cererii de acces la informaţie le au primăriile şi preturile – 26,14% din răspunsurile primite, urmează instituţiile la nivel raional şi municipal – 20,48%. Instituţiile la nivelul mun. Chişinău au înregistrat un rezultat de 13,64%, iar autorităţile şi instituţiile centrale – 2,63%.

Diferă mult gradul de relevanţă al răspunsurilor. Astfel, cele mai multe răspunsuri complete, din numărul cererilor trimise, l-au dat autorităţile şi instituţiile publice centrale – 63,04%, urmează direcţiile, serviciile Primăriei mun. Chişinău, instituţiile descentralizate din capitală – 40,00%, apoi instituţiile la nivel raional şi municipal – 26,87%, media generală la aceste trei categorii constituind 35,68%. Sub orice critică e atitudinea primăriilor şi preturilor – doar … 39 de răspunsuri complete din 900 cereri trimise – 4,34%.

Preşedinţia, Parlamentul şi Guvernul au dat răspunsuri complete în proporţie de sută la sută, rata răspunsurilor complete date de organele de drept şi de control constituind 77,78%, a celor ale instituţiilor din categoria “Alte instituţii” – 75,00%, ministerelor – 53,33%, iar a agenţiilor, birourilor şi serviciilor – 45,45%.

La nivelul instituţiilor raionale, municipale şi teritoriale cel mai înalt rezultat al răspunsurilor complete l-au înregistrat instituţiile publice descentralizate din mun. Chişinău – 54,55%, urmate de consiliile raionale – 46,88% şi de direcţiile, serviciile Primăriei mun. Chişinău – 33,33%. Cele mai puţine răspunsuri complete le-au dat procuraturile raionale – 20,51%, comisariatele raionale de poliţie – 23,08%, judecătoriile şi curţile de apel – 25.58%.

Rata răspunsurilor complete pe raioane, primite, în ansamblu, de la consiliile raionale, primării, judecătorii, procuraturi şi comisariate de poliţie variază între 0,00% (Briceni, Cahul, Cantemir, Donduşeni, Floreşti, Şoldăneşti şi Rîşcani) şi …13,79% (Criuleni – 13,79%, Călărasi – 12,90%, Făleşti – 10,81%, Sângerei – 10,34%), iar celelalte raioane n-au înregistrat nici 10%.

Preturile mun. Chişinău au dat răspunsuri complete în proporţie de 46,66%. Primăriile din Anenii Noi, Criuleni şi Basarabeasca abia de au depăşit cota de 10% ,  rata răspunsurilor constituind, respectiv, 10,71%, 12,00% şi 14,28%. Nu au trimis răspunsuri complete nici o primărie din raioanele: Briceni, Cahul, Cantemir, Donduşeni, Drochia, Dubăsari, Floreşti, Glodeni, Ialoveni, Ocniţa, Ungheni, Rezina, Râşcani, Şoldăneşti, Teleneşti. Dintre primăriile municipale şi cele ale centrelor raionale, în general, au răspuns doar cele din Anenii Noi, Cahul, Cimişlia, Căuşeni, Donduşeni, Chişinău.
Încăperi. Un număr extrem de mic de instituţii, chiar şi la nivel central, au încăperi speciale pentru consultarea informaţiilor, documentelor oficiale de către solicitanţi.

Regulamente. Nu există regulamente cu privire la drepturile şi obligaţiile funcţionarilor în procesul de furnizare a documentelor, informaţiilor oficiale (art. 11 alin. (2), lit. c) al Legii privind accesul la informaţie), cu excepţia câtorva instituţii publice centrale: Procuratura Generală, Camera Înregistrării de Stat, Serviciul de Informaţii şi Securitate, Comisia Naţională a Valorilor Mobiliare. De regulă, Regulamentele privind activitatea instituţiilor centrale, adoptate prin hotărâre de Guvern, includ doar prevederi generale, adeseori de blanchetă.
Atât instituţiile centrale, cât şi consiliile raionale dispun de Ghidul “Aplicarea Legii privind accesul la informaţie. Recomandări practice. Centrul “Acces-info”, 2003.”, care conţine sfaturi referitoare la realizarea Legii, inclusiv de ordin procedural, modele de cereri, răspunsuri la ele, modele de refuz, de reclamaţie administrativă etc. Lipsesc, însă, ghidurile elementare interne privind calea pe care trebuie să o parcurgă cererea până la satisfacerea ei – termene interne, responsabili concreţi, coordonări etc.

Rapoarte anuale. Nefiind obligate prin lege, autorităţile şi instituţiile publice nu elaborează rapoarte anuale privind răspunsurile la cereri, pe care le-a furnizat. Ba mai mult, aceasta este, deocamdată, practic, imposibil, deoarece cererile de informaţii sunt înregistrate în aceeaşi ordine ca şi petiţiile, fără a le separa (o excepţie e Pretura sectorului Centru, mun. Chişinău).

Accesul la registre. Cu mici excepţii, accesul la registrele (listele) informaţiilor deţinute de către instituţii este problematic, aceasta fiind o încălcare a art. 11 alin. (2), lit. e) al Legii privind accesul la informaţie.

Managementul instituţional Majoritatea responsabililor de furnizarea informaţiilor de la instituţiile centrale şi de la consiliile raionale au fost instruiţi în domeniul aplicării Legii privind accesul la informaţie, fie în cadrul seminarelor şi training-urilor organizate de Centrul “Acces-info”, fie la Academia Administraţiei Publice. Un număr extrem de mic de persoane respective au fost instruite din cadrul primăriilor, judecătoriilor, procuraturilor, comisariatelor de poliţie, impactul negativ fiind vizibil şi din rezultatele obţinute în procesul monitorizării.

Conform interviurilor şi discuţiilor avute cu reprezentanţii instituţiilor publice, nu întotdeauna persoanele responsabile de furnizarea informaţiilor au timp disponibil pentru aceasta, deoarece mai au şi alte obligaţiuni.

O problemă serioasă ţine de nivelul de computerizare a instituţiilor, lipsă unor baze de date complete care ar facilita cu mult operativitatea şi calitatea satisfacerii cererilor. Proiectul de realizare a guvernării electronice, aflat în proces de implementare, ar putea contribui la o mai bună informare a publicului (crearea ghişeelor unice informaţionale, centrelor informaţionale, crearea şi menţinerea paginilor oficiale electronice etc.).

De asemenea, funcţionarii responsabili de furnizarea informaţiilor nu au atribuţii de a lua personal decizii, trebuind să discute, în cele mai dese cazuri, cu superiorii. În majoritatea cazurilor, răspunsurile la cereri în procesul de monitorizare au fost semnate de conducătorii instituţiilor, locţiitorii acestora sau de şefii aparatelor, cancelariilor. Cu mici excepţii, instituţiile publice nu au suficiente sisteme informaţionale de management şi arhive care ar facilita posibilitatea găsirii operative a informaţiilor solicitate.

Plăţi. Nici la o cerere nu au fost solicitate plăţi, cu excepţia a 4 cazuri, când s-a invocat motivul volumului mare de informaţii care cad sub incidenţa art. 20 alin. (3) al Legii privind accesul la informaţie (informaţii analitice, de sinteză sau inedite). O problemă generală rămâne a fi faptul că autorităţile şi instituţiile publice nu pot încasă plăţi, prevăzute de Legea privind accesul la informaţie, deoarece organele reprezentative nu au stabilit până acum mărimile acestora şi procedurile respective.

Atitudinea funcţionarilor publici. Reprezentanţii instituţiilor au acceptat observaţiile prealabile asupra problemelor depistate în procesul monitorizării, manifestând deschidere şi constructivism, dar au fost extrem de reticenţi la propunerea de a accepta să răspundă la interviurile detaliate ale colaboratorilor Centrului „Acces-info” privind managementul asigurării informaţionale, preferând transmiterea întrebărilor în scris către conducere, din 46 instituţii ne-au răspuns 14. 

Reprezentanţii instituţiilor, de regulă, au o atitudine pozitivă privind necesitatea eficientizării procesului de aplicare a Legii privind accesul la informaţie, ceea ce, într-o anumită măsură, generează optimism. O condiţie a valorificării acestuia este instruirea tuturor funcţionarilor publici  din cadrul tuturor autorităţilor şi instituţiilor publice, care trebuie să cunoască şi să respecte atât obligaţiile instituţiei pe care o reprezintă, cât şi pe cele personale, responsabilităţile care le revin pentru realizarea consecventă, permanentă, de facto a dreptului la informaţie.
Cazuri de îngrădire a accesului la informaţie
 
8 februarie 2006

Jurnaliştii de la “Edinaya Gagauzia” nu au avut niciodată acces la şedinţele Adunării Populare de la Comrat

Redactorul ziarului “Edinaya Gagauzia”, Valeri Kirioglo, a comunicat că Adunarea Populară (AP) a refuzat acreditarea unui reprezentant al publicaţiei pentru că aceasta denaturează faptele. Redactorul afirmă însă că acesta ar fi un motiv inventat. “Cum ar putea ziarul să reflecte activitatea AP dacă ziariştii noştri nu au avut niciodată acces la şedinţele acestei instituţii de stat?”, se întreabă Kirioglo. În opinia preşedintelui AP, Stepan Yasir, ziarul “Edinaya Gagauzia” încalcă prevederile Legii presei a R. Moldova. Deputaţii găgăuzi afirmă că “gazeta oglindeşte evenimentele din punct de vedere critic, negativ, operează cu informaţii neverificate şi atacă deputaţii”.

21 februarie 2006

Publicaţia “Timpul de dimineaţă” intrată în dizgraţia Curţii de Conturi şi Procuraturii din Chişinău
Pentru că a dat publicităţii la 8 şi 9 februarie rezultatele unor revizii financiare efectuate în 2002 la Parlament şi Preşedinţie, Curtea de Conturi (autorul controalelor) a solicitat Procuraturii din Chişinău să cerceteze ziarul “TIMPUL de dimineaţă”. 

La 8 februarie, “TIMPUL de dimineaţă” a publicat un articol despre controlul la Parlament (“Curtea de Conturi a demonstrat: “Parlamentul fură banii publici”), iar pe 9 februarie referitor la revizia Preşedinţiei (“Angajaţii Preşedinţiei joacă în schema “Suvenirul”), ambele semnate de jurnalista Ina Prisăcăru. În cele două articole se demonstra, în baza rezultatelor, că în Parlament şi Preşedinţie se cheltuiesc fraudulos banii publici. La o săptămână de la publicarea articolelor, jurnalista Ina Prisăcaru a fost invitată să vină la Procuratură, unde viceprocurorul Vladimir Lupu i-a solicitat să facă o explicaţie în scris în care să indice raţionamentele care au făcut-o să scrie articolele menţionate.

Ina Prisăcaru a declarat că la 6 februarie Curtea Supremă de Justiţie (CSJ) a decis desecretizarea a trei rapoarte efectuate de Curtea de Conturi în 2002, printre care şi cele din Parlament şi Preşedinţie. La două zile de la adoptarea deciziei, “TIMPUL de dimineaţă” a publicat rezultatele controalelor menţionate. Jurnalista susţine că a doua zi de la apariţia articolului despre cheltuirea banilor publici la Preşedinţie (în data de 10 februarie) CSJ a decis să suspende executarea deciziei respective. Publicaţia “TIMPUL de dimineaţă” s-a încadrat în termenii legali prevăzuţi în decizia CSJ, spune Prisăcaru. 
22 februarie 2006

Ziarul “Edinaya Gagauzia” a acţionat în judecată organul legislativ al autonomiei găgăuze

La începutul săptămânii curente (20 februarie), unica publicaţie de opoziţie din autonomia găgăuză, “Edinaya Gagauzia”, editată de Mişcarea social-politică cu acelaşi nume, a acţionat în instanţă (Curtea locală de Apel) Adunarea Populară din Comrat, informează Agenţia Monitor Media. 

Drept motiv pentru care ziarul a acţionat în judecată Adunarea Populară (AP), organul legislativ al autonomiei, a servit faptul că jurnaliştilor li s-a refuzat în câteva rânduri acreditarea pe lângă această instituţie. Deşi au fost solicitaţi oficiali, AP nu a putut oferi explicaţii pentru care a refuzat acreditarea jurnaliştilor. 

Jurnaliştii de la “Edinaya Gagauzia” doresc să obţină prin procesul intentat acreditarea publicaţiei la AP şi permisiunea de a asista la şedinţele publice ale organului legislativ. Redacţia mai solicită în cererea de chemare în judecată scuze publice din partea AP pentru refuzul nefondat de acreditare. 

09 martie 2006 
“Timpul”: Primarul Chişinăului îi ameninţă pe jurnaliştii care “ponegresc”

Cotidianul “TIMPUL de dimineaţă” scrie în numărul de ieri despre atacul la presă lansat de către primarul Chişinăului, Vasile Ursu. Vasile Ursu, potrivit publicaţiei, a avertizat presă care “ponegreşte” că va fi ţinută în coridor. El a ameninţat ziariştii că va proceda ca alte instituţii de stat, care nu acceptă presă la şedinţele de lucru, dar o informează, în coridor, prin intermediul Serviciului de presă. 

În articolul “Ursu a aruncat mănuşa. Cum va răspunde breasla?” semnat de Constantin Tănase se arată că “Ursu, efectiv, si-a şters picioarele de ziarişti, i-a jignit şi i-a ameninţat cum, probabil, nici un boier nu-si permitea să-si batjocorească argaţii”. şi asta s-a întâmplat la scurt timp după ce premierul Vasile Tarlev a promis mai multă deschidere şi transparenţă din partea structurilor statale şi publice, notează Tănase.

10 martie 2006 
Organizaţii jurnalistice din Moldova consideră că Primăria Chişinăului se îndepărtează de la normele transparenţei şi deschiderii

Şase organizaţii de media din Republica Moldova
 au semnat şi difuzat vineri o declaraţie comună în care apreciază drept “îngrijorătoare declaraţiile primarului interimar al Chişinăului, Vasile Ursu, privind limitarea accesului jurnaliştilor la şedinţele Primăriei capitalei ca răspuns la materialele critice vizând activitatea administraţiei Chişinăului apărute în mass-media”.

Autorii declaraţiei îşi exprimă regretul vizavi de faptul că Primăria Chişinăului se îndepărtează de la normele transparenţei şi deschiderii, adoptă o atitudine de ignorare a principiilor societăţii democratice, contrar recomandărilor Consiliului Europei, normelor constituţionale şi prevederilor Legii privind accesul la informaţie. Accesul la informaţiile oficiale constituie un drept inalienabil al fiecărei persoane, susţin semnatarii declaraţiei. 

Agenţia Monitor Media aminteşte că luni (6 martie), primarul de Chişinău, Vasile Ursu, a lansat atacuri dure la adresă presei. Funcţionarul a ameninţat că „presă care ponegreşte” nu va avea acces la şedinţele publice ale administraţiei Chişinăului şi că jurnaliştii vor fi informaţi doar prin intermediul Serviciului de presă al municipalităţii. Despre acest incident grav au scris mai multe ziare de la Chişinău.

15 martie 2006 
Pentru jurnalişti accesul în partea stângă a Nistrului este limitat

Pe durata ultimelor şapte zile, autorităţile secesioniste din regiunea transnistreană nu au permis accesul în zonă al jurnaliştilor postului “PRO TV Chişinău”, Doar marţi un reporter şi un cameraman al postului de televiziune nominalizat au reuşit să ajungă la Tiraspol, după ce au obţinut o acreditare de la autorităţile separatiste. Cu toate acestea, telejurnalistului de la PRO TV Chişinău, Artur Corghencea, i s-a cerut să părăsească sala unde se desfăşura o conferinţă de presă cu pretinsul ministru transnistrean de externe, Valeri Liţkai, la care au participat jurnalişti locali şi din Rusia. Jurnaliştilor de la Chişinău nu li s-a permis, de asemenea, să filmeze şi să realizeze interviuri cu cetăţenii care pichetează graniţa cu Ucraina. 
La 2 martie, autorităţile de la Tiraspol nu au permis accesul în regiune al unui grup de jurnalişti de la BBC, care intenţiona să realizeze filmări şi interviuri. După mai bine de o oră şi jumătate de aşteptare la punctul de trecere, jurnaliştilor li s-a refuzat intrarea în zonă sub pretextul că nu aveau acreditări.

29 martie 2006

Centrul de Investigaţii Jurnalistice din Chişinău a obţinut câştig de cauză într-un proces judiciar intentat Procuraturii Generale

Centrul de Investigaţii Jurnalistice (CIN) a obţinut miercuri, 29 martie câştig de cauză în procesul de judecată intentat Procuraturii Generale (PG) în legătură cu refuzul acesteia de a acredita un reporter.
Potrivit sursei citate, Curtea Supremă de Justiţie a casat decizia din noiembrie 2005 a Curţii de Apel, prin care fusese respinsă cererea CIN de chemare în judecată a PG şi a obligat procuratura să acrediteze un reporter al CIN. Centrul de Investigaţii Jurnalistice a solicitat PG, la 7 iunie 2005, acreditarea unui reporter, prezentând actele solicitate de Serviciul de presă al PG. În răspunsul său din 24 iunie, PG a respins cererea de acreditare, motivându-si refuzul prin faptul că CIN este o asociaţie obştească, iar PG acreditează doar jurnalişti ai publicaţiilor periodice şi ai agenţiilor de presă”.

De menţionat că atât experţi locali, cât şi străini s-au pronunţat la o recentă masă rotundă organizată de Centrul “Acces-info” şi Consiliul Europei pentru anularea practicii de acreditare a jurnaliştilor pe lângă structurile de stat. Pentru accesul jurnaliştilor la şedinţele Guvernului, bunăoară, ar fi nevoie doar de legitimaţia de jurnalist, aşa cum se procedează în Olanda, susţin experţii.

În cazul CIN, este pentru prima dată când o instituţie media obţine câştig de cauză împotriva unei instituţii de stat în legătură cu refuzul de a acredita un jurnalist. În decembrie 2004, publicaţia “Moldavskie Vedomosti” a pierdut procesul împotriva Preşedinţiei R. Moldova, care refuzase să-l acrediteze pe redactorul-şef al publicaţiei. Dosarul respectiv se află pe rol la ora actuală la Curtea Europeană pentru Drepturile Omului.

17 aprilie 2006 
Legea privind accesul la informaţie este ignorată de Primăria Chişinău
Primăria municipiului Chişinău nu respectă Legea privind accesul la informaţie. Centrul “Acces-info” a expediat pe adresă Primăriei capitalei câteva cereri de solicitare a informaţiei, cerând, printre altele, informaţii privitoare la fondurile alocate pentru reparaţia drumurilor şi lista persoanelor care au primit loturi de pământ la Chişinău. 
Conform rezultatelor acestui test, prezentate la PRO TV Chişinău, Primăria a oferit răspunsuri evazive şi nu a respectat termenele de prezentare a răspunsurilor, conform Legii privind accesul la informaţie. În una din scrisorile de răspuns la solicitările Iulianei Munteanu, primarul interimar al Chişinăului, Vasile Ursu, invoca motivul că anumite informaţii sunt cu accesibilitate limitată, fapt pentru care nu pot fi prezentate. 

Pentru o mai bună informare, structuri ale Primăriei, printre care Direcţia comerţ şi alimentaţie publică, Direcţia financiar-economică, au recomandat cu insistenţă solicitantului de informaţie să aboneze ziarele municipale.

11 mai 2006 
Legea privind accesul la informaţie se află la prima etapă de implementare, afirmă unul dintre autorii acesteia

Centrul “Acces-info” şi Comitetul pentru Libertatea Presei au declarat pentru agenţie că “încă nu sunt motive de bucurie”. Potrivit sursei citate, legea este la prima etapă de implementare, deşi au trecut şase ani de la adoptarea ei. Parlamentul şi Guvernul au lansat mesaje clare referitor la necesitatea implementării liberului acces la informaţie. Acum trebuie să ne preocupe educaţia civică a publicului, căci numai instruirea funcţionarilor s-a dovedit a fi o măsură insuficientă pentru buna funcţionare a legii. Este necesară monitorizarea continuă a accesului publicului la informaţie, semnalarea cazurilor de îngrădire a liberului acces la informaţia de interes public şi stimularea adresărilor în instanţe în legătură cu aceste cazuri. Potrivit unor date, în ultimii şase ani, mai mult de 40 de dosare au fost intentate în diferite instanţe de justiţie în baza Legii privind accesul la informaţie.

11 mai 2006 
Legea privind accesul la informaţie nu este aplicată pe deplin, afirmă jurnaliştii

Jurnalişti de investigaţie şi din presă locală consideră că Legea privind accesul la informaţie nu se aplică pe deplin şi nu este respectată de către funcţionarii publici. Centrul de Investigaţii Jurnalistice (CIN) opinează CA în prezent nu există un mecanism viabil de aplicare a legii respective, astfel încât funcţionarii evită să ofere ziariştilor informaţiile solicitate. Cel mai anevoios sunt obţinute informaţiile ce vizează cheltuirea banilor publici şi cele referitoare la cazurile de corupţie. De regulă, funcţionarii refuză să furnizeze informaţii la telefon în acest sens, jurnaliştii de la cotidiene, agenţii de ştiri, posturi de radio sau televiziune întâmpinând dificultăţi în exercitarea meseriei, a apreciat preşedintele CIN. 

De menţionat că, în ultimii trei ani, CIN a iniţiat 15 procese de judecată în baza Legii privind accesul la informaţie şi a obţinut în toate câştig de cauză. În instanţă au fost acţionate instituţii de stat, pentru că au refuzat să ofere informaţia solicitată jurnaliştilor de investigaţie. În cele mai dese cazuri, autorităţile oferă informaţii evazive şi superficiale. Acestea sunt prezentate cu întârziere, astfel încât informaţia nu poate fi utilizată în anchetele reportericeşti, spun jurnaliştii de investigaţie. 

Redactorul-şef al săptămânalului independent “Unghiul”, susţine că există foarte multe rezerve în ce priveşte aplicarea Legii privind accesul la informaţie de către jurnaliştii din presă locală. Ei nu sunt suficient de insistenţi şi am impresia că o bună parte din jurnalişti se tem ca nu cumva să supere vreun demnitar prin faptul că solicită oficial informaţii de interes public. Graţie Legii privind accesul la informaţie, ziariştii de la Ungheni au reuşit să deconspire felul în care au fost repartizate locuinţe pentru persoane “dezavantajate”. Solicitând de la autorităţi lista fericiţilor locatari, ziariştii au descoperit printre persoanele respective nume de procurori, angajaţi ai SIS şi alţi funcţionari. 

08 iunie 2006 
Reprezentanţii ziarelor incomode nu au fost invitate la o şedinţă specială din Parlament, la care s-au discutat chestiuni ce ţin de amendarea Codului Civil

Potrivit sursei citate, organizatorii şedinţei la care s-au discutat chestiuni ce ţin de amendarea articolului 16 din Codul Civil nu au invitat directorii de ziare, care, în diferite perioade, au fost afectate de acest articol. 
Ziarului “Moldavskie vedomosti”, nu i s-a permis accesul în incinta Parlamentului, unde s-a desfăşurat şedinţa axată pe discutarea articolului 16 din Codul Civil. Serviciul de pază al Legislativului nu i-a permis reprezentantului ziarului fiindcă dânsul nu figura printre cei invitaţi. 

La şedinţa de ieri din Parlament, din partea presei au participat Anatol Golea (“TV-7”), Ludmila Belcenkova (NIT), Vasile Botnaru (Radio “Europa Liberă”) şi Valeriu Reniţă (Agenţia “Moldpres”). Publicaţia susţine că nu au fost invitaţi directorii ziarelor “Jurnal de Chişinău”, “Ziarul de gardă”, “TIMPUL”. Nu au fost invitaţi reprezentanţii presei din acea “zonă” unde se aplică cu succes articolul 16 al Codului Civil, scrie publicaţia.

Acum un an, câţiva directori de ziare de la Chişinău, printre care şi cei “neinvitaţi” la şedinţa de ieri a Parlamentului, au publicat o scrisoare deschisă preşedintelui Vladimir Voronin în care au solicitat modificarea articolului 16 din Codul Civil. Semnatarii au expediat preşedintelui şi un proiect de modificare a articolului menţionat.

Speakerul Marian Lupu a anunţat miercuri că modificările Codului Civil privitor la defăimare se înscriu în recomandările Rezoluţiei Consiliului Europei din octombrie 2005 ce vizează democratizarea societăţii şi asigurarea respectării drepturilor omului în R. Moldova.

20 iulie 2006 
Autorităţile de la Comrat nu au admis jurnalişti locali la Congresul Mondial al Găgăuzilor

Redactorul ziarului de opoziţie “Edinaya Gagauzia” (“Găgăuzia Unită”), Valeri Kirioglo, şi redactorul-şef al publicaţiei “Stoliţa” (“Capitala”), Ana Dudoglo, nu au fost admişi joi la lucrările Congresului Mondial al Găgăuzilor, care îşi desfăşoară lucrările la Comrat.  

Valeri Kirioglu a comunicat agenţiei că nu a fost admis în sediul Palatului de Cultură din Comrat, pentru că, după cum i s-a spus, “nu figura printre persoanele incluse în lista celor invitaţi”.Deşi m-am legitimat, nu mi s-a permis accesul, a precizat Kirioglo. Acelaşi lucru s-a întâmplat şi cu Ana Dudoglo, redactor-şef al publicaţiei “Stoliţa”, editat de Primăria oraşului Comrat, dar şi cu câţiva scriitori şi oameni de ştiinţă din autonomia găgăuză. Autorităţile au spus că nu i-au admis pe cei doi jurnalişti la lucrările Congresului din cauză că aceştia nu aveau acreditare. 
21 iulie 2006 
Jurnaliştii economişti afirmă că noile tarife la gazele naturale au fost aprobate într-o manieră netransparentă

Intr-un articol publicat în ediţia de vineri a ziarului “TIMPUL de dimineaţă” (“Guvernul şi ANRE au secrete comune?”), jurnalista Nadin Luchian acuză autorităţile că au aprobat noile tarife la gazele naturale în lipsă de transparenţă. Nadin Luchian susţine că reporterii, care monitorizează situaţia din sectorul energetic, au fost luaţi prin surprindere să afle în amiaza zilei de miercuri, 19 iulie, că directorii Agenţiei Naţionale pentru Reglementări în Energetică (ANRE) deja aprobaseră decizia de majorare a tarifelor la gazele naturale cu peste 50%. Directorii Anatol Burlacov şi Nicolae Triboi au preferat să discute problemele legate de tarife şi să aprobe decizia intr-o şedinţă oarecum secretoasă, în lipsă jurnaliştilor, pe motiv că “sala de conferinţe este prea mică”, scrie jurnalista. 

În acelaşi timp, directorul Anatol Burlacov crede că ANRE a asigurat pe deplin transparenţa în aprobarea deciziei despre majorarea tarifelor la gaze, deoarece “la şedinţă au fost de faţă reprezentanţi ai sindicatelor şi ai patronatului”. Deşi s-a angajat de nenumărate ori să activeze în maximă transparenţă, Guvernul nu a făcut publice suma cheltuielilor concrete legate de compensaţiile noilor majorări de tarife la gaze, dar a arătat, într-un comunicat de presă, că vor fi acoperite din Bugetul de Stat, mai scrie in context jurnalista. 

25 iulie 2006

O instanţă a sancţionat o agenţie imobiliară din Bălţi pentru nerespectarea Legii privind accesul la informaţie

Victor Starosta, locuitor al municipiului Bălţi, a obţinut câştig de cauză într-un proces intentat Agenţiei Imobiliare şi de Consulting “Naxin” SRL. Agentul economic a fost sancţionat pentru nerespectarea Legii privind accesul la informaţie. Acum un an, Victor Starosta a solicitat de la SRL “Naxin” copia certificatului de organizare a unor licitaţii pentru darea în arendă a unor terenuri din centrul oraşului de către Primăria Bălţi, precum şi copia contractului încheiat între agentul economic şi municipalitate. SRL “Naxin” a considerat că nu este furnizor de informaţie şi autoritate publică pentru a acorda gratuit informaţii. Agenţia imobiliară a pretins plată pentru copiile documentelor solicitate. În acelaşi timp, primăria Bălţi a declarat că nu recunoaşte acţiunea lui Starosta.

Curtea de Apel Bălţi, care a examinat acţiunea respectivă, a constatat că, în baza Legii privind accesul la informaţie, SRL “Naxin” a pretins nejustificat plată pentru informaţii, deoarece în cazul dat gestiona nişte servicii publice. Instanţa bălţeană a obligat SRL “Naxin” să pună la dispoziţia cetăţeanului informaţia solicitată şi să achite suma de 500 de lei (circa 38 USD) pentru compensarea prejudiciului moral al reclamantului. Agenţia imobiliară poate ataca această hotărâre în Curtea Supremă de Justiţie în termenii stabiliţi de lege.

10 august 2006 
“Din banii contribuabililor, statul stimulează secretomania în Legislativ, activitatea căruia, de fapt, ar trebui să fie transparentă”. 

Recenta modificare a unei hotărâri ce datează din 2001, operată de Parlament, care prevede instituirea unor sporuri de 20% la salariile unor funcţionari pentru păstrarea confidenţialităţii, încălcă unele principii constituţionale şi norme elementare ale unui stat democratic. Prin hotărârea adoptată de Legislativ funcţionarii vor fi încurajaţi să dosească anumite informaţii, a menţionat sursa citată, adăugând că nu cunoaşte dacă asemenea experienţe sunt practicate şi în alte state. În loc să fie stimulată transparenţa, la noi s-a procedat exact invers, a concluzionat Acces-info.
Potrivit hotărârii amendate de Parlament, un preşedinte de comisie parlamentară, care ridică o retribuţie lunară în mărime de 7700 de lei, va mai ridica, suplimentar, 1540 de lei (cca. 116 USD) pentru păstrarea “secretului de stat”. Un referent din diverse servicii ale Aparatului Parlamentului va ridica între 280 şi 420 de lei (cca. 21 şi 32 USD) suplimentar la salariu pentru păstrarea confidenţialităţii. Salariile şefilor Secţiei drept public, Serviciului de presă şi imagine sunt suplimentate cu sume între 360 şi 510 lei (cca. 27 şi 38 USD). Hotărârea amendată are efect retroactiv, intrând în vigoare de la 1 decembrie 2005. 

De notat că, în primăvara anului trecut, Guvernul de la Chişinău a transmis Parlamentului spre examinare proiectul Legii cu privire la secretul de stat şi la secretul de serviciu. Proiectul a fost o iniţiativă a Serviciului de Informaţii şi Securitate, fiind tăinuit mai multă vreme. In cele din urmă, Parlamentul a eliminat de pe agenda sa respectivul proiect de lege.

17 august 2006

Funcţionarii publici, procurorii, vameşii şi poliţiştii vor primi sporuri la salariu pentru păstrarea secretelor

Conform Hotărârii nr.863 a Executivului, adoptată la 1 august, funcţionarii publici din autorităţile administraţiei publice centrale şi locale, instanţele judecătoreşti şi procuratură, finanţate de la bugetul public naţional, vor fi remuneraţi suplimentar pentru a reduce accesul cetăţenilor la informaţie. Potrivit hotărârii Guvernului, vor fi acordate sporuri la salarii de până la 20 la sută “pentru păstrarea secretelor de importanţă deosebită, a informaţiei strict secrete” şi până la 15 la sută “pentru păstrarea secretelor”.

De aceste sporuri vor beneficia funcţionarii publici din Aparatele Parlamentului, Preşedinţiei şi Guvernului, Ministerele Economiei şi Comerţului, Finanţelor, Justiţiei, Apărării, Afacerilor Interne, Reintegrării, Afacerilor Externe şi Integrării Europene, Curtea de Conturi, SIS, Serviciile Grăniceri, de Protecţie şi Pază de Stat, de Curieri Speciali, Centrul pentru Combaterea Crimelor Economice şi Corupţiei, Agenţia Rezerve Materiale, Achiziţii Publice şi Ajutoare Umanitare, Serviciul Vamal. 

Experţi în domeniul accesului la informaţie sunt de părere că hotărârea Guvernului, ca şi cea a Parlamentului, va stimula secretomania în instituţiile de stat. Pe lângă secretele de stat, care trebuie protejate, vor fi dosite informaţii de interes public. Mulţi funcţionari nu vor distinge un secret de stat de o informaţie de interes public, au mai precizat experţii. Hotărârea nr. 863 a Guvernului, ca şi cea a Parlamentului, are efect retroactiv, intrând în vigoare la 1 decembrie 2005.

18 august 2006

Premieră: sub presiunea unei publicaţii de la Chişinău au fost desecretizate 17 hotărâri guvernamentale

In timpul efectuării unei investigaţii jurnalistice despre felul în care sunt cheltuite mijloacele din Fondul de rezervă al Guvernului, ziariştii de la cotidianul “TIMPUL de dimineaţă” au descoperit că există 18 hotărâri ale Executivului, emise de la sfârşitul anului 2004 până la începutul anului curent, care nu au fost publicate în “Monitorul Oficial al R. Moldova”. În baza acestor hotărâri au fost alocate circa 3,5 milioane de lei. 

Ca urmare a unor publicaţii în “TIMPUL de dimineaţă”, dar şi în baza a 11 cereri de solicitare a informaţiilor, mai multe ministere şi autorităţi publice locale şi instituţii publice s-au văzut nevoite să dea răspuns ziarului. Marea parte a instituţiilor solicitate au refuzat să ofere informaţiile sub pretextul că acestea ar fi “secrete de stat”. Punctul a fost pus de Guvern, care a pus la dispoziţia ziarului copiile hotărârilor care nu fuseseră publicate in Monitorul oficial, fiind catalogate drept “confidenţiale”.

In total, la solicitarea ziarului “TIMPUL de dimineaţă”, Guvernul a ridicat vălul “tainei de stat” de pe 17 hotărâri, una, care vizează Ministerul Afacerilor Interne, rămânând totuşi “secretă”, anunţa vineri publicaţia. Este un caz fără precedent – nu am auzit ca până acum Guvernul Tarlev să fi desecretizat vreo hotărâre “confidenţială” la solicitarea presei. Guvernul a recunoscut, fie şi indirect, că le-a secretizat fără vreun temei legal, notează publicaţia.

O hotărâre similară a fost adoptată în iulie şi de Parlamentul de la Chişinău. Experţii susţin că aceste documente încurajează, de fapt, secretizarea informaţiei de interes public. 

11 septembrie 2006

Poliţia a îngrădit accesul echipei “Pro TV Chişinău” in Judecătoria Râşcani

Grupul de poliţişti care l-a adus, duminică, pe directorul de vânzări al “PRO TV Chişinău”, Ghenadie Braghiş, la Judecătoria Râşcani din Chişinău nu a permis accesul echipei de jurnalişti de la “PRO TV” în incinta instanţei, deşi aceasta este o instituţie publică unde presa este în drept să activeze nestingherit. Surse din cadrul redacţiei “PRO TV Chişinău” au comunicat pentru Agenţia Monitor Media că poliţia a îngrădit accesul în incinta instanţei atât a jurnaliştilor, a rudelor, cât şi a avocaţilor lui Ghenadie Braghiş. Ulterior, accesul celor din urmă a fost permis. Reprezentanţii organelor de drept au motivat, duminică, refuzul de a admite presa în instanţă prin “luarea măsurilor de securitate”. 

De notat că vreme de circa două ore, cât a durat şedinţa de judecată în cadrul căreia a fost eliberat mandatul de arest a lui Ghenadie Braghiş pe un termen de zece zile, jurnaliştii, rudele şi prietenii acuzatului, care se aflau la uşa instanţei, au fost filmaţi de către persoane necunoscute. 

Amintim că directorul de vânzări al “PRO TV Chişinău”, Ghenadie Braghiş, a fost arestat în seara zilei de 7 septembrie. Poliţia susţine că el ar fi luat mită o mie de dolari de la reprezentantul unei firme de transport din Chişinău în schimbul plasării publicităţii în ore de maximă audienţă. “PRO TV Chişinău” cere cercetarea lui Braghiş în stare de libertate şi califică reţinerea directorului de vânzări drept “un caz fabricat” şi “presiune asupra politicii editoriale a instituţiei”. 

28 septembrie 2006

Un cetăţean a acţionat în judecată Parlamentul de la Chişinău
Vasile Roadedeal, un cetăţean din Călărasi, a acţionat in judecată Parlamentul de la Chişinău pentru îngrădirea accesului la informaţie. La Curtea Suprema de Justiţie a avut loc prima şedinţă judiciară, în cadrul căreia Roadedeal a explicat că are dreptul să ştie cum sunt cheltuiţi banii publici şi că la zecile de scrisori pe care le-a trimis in diferite instanţe oficiale nu a primit răspunsuri satisfăcătoare. Roadedeal dorea să afle, prin intermediul scrisorilor, cine dintre deputaţii, care au spălat banii publici, potrivit Hotărârii Curţii de Conturi din 10 iulie 2003, a fost pedepsit şi cum. 

În Hotărârea Curţii de Conturi de la 10 iulie 2003, publicată la 26 mai 2006, se spune ca parlamentarii şi-au luat salarii, dar nu s-au făcut achitări pentru Fondul Social, fiecărui deputat revenindu-i o restanţă socială de circa cinci mii de lei, iar fiecărui angajat al Aparatului Parlamentului - sume de până la 4500 lei. 

Roadedeal afirmă că presiuni au fost făcute asupra copiilor săi, studenţi la Chişinău, pe care a fost nevoit să-i transfere în alte instituţii decât cele în care erau înmatriculaţi. În plus, şeful Gospodăriei Silvice din Călărasi, Vasile Brili, tot el consilier raional comunist, a declanşat o campanie de intimidare a soţiei lui Roadedeal, angajată a acestei instituţii. Din aceste considerente, cetăţeanul Vasile Roadedeal a depus în instanţa de judecată încă o cerere, la cea iniţială, prin care solicită despăgubiri materiale în valoare de 88 mii lei (peste 6600 USD) şi repararea daunelor morale pe care le-a estimat la 250 mii lei (circa 18800 USD).

Respectivul caz se examinează la Curtea Suprema de Justiţie. Vasile Roadedeal a acţionat în instanţă Legislativul, pentru că acesta nu i-a pus la dispoziţie informaţiile solicitate, conform Legii privind accesul la informaţie, despre felul în care au fost pedepsiţi unii deputaţi care au beneficiat de anumite sume de bani din buget, fără ca să achite şi nişte plăţi sociale. Curtea Supremă de Justiţie (CSJ) i-a dat câştig de cauză cetăţeanului Vasile Roadedeal din Călărasi care a acţionat Parlamentul R. Moldova în instanţă pentru nerespectarea Legii privind accesul la informaţie.

30 octombrie 2006

Un reporter de la “Ziarul de Gardă” a fost somat de funcţionarii de la Guvern să distrugă imaginile din aparatul de fotografiat

Reporterul “Ziarului de Gardă” a fost forţată, în faţa Casei Guvernului, de către funcţionari guvernamentali, să distrugă imagini din aparatul de fotografiat al redacţiei. Potrivit unei note informative a redacţiei, în după-amiaza zilei de joi (26 octombrie), reporterul Anastasia Nani a ieşit din Casă Guvernului, după ce asistase la şedinţa Colegiului Ministerului Educaţiei şi Tineretului. Mai mulţi muncitori efectuau lucrări de amenajare în preajma Executivului. Ziarista, având aparatul de fotografiat la îndemână, a luat o imagine a muncitorilor pe fundalul imobilului Guvernului. Imediat, câteva persoane s-au apropiat si, refuzând să se legitimeze, au insistat ca imaginile să fie şterse din aparat.

Un incident la “Ziarului de Gardă” s-a produs la 16 decembrie trecut. Redactorul-şef al săptămânalului, Aneta Grosu, a fost reţinută, timp de o jumătate de oră, la Curtea de Apel din Chişinău de către serviciul de pază. Motivul reţinerii a constituit “fotografierea neautorizată”.

30 noiembrie 2006

Autorităţile transnistrene au interzis accesul în regiune a doi jurnalişti români de la “Realitatea TV”

Grănicerii şi vameşii transnistreni au interzis, joi, accesul în regiunea secesionistă pe la Bender/Tighina a doi jurnalişti români de la “Realitatea TV”, Brăila. Autorităţile transnistrene pretind că redacţia postului “Realitatea TV” nu a expediat pe adresa ministerului informaţiilor şi telecomunicaţiilor de la Tiraspol scrisori prin care ar fi fost solicitată acreditarea în regiune a celor doi jurnalişti – Nicoleta Şogor şi Dan Eni. Scrisorile pentru acreditare au fost expediate prin poştă electronică pretinsului minister de la Tiraspol atât de “Realitatea TV”, cât şi de API.

Cei doi jurnalişti de la postul românesc de televiziune fac parte dintr-un grup de şase ziarişti români care efectuează o vizită de documentare în R. Moldova, organizată de API. Unul dintre cele mai recente incidente cu jurnalişti străini la “graniţa moldo-transnistreană” s-a produs la 19 octombrie curent cu doisprezece jurnalişti georgieni, bosniaci şi din Moldova, care au fost ţinuţi mai bine de o oră la punctul de trecere Bender/Tighina. Grănicerii transnistreni au acuzat şoferul microbuzului cu jurnalişti că ar fi încălcat legea rmn cu privire la tranzitarea frontierei.

18 decembrie 2006

Poliţia împiedică jurnaliştii să-si exercite funcţiile

În timpul operaţiei de evacuare forţată a jurnaliştilor din sediul redacţiei postului de radio “Antena C” din Chişinău, în noaptea de sâmbătă spre duminică (16-17 decembrie), poliţia a comis câteva cazuri de intimidare şi împiedicare de exercitare a meseriei de către jurnalişti, transmite Agenţia Monitor Media. Astfel, un poliţist îmbrăcat în haine civile i-a cerut, pe o tonalitate brutală, operatorului de la “PRO TV Chişinău” să închidă camera, iar reporterul aceluiaşi canal de televiziune a fost bruscată. Numai după intervenţia unor consilieri şi reprezentanţi ai unor organizaţii internaţionale, accesul în apropierea sediului redacţiei a echipei de televiziune de la PRO TV Chişinău a fost permis pentru realizarea unui subiect. A fost bruscată de către poliţişti şi jurnalista Nadin Luchian (reporter BASA-press şi “TIMPUL de dimineaţă”). 

Amintim că in noaptea de 16 spre 17 decembrie poliţia a evacuat forţat jurnaliştii din sediul redacţiei “Antena C”, invocând pericol de bombă. Sediul redacţiei a fost împrejmuit cu un cordon de poliţişti, fiind împiedicat accesul trecătorilor şi jurnaliştilor pe o rază de circa 300 de metri în jurul “Antenei C”. În după-amiaza zilei de sâmbătă a fost întreruptă şi emisia acestui post de radio, autorităţile invocând o defecţiune de ordin tehnic. Organizaţii de media din R. Moldova, Misiunea OSCE în Moldova au difuzat, luni, declaraţii în care se arată îngrijorate în legătură cu aceste cazuri.
Reporterul ziarului independent „Ecoul nostru” din Sângerei şi corespondentul teritorial de la „Radio Moldova” nu a avut acces pe 13 octombrie la o şedinţă organizată de Direcţia raională Învăţământ, Tineret şi Sport Sîngerei cu directorii instituţiilor de învăţământ din raion. 
Deşi la şedinţă s-au discutat chestiuni de interes public, şefa Direcţiei, Maria Donţov, nu a permis accesul celor doi jurnalişti. Fără explicaţii prea multe, funcţionarul a închis uşa in faţa ziariştilor. Cazuri când accesul jurnaliştilor locali la diferite acţiuni cu caracter public, organizate de aceeaşi Direcţie au fost eliminaţi, au mai avut loc şi anterior. Astfel, în primăvara aceluiaşi an, ziaristei Nina Atamaniuc i s-a îngrădit accesul la o şedinţă la care participa viceministrul Finanţelor Feodosia Furculiţă. Dânsa i-a cerut reporterului să părăsească sala de şedinţe, motivând că „vizita de lucru are loc cu uşile închise”. 

Ziaristei Ana Butnariuc, reporter al Agenţiei de ştiri DECA-press din Bălţi, i-a fost îngrădit accesul la şedinţele publice ale unui proces desfăşurat la Judecătoria raionului Drochia. Judecătoarea Nelea Podlisnic nu i-a permis în câteva rânduri să asiste la un proces de judecată, invocând că presă este în drept să asiste la procesele de judecată doar la prima şedinţă şi la pronunţarea sentinţei. In calitate de argument, judecătoarea a invocat că ziariştii nu au dreptul să facă înregistrări audio, video sau să realizeze fotografii la şedinţele instanţei. 

Este de remarcat că ziarista de la Agenţia DECA-press nu intenţiona să realizeze înregistrări audio şi fotografii. Procesul de judecată – o cauză civilă – viza examinarea unei decizii a Centrului de Combatere a Crimelor Economice şi Corupţiei. Anterior, în luna septembrie, ziaristei Ana Butnariuc nu i s-a permis să asiste la şedinţa instanţei din Drochia pe marginea aceluiaşi caz, pe motiv că una dintre părţi nu a dorit acest lucru. La 30 octombrie, acelaşi judecător i-a interzis Anei Butnariuc din nou să asiste la şedinţă, permiţându-i să intre in sala de judecată doar la pronunţarea sentinţei.

Traficul de fiinţe umane 

Traficul de fiinţe umane este un fenomen care, de cele mai multe ori, caracterizează ţările în curs de dezvoltare, cu o economie deficitară, cu politici sociale fisurate sau cu strategii de implementare dezechilibrate, cu posibilităţi reduse de dezvoltare a comunităţii şi de evoluţie socială. Pe lângă faptul că traficul de persoane afectează în modul cel mai direct ţările de origine, el prezintă un pericol şi pentru ţările de tranzit şi de destinaţie. Populaţia tânără este receptivă la ofertele de muncă în străinătate pentru a beneficia de câştiguri rapide şi sigure. În acelaşi timp, piaţa ţărilor de destinaţie primeşte forţă de muncă ieftină şi uşor de manipulat. Acest lucru este valabil atât pentru traficul în scopul exploatării prin muncă, cât şi pentru exploatarea sexuală şi alte tipuri ale traficului. 

Fenomenul traficului de persoane cunoaşte o evoluţie graduală, primele constatări datând cu sfârşitul secolului al XIX-lea, când femeile din Europa erau ţinta traficanţilor pentru a fi exploatate în mod special în America Latină. 

În Europa Centrală şi de Est, traficul a izbucnit în forme grave după colapsul URSS, crizele dîn statele post-comuniste şi instabilitatea economică. Numărul persoanelor traficate din Moldova este estimat cu aproximaţie, de surse diferite. Cu certitudine, este cunoscut doar numărul de victime ale traficului care au beneficiat de asistenţă în procesul repatrierii sau reabilitării. 

Obiectivul acestui raport este de a analiza evoluţia fenomenului traficului în Moldova, cadrul de asistenţă oferit victimelor traficului şi beneficiarilor indirecţi în cadrul proiectului Centrul pentru Prevenirea Traficului de Femei şi de a contura bunele practici dezvoltate pe parcursul implementării proiectului. 

Echipa Centrului pentru Prevenirea Traficului de Femei si-a unit eforturile pentru a efectua o analiză comprehensivă a situaţiei fenomenului traficului de persoane din Moldova, având la bază rezultatele activităţii Centrului de la începutul activităţii sale din 2001, analize şi cercetări realizate la nivel naţional şi internaţional de diverse instituţii. Studiul  cuprinde întreg teritoriul ţării, cumulând rezultatele Oficiilor Regionale ale CPTF, amplasate în mod strategic la Ungheni, Bălţi, Cahul şi Căuşeni. 

Raportul urmăreşte o structură logică de prezentare, care să ofere, în ansamblu, o viziune asupra fenomenului traficului în Moldova si, în mod special, asistenţa juridică acordată victimelor traficului de către juriştii şi avocaţii de la Centrul pentru Prevenirea Traficului de Femei. Lucrarea accentuează specificul serviciilor de asistenţă juridică acordate victimelor traficului de persoane, promovând modelul suportului juridic şi social oferit victimelor. În mod particular, este prezentată activitatea de asistenţă socială specializată – intermedierea socială. Acest component este dezvoltat şi promovat de către CPTF cu scopul asigurării accesului victimelor traficului la justiţie, plasând în prim plan securitatea emoţională a victimei şi relaţia victimei cu juristul şi reprezentanţii organelor de drept pe parcursul procesului penal. 

Raportul sintetizează rezultatele generale ale CPTF şi rezultatele Oficiilor Regionale în combaterea traficului de persoane şi asistenţa victimelor traficului, începând cu 2001 şi până în septembrie 2006. În acelaşi timp, lucrarea face trimitere la bunele practici elaborate de specialiştii de la CPTF. Astfel, publicaţia poate servi drept ghid de bune practici în asistenţa juridică şi asistenţa socială specializată a victimelor traficului de persoane. 

Majoritatea informaţiilor
 operative solicitau organelor de drept identificarea locului aflării / exploatării / victimelor, identificarea şi tragerea la răspundere a traficanţilor, eliberarea victimelor reţinute de către organele de drept din ţara de destinaţie, sesizarea organelor de drept din Moldova despre acţiuni de înşelăciune, estorcare şi însuşire de bani pentru organizarea migraţiei ilegale. 

Majoritatea comunicărilor trimise de către juriştii CPTF, solicitau intervenţia organelor de drept în identificarea traficanţilor. În ceea ce priveşte informaţiile operative care sesizau organele de drept despre identificarea unui traficant (52 %) şi informaţiile operative care comunicau despre cunoaşterea unei reţele / filiere transnaţionale de traficanţi (48 %), s-a constatat faptul că nu există diferenţe între numărul acestor două tipuri de solicitări. 

Tipul exploatării conform informaţilor operative trimise de către juriştii CPTF

Un număr total de 196 informaţii operative au fost transmise în anii 2004 – 2005, în baza cărora au fost deschise 78 dosare penale. În primele nouă luni ale anului 2006 au fost transmise 67 informaţii operative, în baza cărora au fost deschise 16 dosare penale. 

În total, pe parcursul perioadei mai 2003 – septembrie 2006, la solicitarea rudelor, a fost acordată asistenţă juridică în căutarea victimelor traficului pe 143 de asemenea cazuri. În anul 2003 a fost acordată asemenea asistenţă pe 5 cazuri; în anul 2004 – 74 cazuri; în anul 2005 – 48 cazuri şi în nouă luni ale anului 2006 -16 cazuri. 

Profilul victimei traficului de fiinţe umane
Conform materialelor dosarelor, am reuşit să stabilim următoarele caracteristici ale profilului victimelor traficului de fiinţe umane:

· 21% sunt bărbaţi şi 79%  femei;

· vârsta medie a victimelor femei este de 20 de ani, iar a victimelor bărbaţi – de 25 de ani;

· în 38% din cazuri între victimă şi traficant existau legături de prietenie sau de rudenie până la momentul săvârşirii infracţiunii;

· 17% din victime la momentul racolării aveau studii medii incomplete, 78% - studii medii, 5% -  studii superioare incomplete;

· 64% provin din mediu rural şi 36% din mediu urban (6% provin din Transnistria);

· Una din caracteristicile luate în considerare a fost aceea dacă victima avea sau nu loc de muncă înainte de trafic. Rezultatele analizei ne arată faptul că majoritatea victimelor erau şomere. Aceasta justifică şi motivul pentru care persoana devenise receptivă oricăror oferte de muncă, inclusiv în străinătate, devenind extrem de vulnerabilă în faţa traficanţilor. 

Încadrarea juridica a acţiunilor traficanţilor

În cadrul examinării proceselor penale  s-a constatat că instanţele de judecată invocă două motive principale pentru recalificarea acţiunilor inculpaţilor: poziţia procurorului în dezbateri şi probele prezentate care confirmă încadrarea juridica greşită de procuror la faza urmăririi penale. În 15% din cazuri instanţa invocă poziţia procurorului prin care el solicită o încadrare mai puţin gravă a faptelor inculpaţilor, în marea majoritate procurorii orientează instanţa la încadrarea juridică a acţiunilor criminale conform art.220 Cod penal-proxenetism. În 85% de cazuri instanţa aduce ca motiv faptul insuficienţei probelor, lipsa elementelor constitutive ale infracţiunii de trafic de fiinţe umane, schimbarea declaraţiilor victimelor etc. 

Deşi în etapa pornirii urmăririi penale acţiunile traficanţilor sunt încadrate juridic conform art.165 Cod penal - trafic de persoane în scopul exploatării şi 206 Cod penal - trafic de copii, după examinarea acestor procese penale în instanţa judiciara în 42% din cazuri acţiunile traficanţilor iniţiali se reîncadrează conform altor norme juridice-proxenetism, organizarea cerşetoriei, munca forţată etc., care, de fapt, se pedepsesc cu mult mai blând decât infracţiunile de trafic.

	Într-un caz, considerat de noi ca fiind ieşit din comun, am constatat că acuzatorul de stat în şedinţa judiciară, la propunerea reprezentantului parţii vătămate minore, a modificat învinuirea traficantului în sensul agravării, incriminându-i pe un episod, trafic de copii, art.206 Cod penal, constatându-se faptul că înşişi traficanţii i-au perfectat paşaportul şi procura din numele mamei victimei, care la momentul racolării nu a atins majoratul. Dar în dezbaterile judiciare acelaşi procuror deja a orientat instanţa la reîncadrarea juridică a acţiunilor traficanţilor la art.323 Cod penal - favorizarea infracţiunilor de trafic de fiinţe umane, motivând că traficanţii de fapt sunt acei ce le-au exploatat pe victime şi nu cei ce le-au racolat. Reprezentantul parţilor vătămate, nefiind de acord cu sentinţa de condamnare, care de fapt este dependentă de poziţia acuzatorului de stat, a declarat apel şi mai apoi recurs împotriva acestei sentinţe, cu depunerea plângerilor în adresă Procurorului General împotriva acţiunilor ilegale ale procurorului.Ca rezultat, sentinţa a fost menţinută de instanţele judiciare ierarhic superioare din motivul ca partea vătămata nu este în drept de a se implica în latura penală a unui proces penal, drept ce aparţine în exclusivitate doar procurorului, iar plângerile repetate împotriva procurorului respinse din motivul menţinerii sentinţei în baza cărei acţiunile traficanţilor au fost reîncadrate juridic.


În 86% din cazuri, victimele au declarat că la momentul racolării nu presupuneau şi nu admiteau că vor fi exploatate. În acest context, ţinem să reamintim cu referire la celelalte  victime, că deşi au admis ca vor fi impuse de a practica prostituţia, nici una din ele nu a presupus  ca vor fi exploatate, deposedate de acte de identitate, private de dreptul la libertate şi libera deplasare, private de dreptul de a contacta rudele din Moldova, ameninţate, şantajate şi violate. De cele mai dese ori, victimele care au cunoscut faptul exploatării lor de la început, au fost victimele care au consimţit să practice prostituţia, însă în toate cazurile ele nu au conştientizat condiţiile abuzive de lucru  în care au fost ulterior impuse să se prostitueze, nefiind remunerate conform înţelegerii iniţiale la momentul racolării.

La etapa actuală, constatăm o tendinţă de a evita aplicarea abuzurilor şi acţiunilor ilegale din partea traficanţilor faţă de potenţialele victime. În ultima perioadă, majoritatea potenţialelor victime sunt pregătite psihologic de către alte foste victime ale traficului. Aici intervine un component psihic, prin care victimele acceptă un stil de viaţă în calitate de prostituată. Experienţa proprie înlesneşte câştigarea încrederii potenţialelor victime, ceea ce facilitează racolarea de noi victime, care până la urmă acceptă să se prostitueze. 

Forma de exploatare a victimei traficului de fiinţe umane

Analizând  declaraţiile victimelor depuse la urmărirea penală şi în faţa instanţei judiciare, s-a constatat că 65% dintre victime au fost traficate în scopul exploatării lor sexuale (în toate cazurile fiind femei) , 33% din victime fiind traficate în scopul exploatării la munci forţate (în mare majoritate fiind bărbaţi) şi 2 % - prelevare de organe în scop de transplant.

Termenul de desfăşurare a urmăririi penale şi examinării în instanţa de judecată a cauzelor penale de TFU

Termenul de desfăşurare a urmăririi penale pe cauzele de trafic de fiinţe umane în care victimele sunt reprezentate de juriştii CPTF, durează, în mediu, 6 luni. În cel mai dese cazuri, desfăşurarea urmăririi penale de lungă durată se datorează eschivării traficanţilor de organele de ocrotire a normelor de drept, anunţarea acestora în căutare sau imposibilităţii depistării identităţii infractorilor implicaţi în procesul de trafic de fiinţe umane.

În instanţa de judecată, termenul mediu de examinare în fond, apel şi recurs, este de un an de zile. Cele mai îndelungate procese se desfăşoară în privinţa traficanţilor cetăţeni ai altor state, din motivul imposibilităţii asigurării inculpatului cu translator. 

Siguranţa şi securitatea victimei în cadrul desfăşurării proceselor penale

Din numărul total de 407 victime ale traficului de fiinţe umane care sunt reprezentate de juriştii CPTF,  atât în faza urmăririi penale, cât şi în instanţa judiciara, 5 victime au solicitat, în baza cererilor, de protecţie de stat. CPTF, în comun cu Organizaţia Internaţională pentru Migraţie, a  acordat spaţii de locuit, locul amplasării cărora era cunoscut doar de persoanele responsabile de protecţia victimelor. Pe toată perioada şederii, victimele au fost protejate de către colaboratorii de politie. În cadrul a 6 procese penale, 9 victime ale traficului de fiinţe umane au depus declaraţii judecătorilor de instrucţie, solicitând excluderea participării acestora pe tot parcursul desfăşurării procesului judiciar. Acest fapt se datorează influenţei aplicate de traficanţi asupra victimelor, imediat după depunerea plângerilor către organele de ocrotire a normelor de drept.

În vara anului 2006 a fost pornită o cauză penală, pe cazul exploatării în Republica Moldova a unor minore din Ucraina. Astfel se constată că Republica Moldova devine o ţară de destinaţie pentru victime minore din ţările vecine şi din partea stângă a Nistrului – regiune necontrolată de organele de drept din Republica Moldova. Pe acest dosar figurează 19 persoane – victime ale traficului de fiinţe umane. 

Una din acţiunile procesuale, faţă de care juriştii CPTF se opun în faza de urmărire penala, este confruntarea dintre victime şi traficanţi. În marea majoritate a cazurilor, traficanţii nu-si recunosc vinovăţia în comiterea infracţiunilor de trafic. În asemenea împrejurări, nu există nici un temei pentru efectuarea confruntării, mai mult ca atât, victima este supusă în mod direct unui pericol real şi, în cele mai dese cazuri, în urma confruntărilor ea renunţă deja colaborarea ulterioară cu organele de drept, din frică pentru sine şi rudele lor. 

Un alt aspect important legat de securitatea victimei şi disponibilitatea acesteia de a coopera cu organele de drept este legat de expunerea victimei în faţa traficantului în cursul urmăririi penale, la acţiunea procesuală de prezentare spre recunoaştere în mod deschis. Astfel, în cauzele penale la care au participat juriştii CPTF în cadrul proiectului, s-a calculat numărul de întâlniri pe care organul de urmărire penală le-a organizat între victime şi traficanţi. La efectuarea acestei analize s-a ţinut cont de prezentările traficanţilor spre recunoaştere către victime desfăşurate pe viu, de interceptarea comunicărilor directe dintre victime şi traficanţi şi confruntările dintre ei. Astfel, am constatat că fiecare a doua victimă  este pusă faţă în faţă cu traficantul la iniţiativa organelor de drept. Mai mult ca atât, dintre victimele pe care organele de urmărire penală le supune întrevederilor directe cu traficanţii, 30% se întâlnesc cu ei de 2 ori, 15% – de 3 ori .

 Audierea victimei traficului de fiinţe umane

În cadrul urmăririi penale, victima este audiată în repetate rânduri, în diferite calităţi procesuale (ca victimă, parte vătămată, parte civilă, iar uneori – ca martor), precum şi cu ocazia desfăşurării diverselor acţiuni de urmărire penală (explicaţii până la pornirea procesului, confruntări cu traficantul, prezentarea persoanelor sau obiectelor spre recunoaştere victimei, verificarea declaraţiilor la locul infracţiunii, examinări corporale ale victimei).

· În calitate de victime – din numărul total de persoane traficate, doar 22% au fost audiate în calitate de victime, ceea ce constituie doar una din cinci persoane traficate.

· În calitate de părţi vătămate – 79% din numărul total de persoane traficate au fost audiate în calitate de părţi vătămate. Fiecare a cincea persoană traficată (18%) este audiată în calitate de parte vătămată de mai multe  ori. 

· În calitate de părţi civile – au fost audiate acele victime care au solicitat recunoaşterea prejudiciului ce le-a fost cauzat prin infracţiune, precum şi repararea acestuia. Astfel, din numărul total de victime, 85% au solicitat juriştilor CPTF să înainteze pretenţii materiale faţă de traficanţi. La fiecare a treia victimă s-au dobândit probe în dosare, ceea ce confirmă cauzarea prejudiciilor materiale, prin exploatarea ei. Cu toate acestea, în marea majoritate a cazurilor, organele de urmărire penală nu întreprind măsuri reale (înaintarea demersurilor faţă de judecătorii de instrucţie în vederea evaluării şi sechestrării averii dobândite pe cale criminală,  în scopul asigurării reparării acestui prejudiciu.

Majoritatea acţiunilor civile înaintate faţă de traficanţi în instanţa judiciară, se referă doar la pretenţiile morale, din motivul lipsei unor probe ce ar confirma cauzarea prejudiciilor materiale. Mai mult ca atât, cheltuielile suportate în legătură cu repatrierea, tratamentul, restabilirea actelor de identitate şi cheltuielile judiciare sunt suportate atât de către CPTF, cât şi de OIM. În medie, mărimea despăgubirilor  morale pretinse de victimele traficului de persoane, este de 50 mii lei. În două treimi din procesele penale, instanţa judiciară, prin emiterea sentinţei de condamnare, admite în principiu pretenţiile materiale înaintate de juriştii CPTF, cu dispunerea adresării în instanţa judiciară, în ordinea civilă în scopul constatării exacte a prejudiciilor materiale şi morale pretinse de victime.

Dacă până în anul 2005, legislaţia Republicii Moldova prevedea (art.60, alin.1, pct.16 din Codul de Procedură Penală) o garanţie de recuperare din contul statului a prejudiciilor materiale şi morale, cauzate prin infracţiuni, inclusiv şi de trafic de persoane, după completarea introdusă de legiuitor, această garanţie a fost exclusă. La etapa actuală, cele mai mari probleme apar la executarea sentinţei în vederea recuperării prejudiciilor materiale şi morale admise în baza hotărârilor judecătoreşti. Această dificultate apare din motivul desfăşurării proceselor penale de trafic într-un termen îndelungat, perioadă în care traficanţii înstrăinează toată averea şi bunurile dobândite pe cale criminală.

Măsura de pedeapsă aplicată de instanţa judiciara fata de traficanţi

Deşi infracţiunea de trafic de fiinţe umane în baza legislaţiei penale, la moment este recunoscută ca o infracţiune deosebit şi excepţional de gravă, pedeapsa penală aplicată de instanţa judiciară, în cele mai dese cazuri, diferă de pedeapsă stabilită de legiuitor în sancţiunea art.165 şi 206 Cod penal.

Conform sentinţelor de condamnare pentru infracţiunile de trafic, la cea mai mare parte a traficanţilor le este aplicată o pedeapsă neprivativă de libertate. Codul penal, până în 12.06.2003, admitea aplicarea unei pedepse condiţionate, iar infracţiunea de trafic a fost comisă până la intrarea noului cod penal în vigoare. Concomitent în baza faptului că majoritatea traficanţilor sunt femei, care de obicei au copii minori, în mod legal de către instanţă le este aplicată o pedeapsă mai blândă decât cea prevăzută în sancţiune cu suspendarea executării acestei pedepse până la atingerea vârstei de 8 ani a copiilor.

Din numărul total de traficanţi condamnaţi, doar 28% au fost condamnaţi la pedepse privative de libertate.

	
	2003
	2004
	2005
	Sept. 2006

	Pedeapsă privativă de libertate
	12%
	17%
	21%
	30%


Acţiunile civile înaintate de către juriştii CPTF în instanţele judiciare se referă la partajul averii după divorţ, care a avut loc după întoarcerea victimei din trafic, stabilirea paternităţii, recuperarea prejudiciilor, etc. Toate 10 procese civile, asistate de către juriştii CPTF, au fost câştigate în favoarea victimelor.

	Denumirea infracţiunii
	2002
	2003
	2004
	2005
	Sept. 2006

	Procese penale pornite

	Trafic de persoane
	42
	173
	238
	239
	206

	Trafic de copii
	-
	15
	41
	53
	55

	Organizarea migraţiunii ilegale
	-
	-
	-
	-
	27

	Cauze penale transmise în judecată

	Trafic de persoane
	8
	58
	111
	191
	155

	Trafic de copii
	-
	2
	19
	38
	43

	Organizarea migraţiunii ilegale
	-
	-
	-
	-
	20

	Persoane condamnate 

	Trafic de persoane
	36
	64
	182
	186
	121


Combaterea traficului de persoane

Statistica organelor de drept din Moldova

Centrul pentru Prevenirea Traficului de Femei a fost iniţiat de către Asociaţia Femeilor de Carieră Juridică în 2001, fiind axat pe componentul de prevenire a traficului de fiinţe umane şi desfăşurând campanii de sensibilizare prin intermediul unei reţele de voluntari. Proiectul era finanţat de Departamentul de Stat al SUA şi coordonat de către PNUD Moldova. Finanţări pentru activităţi separate au fost obţinute din partea Fundaţiei World Childhood Foundation (Suedia), Organizaţia Internaţională pentru Migraţie, Organizaţia Internaţională a Muncii.

CENTRUL PENTRU PREVENIREA TRAFICULUI DE FEMEI,
Asociaţia Femeilor de Cariera Juridica,

Proiectul Centrului pentru Prevenirea Traficului de Femei

Str. Bucureşti 68, of. 304 – 310 

2012 – Chişinău
Republica Moldova

Tel.: +373 22 275462

Tel./fax: +373 22 546544

Dreptul la asociere

Comisia juridică a Parlamentului RM examinează iniţiativa Guvernului RM pentru modificarea Legii cu privire la asociaţiile obşteşti
. La momentul scrierii acestei opinii, 2 propuneri de modificare a Legii asociaţiilor obşteşti au fost înregistrate de către Parlamentul RM
: 

· (3364.2006) amendamentele prezentate de Guvern şi comisia juridica a Parlamentului 

· (723.2006) amendamentele prezentate de V. Untilă (Moldova Noastră).
Prezenta opinie se referă la cele mai importante modificări propuse de Guvernul RM.

Proiectul de lege pentru modificarea şi completarea Legii cu privire la asociaţiile obşteşti (proiectul de lege) nu asigură o revizuire generală a legii, deşi această revizuire este necesară în special în scopul creării unei politici de funcţionare şi dezvoltare a sectorului neguvernamental după cum este prevăzut de Planul de Acţiuni UE-RM.

Proiectul de lege nu este însoţit de o justificare şi explicaţie necesară pentru toate 28 de propuneri din proiectul de lege. Aceste explicaţii încearcă să modifice anumite reguli de funcţionare a sectorului neguvernamental, însă motivele pentru fiecare modificare de reguli nu este clară. În acest sens, proiectul de lege ar trebui să explice clar:

a. în ce constă problema, aducând în acest sens fapte, cazuri, practici, statistici, argumente calitative care atestă, în baza normelor actuale, o anumită situaţie care nu este considerată dezirabilă, 

b. care este intenţia şi obiectivul pentru a schimba situaţia dată, corespunzător la fiecare normă care rezultă într-o situaţie problematică (vezi a)),
c. în ce constă propunerea de modificare a normei legislative identificate în legea actuală (în acest sens ar fi de preferat expunerea a cel puţin 2 alternative de modificare a normelor)
.

Proiectul de lege nu reuşeşte să contribuie la realizarea obiectivului cel mai principal, expus clar şi în Planul UE-RM – crearea unei politici mai adecvate şi favorabile de dezvoltare a sectorului neguvernamental. 

Dacă  ne referim la textul modificărilor propuse atenţionăm doar asupra câtorva prevederi care vor avea efecte negative, nefiind totodată în conformitate cu principiile şi practica europeana:

· modificarea art. 1 care poate denatura esenţa sectorului neguvernamental,

· modificarea art. 3 care reduce din transparenţa în activitatea ONG,

· modificarea art. 5, 6 a altor conexe care reduce din diversitatea formelor şi particularităţilor diverselor forme de asociere şi totodată implică costuri substanţiale pentru reînregistrare,

· modificarea art. 16 reduce din autoguvernare, independenţa şi autonomie a organizaţiei neguvernamentale – principiul de bază în funcţionarea organizaţiei neguvernamentale,

· modificarea art. 35 încalcă grav dreptul la asociere garantat de art. 11 al CEDO, este în vădită contradicţie cu practica şi normele europene. 

AMNESTY INTERNATIONAL – MOLDOVA: “ÎN MOLDOVA SE ÎNCALCĂ DREPTUL LA LIBERA EXPRIMARE şi LIBERTATEA ÎNTRUNIRILOR”

Chişinău, 13 septembrie. (INFOTAG). Amnesty International – Moldova afirmă că în Moldova se încalcă dreptul la libera exprimare şi la libertatea întrunirilor. O declaraţie în acest sens, a făcut miercuri, Evghenii Goloşciapov, directorul executiv al organizaţiei, în cadrul unei conferinţe de presă la agenţia INFOTAG. 

El a amintit că la data de 31 august câteva ONG au desfăşurat în spatele monumentului lui Ştefan cel Mare şi Sfânt o acţiune publică privind problemele de violenţă domestică la care sunt supuse femeile în Moldova. Însă, în cadrul manifestaţiei, au apărut probleme cu poliţiştii, care insistau ca steagul GenderDoc-M (organizaţie ce pledează pentru respectarea drepturilor minorităţilor sexuale – I) să fie scos pe motiv că această organizaţie nu figurează printre cele ce au primit autorizaţie de la primărie. 

Evghenii Goloşciapov susţine că poliţiştii cereau scoaterea steagului “GenderDoc-M” pe motiv că această organizaţie lucrează cu minorităţile sexuale şi de aceea nu poate organiza activităţi publice în oraş. Deoarece participanţii la manifestaţie au refuzat să scoată steagul, poliţia s-a retras şi “nu si-a îndeplinit misiunea de a asigura securitatea protestatarilor”.    

El a comunicat că la acţiunea publică nu au putut participa şi nouă membri şi simpatizanţi ai ONG “Hyde Park”, care au fost arestaţi cu o zi mai înainte de poliţie. 

Avocatul celor nouă persoane, Pavel Postică, a precizat, în cadrul unei conferinţe de presă, că ei participau pe 30 august la o acţiune de protest paşnică, cerând instalarea bustului scriitorului roman Liviu Rebreanu pe Aleea Clasicilor din Chişinău. În opinia sa, poliţia nu avea nici un drept să-i reţină, deoarece acţiunea era autorizată şi decurgea în mod paşnic şi civilizat. 

Cele nouă persoane au fost reţinute 40 de ore şi acum sunt judecate în stare de libertate. Amnesty International – Moldova a avertizat că, dacă ei vor fi condamnaţi, îi va declara “prizonieri de conştiinţă”.       

Amnesty International – Moldova consideră că cele întâmplate cu “GenderDoc-M” şi cu “Hyde Park” reprezintă o încălcare directă a normelor europene privind libertatea de exprimare şi libertatea întrunirilor. 

Organizaţia a înaintat miercuri Comisariatului General de Poliţie din Chişinău o scrisoare în care solicită explicaţii privind comportamentul poliţiştilor. 

AVOCAŢII PARLAMENTARI ACUZĂ SERVICIUL DE GRĂNICERI DE FAPTUL CĂ A ÎMPIEDICAT PLECAREA LOR ÎNTR-O IMPORTANTĂ VIZITĂ INTERNAŢIONALĂ 

Chişinău, 13 noiembrie. (INFOTAG). Centrul pentru Drepturile Omului din Moldova (CDOM) acuză Serviciul de grăniceri de faptul că a împiedicat plecarea reprezentanţilor săi într-o vizită de studiu la Innsbruck (Austria), care urma să aibă loc în perioada 13-17 noiembrie. Vizita a fost organizată de Institutul European al Ombudsmanului în cooperare cu Consiliul Europei. 

După cum relatează agenţia INFOTAG, într-un comunicat de presă al CDOM se precizează că, ambasada Austriei la Bucureşti, aştepta un reprezentant al Centrului pe data de 10 noiembrie între orele 9.30-11.30, care urma să se prezinte cu paşapoartele tuturor membrilor delegaţiei pentru a le deschide vize. Conducătorul CDOM i-a încredinţat această misiune lui   Alexandru Popa, dar el nu a putut ajunge la Bucureşti, fiind reţinut de grăniceri în seara zilei de 9 noiembrie la punctul de trecere a frontierei Leuşeni. Motivul invocat de grăniceri pentru reţinere a fost că asupra să au fost depistate paşapoartele de serviciu ale mai multor colaboratori ai CDOM. 

CDOM susţine că grănicerii au ignorat documentele prezentate de Alexandru Popa precum că el avea asupra sa aceste paşapoarte absolut legal şi că se deplasă la Bucureşti pentru a deschide vize pentru membrii delegaţiei. 

Centrul afirmă că situaţia nu s-a schimbat nici ca urmare a intervenţiei directorului CDOM, care a încercat să convingă la telefon colaboratorii Serviciului de Grăniceri că nu este vorba de o încălcare a legislaţiei şi că Alexandru Popa într-adevăr se deplasa la Bucureşti pentru a deschide vize membrilor delegaţiei. De asemenea, CDOM îl acuză pe directorul Serviciului de Grăniceri de faptul că „a dat dovadă de ignoranţă, evitând discuţia cu directorul CDOM la acest subiect”. 

CDOM a informat conducerea ţării despre acest incident, care „atrage consecinţe nefavorabile pentru imaginea Republicii Moldova”. 

Centrul i-a pus la curent şi pe organizatorii vizitei despre motivele reale care au împiedicat ca ea să se producă. CDOM nu exclude că interesul Institutului European al Ombudsmanului pentru Moldova va scădea după acest incident. 

ANEXE
HOTĂRÂRILE CEDO PRONUNŢATE ÎN PERIOADA 1/06/2005-1/12/2006

cu indicarea persoanelor responsabile de condamnarea Moldovei la Strassbourg
Chişinău, 6 Decembrie 2006

	Nr.
	denumirea cererii
	hotărârea din
	numărul cererii
	violările constatate
	compensaţiile acordate
	persoanele vinovate de condamnare

(conform funcţiei la ziua comiterii abaterii)

	1.
	SCUTARI v. Moldova
	26.07.2005
	20864/03
	violarea art. 6 al.1 al Convenţiei (dreptul la un proces echitabil) – neexecutarea mai mult de 2 ani a unei hotărâri judecătoreşti privind plata unor sume de bani de către consiliul raional Orhei; violarea art. 1 al Protocolului adiţional (protecţia proprietăţii) – lipsă justificării în împiedicarea folosirii bunului.
	Comp. moral .- € 1 250 
	Persoane neidentificate din cadrul consiliului raional Orhei (procuratura dispune de resursele necesare pentru identificare)

	2.
	OSTROVAR v. Moldova
	13.09.2005
	36475/02
	violarea art. 3 al Convenţiei (interzicerea torturii) – condiţiile de detenţie din Penitenciarul nr. 13 din mun. Chişinău; violarea art. 8 al Convenţiei (dreptul la respectul vieţii private) – dreptul de a avea întrevederi cu membrii familiei şi cenzurarea corespondenţei; violarea art. 13 al Convenţiei (dreptul la un recurs efectiv)  combinat cu art. 3 al Convenţiei – imposibilitatea de a se opune efectiv tratamentului la care a fost supus
	Comp. moral.– € 3 000

Cost/chelt.- € 1 500
	(a) neluarea de măsuri in baza petiţiei lui Ostrovar şi alţii privind condiţiile de detenţie – Vladimir LUPU, procurorul mun. Chişinău, Leonid BULIGA, procuror, Procuratura Generală;

(b) examinarea superficială a plângerii privind condiţiile de detenţie şi lipsă de reacţie din partea procuraturii – Victor MICU, judecător la judecătoria sectorului Rîşcani, mun. Chişinău;

(c) examinarea superficială a recursului împotriva judecătoriei sectorului Rîşcani, mun. Chişinău – Gheorghe STRATAN, Mihai BURUIAN, Sergiu ARNAUT, judecători la Curtea de Apel Chişinău;

(d) nealocarea surselor financiare suficiente pentru asigurarea condiţiilor decente de detenţie – Parlamentul Republicii Moldova.

	3.
	BECCIEV v. Moldova
	4.10.2005
	9190/03
	violarea art. 3 al Convenţiei (interzicerea torturii) – condiţiile de detenţie din Izolatorul de Detenţie Provizorie al Inspectoratului General de Poliţie din mun. Chişinău; violarea art. 5 al Convenţiei (dreptul la libertate şi siguranţă) – motivele pentru arestul reclamantului nu au fost pertinente şi suficiente
	Comp. mater.- € 1 000

Comp. moral.– € 4 000

Cost/chelt.-  € 1 200
	(a) înaintarea demersului privind arestarea – Ion FILIP, anchetator, Departamentului de anchetă penală al MAI;

(b) arestarea şi prelungirea arestării (ambele ilegale) – Dionisie VITION, judecător,  judecătoria sectorului Centru mun. Chişinău;

(c) refuzul de a casă încheierile ilegale ale instanţei de fond şi de a interoga martorul apărării – Mihail VOLOSIUC, Olga ADAM, Victor BOICO – judecători, Tribunalul Chişinău;

(d) nealocarea surselor financiare suficiente pentru asigurarea condiţiilor decente de detenţie – Parlamentul Republicii Moldova.

	4. 
	ŞARBAN v. Moldova
	4.10.2005
	3456/05
	violarea art. 3 al Convenţiei (interzicerea torturii) – neacordarea  asistenţei medicale necesare persoanei arestate şi deţinerea reclamantului în cătuşe pe durata şedinţelor judiciare; violarea art. 5 al Convenţiei (dreptul la libertate şi siguranţă) – motivele pentru arestul reclamantului nu au fost pertinente şi suficiente
	Comp. moral.– € 4 000

Cost/chelt.- € 3 000
	(a) înaintarea demersului privind arestarea – Vadim TOMUZ, Şeful  Secţiei urmărire penala, crime informaţionale al departamentului urmărire penala, Centrul pentru Combaterea Crimelor Economice şi a Corupţiei (CCCEC). 

(b) arestarea şi prelungirea arestării – Iurie BEJENARU, Preşedinte,  judecătoria Buiucani, mun. Chişinău; Lilia VASILEVICI – Preşedinte, judecătoria Centru, mun. Chişinău;

c) refuzul de a casă încheierile ilegale ale instanţei de fond şi de a interoga martorul apărării – Anatolie DOGA,  Ghenadie NICOLAEV, Sergiu ARNAUT, judecători, Curtea de Apel Chişinău;     

d) Refuzul de acces a medicului la reclamant - Valentin MEJINSCHI – Director,  CCCEC 

	5.
	SAVIŢCHI v. Moldova 
	11.10.2005
	11039/02
	violarea art. 10 al Convenţiei (libertatea de exprimare) - obligarea unui jurnalist, pe o cauză de apărare a onoarei şi demnităţii, să demonstreze că concluziile sale corespund realităţii. Omisiunea judecătorilor de a se expune asupra temeiniciei probelor prezentate de pârât în o cauză în defăimare, cu declararea informaţiei răspândite ca necorespunzând adevărului
	Comp. moral.– € 3 000

Cost/chelt.- € 1 500
	(a) Pronunţarea hotărârii judecătoreşti - Nadejda MAZUR, judecător, judecătoria sectorului Centru mun. Chişinău;

(b) Refuzul de a anula hotărârea judecătorească – Valentina CLEVADÎ, Nina CERNAT, Sveatoslav MOLDOVAN, judecători, Tribunalul Chişinău; Tatiana RĂDUCANU, Ala COBĂNEANU, Tudor LAZĂR, judecători, Curtea de Apel a Republicii Moldova.

	6.
	DANILIUC v. Moldova
	18.10.2005
	46581/99
	violarea art. 6 al.1 al Convenţiei (dreptul la un proces echitabil) – neexecutarea unor hotărâri judecătoreşti privind plata unor sume de bani de către consiliul local Costeşti; violarea art. 1 al Protocolului adiţional – lipsă justificării în împiedicarea folosirii bunului
	Comp. mater.- € 100

Comp. moral.– € 1 000


	Persoane neidentificate din cadrul consiliului comunal Costeşti, r. Ialoveni (procuratura dispune de resursele necesare pentru identificare).

	7.
	ASITO v. Moldova
	8.11.2005
	40663/98
	violarea art. 6 al.1 al Convenţiei (dreptul la un proces echitabil) – casarea unei hotărâri judecătoreşti irevocabile prin admiterea recursului în anulare; violarea art. 1 al Protocolului adiţional (protecţia proprietăţii) – lipsă justificării lipsirii de proprietate
	Satisfacţia echitabilă a fost rezervată pentru o hotărâre suplimentară
	(a) A depus recursul in anulare – Dumitru POSTOVAN, Procuror General

(b) Au admis recursul in anulare – persoane neidentificate din cadrul Curţii Supreme de Justiţie (a se identifica de către autorităţi)

	8.
	BAIBARAC v. Moldova
	15.11.2005
	
	violarea art. 6 al.1 al Convenţiei (dreptul la un proces echitabil) – neexecutarea mai mult de 18 luni a unei hotărâri judecătoreşti privind plata unor sume de bani de către consiliul raional Edineţ; violarea art. 1 al Protocolului adiţional  (protecţia proprietăţii) – lipsă justificării în împiedicarea folosirii bunului
	Comp. moral.– € 1 000


	Persoane neidentificate din cadrul consiliului raional Edineţ (procuratura dispune de resursele necesare pentru identificare).

	9.
	POPOV (2) v. Moldova
	6.12.2005
	19960/04
	violarea art. 6 (dreptul la un proces echitabil) – revizuirea peste mai mult de 6 ani, fără a indica motivele, a unei hotărâri irevocabile care nu se executa, după ce neexecutarea hotărârii a fost invocată în faţa CtEDO şi cererea a fost comunicată Guvernului
	Comp. mater.- € 3 365

Comp. moral.– € 3 000

Cost/chelt.- € 715
	Casarea neregulamentară a hotărârii judecătoreşti irevocabile in folosul reclamantului – Nina VASCAN, Nelea BUDĂI, Valeriu BOGOROŞ, judecători, Curtea de Apel Chişinău. 

	10.
	POPOV (1) v. Moldova
	17.01.2006
	74153/01
	prejudiciul material pentru neexecutarea prelungită a unei hotărâri judecătoreşti cu privire la retrocedarea unei case din mun. Chişinău (asupra căruia Curtea nu s-a expus în hotărârea din 18.01.2005)
	Comp. mater - € 14 849
	Persoane neidentificate din cadrul consiliului municipal Chişinău (procuratura dispune de resursele necesare pentru identificare).

	11.
	PPCD v. Moldova
	14.02.2006
	28793/02
	violarea art. 11 al Convenţiei (libertatea de asociere) – suspendarea activităţii PPCD pentru perioada cuprinsă între 18 ianuarie şi 8 februarie 2002, pentru organizarea întrunirilor neautorizate de Primăria Chişinău, la care au participat minori.
	Cost/chelt. - € 4 000
	(a) Suspendarea partidului – Ion MOREI, Ministru al Justiţiei;

(b) Refuzul de a anula decizia de suspendare – Nelea BUDĂI, Gheorghe GORUN, Valeriu BOGOROŞ, judecători, Curtea de Apel a Republicii Moldova; Vasile PASCARI, Anastasia PASCARI, Tudor POPOVICI, judecători, Curtea Supremă de Justiţie 

	12.
	LUPĂCESCU s.a. 7 v. Moldova
	21.03.2006
	3417/02, 5994/02, 28365/02, 5742/03, 8693/03, 31976/03, 13681/03 şi 32759/03
	violarea art. 6 al.1 al Convenţiei (dreptul la un proces echitabil) – neexecutarea unei hotărâri judecătoreşti privind plata unor sume de bani de către autorităţile de stat; violarea art. 1 al Protocolului adiţional (protecţia proprietăţii) – lipsă justificării în împiedicarea folosirii bunului.


	Comp. mater.- € 2 188,64

Comp. moral.– € 9 000

Cost/chelt.- € 1 500
	Persoane neidentificate din cadrul Ministerului Finanţelor (procuratura dispune de resursele necesare pentru identificare).

	13.
	JOSAN v. Moldova
	21.03.2006
	37431/02
	violarea art. 6 al.1 al Convenţiei (dreptul la un proces echitabil) – anularea unei hotărâri judecătoreşti irevocabile prin admiterea recursului în anulare de către Curtea Supremă de Justiţie; violarea art. 1 al Protocolului adiţional (protecţia proprietăţii) – lipsă justificării lipsirii de proprietate.
	Comp. mater.- € 16 000

Comp. moral.– € 2 000 

Cost/chelt.- € 1 250
	(a) a depus recursului in anulare – Alexandr STOIANOGLO, adjunctul Procurorului General;

(b) au admis recursului in anulare - Natalia MOLDOVANU, Dumitru VISTERNICEAN, Nicolae CLIMA, judecători, Curtea Supremă de Justiţie.

	14.
	CORSACOV v. Moldova
	4.04.2006
	18944/02
	violarea art.3 (interzicerea torturii), maltratarea unui minor de către poliţie (bătaia repetată soldată cu internarea în spital timp de 77 de zile, cu pierderea parţială a auzului şi acordarea gradului 2 de invaliditate - tortură). Încălcarea art.3 (investigarea învinuirilor de tortură) - procuratura nu a investigat plîngerile depuse de reclamant rapid şi efectiv; violarea art.13 (dreptul la un recurs efectiv) combinat cu art.3, deoarece nu au fost identificate persoanele care sunt vinovate de tortură, reclamantul nu are şanse să obţină reparaţii într-o acţiune civilă.
	Comp. moral.– € 20 000 

Cost/chelt.- € 1 000
	(a) au maltratat reclamantul - A. Tulbu şi V. Dubceac, poliţişti, Comisariatul de Poliţie Hinceşti ;

(b) nu a efectuat a urmărire penală adecvată – persoane neidentificate, Procuratura raionului Hinceşti şi Procuratura Lăpuşna

	15.
	MACOVEI ş.a. 5 v. Moldova
	25.04.2006
	19253/03
	violarea art. 6 (dreptul la un proces echitabil) prin lipsirea de efecte a hotărârilor judecătoreşti privind obligarea Companiei QBE ASITO să execute contractele de asigurare cu pensie suplimentară prin admiterea ulterioară a cererii Companiei QBE ASITO de desfacere a acestor contracte pe motiv de hardship, în urma hotărârii Plenului Curţii Supreme de Justiţie din 11.03.2002 pe marginea demersului în interesul legii al Procurorului General; violarea art. 1 al Protocolului adiţional (protecţia proprietăţii) – desfacerea contractelor de asigurare de pensie suplimentară fără respectarea echilibrului just între interesele reclamanţilor şi interesul general al societăţii.
	Comp. mater.- € 6 896

Comp. moral .- € 12 000

Cost/chelt.- € 2 463
	(a) Adoptarea hotărârii Plenului Curţii Supreme de Justiţie din 11.03.2002 - Valeria ŞTERBEŢ, Nicolae CLIMA, Nicanor COJOCARU, Vera MACINSKAIA, Vasile PASCARI, Alexandru MARDARE, Natalia MOLDOVANU, Anastasia PASCARI, Tudor POPOVICI, Iurie ŞUMCOV, Dumitru VISTERNICEAN, judecători, Curtea Supremă de Justiţie

(b) solicitarea adoptării hotărârii din 11.03.2002 - Vasile SOLOMON, Procuror General interimar. 

(c) Au aplicat hotărârea din 11.03.2002 cauzelor deja examinate, reziliind contractele de asigurare pe care compania ASITO era obligată să le execute in temeiul hotărârilor judecătoreşti:  

- Nicolae TIMOFTI, Nelea BUDĂI, Gheorghe GORUN, Tatiana RĂDUCANU, Tamara DONEVA, Valentina CLEVADÎ; Mihai POALELUNGI, judecători, Curtea de Apel a Republicii Moldova;

- Iulia SÎRCU, Nina TRACIUC, Ludmila POPOV, Nina VASCAN, Ana PANOV, Nina CERNAT, Valeriu ARHIP, Lidia BULGAC, judecători, Tribunalul mun. Chişinău;

- Iurie COTRUŢĂ, judecător, judecătoria sect. Botanica; 

	16.
	LUNGU v. Moldova
	9.05.2006
	3021/02
	violarea art. 6 al.1 al Convenţiei (dreptul la un proces echitabil) – neexecutarea unei hotărâri judecătoreşti privind plata unor sume de bani de către Ministerul Afacerilor Interne; violarea art. 1 al Protocolului adiţional  (protecţia proprietăţii) – lipsă justificării în împiedicarea folosirii bunului.
	Comp. mater.- € 98

Comp. moral .- € 1 000

Cost/chelt.- € 300
	Persoane neidentificate din cadrul Ministerului Afacerilor Interne (procuratura dispune de resursele necesare pentru identificare).

	17.
	ISTRATE v. Moldova
	13.06.2006
	53773/00
	violarea art. 6 al.1 al Convenţiei (dreptul la un proces echitabil) – neonorarea obligaţiei pozitive de a contribui la executarea unei hotărâri judecătoreşti privind plata unor sume de bani de către o persoană privată; casarea hotărârii în folosul reclamantului peste mai mult de 3 ani; violarea art. 1 al Protocolului adiţional  (protecţia proprietăţii) – lipsă justificării neonorării obligaţiei pozitive de a asista reclamantul în executarea hotărârii judecătoreşti de către o persoană privată.
	Comp. mater.- € 258

Comp. moral .- € 1 500

Cost/chelt.- € 100
	In hotărârea CtEDO este indicat numele Ninei TRACIUC, judecător, Tribunalul Chişinău

	18.
	BOICENCO v. Moldova
	11.07.2006
	41088/05
	violarea art.3 al Convenţiei (interzicerea torturii) – maltratarea reclamantului de către angajaţii Centrului pentru Combaterea Crimelor Economice şi Corupţiei; neacordarea asistenţei medicale necesare pe durata detenţiei reclamantului în penitenciare; neexaminarea plângerilor privind maltratarea reclamantului de către Procuratură;  violarea art.5 al Convenţiei (dreptul la libertate şi siguranţă) – arestarea şi deţinerea în arest a reclamantului fără a prezenta motive pertinente şi suficiente; lipsirea de libertate a reclamantului fără un mandat legal după transmiterea dosarului penal în instanţa de judecată pentru examinare; prevederile art.191 Cod de Procedură Penală contravin art.5 al Convenţiei deoarece instituie arestarea obligatorie a reclamantului; violarea art.34 al Convenţiei (dreptul de a depune cereri la CtEDO) – refuzul autorităţilor de a permite avocaţilor reclamantului de a avea acces la reclamant şi la fişa lui medicală, ce i-a împiedicat să prezinte Curţii în numele reclamantului pretenţiile de ordin material.
	Comp. mater.- rezervat pentru o hotărâre separată

Comp. moral .- € 40 000

Cost/chelt.- € 6 823
	(a) Responsabil de reţinerea reclamantului - locotenent-colonelul Marina MACOVEI, ofiţer superior la CCCEC;

(b) maltratarea reclamantului – persoane neidentificate din cadrul CCCEC;

(c) neînceperea urmăririi penale cu privire la maltratare reclamantului - Nicolae CATANĂ, procuror, Secţia Conducerii urmărire Penală in organele centrale ale CCCEC, SIS şi Departamentul Vamal;

(d) refuzul de a anula rezoluţia de neîncepere a urmării penale - Ghenadie MOROZAN, judecător de instrucţie, (judecătoria Rîşcani, mun. Chişinău);

(e) nemotivarea necesitaţii arestului - Ion MOROZAN, judecător de instrucţie (judecătoria Buiucani, municipiul Chişinău); Ghenadie NICOLAEV, Gheorghe STRATAN şi Mihai BURUIAN, judecători, Curtea de Apel Chişinău;

(f) deţinerea reclamantului după 23.07.2005 fără mandat legal – Dorin POPOVICI, Silvia GÎRBU şi Mihail DIACONU, judecători, judecătoria Buiucani, mun. Chişinău
(g) neacordarea asistenţei medicale strict necesare – conducerea Spitalului Republican cu Profil Larg al Departamentului Instituţiilor Penitenciare şi conducerea Penitenciarului nr.13 din mun. Chişinău 

(h) refuzul de a permite avocaţilor să-l vadă pe reclamant şi fişa lui medicală – I. Catrinici, Medic şef adjunct expertiză, Spitalul Clinic de Psihiatrie; Lilia GRIMALSCHI, Şef adjunct, Direcţia Principală Agent Guvernamental

	19.
	GUROV v. Moldova
	11.07.2006
	36455/02
	violarea art. 6 al.1 al Convenţiei (dreptul la un proces echitabil) – examinarea recursului reclamantului de către un judecător mandatul căruia expirase.
	Comp. mater.- € 0

Cost/chelt.- € 1 200
	Consiliul Superior al Magistraturii, care nu a întreprins nimic pentru fie prelungirea mandatului judecătorului, fie eliberarea lui din funcţie.

	20.
	ERMICEV v. Moldova
	8.08.2006
	42288/02
	violarea art. 6 al.1 al Convenţiei (dreptul la un proces echitabil) – anularea unei hotărâri judecătoreşti irevocabile privind încasarea unei sume de bani prin admiterea recursului în anulare; violarea art. 1 al Protocolului adiţional (protecţia proprietăţii) – lipsă justificării lipsirii de proprietate.
	Comp. mater.- € 31 465

Comp. moral .- € 2 000

Cost/chelt.- € 300
	(a) A depus recursul in anulare – Vasile RUSU, Procuror General;

(b) Au admis recursul in anulare – persoane neidentificate din cadrul Curţii Supreme de Justiţie (a se identifica de către autorităţi)

	21.
	  LOZAN ş.a. 2 v. Moldova
	10.10.2006
	20567/02
	violarea art. 6 al.1 al Convenţiei (dreptul la un proces echitabil) – neexecutarea de către Academia de Ştiinţe a Republicii Moldova mai mult de 3 ani a unei hotărâri judecătoreşti privind obligarea eliberării ordinului de repartiţie.
	Comp. mater.- € 0

Comp. moral .- € 1 500

Cost/chelt.- € 500
	Persoane neidentificate din cadrul Academiei de Ştiinţe a Republicii Moldova (procuratura dispune de resursele necesare pentru identificare).

	22.
	 DRAGUTA v. Moldova
	31.10.2006
	75975/01
	violarea art. 6 al.1 al Convenţiei (dreptul la un proces echitabil) şi a art. 1 al Protocolului adiţional (protecţia proprietăţii) – neexecutarea de către Primăria municipiului Chişinău mai mult de 4 ani a 2 hotărâri judecătoreşti privind obligarea acordării spaţiului locativ şi plata unei sume de bani.
	Comp. mater.- € 10 724

Comp. moral .- € 3 000


	Persoane neidentificate din cadrul consiliului municipal Chişinău (procuratura dispune de resursele necesare pentru identificare).

	23.
	 HOLOMIOV v. Moldova
	7.11.2006
	30649/05
	violarea art.3 al Convenţiei (interzicerea torturii) – neacordarea asistentei medicale strict necesare timp de peste 3 ani unei persoane bolnave de boli renale aflată în detenţie; încălcarea art.5 al Convenţiei (dreptul la libertate şi siguranţă) – lipsirea de libertate a reclamantului fără un mandat legal după transmiterea dosarului penal in instanţa de judecată pentru examinare; încălcarea art. 6 al.1 al Convenţiei (dreptul la un proces echitabil) – examinarea în o singură instanţă a unei învinuiri penale în privinţa unui inculpat bolnav timp de peste 4 ani.
	Comp. mater.- € 0

Comp. moral .- € 25 000

Cost/chelt.- € 800
	(a) Lipsă reacţiei la indicaţiile medicilor de a trimite reclamantul pentru efectuarea intervenţiei chirurgicale – Constantin ALERGUŞ, Nicolae GORDILĂ, judecători, judecătoria Centru, mun. Chişinău; administraţia Izolatorului de Anchetă nr. 3 din mun. Chişinău;

(b) lipsirea de libertate a reclamantului fără un mandat de arest/respingerea fără motive pertinente şi suficiente a cererilor de eliberare a reclamantului de sub arest – Mihai BURUIAN, judecător, Tribunalul Chişinău, Constantin ALERGUŞ, Nicolae GORDILĂ, judecători, judecătoria Centru, mun. Chişinău.

	24.
	 BRAGA v. Moldova
	14.11.2006
	74154/01
	violarea art.6 al Convenţiei (dreptul la un proces echitabil) – reducerea cuantumului compensaţiilor acordate în temeiul Legii 1545-XIII prin o hotărâre irevocabilă prin admiterea recursului anulare.
	Comp. mater.- € 1 767

Comp. moral .- € 2 000

Cost/chelt.- € 600
	(a) a depus recursul in anulare – Nicolae URSU, adjunctul Procurorului General;

(b) Admiterea recursului in anulare – Anastasia PASCARI, Vera MACINSKAIA, Nicolae CLIMA, judecători la Curtea Supremă de Justiţie.

	25.
	 MELNIC v. Moldova
	14.11.2006
	6923/03
	violarea art.6 al Convenţiei (dreptul la un proces echitabil) – admiterea unui recurs depus peste termen (cu 47 de zile întârziere), fără a se expune asupra obiecţiei reclamantului precum că recursul este tardiv.
	Comp. mater.- € 21 007

Comp. moral .- € 2 000
	Admiterea recursului tardiv – persoane neidentificate din cadrul Curţii de Apel a Republicii Moldova

	
	
	
	
	
	Ce reprezintă:

       €  277  418,64 

      MDL 4  870  001

� Solicitarea Partidul social-liberal; solicitarea Amnesty International Moldova.


� Conferinţa de presă a Asociaţiei Internaţionale a Pacifiştilor de Drept "Pacifism fără frontiere"; Declaraţia Baroului avocaţilor din 20.11.2006;


� Dezbaterile din Comisia a III-a a Adunării Generale a ONU la subiectul "Eliminarea rasismului şi a discriminării rasiale", 07.11.2006;


� Comunicatul Departamentului Instituţiilor Penitenciare.


� Comunicatul Agenţiei Infotag, 30.10.2006.


� Cotidianul „Timpul”, 26.10.2006, Publicaţia „Moldavschie Vedomosti”, 8.12.2006;


� Conferinţa de presă a coraportorului APCE Egidijus Vareikis, urmare a vizitei din 13 - 15 noiembrie 2006





� Raportul de progres în cadrul PEV (Moldova), 04.12.2006.


� Raportul naţional de dezvoltare umană 2006 (PNUD, „Expert-Grup”, ADEPT); „Barometrul de Gen 2006. Republica Moldova” (Centrul „Parteneriat pentru Dezvoltare”); Raportul în cadrul proiectului "Noi perspective pentru femei", realizat de Winrock International; Studiul Demografic şi de Sănătate (Ministerul Sănătăţii,  USAID, UNICEF, UNFP).


� CSRM s-a adresat Preşedintelui RM să medieze procesul (Moldpres, 24.11.2006). 


� Comunicatele de presă ale partidelor politice.


� Refuzul de a înregistra Mişcarea Acţiunea Europeană şi remiterea unor materiale către Procuratură. 


� Comunicatul Agenţiei BASA-press.


� Studii de cercetare cu privire la piaţa muncii şi formarea profesională,  efectuate de experţi ai IDIS „Viitorul”; 


� http://www.rsf.org/article.php3?id_article=19384.


� Declaraţia comună din 15.12.2006;


� Comunicatul Agenţiei Info-Prim Neo.


� Stenogramele şedinţelor Parlamentului din 19-20 octombrie 2006. 


� Comunicatele PSDM, AMN; declaraţiile API şi CIJ (07.12.2006), declaraţia semnată de 8 ONG media (API, CIJ, Acess-Info, Agenţia Media Impact, Centrul Tânărului Jurnalism, Uniunea Jurnaliştilor din Moldova, Comitetul pentru Libertatea Presei), declaraţia Uniuni Sindicatelor din Cultură;  Comunicatul misiunii OSCE (18.12.2006).


� Comunicatul Agenţiei Info-Prim Neo, 04.12.2006. 


� art. 2 al Constituţiei RM


� Articolul 81 (2) al Constituţiei RM;


� Articolul 70 (3) al Constituţiei RM;


� Articolul 16, a Legii nr. 317-XIII din 13.12.1994 cu privire la Curtea Constituţională, articolul 19 (5) a Legii nr. 544-XIII din 20.07.1995 cu privire la statutul judecătorului; 


� Articolul 27 al Statutului Curţii Penale Internaţionale de la Roma;


� Articolul 8 al Constituţiei RM;


� Punctul 7 al preambulei Statutului;


� Preambului Statutului Organizaţiei Naţiunilor Unite;


� Hotărârea Parlamentului nr. 707-XII din 10.09.91;


� Hotărârea Parlamentului nr. 1318-XII din 02.03.1993;


� Hotărârea Parlamentului nr.1318-XII din 02.03.93;


� Hotărârea Parlamentului nr. nr.1238-XIII din 09.07.97;


� Hotărârea Parlamentului nr.473-XIII din 31.05.95;


� În special a se vedea Legea nr. 1160-XV din 21.06.2002, Cod Penal al RM, partea specială, capitolul I, Infracţiuni contra păcii şi securităţii omenirii, infracţiuni de război.


� Articolul 12 - recunoaşterea competenţei Curţii;


� Articolul 5 al Statutului – Crimele ce intră în competenţa Curţii – crima de genocid, crimele împotriva umanităţii, crimele de război, crime de agresiune.


� Articolul 17 al Statutului – Probleme referitoare la admisibilitate.


� Convenţia pentru prevenirea şi reprimarea crimei de genocid din 9 decembrie 1948, articolul 4, Convenţia de genocid - „Persoanele care au comis genocid sau unul dintre actele enumerate la art.  3 vor fi pedepsite indiferent că sunt conducători, funcţionari sau particulari”


� Articolul 70 (3) al Constituţiei;


� Legea nr. 39-XIII din 07.04.1994 despre statutul deputatului în parlament, capitolul II.


� Articolul 58 al Statutului - Eliberarea de către Camera preliminară a unui mandat de arestare sau a unei citaţii pentru înfăţişare;


� Articolul 10 (2) a Legii nr. nr. 39-XIII din 07.04.1994 despre statutul deputatului în parlament – Cererea de reţinere, arest, percheziţie sau trimitere în judecată penală sau contravenţională este adresată Preşedintelui Parlamentului de către Procurorul General. Preşedintele Parlamentului o aduce la cunoştinţă deputaţilor în şedinţa publică în cel mult 7 zile de la parvenirea acesteia şi o trimite de îndată spre examinare Comisiei juridice, pentru numiri şi imunităţi, care în cel mult 15 zile care va constata existenţa unor motive temeinice pentru aprobarea cererii. Hotărârea Comisiei este adoptată prin votul secret a cel puţin jumătate plus unu din membrii ei. 


� Articolul 81 (2) al Constituţiei;


� Articolul 81 (3) al Constituţiei - Parlamentul  poate  hotărî punerea sub acuzare a Preşedintelui Republicii  Moldova, cu votul a cel puţin două treimi din numărul deputaţilor aleşi, în cazul în care săvârşeşte o infracţiune. Competenta de judecată aparţine Curţii Supreme de Justiţie, in condiţiile legii.


� Articolul 16 a Legii nr. 1111-XIII din 20.02.1997 privind asigurarea activităţii Preşedintelui Republicii Moldova –Imunitate diplomatică – „În caz de expirare a mandatului, de demisie sau de imposibilitate definitivă de exercitare a atribuţiilor, persoanei care a ocupat funcţia de Preşedinte al Republicii Moldova i se păstrează imunitatea diplomatică”.


� Articolul 20 al. 1 pct. d) Legii cu privire la serviciu diplomatic nr. 761-XV din 27.12.2001 – persoana angajată în post diplomatic are dreptul să beneficieze, în perioada activităţii în misiunile diplomatice sau oficiile consulare ale Republicii Moldova, în organismele internaţionale sau misiunile lor diplomatice, de privilegiile, imunităţile şi facilităţile stabilite de normele dreptului internaţional şi tratatele la care Republica Moldova este parte”.


� Articolul 29 Convenţia de la Viena cu privire la Relaţiile Diplomatice din 18.04.1961, aderat de Republica Moldova prin Hotărârea Parlamentului nr. 1135-XII din 04.08.1992 – „Persoana agentului diplomatic este inviolabilă. El nu poate fi supus nici unei forme de arest sau detenţiune. Statul acreditat îl tratează cu respectul care i se cuvine şi ia toate măsurile corespunzătoare pentru a împiedica orice atingere adusă persoanei, libertăţii şi demnităţii sale”. 


� Articolul 16 (1) Imunitatea – “Judecătorul Curţii Constituţionale nu poate fi reţinut, arestat, percheziţionat, cu excepţia cazurilor de infracţiune flagrantă, trimis în judecată contravenţională sau penală fără încuviinţarea prealabilă a Curţii Constituţionale”.  


� Articolul 19 (5) Inviolabilitatea Judecătorului – “Judecătorul nu poate fi reţinut, supus aducerii silite, arestat sau tras la răspundere penală fără acordul Consiliului Superior al Magistraturii şi al Preşedintelui Republicii Moldova sau, după caz, al Parlamentului. Judecătorul reţinut în cazul în care este bănuit că a săvârşit o infracţiune urmează a fi eliberat imediat după identificare. Judecătorul poate fi arestat numai cu sancţiunea Procurorului General, respectându-se condiţiile de mai sus.”


� Articolul 91 al Statutului - Conţinutul cererii de arestare şi de predare, articolul 92 al Statutului - Arestarea provizorie.


� Articolul 16 (2) a Constituţiei Republicii Moldova, Egalitatea -  “Toţi cetăţenii Republicii Moldova sunt egali în faţa legii şi a autorităţilor publice, fără deosebire de rasă, naţionalitate, origine etnică, limbă, religie, sex, opinie, apartenenţă politica, avere sau de origine sociala”.


� Articolul 9 Cod de Procedură Penală a Republicii Moldova – “ (1)  Toţi sunt egali în faţa legii, a organelor de urmărire penală şi a instanţei de judecată fără deosebire de sex, rasă, culoare, limbă, religie, opinie politica sau orice  altă opinie, origine naţionala sau sociala, apartenenţă la o minoritate naţională, avere, naştere sau orice altă situaţie.    (2) Condiţiile speciale de urmărire penala şi judecare faţă de anumite categorii de persoane care beneficiază, conform legii, de un anumit grad de imunitate se asigură în baza prevederilor Constituţiei, tratatelor internaţionale, prezentului cod şi altor legi” 


� Articolul 20 al Statutului – Non bis idem – 


Cu excepţia dispoziţiilor contrare ale prezentului statut, nimeni nu poate fi judecat de Curte pentru actele constitutive de crime pentru care a fost deja condamnat sau anchetat de aceasta.


Nimeni nu poate fi judecat de către o altă instanţă pentru crima prevăzută la art. 5 pentru care a fost deja condamnat sau achitat de către Curte.


Oricine a fost judecat de către o altă instanţă pentru un comportament căzând de asemenea sub prevederile  art. 6, 7 sau 8 nu poate fi judecat de către Curte decât dacă procedura în faţa altor instanţe:


avea ca scop să sustragă persoanele în cauză responsabilităţi penale pentru crime ce ţin de competenţa Curţii; sau


nu a fost condusă în mod independent sau imparţial, cu respectarea garanţiilor prevăzute de dreptul internaţional, ci într-un mod în care, în circumstanţele date, era incompatibil cu intenţia de a acţiona persoana în justiţie.  


� Hotărârea Curţii Constituţionale nr. 55, din 14.10.1999.


� Articolul 6 al Convenţiei pentru prevenirea şi reprimarea crimei de genocid din 9 decembrie 1948.


� Ştire difuzată de Agenţia „Infotag” la 24 octombrie 2006


� Articol publicat în „Vesti Găgăuzii” din 20 octombrie 2006 


� Publicată în ediţia din 27.10.2006 a ziarului «ВЕСТИ ГАГАУЗИИ»


� Pactul Internaţional cu privire la Drepturile Civile şi Politice, art. 6.


� Recomandarea 1246 (1994) a Adunării Parlamentare a Consiliului Europei.


� Convenţia Europeană a Drepturilor Omului şi Libertăţilor Fundamentale, art. 5.


� Convenţia Europeană a Drepturilor Omului şi Libertăţilor Fundamentale, art. 3.


� Pactul Internaţional cu privire la Drepturile Civile şi Politice, art. 5.


� Legea Republicii Moldova nr. 667-XII din 8 decembrie 1995.


� LGBT – “Lesbian, Gay, Bisexual and Transgender” -  lesbiene, gay, bisexuali şi transsexuali


� homofobie: teama iraţională, dispreţ  şi ură faţă de persoanele cu orientare LGB care conduce la atacuri sau abuzuri fizice, verbale,


transfobie: acelaşi vis-a-vis de persoane transgender-transsexuali,


heterosexism: convingere că heterosexualitatea este natural superioară LGB, care rezultă şi justifică dominaţia şi impunerea sistemului de valori şi credinţe.


� Organizaţia Mondială a Sănătăţii defineşte sănătatea mintală ca: rezilienţa (revenirea) spirituală şi emoţională care ne oferă plăcerea vieţii şi de a face faţa durerii, depresiei şi tristeţii, este o autopercepţie pozitivă a bunăstării şi motivul de baza despre demnitatea şi preţuirea altora şi sinelui.


�Corporaţia Provocările Mileniului Planul preliminar de Ţară





� Pentru informaţii suplimentare a se vedea � HYPERLINK "http://www.transparency.org/surveys/cpi" ��www.transparency.org/surveys/cpi�





� Art. 1. - (1) Legile, promulgate de Preşedintele Republicii Moldova, hotărîrile  Parlamentului,  decretele Preşedintelui Republicii  Moldova, hotărîrile şi dispoziţiile Guvernului, deciziile şi hotărîrile Curţii Europene a Drepturilor Omului pronunţate în cauzele în care Republica Moldova are calitatea de pîrît, actele Curţii Constituţionale şi ale  Curţii  de  Conturi, actele normative ale organelor centrale  de specialitate ale administraţiei publice, ale Băncii Naţionale a Moldovei şi  ale Comisiei Naţionale a Valorilor Mobiliare*, se  publică  în  Monitorul Oficial al Republicii  Moldova**,  editat  de Agenţia  Naţională de Presă "Moldpres", în limba de stat cu traducere în limba  rusă şi în alte limbi, conform legislaţiei. În caz de necesitate, în Monitorul Oficial se publică şi alte acte oficiale.


(2) Actele oficiale indicate la alin.(1) se publică pe web site-ul oficial al Guvernului.





� � HYPERLINK "http://www.parlament.md/news/plenaryrecords/17.11.2006/" \o "http://www.parlament.md/news/plenaryrecords/17.11.2006/" �http://www.parlament.md/news/plenaryrecords/17.11.2006/� Afirmaţia în plenul parlamentului a vice-ministrului N.Esanu


� � HYPERLINK "http://www.parlament.md/lawprocess/drafts/2006" ��http://www.parlament.md/lawprocess/drafts/2006�  


� Conform datelor AGENŢIEI DE MONITORIZARE A PRESEI “MONITOR MEDIA”


� Declaraţia a fost semnată de Centrul Independent de Jurnalism; Comitetul pentru Libertatea Presei; Asociaţia Presei Independente; Centrul “Acces-Info”; Asociaţia Presei Electronice şi Uniunea Jurnaliştilor din Moldova.





� Informatii Centrul pentru Prevenirea Traficului de Femei


�  �HYPERLINK http://justice.md/lex/document_rom.php?id=7640AE7B:3577A0B0 ��http://justice.md/lex/document_rom.php?id=7640AE7B:3577A0B0�


� �HYPERLINK http://www.parlament.md/lawprocess/drafts/ ��http://www.parlament.md/lawprocess/drafts/�


� În viziunea noastră propunerile de modificare ar trebui să ia în consideraţia experienţa şi practica statelor europene





________ 1 ________

______________________________________ 8 ____________________________________
________ 5 ________


[image: image9.wmf]21%

5%

5%

5%

64%

identificare caz trafic

solicitarea eliberarii copilului minor retinut de traficant

investigatigarea activitatii ilegale a unor intreprinzatori

victime retinute in tara de destinatie

actiuni de inselaciune, escrocherie pentru angajarea in strainatate

_1238945932

_1238945958

_1238945943

_1238945907

_1238945922

_1238945898

